
3० अझे अतपते व्रतञ्चरिष्यामि तच्छकेयं तन्मे राध्यताम्‌ । 
इद्महमच्रतात्सत्यसुपैमि ॥ 3323 । 
आय्याय ब्रह्मसाराय, निघीनाम्पतये नमः । 

नमो वात्याय रुद्राय, विश्लशूलविनाशिने ॥ 
इस पुस्तक का विषय नया नहीं है। एक ओर वह लोग हैं जिनको 
थोड़ी या बहुत आधुनिक शिक्षा मिली है। इनकी यह धारणा हे कि 
आर्यं छोग इस देश में आज से लगभग ३५५०-४००० वषं पूर्व उत्तर- 


पश्चिम की ओर से आये। इसके पहिले वह लोग मध्य एशिया सें रहते 
थे। वहाँ संख्या की वृद्धि और खाद्य सामग्री की तज्जनित कमी के कारण 


¦ सव आय्यों' का रहना कठिन हो गया । इस लिये उनकी टोलियां इधर 


उधर जाने छगीं। जो टोलिंयां सुदूर पश्चिम की ओर गयीं उनके वंशज 


| आज कळ के यूरोपियन राष्ट्र हैं। जो छोग ईरान और भारत की ओर 


आये उनकी संतान ईरानी और भारतीय आय्यै हुए । भारत की विशेष 


: परिस्थिति में जिस संस्कृति और सभ्यता का विकास हुआ वही पीछे 
। चलकर हिन्दू संस्कृति और सभ्यता कहळायी। इस भारतीय शाखा की 
. सब से बढ़ी निधि वेद, विशेषतः ऋग्वेद, है। यह आच्या का ही नहीं, 


एथिवी का सबसे पुराना अंथ है। इससे हमको प्राचीन आय्य समाज; 
अर्थात्‌ आय्यो' के आज से चार हज़ार वर्ष पुराने जीवन, के विषय में 
बहुत सी बातें अवगत होती हैं। 

ग्रामीण पाउशाळाओं से छेकर विश्व-विद्याळ्यों तक यही बात पढायी 


' जाता है। वेदों में क्या छिखा है इसके सम्बन्ध में मतभेद हो सकता है, 


वैदिक सभ्यता की प्राचीनता में दो चार सौ वर्ष घटाने बढ़ाने की बात 


“ सुन पढ़ती है परन्तु आय्यों' का बाहर से आकर भारत पर आक्रमण 


'करना और घौरे घीरे यहाँ के आदिम निवासियों को जीतकर स्वयं उनका 


स्थान छे लेना घुवसत्य माने जाते हैं । आय्यों' का मूल देश कौन था 
इस पर भी कुछ शाखार्थं होता रहता है पर यह भी पाश्चात्य विद्वानों 
का ही वाग्विकास है । अधिक मत इस पक्ष में है--और इम भारतीयों - 


| को यहीं पढ़ाया जाता है--कि आय्यों' का. प्रवास मध्य एशिया से हुआ 
| 

था । वर्तमान दूपित वातावरण में इस शिक्षा का कुपरिणाम राजनीतिक 
क्षेत्र में मी अवतरित हुआ है। हिन्दू समाज के उस अंग के, जो दलित 
या अस्पश्य .कहा जाता है, कुछ प्रमुख व्यक्ति इस बात पर ज़ोर देने लगे 
हैं कि द्विजों के पुर्वज बाहर से आये थे अतः वबाह्मणादि उच्च वणं उसी 
प्रकार विदेशी हैं जिस प्रकार पठान या सुराल या अंग्रेज्ञ। अपने को 
आदिवासी या आदि हिन्दू कहळाने का भी थोड़ा बहुत आन्दोलन है । 


दूसरी ओर इमारा पण्डित समाज है। इसने कभी इस प्रश्न पर 
विचार करने का कष्ट ही नहीं किया कि सचमुच आय्यों' का आदि 
निवास कहाँ था । यह धारणा तो इढ़ हे कि आर्य्य इसी भारत के रहने 
बाळे थे परन्तु इस मत की पुटि में कोई प्रमाण नहीं दिया जाता । जो 
प्रमाण दूस लोग अपने अपने मत के समर्थन में पेश करते हैं उनके 
खण्डन करने का भी कोई प्रयास नहीं किया जाता । इंस लिये इस 
प्राचीन मत की जड़ खोखली होती जा रही है । हमारी बात सत्य हे 
इतने से ही काम नहीं चलता, यह भी आवश्यक है कि दूसरे लोग उस 
की सत्यता को स्वीकार करें । इस समय तो दशा यह है कि प्रमाण देना 
तो दूर रहा, पण्डित समाज कोई सत रखता भरी है या नहीं, इसका भी. 
किसी को पता नहीं है । 

- आधुनिक युग में एक ही भारतीय विद्वान्‌ ने इस प्रश्न पर स्वतन्त्र 
रूप से विचार किया है । वह थे लोकमान्य बाळ गङ्गाधर तिळक। उन्होंने 
प्राचीन भारतीय मत का समथन नहीं किया परन्तु प्रचलित पाश्चात्य 
सत का खण्डन किया। जिस मत का उन्होंने प्रतिपादन किया उसका 
सारांश यह है कि किसी समय पथिवी का वह भाग जो उत्तरीय धुव के 
पास है मनुष्यों के बसने योग्य था । आय्य लोगों का आदि देश वही 
था । जब वहां हिम और सर्दी का प्रकोप बढ़ा तो आय्य -छोगों को 
हटना पड़ा । कुछ यूरोप में बसे, कुछ ईरानी हुए, कुछ भारत में आये। 
उन्होंने यह भी दिखलाने का प्रयत्न किया कि वेदिक सभ्यता की प्राचीनता 
छगभग दस हज़ार वर्ष तक जाती है । 

यूरोपियन विद्वानों ने तिळक के प्रगाढ पाण्डित्य की इलाघा तो की 
परन्तु उनके मत को प्रायः स्वीकार नहीं किया। यह कोई आश्चर्य्य 
और दुःख की वात नहीं थी। वादे चादे जायते तस्वबोधः।: सत्य का 
निर्णय एक ही दिन में नहीं होता । दुःख की बात यह है कि भारतीय 
~ पण्डित समाज ने भी इस ओर ध्यान नहीं दिया । तिलक ने क्या कहा 
यह समझने की न तो उसमें क्षमता थी, न उसने कोई प्रयास किया । 

मैंने ऐसा सुना है कि एक विद्वान्‌ ने कहा था--वालसिद्धान्तस्तु बाल- 
सिद्धान्त एुबव--बाल ( गङ्गाधर तिलक ) का सिद्धान्त तो बालकों का 
ही सिद्धान्त है । यदि यह कथन सत्य भी हो तव भी शास्त्रीय ढंग से 
गम्भीरता के साथ समीक्षा करनी थी- हँसी उड़ाने से अपनी ही वात 
हल्की पड़ती है । इस पुस्तक में मुझे तिलक का कई अध्यायो में खण्डन 
करना पड़ा है । इसका तात्पय्ये यह नहीं है कि में उनके पाण्डित्य की 
बराबरी करने का डुःसाहस करता हूँ । यदि उनके ही निर्दिष्ट पथ का 
अनुसरण करके में उनसे भिन्न परिणाम पर पहुँचा हूँ तो इससे उनके 
ग्रति जो मेरी श्रद्धा है उसमें कोइ कमी नहीं होती । 

तिलक के बाद जिन भारतीयों ने इस प्रश्न पर विचार किया हे, 
उनमें स्वर्गीय अविनाशचन्द्र दास का नाम विशेष रूप से उल्लेख्य है । 
उन्होंने इस प्राचीन भारतीय मत का ही समर्थन किया है कि आर्य्य लोग 
भारत के ही निवासी थे । अपनी पुष्टि में उन्होंने सूरा शाख के अलुः 
सन्धानों का अच्छा उपयोग किया है । प्रसङ्गतः उनको पाश्चात्य विद्वानों 
और तिलक का भी खण्डन करना पड़ा हे। 

दास के इस अनुशीलन का भारतीय, विशेपतः पण्डित, समाज में 
जो समाद्र होना चाहिये था वह न हुआ। ऐसा प्रतीत होता हे कि 
यहां कोई इस प्रश्न के महत्व को समझता ही नहीं। पाश्चात्य विद्वानों 
ने इसका प्रकृत्या विरोध किया । मुझे 'अ्रकृत्या कहते क्षोम होता हे पर 
“विवश होकर पेसा करता हूँ । यह एक कटु सत्य हे। विद्वन्मण्डली में 
भी कई रूढ़ियों का हुभेंच्च आधिपत्य है । इन्हीं रूढ़ियों में यह भी हे कि 
आर्ये छोग सारत के बाहर से आकर .यहाँ बसे । दूसरी रूढ़ि जो 
उतनी ही प्रवल है यहद है कि भारतीय सभ्यता मिश्र या इराक़ की पुरानी 
सभ्यताओं की अपेक्षा पीछे की है। इन रूढ़ियों के विरुद्ध कोई तकं 
पञ्चिमवाछों के मन में कम ही जमता है। आर्य छोग भारत के 
निवासी थे; ऐसा मानने में तो उन्हें और भी कठिनाई पढ़ती है। सेकडों 
वर्षों के सांस्कृतिक और राजनीतिक सूढ़ग्राह जो अन्तःकरण के अन्तः 
स्तळ में छिपे पड़े हैं ऐसा मानने से रोकते हैं । यदि यह बातें भौतिक 
विज्ञान से सम्बन्ध रखती तो आक्षेप करने वाला प्रत्यक्ष प्रयोग द्वारा 
निरुत्तर किया जा सकता था परन्तु प्राचीन इतिहास के क्षेत्रों में जहां 
यूरोप के विद्वानों ने अपना कुछ सत वना लिया है किसी भारतीय का 
उनके विरुद्ध चलकर मान्यता? प्रास करना इस समय तक असम्भव 

जो कुछ भी हो, मैंने इस पुस्तक में उसी प्राचीन मत का प्रतिपादन 
किया है । मेरा इढ विश्वास है कि अब तक एतद्विपयक जो कुछ सामग्री 
उपलब्ध हुईं है वह इसी पक्ष का समर्थन करती है कि आर्यं सप्त 
सिन्धव के निवासी थे । 
. पुखक की शली के विषय में मुझे दो एक वाते' कहनी हैं। सध्य 
एशियाबाद के खण्डन मे' मैंने बहुत विस्तार नहीं किया है। क्योंकि सुझे 
वह सब से दुवंछ और अल्पप्रमाण प्रतीत होता है। यदि. उसके पक्ष में 
पुष्ट प्रमाण होते तो खण्डन भी उसी मात्रा में करना पड़ता । तिलक 
के सत का खण्डन कई अध्यायो में किया गया हे । इस विषय में मैंने 
दास का अनुकरण किया है जिनकी पुस्तक से झुझे पदे-पदे बड़ी सहा- 
यता मिली है । में उनका वस्तुतः चरणी हुँ. । यदि 'ऋश्वेदिक इण्डिया? 
मेरे सामने न होती तो मेरा श्रम दस गुना बढ़ जाता । अस्तु, तिलक के 
सत के विस्तृत विवेचन का एक कारण और है । वही एक ऐसे विद्वान हैं 
जिन्होंने अपने मत के समर्थन में वेदों के विश्लेषण करने की आवश्यकता 
का अनुभव किया । हम उनकी व्याख्याओं से भले ही सहमत न हों पर 
उनकी निरुक्तिशैळी की विशज्येषताओं को तो स्वीकार करना पड़ेगा । 
उनके मत की विवेचना करने में वेदमन्त्रों के अथो” पर विचारःकरने का 
अवसर मिलता है । सामान्यतः पढ़ी लिखी जनताःभीःयष्टी. समझती हे 
कि चेदों में कर्म्मकाण्ड या पूजापाठ की ही बातें होंगी । ऐसे लोगों को वेद 
मन्त्रों में से हज़ारों वर्ष पहिले का इतिहास निक्रळते.देरः कर आश्चय्य 
दोगा । उनको ङुछ-कुछ इस वात का भी परिचय मिलेगा कि पूजा पाठ 
ओर कर्म्मकाण्ड के सिवाय वेदों में और क्या क्या हे । 


वेदों में अगाध ज्ञानसासग्री भरी पड़ी हे,। उनमें हमारे धर्म्म का 
भण्डार तो है ही, अन्य विपयों पर भी जिनका ऐहिक जीवन से सम्बन्ध 
है, गहरा प्रकाश पढ़ सकता है। खेद की बात है कि वेदों के पठन- 
पाठन का क्रम उठ सा गया है । विद्वत्समाज वेदों के स्वतः प्रामाण्य 
की दुद्दाई तो देता है पर उनको पढ़ता नहीं । सुँह से भले ही नाम रिया 
जाय परन्तु समाज में वेदों का आदर नहीं है । “यह हीरा है इसे सबके 
सामने मत खोलो, पेरी में बन्द करके रक्खो? कहते-कहते हीरे के रक्षकों 
नें पेरी खोलना: ही बन्द कर दिया। यदि यही दशा रही तो थोड़े दिनों 
में उन्हें हीरे की पहिचान ही न रह जायगी। यह कम रलानि की बात 
नहीं है कि अब भी हम को कई प्राचीन ग्रंथों के विदेशों में सुद्रित 
. संस्करणों से सहायता छेनी पड़ती है। यदि इस पुखक के द्वारा मैं 

कुछ लोगों में वेदों के अध्ययन का प्रेम जगा सकूँ तो अपने को 
धन्य मानूँगा | 
सेरा यह दावा नहीं है कि अव इस प्र्न का अन्तिम निर्णय हो 
राया । मैंने तो अपनी बुद्धि के अनुसार अब तक प्राप्य सामग्री का 
विश्लेपण किया है और इस परिणाम पर पहुँचा हुँ कि आय्येलोग भारत 
के ही निवासी थे। इसमें भेरा कोई दुराग्रह नहीं है। हमको सदैव 
अनुसन्धान का स्वागत करना चाहिये । 
चरग्वेद से जो अवतरण लिये गये हैं उनमें सुविधा के लिये मण्डल, 
सूक्त और सन्त्र की संख्या दे दी गयी है । जेसे ऋक १-१०,५ का अर्थ 
हुआ ऋग्वेद के अथम मण्डल के दशस सूक्त का पाँचवाँ मन्त्र । इस 
पुस्तक में समयनिदेश प्रायः विक्रम संवत्‌ के अनुसार हुआ है। यदि 
अंग्रेजी सन्‌ जानना हो. तो दिए हुए अंक में से ५७ घटा लेना चादिये । 
विक्रम संवत्‌ के आरम्भ से पहिले का काल चिक्रमपूर्व के रूप में 
` निर्दिष्ट किया गया है । 
मेरा ध्यान तो इस विपय फी ओर उसी समय आक्कष्ट हुआ जब 
मैं स्कूल में पढ़ता था। हमारी इतिहास की पोथी में हिन्दू काळ 
समूचे आयतन का स्यात्‌ दशांश भी नथा। उसमें हमारे पूर्वजां के 
सम्बन्ध में इतना ही निश्चितरूप से बतलाया गया था कि वह लोग 
लगभग ३५०० वर्ष पहिले मध्य एशिया से आये थे और आग, पानी 
विजळी, बादल को पूजते थे। मुझे यह दोनों ही बातें निराधार जँचती 
थीं, यद्यपि अपनो धारणा के लिये उस समय मेरे पास कोई पुष्ट प्रमाण" 
न था। कई वर्ष बाद लोकमान्य तिलक की “ओरायन? और 'आक्टिक 
होम इन दी वेदज्ञ' देखने में आयां । इस से अभिरुचि और बढी । तब्रसे 
यथावकाश इस विपय का अनुशीलन करता रहा हूँ और अपना सत 
निश्चित करने के उपरान्त हिन्दी में इस सम्बन्ध में एक पुस्तक लिखने 
के विचार से उपयुक्त सामग्री का भी संग्रह करता रहा हूँ । परन्तु अनेक 
चाघाएँ पड़ती गयीं ओर पुस्तक आरम्भ न हो सकी । गत वर्ष कांग्रेस 
मन्निमण्डल के त्यागपत्र देने पर कुछ अवकाश मिला तो मेने इस काम 
सँ हाथ लगाया । परन्तु समुचित एकाग्रता फिर भी न सिल सकी । 
सेरी पल्ली का देहावसान हुए तीन चार मास द्वी हुए थे और मेरी बढ़ी 
लड़की ऐसी रोगशय्या पर पड़ी थी जो उसकी सृत्युशय्या होकर ही रही । 
सत्याग्रह आन्दोलन का छिइना आसन्न था, इसलिये समाप्त करने की 
भी जल्दी थी । ऐसी अवस्था बहुतसी जुटियां का रह जाना स्वाभाविक 

है। मूक देखने की व्यवस्था कर देने के लिये में जेऊ के सुपरिण्टेण्डेण्ट, 
डा० यशोदा नन्दन श्रीवास्तव्य, का आभारी हूँ । परन्तु जेल में सब 
आधार पुस्तकें नहीं पहुँच सकती थीं । इसलिये बहुत सम्भव है कि 
कुछ भूले जो अन्यथा शुद्ध कर दी जातीं, यों ही रद्द गयी हों । आशा है 
विज्ञ पाठक्‌ इसके लिये क्षमा करेंगे । 

अन्तिम प्रूफ़ को देखने में मुझे डा० कैछासनाथ कारजू से बड़ी 
सहायता सिली है । इस कृपा के छिये मैं उनका ऋणी हूँ । 


सेप्टूलप्रिज़न, फ़तहगढ़ 
१३ फाल्गुन ( सौर ), | सर न्द 
१९९७, पूणान 

पुस्तक के प्रकाशित होने पर जो आलोचनाएँ निकलीं उनको देखने 
से ऐसा अतीत हुआ कि पाठकों ने उसका स्वागत किया। अधिकांश 
आलोचकों का यही सत था कि हिंदी में ऐसी पुस्तक की आवश्यकता 
थी । जो जुरियां दिखलायी गयीं उनका प्रायः छापे से सम्बन्ध था। 
उनके विपय में केवल कृतज्ञता प्रकाश करना है परन्तु दो आलो- 
चनाओं के सम्बन्ध में कुछ और कहना भी.आवश्यक है । एक विद्वान्‌ 
को यह शिकायत थी कि मैंने उन लोगों की उपेक्षा की है जो चेद्‌ को 
श्रुति ओर अनादि मानते हैं । यदि वेदमंत्र सृष्टि के आदि में एक साथ 
अवतरित हुए तो फिर बेदों में से इतिहास हूँढ़ना सचमुच, उनके इाच्दों 
में, “हास्यास्पद” होगा । इसके सम्बन्ध में मुझे यह कहना है कि में 
श्रद्धा्ुओं को चोट नहीं पहुँचाना चाहता और न वेद को इतिहास या 
विज्ञान की पोथी मानता हूँ परन्तु यह बात अस्वीकार नहीं की जा 
सकती कि वेदों में ऐतिहासिक सामगी भी है । ब्राह्मण ग्रन्थ भी तो 
श्रुति हैं। उपनिषदों में अनेक राजों के नाम आये हैं, पारीक्षितं के 
सम्बन्ध में धरन किया गया है, माठव विदेघ नाम के राजा की कथा 
दी गयी है जो पहिले वैदिक अभि को मिथिला छे आया । यह भाग तो 
सृष्टि के आदि से नहीं ही आया है। फिर, झु यजुर्वेद तो याज्ञवल्क्य 
को सूर्य्य से द्वापर के अन्त में प्राम हुआ । इससे भी स्पष्ट है कि समूचा 
बेद एक साथ नहीं अवतरित हुआ । इसलिये चेद में इतिहास हूँढ़ना 
हास्यास्पद नहीं, सर्वथा वेध है । | 

दूसरी आलोचना--और यह सचमुच गम्भीर विचार-प्रेरक आलोचना 
है--डाक्टर मंगल देव शास्त्री की हे। झाखी जी का यह कहना हे कि 
मैंने जो विचार किया है.वह एंकांगी है क्योंकि उसमें सुख्यतया वेदिक 
वाखाय के प्रामाण्य पर ही ध्यान दिया गया है, आपा विज्ञान जैसे 
झाखों की उपेक्षा की गयी है । मैं इस आरोप को अंशतः स्वीकार करता 
हूँ । विचार की आंशिकता का एक कारण तो यह था कि पुखक का बढ़ा 
भाग आलोचनात्मक है । उसमें उन छोंगों के मतों का खण्डन किया 
गया है जो वेदों तथा आर्य्य जातियों की गाथाओं और आख्यानों के 


आधार पर अरयो, के, लमा का तिश्षार करते है (सेरऽ बेरे यह 

दिखाना था कि इन्हीं प्रमाणों से यह सिद्ध होता है यह सूलस्थान 
सप्तसिन्धव था.। इस उद्देश्य की पूर्ति में ही प्रधान मछ निर्वहणन्यायेन 
लोक मान्य तिलक के मत का कई अध्यायों में विस्तृत विवेचन 
करना पड़ा । 
दूसरा कारण यह है कि जहाँ तक मुझे ज्ञात है भापा विज्ञान के 
आधार पर अमी तक कोई स्वतंत्र निर्णय नहीं हुआ है। वर्ष को शरत्‌ 
या हिम कहा जाना स्यात्‌ यह संकेत तो करता है कि जिस देश में यह 
प्रयोग होते थे उसमें सदी की प्रधानता थी पर वह प्रदेश कहाँ था, 
इसका निर्णय इनके बळ पर ही नहीं हो सकता । मेरे मत से सप्तसिंधव 
में भी आज से अधिक सर्दी पढ़ती थी । कहीं ऐसा तो नहीं है कि वर्ष 
को डस ऋतु के नाम पर पुकारते हों जो प्रतीक्षित हो ? आज कळ कई 
ठंडे देशों में 'समसं' ( गर्मियों ) शब्द का प्रयोग करते हैं। अमुक का 
बय इतने समसं है, ऐसा कहा जाता है । ताप्पय्य स्पष्ट है। लोग ढंढक 
से उबे रहते हैं, गर्मी को पसन्द करते हैं। हमारे यहाँ भी यदि ऋतु 
की प्रधानता के अनुसार नाम पढ़ता तो आज कळ वर्ष को वर्षा के 
आधार पर न पुकार कर ग्रीष्म के अनुसार किसी नाम से पुकारते। 
परन्तु हमारे आर्थिक और, तदनु, सांस्कृतिक जीवन में दफा विशेष 
स्थान है, हम उसकी प्रबळ प्रतीक्षा करते हैं, पूजापाठ करके. उसे घुलाते 
हैं, अतः साऊ को वर्ष कहते हैं । कहीँ हिम और शारत्‌ के पीछे भी कोई 
ऐसा ही इतिहास: न छिपा हो ? i 
जैस। कि शाखी जी ने दिखछाया है, केवल वेदमंत्रों के आधार पर 
आयो के आदि देश का निर्णय नहीं हो सकता । मेरा दावा भी नहीं 
है कि मैंने निर्णयकारी मीमांसा की है। सापा की समस्यांऐँ कई जटिल 
प्रश्न उपस्थित करती हैं, जिनमें से कुछ की ओर मङ्गल देवजी ने संकेत भी 
किया है । देव सूची का भी अभी पर्य्या अध्ययन नहीं हुआ है । आय 
लोग सूर्य और अभि को बहुत ऊँचा स्थान देते थे । इसका यदि यह 
अर्थ लगाया जाय कि वह आरम्भ में किसी ठंढे देश के रहने वाले थे 
तो मैं यही कहूँगा कि यह तर्क तभी समीचीन हो सकेगा जब इसके 


उदाहरण व्यापक रूप से मिलते हों। क्या पेरू और मेक्सिको जहाँ के . 


निवासी सूर्य्योपासक थे बहुत उदे देश हैं ? क्या इसाई धम्म के प्रचार 
के पहिले यूरोप में सूरय्योपासना या अभि उपासना बहुत व्यापक रूप 
से फैली हुईं थी? क्या ध्रुव प्रदेश के रहने वाले एस्किमो अझि- 
चूजक थे ? 

भाषा विज्ञान तथा अन्य शास्त्रों का विस्तृत अनुशीलन करके ही 
अन्तिम निर्णय हो सकता है । मुझको इस प्रकार के अनुशीळन का अमी 
तक समय नहीं मिळा है, नहीं कह सकता कि मिलेगा भी या नहीं । 
दोनों आइत्तियाँ के वीच में जो तीन वर्ष बीते हैं उनमें से डेढ़ वर्ष 
के लगभग जेल में गये । सम्भव है किसी अगले संस्करण में और 
विचारों का समावेश कर सकूँ, इस बार तो छोरी भूलों को सुधारने 
का ही यल होसका। सेरी ऐसी' धारणा है कि जिन प्रमाणों पर 
इस पुस्तक में विशेष रूप से ध्यान दिया गया है चह हमको निश्चित 
दिशा में ले जाते हैं, इसलिये जबतक दूसरे प्रमाणों से कोई प्रबळतर 
निष्कर्ष न निकरे तब तक हमको आय्यों' का आदि देश सससिन्धव 
में ही मानना चाहिये । परन्तु इसमें दुराग्रह से काम लेना अनुचित हे । 
दूसरे शास्त्रों से जो स्पष्ट तथ्य निकलता हो उसके आधार पर अपने 
सत में संशोधन करने के लिये तैयार रहना ही शास्त्रीय पद्धति है । 


जाळिपादेवी, काशी, 
२८ बैशाख २००१ सस्पूणोनन्द 

समर्पण 
अपनी खर्गीया पत्नी 
सावित्री को, 
जिनकी स्मृति पिछले चिन्ताव्याप्त 
महीनों में मेरी सततसङ्गिनी रही है 
अपनी खर्गोया पुत्री 
मीनाक्षी को, 
जिसकी रोगशय्या के पास बैठ कर 
ही इसका अधिकांश लिखा गया है 
मे 


यह पुस्तक समर्पित करता हूँ 

आयो का आदि. देश 


पहिला अध्याय 
मनुष्य की उप-जातियाँ 


हमारी साषा में जाति भी एक विचित्र शब्द है । यह इतने विभिन्न 
अथा में प्रयुक्त होता है कि इसके लिये विदेशी भाषाओं में कोई एक 
पर्याय मिल ही नहीं सकता । हम अंग्रेज्ञ जाति, हिन्दू जाति, राजपूत 
जाति, ब्राह्मण जाति आदि शब्दों का प्रयोग करते हें! यह स्पष्ट है कि 
इन असु्ञों में 'जाति! का अर्थ एक नहीं है। अंग्रेज़ जाति, जर्मन 
जाति कहते समय हमारा तात्पय्थे 'राष्ट्र' से रहता है, जो अंग्रेज्ञी के 
“नेशन? का पर्य्याय है । हिन्दू और मुस्लिम, ईसाई और बौद्ध सम्प्रदाय 
हैं। अतः इस प्रकरण में जाति? का प्रयोग एक सम्प्रदाय विशेष 
के अनुयायियों के लिए होता है । राजपूत-या जाट कुछ ऐसे मनुष्य हैं 
जिनमें खान पान आचार आदि में बहुत कुछ समता है, जो आपस 
में विशेष नियमों के अनुसार वेवाहिक सम्बन्ध करते है और जो अपने 
को एक या एक से अधिक विशिष्ट व्यक्तियों के घंशज मानते हैं । इस 
अकार यह शब्द अंग्रेजी के 'ट्राइब? या 'ह्वेन' का समानार्थक हुआ। 
ब्राहमण, कायस्थ आदि वर्ण या उपवर्ण हैं । इन नामों के साथ मिलने पर 
जाति शब्द अंग्रेजी के “कास्ट” के अर्थ का बोध कराता है । यहाँ पर इस 
शब्द के अंग्रेजी पर्य्यायों के देने का इतना ही अभिप्राय है कि यह बात 
स्पष्ट हो जाय कि जहाँ विदेशी भाषाओं में कई शब्दों से काम लिया 
जाता है वहाँ हम लोग असावधानी से एक ही शब्द का व्यवहार कर 
दिया करते हैं । इससे इसकी परिभाषा करना कठिन हो जाता है । 
न्याय के आचाय्यौं ने कहा है 'समान-प्रसवास्मिका जाति?-- 
जाति समानप्रसवात्मिका है, अर्थात्‌ जिन जिन का प्रसव--जन्म-- 
समान है, एक प्रकार से होता है, वह एक जाति के हैं । यहाँ सब कुछ 


मव” आर्‌ किमान गन ससन ` झर ection तिमर, नस्ति 

पञ्जु दोनों प्रकार के प्राणी किसी न किसी प्रकार से अपने पूर्वज के 
शरीर से उत्पन्न होते हैं। अतः सब की जाति एक है । माता के डिग्माणु 
और पिता के शुक्रकीट के संयोग से उत्पन्न होने वाळे तो सभी जीव-_ 
सचुष्य, सिंह, साँप; कोआ--एकजातीय माने जाने चाहिये । इससे 
भी संकीणे क्षेत्र में देखा जाय तो माँ का दूध पीने वालों में, चाहे वह 
मनुष्य हों या कुत्ते, चूहे हों या उँट, किसी भी प्रकार का म्रसवभेद्‌ 
नहीं देख पड़ता । इसलिये इस इटि से तो इन सव को एक ही जाति 
में परिगणित करना चाहिये। पर यह अर्थ भी बहुत व्यापक है । इसके 
अचुसार तो मनुष्य की भी कोई प्रथक्‌ जाति नहीं रह जातो । 

यदि “जाति? को अंग्रेज़ी के “स्पीशोज्ञ का समानार्थक मान ले 
तो प्राणिशाख में इसका एक ऐसा लक्षण मिलता है जो व्यवहार की 
दृष्टि से उपयोगी है। यदि यह निर्णय करना हो कि दो प्रकार के जीव 
एक जाति के हैं या भिन्न जातियों के तो यह देखना चाहिये कि इनमें 


योन-सम्बन्ध होता है या नहीं । यदि नहीं होता तो उनकी जातिय - 


भिन्न हैं । यदि होता है तो यह देखना होगा कि इस सम्बन्ध से सन्तान 
होती है या नहीं । यदि सन्तान नहीं होती तो भी उनकी जातियाँ भिन्न 
हैं । यदि सन्तान होतो है तो यह देखना चाहिये कि सन्तान को सन्तान 
होती है या नहीं । यदि नहीं होती तो उनकी ज्ञातियाँ अवश्य भिन्न हैं । 
इसका एक उदाहरण ऐसा है जिससे सभी परिचित हैं। घोड़ों और 
गधों में यौन-सम्बन्ध भी होता है और सन्तति सी होती हे, पर इस 
` सन्तति--खञ्चर-को सन्तान नहीं होती । इसलिये घोड़े और गधे 
भिन्न जातीय हैं। पर किसी भी दो प्रकार के घोड़े हों उनकी वंश 
परम्परा बरावर चलती रहेगी । अतः सब घोड़े समजातीथ हैं । इस 
कसौटी पर रखने से मनुष्य की दूसरे प्रकार के प्राणियों से विषम- 
जातीयता तत्काल प्रमाणित हो जाती है । सचुष्य मनुष्य के साथ ही 
योन-सम्बन्ध द्वारा वंशोत्पादन कर सकता हे । 

इस परख से एक बात और भी सिद्ध हुई जो बड़े महत्त्व की है । 
सभी मनुष्य एक जाति के हैं । रंग, रूप, वर्ण, विद्या, घन, बल, अधिकार 
आदि में लाख मेद॒ हों, परन्तु सभी अकार के ्री-पुरुषों में यौन-सम्बन्ध 
:हो सकता है और स्थायी वंश-परस्परा चलाई जा सकती हे। समाज ने 
चाहे जितने भेद मान रक्खे हों, पर प्रकृति को इन भेदों का पता नहीं 
है। उसकी दृष्टि में सब मजुष्यों की एक जाति है। विज्ञान भी ऐसा 
ही कहता है । 

ऐसा अनादि काल से चला आता है, ऐसा कोई नहीं कहता । प्राणि- 
शास्त्र के विद्वानों का मत है कि मनुष्य को उत्पन्न हुए तीन लाख वर्ष 
या इससे कुछ थोड़ा अधिक हुआ । तीन लाख नहीं पांच लाख या दस 
लाख सही, आरम्भ में सम्भवतः भिन्न भिन्न स्थानां में मनुष्य गा उससे 
मिलती जुळती भिन्न भिन्न प्राणि-जातियाँ उत्पन्न हुई । भूगर्भ के अध्य- 
यन से ऐसा ही अनुमान होता है। प्रकृति ऐसे प्रयोग करती ही रहती 
हे । न जाने कितने खिलौने बनाती है और विगाइती है, तव जाकर कोई 
एक स्थिर जाति बना पाति है । आज कल की सभी पञ्ज पक्षि जातियों 
का ऐसा ही इतिहास है । अस्तु, यह कई मनुप्यसम--पुराने शब्दों में, 
किम्पुरुप, किन्नर--जातियाँ उत्पन्न हुई और फेलीं, परन्तु प्रकृति को 
उनमें से अधिकांश पसन्द न आयीं । वह तत्कालीन जीवन संग्राम का 
सामना करने में असमर्थ रहीं, अतः नष्ट हो गयां । केवल एक चह जाति 
बच रही जो परिस्थिति के पूर्णतया अनुकूल थी । उसो के वंशज मनुष्य 


ह्वें। एक प्रश्न यह उठता हे कि क्या सभी मनुष्य एक ही पूर्वेजा की 


संतान हैं या भिन्न भिन्न ? इस प्रश्न का अर्थ यह है कि आरम्भ सें 
मनुष्य जाति पृथ्वी के किसी एक देश में पैदा होकर वहाँ से सारे 
शूमण्डळ पर फैल गयी, या एक ही साथ एथ्वी के विभिन्न मदेशों में 
मनुष्य पैदा हुए ? इस प्रश्न का उत्तर देना कठिन हे। पशुओं की तो 
कई जातियों के विपय में यह ज्ञात है कि यह असुक प्रदेश से दूसरे 
देशों में फैली, परन्तु मनुष्य के सम्बन्ध में कुछ पता नहीं है। यह भी 
एक प्रश्न है कि यदि सब मनुष्य एक ही पूर्वजों के वंशज हैं तो वह 
कौन सा भाग्यशाली भू-भाग था, जहाँ मनुष्य का पहिले पहिले अवतार 
हुआ । यह सब रोचक प्रश्न हैं। अपना लाखों वर्प का इतिहास रोचक 
होना ही चाहिये। परन्तु कोई निश्चित उत्तर देना सम्भव नहीं है । इतना 
ही कहा जा सकता हे कि यदि मनुष्य किसी एक जगह से चारों ओर 
छिरके हैं तो उनको एक दूसरे से एथक हुए लाखा नहीं तो पचासों 
हजार वर्ष तो अवश्य ही हो गये । इस समय इतना दी निश्चित रूप 
से कहा जा सकता है कि मूल में चाहे जैसे उत्पत्ति हुई हो मलुष्यमात्र 
की एक जाति हे । 

परन्तु ऐसा होते हुए भी मनुष्य मनुष्य में कई प्रकार के भेद हैं। 
कुछ अत्यक्ष हैं, कुछ परोक्ष, कुछ एक ही शरीर में मिट जाते हैं, कुछ 


फक 


दो तीन पीढ़ी में दूर द्ोते हैं ; कुछ के दूर होने ,की सम्भावना में भी 
सन्देह दै । 20 भेद व्यक्ति च्यक्ति ath Collection Cid) SR खु 

दाय के । आपस में विद्या, बुद्धि, धन आदि अनेक प्रकार के भेद होते 
हुए-भी सब अंग्रेज सब जर्मनों से भिन्न हैं। यहाँ जो वस्तु विभाजक है 
उसका नाम प्रथङ् राष्ट्रीयता है। इसी प्रकार और बातों के साथ राष्ट्र 
भेद होते हुए भी सब मुसलमान सव ईसाइयो से भिन्न हैं, क्योंकि दोनों 
समुदायों में सम्प्रदाय-भेद है । 
राष्ट्र और सम्प्रदाय की ही भाँति एक और विभाजक भी है जो 
इन दोनों से भी अधिक व्यापक है । जब एक अंग्रेज और एक हशी 
से सेट होती है, जब एक भारतीय और एक चीनी से सामना होता हे, 
भारत में ही जब एक भारतीय ब्राह्मण या राजपूत किसी डोम यो. 
भील याँड से मिलता है, तो दोनों के चित्त में एक विचित्र आव 
उठता है। एक प्रकार के अजनबीपन का अनुभव होता है। दोनों ही 
एक से शिक्षित, एक से सम्पन्न, एक ही सम्प्रदाय के अनुयायी, एक ही 
राज्य के नागरिक हों, उनके सामाजिक और राजनीर्तिक बिचार मिलते हों 
फिर भी यह भाव नहीं जाता । यह बात केवल रङ्ग के भेद से ही नहीं 
होती । अमेरिका में ऐसे हबशी हैं जिनके कुछ वहाँ आज्ञ १५०-२०० 
वर्ष से रह रहे हैं। उनके और अमेरिका के अंग्रेजों के रङ्ग में भेद 
कम्‌ हो रहा है | भारत के बहुत से ब्राह्मण क्षत्रियो का रंग गोंढ भील के 
रंग से अधिक गोरा नहीं होता । फिर भी भेद का अनुभव होता है और 
खिंचाव होता है । 
इस अनुभूति के कुछ कारण तो प्रत्यक्ष हैं। इनमें सबसे पहिला 
स्थान रंग का है । कुछ मनुष्य--व्यक्ति ही नहीं वरन्‌ लाखों व्यक्तियों के 
समुदाय गोरे होते हैं, कुछ गेहुँआँ, कुछ पीले, कुछ तांबे के रंग के, 
कुछ काले। यह ठीक है कि रंग का बहुत बडा सम्बन्ध देश के जळ 
वायु से है । उडे देश में जाकर कालो का रंग भी कुछ खिल जाता है 
और उनकी सन्तान धीरे धीरे गोरी हो चलती है; गरम देश में 
आकर गोरों का रंग भी सावला हो जाता हे और उनकी सन्तान सी 
धीरे धीरे काली होने लगती है। फिर भी रंग की ओर सब से 
पहिले इष्टि जाती है। यूरोप के गोरे मनुष्य सभी रंगीन मनुष्यों 
, को अपने से भिन्न और छोटा मानते हैं। इसका राजनीतिक 
कारण भी है। आज यूरोप वालों का एशिया और अफ्रीका 
पर आधिपत्य है। उनको डर है कि पुक्र दिन इन महाद्वीपों के 
पीछे गेहुँआँ बादामी और काले आदमी स्वतंत्र हो जायेंगे और गोरों से 
बदला लेंगे । पर इस राजनीतिक डर के साथ ही रंग प्‌ स्त रूप से 

सी वर्तमान है। अफ्रीका में बादामी रंग के अरबों का काले रंग के इव- 
शियों के अति ऐसा ही भाव होता हे। यह वात हम भारत में भी देखते 
हैं । जो लोग प्रायः गोरे होते हैं, वदद उनके साथ, जो प्रायः काळे होते हैं, 
मेल नहीं खाते । बादामी या गेहुँआँ या साँवला रंग तो गोरे रंग के उप- 
सेद मान लिये जाते हैं, परन्तु काला रंग तो नितान्त भिन्न समझा जाता 
है। काले रंग के साथ एक और बात हो गयी है । जिन लोगों ने संस्कृति 
ओर सभ्यता की उन्नति में भाग लिया है; जो दर्शन, साहित्य और विज्ञान 
छे क्षेत्रों मं अपनी कृतियाँ छोड़ गये हैं ; जिन्होंने जगदुब्यापी सम्प्रदायों 
का प्रवर्तन किया है ; जिनके हाथों स्थापित साम्नाज्यों की गाथाओं से 
इतिहास के पन्ने भरे पढे हैं ; जिनकी गोद में वह प्रसिद्ध महापुरुष पछे 
जिनका प्रभाव करोड़ों मनुष्यों के जीवन पर पड़ा है, वह सब गोरे या 
पीले या बादामी रंग के थे । भारतीय आर्य, चीनी, मिश्री, यहूदी, अरब 
यूनानी, जापानी, ईरानी, रोमन, तुर्क, अंग्रेज, जर्मन, सीसी सभी 
प्राचीन, अर्वाचीन और आधुनिक उन्नत राष्ट्र जिनका इतिहास मानव 
सभ्यता का इतिहास है, इन्हीं रंगों के भीतर आते हैं । यदि शुद्ध काले 
लोगों ने स्वतंत्र रूप से कभी उन्नति की थी तो इतिहास का वह अध्याय 
लुप्त है; कम से कम उसका प्रभाव उनके पड़ोसियों पर नहीं पढ़ा । असे- 
रिका के ताम्रवर्ण बालों ने भी एक प्रकार की सम्यता का विकास किया 
था । उनका देश छीन लेने पर भी यूरोपियनों को उनके लिये कुछ इद 
सक आदर था ; परन्तु कालों की किसी सभ्यता का ऐतिहासिक प्रमाण 
नहीं मिलता । वह या तो जंगली अवस्था में पाये गये या दूसरे रंगवालों 
के अधीन । इन बातों का ऐसा परिणाम निकला कि काला रंग 
अवनति, अप्रगति, संकीर्णता आदि का द्योतक और छृणास्पद हो 
गया। लोग काळे रंग वालों को छोटा और अपने से सर्वथा भिन्न 
समझने लगे हें। 

परन्तु रंग अकेला नहीं रहता । उसके साथ आर भी कई बाहरी 
विशेषताएँ पायी जाती हैं । कुछ लोगों की नाक चपरी होती है, कुछ की 
आँखें छोटी और तिरछी होती हैं, कुछ के होठ मोटे होते हैं, कुछ के 
बाळ ऊन जैसे होते हें । हवशियों, अर्थात्‌ शुद्ध काळे रंग वालों के होंठ 
मोटे और बाल ऊन जेसे होते हैं। पीले गंगा. चालो की नाक चपटी, 
आँख छोरी और तिरछी, याल पर की इड उसरी होती हे। 
चायु के प्रभाव से रंग बदल जाने पर भी यह बातें रह जाती हैं । इस- 


लिये 

छ] और यातों में, अर्थात्‌ नाक आँख की बनाट तथा 

नम कौ हराम वह अब भी चीनियों से मिलते हैं । 
और भी कई भेद हैं जिनका नरदेह-शाख में विस्तार से अध्ययन 
होता है। यहाँ हम उनमें से कुछ का उल्लेख कर सकते हैं । एक प्रमुख 
सेद का नाम है शिरोनाप यादि किसी के सिर की लम्वाई क और 
उसकी चौड़ाई ख है तो उसका शिरोनाप-क %१०० हुआ। कुछ 
प्रदेशों के निवासियों के सिर की लम्बाई अधिक होतो है, कुछ को 
चौड़ाई । एक ही देश में पहादाँ में रहने वाले प्रायः चौड़े सिर वाले और 
नगरों में बसने वाले प्रायः लम्बे सिर वाले होते हैं । इस प्रकार भिन्न 
_ भिन्नं प्रदेशों के निवासियों के मस्तिष्क के आयतन और तौर में भी 
भेद होता है। किली का मस्तिष्क बड़ा ओर भारी, किसी क! छोटा और 
हल्का, किसी का बड़ा और हल्का और किसी का छोटा और भारी होता 
हे। नरदेह-शाखियों ने इन सत्र चीज़ों की तथा इनके अतिरिक्त और 
कई चीज़ों की जैसे उस कोण की जो नाक चेहरे के साथ बनाती हे, 
पूरी पूरी नाप तोल कर रक्खी है। इस प्रकार के भेदा के अस्तित्व को 
स्वीकार करना ही होगा । परन्तु बात यहीं समाप्त नहीं होती ।, “बहुत 
से विद्वानों ने इनके आधार पर मचुष्य जाति को कई टुकड़ों: में बाँट 
दिया है। इन टुकड़ों को उपजातियाँ ( अंग्रेज्ञो में रेसेज्ञ ) कहते हें । 
प्रत्येक उपजाति के शिरोनाप, सखिष्क आयतन, मस्तिष्क तो, आँखों 
की बनावट इत्यादि का पूरा पूरा ब्योरा गिनाया जाता है। उपजातियाँ 
कितनी हैं, इसके विषय में मतमेद है। क्यूविअर और क्वान्रफ़ाज़ ने 
३, लिनियस और हक्सले ने ११, व्ळमेनवाख ने ५, बफ़ान ने ६, प्रिचर्ड 
इण्टर और पेशोळ ने ७, अगासिज ने ८, देसमूलाँ और पिकरिंग ने 
११, हैकेल और म्युळर ने १२, सेण्ट बिंसेण्ट ने १७, जुं ने १६, दोपिनाडं 
ने १८, सार्रन ने ३२, कॉफ़ोडं ने ६०, बक ने ६२, और ग्लिडन ने 
१५० उपजातियाँ गिनायी हैं । इससे यह तो स्पष्ट ही है कि यह विभा- 
जन बहुत सुकर नहीं है। जिन गुणों को एक पण्डित एक उपजाति 
का लक्षण मानता है उसी को दूसरी दूसरी उपजाति का किंग मानता 
है । फिर भी कुछ उपजातियों के नामों को सभी लेते हैं । आर्य्य, सेमे- 
रिक, मङ्गोल और हब॒शी एथक उपजातियाँ हैं ऐसी धारणा व्यापक है । 
यह धारणा केवल विद्वानों में नहीं, उनसे भी बढ़कर साधारण जनता में 


फैली हुई है। प्रभावशाली राजपुरुष इस धारणा को पुष्ट करते हैं और 
अपनी नीति का अंग बनाते हैं । ऐसा माना जाता हे कि-- . 

( क ) उपजातियां के शारीरिक भेद इतने दृढ़ और अमिट हैं कि 
वस्तुतः ऐसा माना जा सकता है कि यह मनुप्य की एथक्‌ जातियाँ हैं । 
यदि यह उपजातियाँ एथक पूर्वजों से नहीं भी उत्पन्न हुईं हैं तो भी 
लाखों वर्षा तक एथक्‌ रहते रहते इनके पारस्परिक भेद स्थायी हो 
गये हैं । 

(ख ) उपजातियों में शारीरिक भेदों के साथ मानस भेद भी हैं । 
सब की बौद्धिक शक्ति न तो एक प्रकार की है न वरावर हे । 

( य ) उपजातियों की संकरता से चंशलोप, पतन और सभ्यता का 
दास होता है। 

(घ ) एक उपजाति में दूध्वरी के गुण नहीं आ सकते भौर न कोई 
उपजाति अपने,सहज गुणों का अतिरोहण कर सकती है । 

( ङ )/निकृष्ट उपजातियों की संख्या बहुत है, अतः सदैव इस बात 
का डर रहता है कि वह उत्कृष्ट उपजातियों को दवा लेंगी । सभ्य राष्ट्रो 
का यह कर्तव्य है कि उपजातिसंकरता को रोकें, उपजात्यन्तर विवाह न 
होने दें, निकृष्ट उपजातियों को दया फर रक्‍्खें और राष्ट्र के भीतर ऐसा 
शासन विधान रक्खें जिससे वह लोग जो निकृष्ट उपजातियों के हैं 
अधिकारारूढ़ न हो जायैं। यह बातें उन छोगों को भी भली .छूगती 
है,जो इनके वैज्ञानिक आधारां को समझने की क्षमता नहीं रखते । 
इससे उनके अभिमान को सहायता मिलती है और स्वार्थ की भी सिद्धि 
होती है । आज अमेरिका के संयुक्त राज्य की सम्य देशों में गणना है । 
धन है, विद्या है, लोकतंत्रामक शासन है ; परन्तु यह सब ददते हुए भी 
लोग उन हब्शियों के साथ जो वहाँ आज सौ-डेढ़ सौ वर्ष से रह रहे 
हें बराबरी का बर्ताव करने को तैयार नहीं हैं । ज़रा ज़रा सी बात पर 
हबशी मारे जाते हैं, अदालतों में उनके साथ न्याय नहीं होता । और 
इन सब बातों का एक सात्र कारण यह धारणा है कि ह शी उपजाति 
निकृष्ट है, यदि वह दबाकर न रक्खी गयी तो थोढ़े दिनों में इतना 
फळे फूलेगी कि गोरों को दबा लेगी, यदि गोरों के साथ योन-सम्बन्धं 
की अनुमति दी गयी तो गोरों का पवित्र रक्त दूपित हो जायगा । 
रक्तसंकरता को बचाने के नाम पर ही भारतीयां को दक्षिण अफ्रीक्रा 
और आस्ट्रेलिया से दूर रक्खा जाता है । जर्मनी के नाजी शासकों ने 
इस प्रकार के विचारों को अपनी राजनीति का मुख्य अंग बना कर 
जो विभीषिका मचा रक्खी है, वह हमारे सामने है। यहूदी दोना जर्मनी 
में महापाप है । जिन लोगों के शरीर पहले का 

भी यहूदी रक्त बह रहा है, बह बेचारे सभी नागरिक अधिकारों से वञ्चित 
कर दिये गये हैं । लाखों नर नारी दाने बिना मर रंहे हैं। न जर्मनी में 
रहने पाते हैं, भ विदेश जा सकते हैं। उनका केवळ यही अपराध हे 
कि वह यहूदी हैं और उनके अस्तित्व से जर्मनों के पवित्र नॉडिंक& 
रक्त के दूषित होने की सम्भावना है, और शुद्ध जर्मन आर्य्य सभ्यता 
छान्छित होती है। स्वार्थ, मुढ़आाह और राजशक्ति का यह सम्मिश्रण 
आजकल का एक भयावह इदग्विषय है। 

यह उपजाति-विद्वेष बहुत . पुराने समय से चला आता है । जब 
चेदिक काल के आय्यौं का सससिन्धव ( पञ्जाब ) देश के बाहर अनाय्यौं 
से सामना हुआ तो उन्होने भी, वेसा ही अनुभव किया जैसा आज यहूदी 
को देख कर जर्मन करता है। लड़ाई में अनाय्यों को नष्ट करने का 
प्रयत्त किया, उनके ऊपर सब प्रकार के अपशब्दों की बौछार की 
गयी । फिर भी उनकी संख्या इतनी थी ओर ज्यो-ज्यां आर्य लोग 
पूर्व और दक्षिण की ओर बढ़े त्यो-त्यों इतनी बढ़ती गयी किन तो 
उनको आमूल नष्ट करना सम्भवथा न उनको देश से निकाला जा 
सकता था । इसलिये आय्याँ ने अपने लिये ही बन्धन बनाये। सह- 
निवास, सहभोज, विवाह--सभी बातों में अनाय्यो का सम्पर्क सीमित 
और यथा-सम्भव निषिद्ध उहरा दिया गया। इन बातों का एकमात्र 
उद्देश्य यह था कि आर्य्य रक्त पवित्र बना रहे और बहु संख्यक अनारयौं 
से मिल कर आय्यां का व्यक्तित्व नष्ट हो जाय। अव्यवस्थित ढंग से 
रहने वाळे आयर्भ जो ब्रात्य कहलाते थे, स्यात्‌ वह भी नगरवासी 
अनाय्याँ से अच्छे समझे जाते थे। त्रेता काळ में जब चिन्ध्य को पार 
कर आर्य्य लोग दक्षिण की ओर बढ़े तो वहाँ भी उन्हें अनाय्य मिले । 
यह लोग सम्य थे, नगरों में रहते थे, इन पर आय्य सभ्यता की भी 
कुछ छाप पड़ चुकी थी। फिर भी आय्यै लोग इनको अपने जैसा 
मचुप्य आनने को तैयार न थे । जिन्होंने साथ दिया यह वानर ( मलुष्य 
की भाँति के भाणी )-कहलाये, जिनसे शत्रुता थी वह राक्षस कहे गये । 
यदि वानर और राक्षस केवळ राष्ट्रों के नाम होते तो कोइ बात न थी; 
पर इन लोगों का जो वर्णन किया गया वह ऐसा था कि उससे इनके 


® ऐसा यह मत है कि सब उपजातियों में आर्य उपजाति अरी 
और नाँडिक उसकी सब से शुद्ध शाखा है। जर्मनी, नावें, स्वीडेन और 
डेन्माके के रहने वाले नॉर्डिक माने जाते हैं । 

मचुष्य होने पर पदां पड गया । आज तक करोड़ों हिन्दू. ऐसा ही मानते 
हें कि किव्किन्धा निवासी बन्दर भालू थे और लंका के रहने वाले 
विलक्षण प्रकार के प्राणी थे जिनके राजा के दस सिर और बीस हाथ 
थे । आज भी कोल, भील गोड आदि के प्रति आ्यांभिमानी बाह्मणादि 
के मन में जो एथकता और अजनबी-पन का भाव उठता है, उसकी तह 
में यही उपजाति-विद्वेष है । 

जो भाव इतना व्यापक है उसके वैज्ञानिक आधारों पर थोड़ा सा 
विचार करना आवश्यक है। जैसा कि हमने ऊपर देखा है, वैज्ञानिक 
आधार मुख्यतः शारीरिक बनावट का भेद है। बनावट में भेद अवश्य 
है, परन्तु उस भेद की वैसी व्याख्या नहीं की जा सकती जैसी कि अपंनी 
अपनी उपजाति की प्रशास्ति गाने चाळे करना चाहते हैं ।' 

यूरोप के कुछ भागों के लोगों के सिर लंबे होते हैं। उनकी लम्बाई 
चोढ़ाई से अधिक होती है। इन प्रदेशों में यह बात उठी कि उन्नत 
उपजातियों के सिर लम्बे होते हें । इससे एक पग आगे बढ़ कर यह 
बात निकली कि जिन लोगों के सिर लम्बे होते हें वह उत्कृष्ट और जिनके 
सिर चोड़े होते हैं वह निकृष्ट उपजातियों के होते हैं। बस यही कठिनाई 
पढ़ती है । कुछ उन्नत लोगों के सिर निःसन्देह लम्बे होते हैं ; परन्तु सब 
लम्बे सिर वाले उन्नत नहीं हैं । इसके विरुद्ध यह भी देखा जाता है कि 
कई चौड़े सिर वाले समुदायों का भी सभ्यता के इतिहास में ऊँचा 
स्थान है । नगरों के निवासी प्रायः लम्बे सिर वाळे होते हैं ; परन्तु कहीं 
कहीं इसके विपरीत भी पाया जाता हे। यह भी देखा गया है कि जल- 
वायु के प्रभाव से दो चार सौ वर्षों में सिर की लम्बाई चौड़ाई में अन्तर 
पड़ जाता है । गाळ की उभरी हड्डी जहाँ कुछ असभ्य या अर्धसभ्य 
` रोगों में पायी जाती हे, वहाँ डच जैसे आय्य माने जाने वालों में भी 
मिलती है । कुछ दिनों तक यूरोप में वसने पर चीनियाँ की और चीन 
में बसने पर यूरोप वालों की आँखों में अन्तर पड़ जाता है। मस्तिष्क 
बुद्धि का स्थान है ; अतः मस्तिष्क के नाप तौल का बहुत बडा महत्त्व 
होना चाहिये पर यहाँ भी कोई सन्तोषजनक बात नहीं मिळती । यूरो- 
पियन और हवूशी के मस्तिष्को के आयतनों में ६ से १० घन इञ्च का 
अंतर होता है ; पर इससे यह नहीं कह सकते कि कम आयतन वाला 
छोटी उपजाति का है, क्योंकि यूरोपियनों में ही पुरुष भौर खरी के 
मखिष्कों के आयतन में १२ से १३ घगं इंच का अंतर होता है। यह. 


तो नहीं, कहा जा सकता कि. सूरो में. पुरुष एक और, खो दूसरी उपजाति 

की होती है। मस्तिष्क के तौल से भी कुछ टीक बात नहीं निकलती । 
छंगुरो में ओराङ्गओोरांग का मस्तिष्क सव से भारी होता है। इसका 
तौल लगभग ७००-८०० ग्राम ( २८००-३२०० रत्ती) होता है। 
आस्ट्रेलिया के आदिम निवासियों का मस्तिष्क इससे कुछ ही भारी, 
९००-१००० ग्राम ( ३६००-४००० रत्ती ) होता है। उधर नाडिक 
यूरोपियन या उत्तर भारत के ब्राह्मणादि के मस्तिष्क का तोल लगभग 
१५०० आम ( ६००० रत्ती ) होता है। इससे तो यह अनुमान होता 
हे कि आस्ट्रेलिया के निवासी सब से निकट (और ६००० रत्ती घाले 
सब से उत्कृष्ट है । परन्तु चीन का औसत मस्तिष्क तौल यूरोप के 
औसत मस्तिष्क तौल से अधिक है और उत्तरी भ्रुव प्रदेश के रहने वारे 
अर्ध-सभ्य पुस्किमो का मस्तिष्क किसी से भी कम नहीं है । लम्बाई और 
उन्नति में भी कोई सम्बंध नहीं मिळता । लम्बे मनुष्य भी जंगली होते 
हें और नाटे मनुष्य भी सभ्य होते हैं । 

जो लोग उपजाति भेद पर जोर देते हैं वह केवळ शारीरिक ' सेदां 
को ही नहीं, वौद्धिक भेदों के अस्तित्व को भी मानते हैं। इस क्षेर, में 
लिखने पढ़ने वाळे गोरे ही रहे हैं, अतः उनको ऐसा ही जँचा कि परयः 
सारे उदाच गुण उनमें और प्रायः सारे दुर्गुण दूसरों में हैं । जो गोरे हैं 
चहद प्रतिभाशाली, विचारशील, सच्चरित्र, दयाळ होते हे; पीलों का मुख्य 
गुण ऋरता है, यद्यपि कुछ हद तक बुद्धिमान्‌, चह -भी होते हें । 


कालों में यदि कोई गुण है तो एक, उनकी कल्पना शक्ति सर. होती हे: 


और उनको संगीत से प्रेम होता है। यह उदाहरण मात्र हैं| -यही और 
इससे मिलती जुळती बातें बड़े विस्तार के साथ बड़ी बड़ी पोथियों में 


लिखी पढी हैं और आज भो लिखी जा रही हैं । यह बल घारणा हे _ 


और इसका जोरों से प्रचार किया जाता है--कि अनाय्य छोगों की 
बौद्धिक सम्पत्ति कम होती है। यदि आय्य और अनाय्य लड़कों को 
एक साथ पढ़ाया जायया तो साधारण चलते ज्ञान का तो अनार्य्य बहुत 
जल्दी संग्रह कर लेंगे और इस प्रकार आय्यों को पीछे धकेल: कर 
उनकी जीविका भी छीन लेंगे ; परन्तु गणित, विज्ञान, दर्शन आदि 
गम्भीर विषयों में वह आगे न बढ़ सकेंगे। अतः एक ओर तो पेसे 
लड़कों की सुविधा के लिये शिक्षा की मर्य्यादा कम करनी. होगी, दूसरी 
ओर विद्या और सम्यता की प्रगति रक जायगी । ऐसा कहा. जाता हे 
कि दक्षिण अमेरिका में स्पेन और पुर्तगाल से आये हुए आख्ये कम 
हैं और आदिम निवासी तथा हब्शी बहुत । इसीलिये उत्तरी अमेरिका 

के बरावर ही छंवा चौडा और भौतिक सम्पत्ति से परिपूर्ण होते हुए 
भी दक्षिण अमेरिका प्रगतिशील नहीं है। यही भाव अव्यक्तरूप से 
भारत में देखा जाता है । जो लोग वर्णव्यवस्था के अनुयायी हैं उनका 
यह दृढ विश्वास है कि यदि अन्त्यजाँ या अनाय्यों को ऊँची शिक्षा दी 
भी जाय तो भी वह उन्नत नहीं हो सकते । उनके हाथों संस्कृति और 
सभ्यता को तो क्षति पहुँच सकती हे ; पर वास्तविक कल्याण न उनका 
होगा न दूसरों का । 

यह वात भी अपरिपक्ष विचारों ओर मूढआहों का परिणाम हैं । 
जो लोग आज उन्नत हैं वह कल वर्वर थे, जो कल बबर थे वह आज 
उन्नत हैं । यूरोप में सब से पहिले यूनान ने आगे पाँच बढ़ाया और 
अमर कीतिं स्थापित कर गया । उन दिनों शेष यूरोप जंगली था । आज 
उन्हीं जंगलियों के वंशज प्रगति में अगण्य हैं, यूनान का इस क्षेत्र में 
कोई स्थान नहीं है । भारत और मिश्र पीछे पढ़ गये हैं, जिनको इन्होंने 
सभ्य बनाया वह आगे निकल गये हैं । आज से तेरह सो वर्ष पूर्व अरबों 
को कोई जानता न था; मुहम्मद के उदय के थोड़े ही दिनों बाद उन्होंने 
संस्कृति के एक नये अध्याय की रचना की | शिवाजी के पहिले महाराष्ट्र 
और गुरुगोविन्द्सिह के पहिले पंजाब के जाटो के गुणों को कौन जानता 
था १ अतः ऐसा मानने का कोई पुष्ट प्रमाण नहीं हे कि कुछ छोगों में 
उदात्त और कुछ में हीन बौद्धिक और आध्यात्मिक गुण अमिट रूप से 
वर्तमान हैं और एक के गुण दूसरे में नहीं आ सकते । । 

यदि ऊपर की विवेचना ठीक है तो यह बात तो स्पष्ट हुईं कि 
मनुष्यों में एक दूसरे से सर्वथा भिन्न शारीरिक बनावट तथा मानस 
शक्तियों वाली उपजातियाँ नहीं हैं । उपजातियाँ हैं ही नहीं, आर्य्य 
मंगोल, हबशी आदि विभाजन सर्वथा कृत्रिम है, ऐसा भी नहीं कहा 
जा सकता। यह भी प्रत्यक्ष देख पढ़ता हे कि सब मनुष्यों की 
सांस्कृतिक अवस्था एक सी नहों है । और एक दूसरी बात और भी देख 
पड़ती है, यद्यपि अभिमान के मारे लोग उसे मानना नहीं चाहते । चह 
यह है कि यद्यपि कुछ भूभागों के निवासी प्रधानतया आयय या प्रधान- 
तया मंगोल या प्रधानतया हठशी या प्रधानतया सेमेरिक हैं; परन्तु बहुत 
से सभ्य देशों में सैकड़ों वर्षों के भीतर उपजातियों में सांकर्यं आ गया 
है। विशेषतः उन देशों के निवासी जहाँ कई बार विदेशी आक्रमण हुए 
हैं इस बात का दावा नहीं कर सकते कि उनमें किसी एक ही उपजाति 


की रक़वारा बह रही है i | हिल की, तथोक्तउँचीजञातियाँ चाहे कितना 

भी अभिमान करें; पर उनकी आकृतियाँ और इतिहास पुकार उकार कर 
कहते हैं कि वह सांकय्यैदीष से बची नहीं हैं । 

उपज्ञातियों में जो प्रत्यक्ष भेद हैं, उनका कारण भी इछ होना 
चाहिये । जब यह बात निश्चित है कि मलुष्यमात्र की जाति एक है तो 
किर उपजातियों की उत्पत्ति इसी प्रकार हुईं होगी कि लोग एक दूसरे 
से बहुत प्राचीन काळ मै थक्‌ हो गये। सब के पूर्वज एक रहे न Ba 
अनेक और सब आदिम मलुष्यों का जन्म किसी एक प्रदेश विशेष में 
हुआ हो या युगपत्‌ कई प्रदेशों में ; परन्तु बहुत दिन हुए मजुप्य अरग 
अलग टोलियों में बैंट गया। यह्दःबेँटवारा कब हुआ, ठीक नहीं कहा 
जा सकता । पृथ्वी पर कई बार भौगभिक उपद्र हुए हैं, ऋतुविपय्येय 
हुआ है । जहाँ आज टंड पदती है, वहाँ कभी गर्मी पड़ती थी; जहाँ 
आज गर्मी है कभी वहाँ व बिछी थी । । जहाँ समुद्र है वहाँ स्थल था, 
नहाँ स्थल है पहाँ समुद्र था । फिर भी अग हुए ४०-५० हज़ार वर्ष 
तो हुए ही होंगे, क्योंकि १०:१२ हज़ार वर्ष पहिले तो पृथङ्‌ डप- 
जातियाँ बन चुकी थीं । कक 

कुछ लोग वले प्रदेशों में जा पड़े, कुछ मरुभूमि में बसे, कुछ 
भूमध्यरेखा के पाइवेवर्ती गर्म प्रदेश में रहने छगे, कुछ को घास “घरे 
लम्बे लस्बे सेदान मिले, कुछ ने अपने को समुद्र से घिर। पाया-। इनस 
जगहों में एक सी परिस्थिति न थी--जीवन-संग्राम का ' स्वरूप अलग 
अछग था । प्रकृति से तो सर्वत्र ही लड़कर रोटी छीननी थी; परन्तु 
` पक्ति का चेहरा सर्वत्र एक सा न था । जंगल, मैदान, वफ, मरुस्थली 
समुद्गतर में अलग अलग प्रकार के दात्रुओं का सामना करना पड़ता 
था, परिस्थितियों के अनुकूल ही मचुष्यों की शारीरिक और मानस 
झाक्तियां का विकास हुआ । किसी को शारीरिक श्रम अधिक करना 
पढ़ता था, किसी को शारीर के साथ बुद्धि से भी अधिक काम लेना 
पड़ता था । कोई धूप से झुलस कर अकर्मण्य हो राया, किसी का बर्फ़ 
और उंडी हंवा के मारे नाकों दम था । जो लोग भाग्य से ऐसी जग 
पढे जहाँ ऋतु भी उग्र न था और भोजन भी सुप्राप्य था, उनको अह 
नक्षत्र की क्रीडा देखने का भी अवसर था और जगत्‌ के रहस्यों के 
विषय में सोचने की भी प्रबृत्ति होती थी । इस प्रकार परिस्थितियों ने 
इजारों वर्ष में इन एथक्‌ टोलियों के कुछ गुणों को जगा और कुछ को 
दबाकर तथा इनके अवयवों के गठन में अपने अनुकूल परिवर्चन करके 


इनको एथुकू , उपजातियो का रूप दे दिया । बीजरूप से. सब में सभी 

गुण होते हुए भी, कुछ ऐसे गुण सुस हो गये, जिनकी उस परिस्थिति 
में कोई उपयोगिता न थी । इन्हीं बातों ने उपजातियों के इतिहासों को 
विभिन्न बना दिया । हिमाच्छन्न उत्तरी भ्रुव प्रदेश या अफ्रीका के तस- 
बाछुकामय प्रान्तों में किसी उच्चकोटि की सभ्यता का उदय होना 
आश्चर्य की बात होती। यह ऐसे भूभाग हैं ही नहीं ज़हाँ दर्शन, 
विज्ञान, कला, साहित्य, के लिये चित्त को स्फूति सिल सके । मनुष्य 
अपने को जीवित रख ले यही बहुत है । यहाँ बड़े बड़े राज्य या साम्राज्य 
भी नहीं स्थापित हो सकते थे। यही सब बात हैं, जिन्होंने हज़ारों 
चर्षो में उपजातियों को एक दूसरे से नितान्त भिन्न वना दिया । किसी 
उपजाति का जीवन देवलोक से टक्कर लेने लगा, किसी का शिकारी 
पश्चओं से थोड़ा ही ऊपर उठ पाया । 

अब इनमें से किसी को उत्कृष्ट ओर: किसी को निकृष्ट कहने के 
पहिले उत्कर्प का अर्थ भी समझ लेना चाहिये । साहित्य, कला, विज्ञान 
दर्शन अच्छी चीजें है । यह जीवन: को सुन्दर, सुखद बनाती हैं, इनकी 
सहायता से हम कम से कम कुछ देर के लिये अपने छुःखों को भूरू 
जाते हैं और विरादू के साथ अपने एकात्म्य का अनुभव करते हैं। 
ज्ञान में स्वयं एक प्रकार का आनन्द है, फिर वह हमें परिस्थितियों को, 
वातावरण को, जीतने में सहायता देता है। इसलिये आज मनुष्य 
भूगर्भ में, समुद्र के जळ के नीचे, आकाश में, उडे देशों में, गरम देशों 
सें, स्वच्छन्दता से आता जाता है और प्रकृति के ऊपर विजयी होता 
हे । यहाँ बेडे बेठे करोड़ों कोस दूर की बातें जान लेता है, कई हज़ार 
कोस पर रहने वालों से बात कर लेता है । यह बातें निःसन्देह उपादेय 
हें और उत्कर्प की बोधक हें। जिन लोगो में यह पायी जाती हैं, 
जिन्होंने इनके आविष्कार और प्रचार में सहायता दी है, वह :निः- 
सन्देह उत्कृष्ट हैं ; पर एक और बात है । जो प्राणी अपने वातावरण के 
अनुकूल नहीं होता, वह उस वातावरण के छिये निकृष्ट है। समुद्र की 
मछली मीठे जल के लिये और नदी की मछली समुद्र के लिये निकृष्ट 
है। इस दृष्टि से विचार किया जाय तो प्रत्येक उपजाति उस वातावरण 
के लिये जिसमें उसको जीवन निर्वाह करना था ठीक थी । यदि ऐसा 
न होता तो वह कव की नष्ट हो गयी होती। एक वातावरण में रहने 
चाळे दूसरे वातावरण में कष्ट पाते, रह ही न पाते। इस दृष्टि से तो 
वह वहाँ के लिये निकृष्ट थे । गरम अफ्रीका का रहने वाला शुव प्रदेश 
के लिये निक्कष्ट, श्रव प्रदेश का निवासी अफ्रीका के लिये निकृष्ट था । 


८० नज SE Math Collection. Digitized by eGangotri 
आ० 


( १४ ) 


हजार वैज्ञानिक साधनों के होते हुए भी उंडे यूरोप के रहने वाले गरम ' 


देशों में नहीं पनपते । उनको बहुत से रोग घेर छेते हैं, शरीर और 
मस्तिष्क की शक्तियाँ क्षीण हो जाती हैं, बहुधा तो दो तीन पीढ़ियो' में 
बंश का झोप हो जाता है। इसी प्रकार वह उपजातियाँ जो जंगल 
पहाड़ों में बढ़ी थीं सभ्य वातावरण के लिये अनुकूल न थीं, या यां 
कहिये कि सभ्य वातावरण उनके अनुकूछ नथा। उनमें से कुछ तो 
नष्ट ही हो गयीं; उनमें एक आदमी भी न बचा । कइयों का शारीरिक 
और नैतिक पतन हो गया । हम लोग जो हज़ारों वर्ष से सभ्य वाता- 
'चरण में रहते आये हैं, उनको अपनी तुलना में निक्ृष्ट भळे ही कहें ; 
परन्तु यह उनके साथ एक प्रकार का अन्याय है। यदि उनको भी 
अवसर मिले तो उनके भी वह गुण जो हज़ारों वर्षों से काम में न 


आने के कारण प्रसुप्त हो गये हैं जागरित हो उठेँ और वह भी सम्य और ` 


संस्कृत कहळाने के अधिकारी बन जाय । परन्तु यदि हम उनको यका- 
यक अपने सुकाबिले में ला खड़ा करेंगे, तब तो चह नहीं ठहर सकते । 
बौद्धिक, नेतिक, आध्यात्मिक, सभी इष्टियो' से वह निकृष्ट पात्रे;जायंगे । 
हज्ञारो' वर्ष की मैल एक दिन में नहीं धुल सकती ; परन्तु जीवन संघप 
में कितनो को धोने का अवकाश ही नहीं मिळता । दै 
संकरता के दोष भी इसी कारण होते हैं। जिनकी सांस्कृतिक 
अवस्था एक सी हे, जिनके शरीर और मस्तिष्क मिलती ज्ुछती परि- 
स्थितियों में काम करने के अभ्यस्त हैं, उनमें विवाह होने से कोई हानि 
न होगी, चाहे वह किसी देश के रहनेवाले हों और किसी उपूजाचि के 
हों । परन्तु जिनकी सांस्कृतिक अवस्थाओं में बहुत अन्तर है , उनका 
विवाह सचमुच अनमेल विवाह है। प्राचीन काळ में जेसे विवाह प्रति- 
लोम कहलाते थे, वह अनमेल विवाह की पराकाष्ठा रहे हों ; परन्तु 


आज भी ब्राह्मण ओर गाँड भील डोम का विवाह, कुछीन भारतीय 


+ प्रसङ्गतः इस बात को फिर दुहराता हैँ कि उपजातिद्वेष बड़ा भयावह 
भाव है। आजकल इसमें झूठे विज्ञान की पुट मिल गयी है। यदि 
यह प्राकृतिक हो तो भी किसी प्रकार यह सिद्धि नहीं होता कि इसका होना 
श्रेयस्कर है । मनुष्य ने अपनी प्रकृति को, अपने स्वभाव को, दबाकर ही 
उन्नति की है । इसी का नाम संयम है। उपजातियों के . अनावश्यक मेदां को 
मिटाना है, उनको एक सांस्कृतिक स्तर पर ले आना है। नाक आँख की 
आकति में भेद रहे तो उससे कोई हानि नहीं होती। जब तक यह भाव 

या यूरोपियन और हब्शी का विवाह ; कम अनमेल नहीं है। 
ऐसे विवाह अच्छे नहीं होते। इनमें जो सन्तान होती हे वह या 
तो दो तीन पीढ़ियों में निर्वंश हो जाती है या दुर्वह और रोगी होती 
हे। पेसान भी हुआ तो उसमें संस्कृत पूर्वज के गुण दब जाते हैं, 
निकृष्ट पूर्वज के गुण ऊपर आ जाते हैं । यदि ऐसे बहुत से विवाह हो 
जायें तो सभ्यता और संस्कृति को क्षति पहुँचने की काफ़ी सम्भावना 
है । ऐसे विवाहो से जो सन्तान होगी उसमें अपने असभ्य पूवंजों से 
क्रूरता, भौतिकता, रूढ़िपरता और अपने सभ्य पूर्वजों से कुटिलता, 
चातुर्यै और स्वार्थपरता आ जायगी; न उसमें असन्य पूर्वजां की सादगी 
रह जायगी, न सभ्य पूर्वजों की विचारशीळता और धम्मबुद्धि । अतः 
पेसे विवाह कदापि श्रेयस्कर नहीं हो सकते। इस कहने का यह 
तात्पर्यं नहीं है कि कोई सदा के लिये उत्कृष्ट हे; अभिप्राय केवल इतना 
है कि जब तक संस्कृति भेद है तब तक सांकर्य्य बचाना चाहिये और 
सब को ऊपर उठाने का प्रयत्न करते रहना चाहिये। आज से कई 
हज़ार वर्ष पहिले यह आदेश दिया गया था, कृणुध्वम्‌ विश्वमाय्यैस्‌-- 
विश्वको आय्यै बनाओ । 


Ss TT 0 
रहेगा कि एक मनुष्य दूसरे मनुष्य से प्रत्या ऊँचा है, तब तक संघर्ष रहेगा, 

अशांति रहेगी । आर्ये, सेमेटिक, मंगोल, हब्शों सब द्वी मनुष्य जाति के 

अंग हैं और इनको एक दूसरे के निकट लाने में ही जगत्‌ का कल्याणा दै । 

इस सम्बन्ध में उनका ही, जो आज सभ्य और संस्कृत हैं, दायित्व है। यदि 

अभिमान में पढ़ कर उन्होंने दूसरों को कुचलने का प्रयास किया, जैसा कि 

हो रहा है, तो घोर अनर्थं होगा। 

` दूसरा अध्याय 
आर्य्य उपजाति 


जैसा कि मैं पहिले अध्याय में लिख चुका हूँ, उपजातियो' की कोई 
एक प्रामाणिक और निश्चित सूची नहीं है। विविध विद्वानों ने विविध 
तालिकाएँ तैयार की हैं। इसमें कोई आश्चर्यं की वात नहीं है । उपजाति 
की कोई ठीक परिभाषा ही नहीं हे जिसको कसौटी मान कर मनुष्यो 
का विभाजन किया जा सके । यदि किसी एक रंग के साथ एक प्रकार 
की आँख और नाक और मस्तिष्क का नित्य सम्बन्ध होता तब तो बात 
सरल हती, पर ऐसा होता नहीं। गाल को उभरी हड्डी कई प्रकार के 
सस्तिप्को' के साथ पायी जाती है, एक ही शिरोनाप बालो' में कई एकार 
की आँखें और नाकें मिलती हैं । कोई विद्वान्‌ एक अंग को महत्ता देता 
है, दूसरा उसको गौण मानता है। इसी लिए भिन्न भिन्न प्रकार से 
विभाजन हुआ है। पर चाहे कोई तालिका ळी जाय, उसमें आर्यं उप- 
जाति का उल्लेख अवश्य मिलेगा । . कि 
नाम तो आता है ; परन्तु आय्य किसे कहना चाहिये इस सम्बन्ध 
में मतभेद रहा है और है। सचमुच कोई आर्य्य उपजाति हे इस ओर 
पहिले पहिले आज से छगभग १५० वर्ष पहिले ध्यान गया । उन दिनो' 
कळकचे में सर विलियम जोन्स संस्कृत पढ़ रहे थे। उनको पढ़ते पढ़ते 
यह देख पड़ा कि संस्कृत कई वातो' में औक, लेरिन, जर्मन और 
केख्टिक से मिळती है। यह विक्षण वात थी । हीगेल के अनुसार एक 
नयी दुनिया मिल गयी। इस आपासाम्य का एक ही कारण समझ 
सें आता था। अति ग्राचीन काळ में कोई भाषा रही होगी जो अब 
कहीं बोली नहीं जाती। उसी सेयह सब विभिन्न भाषाएँ निकली 
- होगी, जेसे संस्कृत या प्राक्त से हिन्दी, मरांडी गुजराती आदि 
आधुनिक भारतीय भाषाएँ निकली हैं । सर विलियम जोन्स ने तीन 
ही चार भाषाओं के साम्य पर खयाळ किया 3 परन्तु बाद में देखा 
गया तो बीसो' भाषाएँ संस्कृत से मिलती पायी गयीं। : यदि हम 
भारत से पश्चिम चलें तो पहिले पझ्तो फिर बलूची फिर ईरानी 

( फ़ारसी ) मिलेगी । यह तीनो' प्राचीन ज़ेन्द से निकली हैं । ज़ेन्द 
संस्कृत से विल्कुल ही मिलती है। फिर रूस और वल्गारिया की स्छाव 
भाषायें आधुनिक यूनानी और इटालियन, जर्मन, फ्रेन्च, अंग्रेज़ी, 
डच, डेनिश, पुतंगाली आदि यूरोप की प्रायः सभी प्रचलित भाषाएँ 
है। “प्राय? इस लिये कहता हुँ कि तुर्की, फ़िनी और हंगरी की 
मम्यार भाषाएँ इस सूची के बाहर हैं। इसका तात्पय्ये यह निकला 
कि प्राचीन साहित्यिक भापाओ' में संस्कृत, ज्ञेन्द, मीक ओर लैटिन 
और आजकछ की प्रचलित भापाओ में इन्हीं चारो से निकली . 
बंगला, गुजराती, हिन्दी, मराठी, पतो, ईरानी, रूसी, जर्मन, फ्रेच्च, | 
अंग्रेज़ी, इटालियन, स्पैनिश, पुतगाली, डच, अफ्रिकान, एक दूसरे से । 
मिलती है और मिलने का एक ही अर्थ हो सकता है कि इनका उद्गम | 
एक ही जगह से हुआ है। हमारे देश में तो लोग यही समझते हैं कि 
संस्कृत ही सव का खरोत है; परन्तु ऐसा मानने स्यि कोई प्रमाण 
नहीं है। संस्कृत अपने समय की सदश भापाओ' की माता नहीं, बहिन 
ही होंगी । यह हो सकता हे कि चूँकि उसका साहित्य सबसे पुराना 
है, इसलिये वह व्याकरण के नियमो' में जल्दी बँध गयी और इसी 
लिये उसका रूप आदि भापा से औरो' की अपेक्षा अधिक मिलता है। 

ऊपर भाषा की जिस समता का उल्लेख किया गया है वह इतना 
स्पष्ट है कि जो इनमें से दो तीन भाषाओं को पढ़ेगा उसका सी ध्यान 
उघर जायगा । बहुत से संज्ञा शब्द सब में हैं, कई धातु ओर सर्वनास 
भी थोड़े ही उलट फेर के साथ मिलते हैं। बीच की भाषाओं को छोड़ 
दीजिये, संस्कृत, इरानी और जंप्रेज़ी को ही लीजिये । नमूने के तौर पर 
थोड़े ही उदाहरण पर्य्याप्त होंगेः--- 


संस्कृत इरानी अंग्रेज्ञी 

पितृ पिदर फादर 

मातृ सादर सदर 

आतृ ` ब्रिरादर - त्रद्र 

दुहितु दुन्तर डाटर 

पद पा फुट 

गो गाव काउ 

ञ्जू अबू बु 

भू बू.( दन) 

अस्‌ अस-हस्‌ ( तन) [शुद्धरूप नहीं मिलता, 
द इज ( है ) में विद्य- 

सान 

यह तो बहुत थोड़े से शब्द हैं । ऐसे सैकड़ों शब्दों की सूची बन 
सकती है । शब्दो” के अतिरिक्त ग्रीक, लैटिन, ज़ेन्द और संस्कृत का 
व्याकरण भी समान था। आजकल तो इनसे निकली हुई भाषाओं' का 
व्याकरण स्त्र सरल हो गया है । | 

परन्तु यदि उत्तर भारत से लेकर बीच के कुछ भागो' को छोड़कर 
पश्चिमी यूरोप तक के निवासी ऐसी भाषाओं को बोलते हैं जो 
किसी समय किसी एक ही भाषा से निकली थीं तो यह प्रन स्वभावतः 
उठता है कि ऐसा कैसे हुआ ? इस प्रइन का उत्तर भो स्वाभाविक 
रीति पर एक ही हो सकता था और वही उत्तर दिया भी गया। यही 
समझ में आया कि भाषा साम्य का कारण यह. है कि किसी समय 
में इनके पूर्वज एक थे । कई विद्वानो' ने इस मत को पुष्ट किया। प्रोफ़े- 
सर मैक्सम्युलर के शब्दो' में, एक ऐसा समय था जव कि भारतीयो', 
ईरानियो, यूनानियो', रोमनो', रूसियो', केढ्टो' ( वेल्स और पश्चिमी 
फ्रांस के निवासियों ) और जमनो' के पूर्वज एक ही बाडो' में री नहीं, 
एक ही छत के नीचे रहते थे। उनको यह बात पूर्णरूपेण प्रमाणित 
प्रतीत होती थी कि अंग्रेज सिपाहियो' की धमनियो' में वही रक्त 
बहता है, जो साँचले बंगालियो' के शरीर में वह रहा है। उनकी राय 
में कोई भी निष्पक्ष जूरी यह निर्णय दे देगा कि हिन्दू, यूनानी और 
जर्मन एक ही वंश में उत्पन्न हुए हैं । मैक्सम्युलर बहुत बड़े विद्वान्‌ 
थे | उनके पीछे जो लोग इस क्षेत्र में आये उनकी विद्वत्ता की भी प्रतिष्ठा 
यी । भाषा सामास्य ऐसी प्रत्यक्ष बात थी कि उससे सुँह नहीं मोडा 
जा सकता था] फलत; यह एक सर्वमान्य सिद्धान्त बन गया कि 
यह छोग जिनकी भाषाएँ संस्कृ त-ईरानी-ीक-लैटिन की मातु-स्वरूपा 
पुरानी अज्ञात भापा से निकली हैं किसी समय एक ही जगह रहते थे 
अर्थात्‌ इनके पूर्वज एक थे । जब यह लोग दूसरे देशो' में फैले तो 
काळ के प्रभाव से, जलवायु के प्रभाव से तथा 'दूसरे छोगो' के सम्पर्क में 
आने के कारण भापाओ' में अंतर पड़ गया और बढ़ता ही गया, यहाँ 


तक कि उसने साम्य को दवा दिया हे । इसको दूसरे शब्दो' में यो' कहेंगे. 


कि यह लोग एक ही उपजाति के हैं । पहिले यह विचारधारा 
जम॑नी-इंगलैण्ड से फैली । वहाँ के लोग लम्बे और गोरे होते हैं, आँखें 
बड़ी होती हैं, नाक सुन्दर होती है । पुरानी सूतियो' के देखने से प्रतीत 
होता है कि पुराने यूनानी भी ढम्बे और सुन्दर होते थे । वैदिक काळ 
के आय्यों का जो वर्णन मिलता है उससे विदित होता है कि वइ भी 

"लम्बे, गोरे, सुडोल शरीर वाले थे । बस इन्हीं आधारो पर इस उप 
जाति की शारीरिक बनावट का एक चित्र वना लिया गया । भारत, 
यूनान, रोम, वर्तमान यूरोप सभी सम्य हैं, और अपने को दूसरो की 
अपेक्षा संयमी, सुशील, सदाचारी समझते हैं | इससे यह भी तय हो 
गया कि इस उपजाति ने पृथ्वी पर सभ्यता और संस्कृत फेछायी और 
जो लोग इसमें उत्पन्न होते हैं वह दूसरो' की अपेक्षा नैतिक, बौद्धिक 
और आध्यात्मिक गुणो' मै अच्छे होते हैं। विद्वानों का यह मत 
सामान्य जनता को भी बहुत भाया । यूरोप के लोग आज तो जगद्ठि- 
जयी, जगद्गुरु हैं ही, उनको यह जानकर बढ़ा सन्तोष हुआ कि 
उनका यह उत्कर्ष आकस्मिक नहीं ; वरन्‌ नैसर्गिक है और उन्नति उनकी 
नसो' में बहती है । भारत के पण्डितो' को तो यह बात कुछ पसन्द नहीं 
आयी कि उनकी और यूरोप के म्लेच्छों की वंश, परम्परा एक ही है । 
उन्होंने इस ओर विशेष ध्यान भी नहीं दिया । परन्तु साधारण पतित 
हिन्दुओं को यह वात अच्छी लगी । राजनीतिक दृष्टि से अंगरेज्ञों के 
दास होने के कारण उनको इसीसँ सन्तोप हुआ कि वंशइष्ट्या हम 
अपने प्रभुओं से अभिन्न हैं। अंग्रेज सिपाही की ठोकरों से घायल 
साँचले वंगाली के लिये यही धन्यमान्यता का विपय था कि वह अपने 
एक निकट सम्बन्धी के द्वाथों पिटा था। इस प्रकार लोकाश्रय पाकर 
यह मत खूब फैला । 

दो बातें रह गयीं। एक तो इस उपजाति के लिये ठीक नाम देना 
दूसरे यह निश्चय करना कि यह पढिळे कहाँ रहती थी और वहाँ से 
कब उसके टुकड़े अलग अलग हुए । भाषा के नाम पर ही उपजाति का 
नामकरण किया गया। आदि भापा को कुछ लोगां ने पहिले 
इण्डो-यूरोपियन ( भारत-यूरोपीय ) कदा । यह नाम बहुत व्यापक 
था। दूसरा नाम इण्डो-जर्मन ( भारत-जर्मन ) सोचा गया, 
इसलिये कि यह सब खोज जर्मनी से ही आरम्भ हुई और जर्मन 
विद्वान्‌ अपनी भाषा को प्रधानता देना चाइब्े थे ; परन्तु इसी कारण 
से यह नाम दूसरों को नापसन्द हुआ । इसके पहिले इस भाषा के लिये 
सांस्कृतिक नाम भी सोचा गया था :[पर यह सी बहुत ही संकीर्ण प्रतीत 
हुआ । क्योकि इससे दूसरी शाखाओं की अपेक्षा संस्कृत का महत्त्व 
बढ़ गया । अन्त में आर्य ( यूरोप में, आय्यैन ) नाम प्रचलित 
हुआ। आरम्भ में यह नाम संस्कृत-ज्ेन्द और इनसे निकली भाषाओं 


के लिये. रक्स, गया भरा Maco Eliot तरली) माठभाषा के लिये 


( २० ) 
प्रयुक्त हो गया । इसी प्रकार उपजाति भी इण्डो-यूरोपियन, इण्डो- 
जमैनिक, कॉकेशियन आदि नामों को धीरे धीरे छोइती हुई अब आय्ये 


कहलाती है । 
आय्य उपजाति के आदिम निवास स्थान के यारे में भी बड़ा 


झास्नार्थै रहा है । भारतीय पण्डित तो यही मानते हैं कि आय्यौं का घर 


अनादिं काळ से भारतवर्ष का उत्तरीय भाग, हिमालय :और कतव्य, 
तथा पूरब पच्छिम के समुद्रों के बीच का भूभाग कि जिसमें घ+ाबते `: 


और आय्यांव्त आं जाते हैं, रहा है। यूरोपीय विद्वानों में से अधि- 
कांश ने सध्य एशिया को यह: महत्त्व दिया । उनकी राय में यहाँज्से 
आय्यै उपजाति की टुकड़ियाँ दक्षिण, दृक्षिण-पूर्व और पच्छिम की 
ओर. फैलीं । कुछ लोगों ने यूरोप में ही उस स्थान को हुँ निकालने 
का प्रयत्न किया ; परन्तु मध्य एशिया-वाद के आगे यह लोग. ठहर न 
सके । लोकमान्य. तिळक ने यह दिखलाने - का. प्रथल् किया कि 
आय्यौं का मूल निवास आज से लगभग. दुस हज़ार (कै पहिले 
उत्तरीय ध्रुव प्रदेश में था। आजकल, कुछ रोगों का सव है कि 
आर्य्यं लोग इराक्र-बैबिछन- से चारों ओर फेले । यही इस घुस्तक 
का मूल विपय है, अतः आगे के अध्यायों में हम इस पर विस्तार से 
विचार करेंगे.) 

-भाषा कौ सहायता से आय्ये उपज्ञाति के तत्कालीन- जीवन के 
सम्बन्ध में भी कुछ अटकल लगाया जा सकता है। विद्वानों ने इस 
ओर कासी विचार किया और बहुत सी रोचक वाते निकाली हम 
यहाँ दो तीन उदाहरण ही दे सकते हैं । इन सभी भाषाओं में ऊड़की 
के लिये जो शब्द आया दै वह संस्कृत के दुहितु ( दुद्िता ) से मिलता 
है। दुहित दुद धातु से निकला है। इसका अथं है दूदनेवाली । इससे 
यह अनुमान होता है कि उन दिनों गऊ दुहुने का काम -छड्की के सपुर्द 
था । गऊ के छिये सत्र में मिलते हुए शब्दों का पाय। जाना यह बतलाता 
है कि वह लोग गाय पटते थे। ्यौस ( यौः, दयावा ) दिव्‌ घातु से 
निकलता है । इस धातु का अर्थ है चमकना । इसी घांतु से देव निकला 
है। चौस मीक से ज्यूस रूप से पाया जाता है और इन सभी भाषाओं 
में दिव, यूस, दिवस्‌, देव आदि मिलते-जुछते शब्द पाये जाते हैं । 
योः पितर ज्युपिटर हो गया । इससे यह सिद्ध होता है कि आय्य छोग 
अपने उपास्यों को चमकते शरीरों वाळा मानते थे । द्वार, दर, डोर 
बताते हैं किठकाके,मपे से, ज़ाज़े लोरे. ०, कहें पर जो 

जुआ रक्खा जाता है, उसे संस्कृत मे' युग कहते हैं। वह शब्द युग, 
जुग, योक आदि रूपों में बरावर मिरुता है और यह बतलाता है कि उन 
दिनों भी जानवर जोते जाते थे। जानवर को पशु कहते हैं, पञ्जु वह 
है जो पाश से वाँधा गया हो । यह शव्द पेकस, पेसस, फेहू, फेहू 
आदि रूपो' में पाया जाता हे और यह बतलाता है कि उन दिनों पञ्च पाले 
जाते थे । सम्भवतः जंगली जानवर फँसा कर बाँचे जाते थे । लोगों की 
सम्पत्ति का अनुमान उनके पश्चुओं की संख्या से होता था। ऋपि-सुनियो' 
का ऐसा ही वर्णन मिलता हे । रूडिन में भी यही पेसस-पेकस घन का 
पर्य्याय हो गया । जिसके पास जितने पछ, उसके पास उतना ही धन, 
यही साव था । संस्कत का नौ शब्द नाव रूप में मिलता है और यह 
वतल्वाता हे कि वह लोग पानी में नाव चलाते थे । नाव खेने के डॉडे को 
संस्कृत में अरित्र कहते हें। यह शब्द भी अरू, ओर आदि रूपों में 
मिलकर इस मत को पुष्ट करता है कि जहाँ बह लोग रहते थे, वहाँ जळ 
था और नाव चलती थी । कपडा चुनने को संस्कृत में वय्‌ कहते हैं। 
यही शब्द वाफ़, चीव आदि रूपो में मिलता है और यह वतळाता है कि 
उस समय कपड़ा बुना जाता था ।. 

जैसे कुछ शब्दो' के अस्तित्वं से कुछ वातो' का अनुमान किया जाता 
हे, वेसे ही दूसरे शव्दो' के अभाब से भी कुछ अटकल लगाया जा 
सकता है । परन्तु यह स्मरण रखना चाहिये कि अभाव के आधार पर 
जो तक खड़ा होता है वह अस्तित्वमूछक तर्क के बरावर पुष्ट नहीं 
होता । यदि पेट के लिये इन सत्र भापाओ में समान शब्द न मिलें तो 
इससे यह अनुमान तो नहीं किया जा सकता कि उन प्राचीन आय्यों 
के शरीर में पेट होता ही न था। फिर भी यदि शेर या हाथी के लिये 
समान नाम नहीं मिलते या पत्थर के लिये एक शाब्द नहीं मिलता तो 
ऐसा अनुमान करने का अवसर है कि सम्भवतः उस प्रदेश में यह पछ 
न होते थे और आर्यं लोग पत्थर के घरो में न रहते थे । इसी प्रकार 
के और बहुत से अनुमानो' से बड़ी बड़ी पुस्तकें अरी पड़ी हें । विषय 
बडा ही रोचक है और अभी इस दिशा में बहुत खोज का अच- 
काश है । 

परन्तु इस सारी इमारत की नींव में जो कल्पना हे वही विवाद का 
विषय हे । भाषाओं के साम्य को देखकर यह मान छिया «गया कि उन 
भाषाओं के बोलने चाढो' में भी साम्य रहा होगा और फिर साम्य के 


केसे 
परिचायक छिंग हूँ ढे जाने रगे । पर यह बात केसे मान ळी जाय कि 

जिन लोगो' की भाषा एक है उनके पूवज भी एक थे ? आज जो लोग 
हिन्दी बोलते हैं उनकी विषमता प्रत्यक्ष है । धीरे धीरे हिन्दी भारत की 
राष्ट्रभाषा तो बन ही रही हे, फरोड़ो' मनुष्यो! की मातृभाषा होती जा 
रही है । उसमें कोल भील गोड आदि जंगली और अर्ध-जंगली लोगो 
को बोलियां के शब्द भले ही मिल जायें; पर उन बोलियां को उसने दबा _ 
दिया है । अरबो के बहुत से शब्द तुर्की, ईरानी और भारतीय भाषाओं 
सें सिल गये हैं ; पर इन भाषाओं के बोलने वाळे अरब नहीं हैं । सबसे 
बड़ा उदाहरण तो अँग्रेजी का है । आज इस भाषा को केवल अंग्रेज ही 
नहीं चरन्‌ एथ्वी के अनेक प्रदेशों के निवासी बोलते हैं, जिनकी भाषा 
के सिवाय अंग्रेजों से कोई भी समता नहीं हे। भापा के साथ साथ 
अंग्रेजों के खानपान, वेष-सूपा आदि की भी नकूछ की जाती हे; पर 
नक़ल करने वाले अंग्रेजों से सर्वथा भिन्न हें। यदि भापा मात्र की 
समता देखकर कोई इन सबको एक मान छे और फिर इनमें 
एकता के लक्षण हूंढने लरे तो उसे कुछ बातें तो मिल ही जायैंगी ; 
पर उसका विभाजन निराधार और कृत्रिम होगा । भापा और 
सभ्यता के बाहरी आउम्बर के एक होने से बंश की एकता सिद्ध 
नहीं होती । 

इससे यह बात निकली कि जव तक दूसरे पुष्ट प्रमाणे न मिलें, तव 
तक यह बात नहीं कही जा सकती कि उत्तरी भारत से - छेकर पश्चिमी 
यूरोप तक प्रायः एक ही उपजाति के ळोग बसे हैं । और सच तो यह है 
कि कोई दूसरे पुष्ट प्रमाण मिलते भी नहीं । जो मिलते हैं, वह इसके 
कुछ विरुद्ध ही जाते हैं । यह वात प्रायः निर्विवाद रूप से सिद्ध हो चुकी 
है कि पश्चिमी यूरोप में रहने वालों का एक बड़ा भाग किसी ऐसी उप 
जाति का वंशज हे, जो वहाँ उत्तर अफ्रीका से गयी थी। अतः अब 
ऐसा तो माना नहीं जाता कि कोई एक उपजाति थी जिसकी सन्तान 
इतनी फेल गयी है। जमंनी के शासक दुराम्रइचश अपने को भले ही 
आय्ये कहें ; परन्तु विद्वानों का बहुमत यही है कि आय्य नाम उन्हीं 
लोगों के लिये उपयुक्त है जो भारत के वेदिक काल के आययौ तथा 
प्राचीन पारसियों ( इरानियों ) के पूर्वज थे। जो आर्य्य उपजाति थी 
उसकी दो ही निश्चित शाखाएं हुई'। एक वह जिसका सम्बन्ध भारत 
सं इआ, «दूसरा वह जिसका सम्बन्ध ईरान से हुआ | पहिली की 
भाषा संस्कृत, दूसरी की ज़ेन्द या पहलवी थी। पहिली का धरम्मंथ 
चेद, दूसरी का अवेखा है। किसी समय यह दोनों एक थी इसके 


CC-0. Jangamwadi Math Collection. Digitized by eGangotri 


( *३ ) 


तो शतशत .प्रमाण हैं। इनमें से कुछ का उल्लेख आगे के अध्यायाँ 
में होगा । 

परन्तु कोई बहुप्रसवा आय्यै उपजाति रही हो या न रही हो, एक 
ही उपजाति के वंशज हजारों कोस में फेले हों या न फेले हों, यह तो 
स्पष्ट है कि वह भापा जिसे सुविधा की दृष्टि से मूल आय्य भाषा 
कहना ठीक. होगा इतने विस्तृत प्रदेश में फेली । संस्कृत, ज़ेन्द, ग्रीक 
और छेटिन इसकी साहित्यिक लड़कियाँ हैं ओर आज यह किञ्चित 
बिक्ृत रूपों में मद्रास छोइकर प्रायः समस्त भारत, अफ्रगानिखान, 
बल्हूचिस्तान, ईरान तथा प्रायः समस्त यूरोप, अमेरिका और आस्ट्रे- 
रिया में बोली जा रही है। अमेरिका और आस्ट्रेलिया में तो यह 
पिछले तीन चार सौ वर्षों में पहुँची हे ; परन्तु यूरोप मे तो यह कई 
इज्ञार वर्प पहिले पहुँच गयी थी। यह बात केसे हुई, इसका कोई 
उत्तर होना चाहिये । 

एक भाषा दूसरे देश में या तो उपनिवेश बसाने से जाती है या 
जीतकर राज्य स्थापित करने से । व्यापार के द्वारा भी भाषा का प्रचार 
हो सकता है। अब यदि यह सिद्ध है कि बहुत बडी संख्या मे आय्य 
लोग जाकर सारे यूरोप में नहीं चसे तो उनकी भाषा केसे फेली ? 
इसका भी कोई प्रमाण नहीं है कि किसी समय बळवान और चिर- 
स्थायी आर्य साम्राज्य यूरोप में स्थापित हुए । बहुत से हिन्दू तो ऐसा 
मानते हैं कि युधिष्टिर के राजसूय यज्ञ के पहिले अर्जुनादि ने दिग्विजय 
करके सारे भूमण्डल को जीत छिया था । अब इसका कोई प्रमाण तो 
हमारी जनश्ुतियों के सिवाय कहीं मिळता नहीं : फिर यदि यह बात 
सच भी हो तो महाभारत को ५ हज़ार वर्ष हुए और यूरोप में आर्य 
भाषा स्यात्‌ इसके पहिले पहुँच चुकी होगी। कम से कम पाण्डवों के 
दिग्विजय का कोई स्थायी प्रभाव तो नहीं ही पड़ा । महाभारत के.युद्ध 
में जो नरेश सम्मिलित हुए थे, उन सबके राज्य भारत में ही थे। अतः 
यदि भारत के बाहर के देश जीते भी गये तो उनसे जो सम्बन्ध स्थापित 
हुआ वह तत्काल टूर गया । इतने से यहाँ की भाषा विजित देशों में 
नहीं फेल सकती थी । 

पर यह भी निश्चित है कि प्राचीनकाल में भी भारत कां सम्बन्ध 
दूर दूर के देशों से था । यहाँ के व्यापारी दूर दूर तक जाते थे। ईरान 
का तो सम्बन्ध और भी विस्तृत था। इरानी व्यापारी भूमागं से भी 


दूर दूह८ तक, भा, जा सकते भे कौर अपना भाक दुरी पहुँचा 

सकते थे। कुछ तो आय्यैभाषा इस प्रकार जा सकती थी ओर 
गयी भी होगी। - 

सम्भावना इस बात की है कि आय्यों की कुछ टुकडियाँ अवश्य 
इधर उधर फेलों । उनका आदिम स्थान चाहे जहाँ रहा हो, वहाँ से 
समय समय पर कुछ लोग निकले ओर इधर उंधर फेले । वह जिस देश 
में गये वहाँ उन्होंने अपनी बस्तियाँ बसायीं । कहीं तो उन्होंने अवसर 
पाकर आदिम निवासियों को अपना दास बना लिया, कहीं उनमें धीरे 
धीरे मिल गये । किसी जगह उनकी संख्या मूल निवासियों से अधिक 
रही होगी, बहुधा कम । वह अपने सूळ निवास से प्रथक्‌ होने के पहिले 
ही सभ्यता की ओर बढ़ चुके थे । पश्चुओं को पाळते थे, घर बनाते थे, 
कपड़े बिनते थे और सीते थे, धातुओं से काम छेते थे। इसलिये वह 
अपने पास पड़ोस के वर्बरों से अधिक सभ्य ही नहीं जीवन संग्राम के 
लिये अधिक सन्नद्ध थे । जहाँ उनकी संख्या कम थी वहाँ भी उनकी 
संस्कृति की धाक बैठ गयी । इसलिये आय्य भापा सर्वत्र फैल गयी | 
परिस्थिति के अनुसार कहीं उसका रूप प्रायः शुद्ध रहा, कहीं उसमें 
न्यूनाधिक पूच॑प्रचलित भाषाओं के शब्द मिले । - 


आर्यं छोग अपनो भाषा ही नहीं, अपनी सङि नी ले गये। 
उनकी विचारशैली भी फैल गयी। उनकी देपसूर्प मे विजिते के 
स्थानीय देव देवी भी आ मिले और जितना ही आर्य ळोग अपने सूल 
स्रोत से दूर पढ़ते गये उतना ही अधिक सम्मिश्रण होना स्वाभाविक भी 
था ; परन्तु उनकी अपनी कथाओं, गाथाओों और देवमालाओं को ही प्रधा- 
नता मिली । यह बात हम भारत में ही देखते हैं। प्राचीन वेदिक धर्म्म 
के साथ कई प्रकार के भूत, भैरव, शीतला, विनायक, पिशाच, पछ, 
पक्षी, पेड, नदी आदि की पूजा इस भाँति मिल. गयी है कि यदि 
उसको निकालने का प्रयास किया जाय तो छोयो को प्रतीत होगा कि 
सनातन धर्म्म का ही मूलोच्छेद किया जा रहा है। परन्तु इन सब 
पूजाओं परवेदिक उपासना को ही प्रधानता है और सब पर वैदिक 
आय्ये संस्कृति की छाप है। इसी तरह दूसरे देशों में भी आय्यों ने 
यथासम्भव अपनी चीज्ञों की रक्षा की ; पर उनमें बहुत कुछ सम्मिश्रण 
होना अनिवाय्य-था । 


यदि इस दृष्टिकोण को सामने रक्खा जाय तो जिसे हम आर्य्य . 


रयत र इतिहास कहते हैं, व नलु; भाय ति कृहिहास 


(२५ )८ 

है और जब हम इस बात का अन्वेपण करते हैं कि आर्य-उपजाति का 
सूल-निवास कहाँ था और वह वहाँ से कब निकली, तो वस्तुतः हम यह 
जानना चाहते हैं कि आय्य-संस्कृति का सूछ-निवास कहाँ था और कब 
था | यह असम्भव नहीं है कि विशेष परिस्थितियों ने ऐसे लोगों को, जो 
आज-कल की अर्धवेज्ञानिक प्रणाली के अनुसार भिन्न उपजातियो के 
व्यक्ति होंगे, एक जगह का रक्खा और उन्होंने मिलकर उस संस्कृति को 
विकसित किया जिसे आर्य्य-संस्क्ृति कहते हैं । पीछे से इसके आधार पर 
आर्य्य-उपजाति को कल्पना की गयी । 


CC-0. Jangamwadi Math Collection. Digitized by eGangotri 
आ० ३ 


तीसरा अध्याय 


मध्य-एशियावाद 


जैसा कि में पहिले अध्याय में रिख चुका हूँ आय्यों के आदिम 
निवास के विषय में कई मत हैं । कुछ छोगों का तो यह कहना है कि यह 
स्थान यूरोप में था। उनकी राय है कि यूरोप के उत्तर में यूराळ पहाड" 
से लेकर अतलान्तिक महासागर तक जो लम्बा मैदान है, उसी में आर्य्य- 
उपजाति और उसकी भाषाओं का विकास हुआ । इसमें न बहुत गर्मी 
है न सर्दी है, न बीच में ऊँचे पहाड़ हैं,,न मरुभूमि है, न अभेद्य जङ्गल 
हें । यहीं से शाखाएँ निकल-निकल कर चारों ओर फेछीं । इस मत की 
पुष्टि में यह बात भी कही जाती है कि यह यूरोप के आय्यों की कई 
* शाखाओं के बहुत निकट है और चूँकि एशिया की अपेक्षा यूरोप में अधिक 
आय्य बसते हैं ; इसलिए सम्भावना यह है कि वह लोग यहीं से पूर्व की 
` ओर गये होंगे । २ 

इस मत के प्रवर्तक क्यूनो थे । कुछ और छोगों ने भी इसका सम- 
यैन किया । यूरोप में आय्यों का जन्म मानना यूरोपवाळों के भौगोलिक 
अभिमान की दृष्टि से भी लोगों को जँचने की बात थी ; पर यह बहुत 
चला नहीं । अधिकांश यूरोपियन विद्वानों ने. यही माना कि आर्य्य 
लोगों का घर मध्य एशिया में था। आज्ञ भी जब कि दूर तक फैली 
हुईं आर्य्य-उपजाति का अस्तित्व अमान्य हो गया है, पश्चिम में मध्य 
एशियावाद का ही बोळबाला है । -भारत में भी सरकारी तौर पर इसे ही 
स्वीकार कर लिया गया है और पाठशालाओं में इसी की शिक्षा दी 
जाती हे । इसका प्रतिपादन मैक्सम्यूछर तथा भापा-विज्ञान के अन्य, 
कई पण्डितो ने किया था । 

इस मत का मूळ आधार यह हे कि चूँकि आय्य-उपजाति (या 
आरय्यं-संस्कति ) का सबसे अधिक परिचय हमको वेद और अवेस्ता 
से मिलता है और चूँकि इन दोनों अन्थों से यह स्पष्ट है कि जिन लोगों 
के यह ग्रन्थ हैं, उनका बहुत दिनों तक साथ रहा है और एक ही इति- 
हास रहा है; अतः आदिमं स्थान किसी ऐसी जगह रहा होगा, जो वेद और 


अवेस्ता की सपु व्ोळनेवाकों अर्यात्‌, संस्कृत शौर, ज़ेन्द वोङनेवाको के 


( २७ ) 


निकट पड़ता हो । यहीं से एक शाखा ईरान गयी होगी, दूसरी भारत 
आयी होगी । तीसरी शाखा पश्चिम की ओर निकल पडो होगी और शुद्ध 
रूप सें या मार्ग में अनाय्यों से मिलती-मिलाती यूरोप पहुँची होगी । 

अब उनको इस जगह की खोज हुईं। प्राचीन आर्यं गऊ पाल्ते 
थे, पञ्च चराते थे, खेती कम करते थे, ऐसा इन पणिडतां को वेदादि से 
तथा समान शब्दों के मिलाने से प्रतीत हुआ था । इसलिये चह आदिम 
स्थान छम्वा सैदान होना चाहिये था। ऐसा विदित होता है कि उन दिनों 
वर्ष की गणना हिमों से होती थी । हिम नाम जाई का है। यह शब्द 
ग्रीक आदि सें भी मिलता है । यदि सौ वर्ष कहना हुआ, तो सौ हिम 
कहा जाता था । पीछे से शरद्ऋतु के द्वारा गणना होने लगी । सौ वर्ष 
को शरदः शातम्‌ कहने लगे । संख्या करते समय लोग नित्य ही शरदः 
शतम्‌ के लिये स्वस्थ ओर सुखी होने की प्रार्थना करते हैं । ऋग्वेद में, 
जो वेद का प्राचीनतम भाग है, हिम का ही प्रयोग प्रायः आता है । उदा- 
हरण के लिये यह मन्त्र देखिये:--- 


तद्गो यामि द्रविणं सद्य ऊतयो येना स्वण ततनाम जँरभि । 
इदं जुमे मरुतो ह्येता चचो यस्य तरेम तरसा शतं हिमाः ॥ . 
( ऋक्‌ ७-५४, १५) 
इस मंत्र में शतं हिमाः तरेम” कहा गया है । इसका माप्य है “शत 
संवत्सरस्‌ जीवेम'--सौ बरस जियें । इसका अर्थ यह है कि उन दिनों 
एक जाड़े से दूसरे जाडे तक के काळ को साधारण बोलचाल में एक वर्ष 
कहते थे । इससे यह प्रतीत होता है कि वहाँ सर्दी बहुत पड़ती थी। 
पीछे से जब चह कम उठे प्रदेश में आये तो हिस की जगह शरत्‌ से 
साळ गिनने ळगे। आज-कल वर्षा के आधिक्य के कारण साळ को 
चर्ष कहते हैं । 
चूँकि नावां का जिक है इसलिये वहाँ ऐसा पानी भी रहा होगा 
जिसमें नाव चळ सके । घोड़ों का बार-बार जिक्र आता है। जोग घोड़ों 
पर सवारी भी करते थे और रथ में भी जोतते थे। ऋग्वेद १-१६२, ३२ 
सें पक्कं वाजिनस्‌, पके घोड़े के खाये जाने का भी संकेत है। यज्ञ में अउच 
मार कर देवों को अर्पित किया जाता था और फिर खाया जाता था । 
पेड़ों सें अइवस्थ ( पीपल ) का जिक्र है ; परन्तु बट का नहीं । आम का 
भी नाम नहीं आता । ओषधियों में यव (जौ) का जिक्र है और सोम 
की प्रशस्ति में तो सकडा मंत्र ओर गाथाएँ भरी प 

इन बातों को सामने रखकर यूरोपियन विद्वानों की समझ में यदद 
आया कि मध्य एशिया में ही ये सब बातें मिळती हैं। हिन्दूकुश 
पहाड़ के उस पार कास्पियन समुद्र के नीचे पामीर पर्वत की उपत्यका 
है। वहाँ सदी भी पड़ती है, यह सब पञ्च भी मिलते हैं और पाले जा 
सकते हैं । ऐतिहासिक काल में यहाँ से निकल कर शक आदि कई उप- 
जातियों ने दूसरे देशों पर आक्रमण किया भी है। यह प्रान्त भारत और 
ईरान दोनों ओर जाने के लिये सुविधा देता है और यहाँ से यूरोप भी 
जाया जा सकता है। अतः यही प्रदेश आय्यौँ का सूळ स्थान मान 
लिया गया है । १ 

इस कल्पना में एक बात से सहायता मिली । पारसियों के धर्मग्रन्‍्थों 
से कुछ छोग ऐसा सङ्गोत निकालते हैं कि अहुरमज़्द्‌ (असुर महत्‌ = महा 
असुर = ईश्वर) ने पहिली मानवसाष्टि बाल्हीक प्रदेश में की.। यह 
वैक्ट्रिया प्रान्त वक्ष नदी के तट का प्रदेश है और फ़रात नदी तक चला 
जाता है । इस प्रकार यह ,मध्य एशिया में ही है। परन्त इसके 
- विपरीत यंह बात पड़ती है कि वेदों मे' इस प्रदेश का कहीं उल्लेख नहीं . 
है। वेदों मे' तो सपससिन्धव देश की ही महिमा गायी है | यह देश 
सिन्डु नदी से लेकर सरस्वती तक था । :इलःतःर्े नदियों के बीच मे 
करमीर और पञ्जाब भा गये । कुभा नदी कम (सिके आता है । इसका 
नाम आज-कल काबुल है । इससे यह प्रतीत होता है कि अफ़ग़ानिस्तान 
का वह भाग, जिसमे' से काबुल नदी बहती हे, आय्याँ के देश में था। 
इसकी पुष्टि इस बात से भी होती है कि गान्धार का भी उल्लेख है। 
ऋग्वेद के प्रथम मण्डल के १२६ वें सूक्त का सातवां मन्त्र, "रोमशा 
गन्धारीणामिवाविकाः गन्धार की सेड़ों की भाँति रोयेंचाली? उपमा 
देकर यह बतळाता है कि आय्य लोग गन्धार की बड़ी बालेंवाली-- 
लम्बे ऊनवाली--भेंड़ों का उपयोग: करते थे । चेदों में कहीं भी इस 
बात का सङ्क त नहीं मिलता कि आस्ये लोग सससिन्धव में कहीं बाहर _ 
से आकर बसे थे । सससिन्धव के मुख्य भाग को ही उस समय बह्मर्षि 
देश नाम दिया गया, जब आय्य लोग और पू भौर दक्षिण की ओर - 
अर्थात्‌ गंगा-बञ्चुना के अन्तवेंद में बढ़े । परन्तु वेदों में, विशेषतः ऋग्वेद 
सें, तो यही सससिन्धव उनका घर प्रतीत होता है, वह इसके बाहर न 
तो कहीं बसे जान पडते हैं, न कहीं बाहर से आये प्रतीत होते हैं । ऐसी 
दशा में अवेस्ता की केवल एक गाथा के संदिग्ध अर्थ के आधार पर 
निर्णय नहीं.) दोः, कक्रत04 अरव” हो८। ळसा0 जात क्ा०c्कुछ०भर्थे होना 


a 

चाहिये--हम इस प्रश्न पर आगे विचार करेंगे--परन्तु वेदों में बाहर 
से आने का उल्लेख न होना उपेक्षणीय नहीं हो सकता । 

एक और विचारणीय बात है । यदि यह मान. छिया जाय कि सब 
आय्य मध्य एशिया में रहते थे, तो वह उसे छोड कर इतस्ततः क्‍यों चले 
गये ? इसका कोई कारण नहीं बतलाया जाता | कहा यह जाता है कि 
उनके मन में ऐसी ही प्रबृत्ति उठी। यह कोई उत्तर नहीं है । यदि 
संख्या बढ़ जाने और खाद्य वस्तु कस हो जाने से उनकी टोलियाँ बाहर 
निकलती, तो कुछ तो घर पर रह ही जाते । यह. आश्वर्य्य की बात हे 
कि वह प्रदेश जो आय्य्रा' का आदिम निवास बतलाया जाता है, स्वतः 
चूर्णतया आय्यंशूल्य हो गया । 2 

देखना यह है कि कोई और भी ऐसा भूभाग है या नहीं, जहाँ वह 
सब बातें मिलती हों जिनका चेद और अवेस्ता में समान रूप से वर्णन 
है और जिसके विषय में ऊपर किये हुए आक्षेप भी चरितार्थ न होते हां । 

- चोथा अध्याय 
सप्तसिन्धव देश 


इस प्रश्न पर और विचार करने के पहिले उचित प्रतीत होता है 
कि उस देश का, जिसको वेदिक आय्य अपना घर समझते थे, कुछ वर्णन 
कर दिया जाय । वर्णन भी उन्हीं के, अर्थात्‌ वेद के, शब्दों में होना 
चाहिये ।- जव भारतीय आय्यै लोग अपने अन्थो' में कहीं और से आने 
की ओर सङ्गोत नहीं करते--और यह स्मरण रखना चाहिये कि वेद एथ्वी 
की सब से पुरानी पुस्तक है--तो फिर जो कोई भो मत स्थापित किया 
जाय उसको यइ -देखना पड़ेगा कि वह वेदो' के साथ भी खामञ्जस्य 
कायम कर सकता है या नहीं। , 

सससिन्धव आर्यां को बहुत ही प्यारा था । यहाँ ही उनकी 
संस्कृति का विकास हुआ। ऋग्वेद के प्रथम मण्डळ के ३२ चे धूक्त में. 
कहा गया हे, ee 

इन्द्रस्य खु वीयोणि प्रवोच यानि चकार भशमानि वज्री 
अर्थात्‌ मैं उन पराक्रमशील कार्यो का वर्णन करूँगा, जिनको इन्द्र ने सत्र 
से पहिले किया । इसके पीछे के २४ मन्त्रों में यह वर्णन है। संक्षेप में 
यह बतलाया गया है कि इन्द्र ने अहिं को मारा । अहि कहते तो हैं 
सर्प को । इस अहिः का नाम भी दिया है। यह बही चत्र है जिसकी 
पुराणों में बत्रासुर के नाम से छम्बी कथा आयी है । चिलक्षण बात यह 
है कि यहाँ उसके छिये 'देव' शब्द का प्रयोग हुआ है। इससे यह प्रतीत 
हुआ कि वह इन्द्रादि का सजातीय था और प्रकाशमान शरीर चाला था 
उसका एक विशेषण आया है ग्रथमजामहीनाम्‌ जो अहियों में सघ से 
पहिले पैदा हुआ । इन्द्र ने इस अहि को अपने वज्र से सारा । 


आसायक मघवा दत्त वज्रमहन्नेनं प्रथमजामहीनाम्‌ 

( ऋक्‌ १-३२, ३ )। 

दत्र के मरने पर क्या हुआ: ; 
दासपत्नीरहिगोपा अतिष्ठन्निरुद्धा आपः पणिनेव गावः । 


अप्स, विज पि द्विता छो जरासोंसफ्तद्राए । 


( ३१ ) 


अश्वयोवारों अभवस्तदिन्द्र सकेयस्वा प्रत्यहन्देव एकः | 
अजयोगा अजयः सूर सोममवासजः सतँवे सप्त सिन्धून्‌॥ 
( ऋक १---३२--- ११, १२) 


अर्थात्‌ , उसके द्वारा रकित जो उसकी पल्ियाँ, जलघारें, थीं उनका द्वार . 
जिसको उसने वन्द कर रक्खा था खुल गया और वह मुक्त हो गयीं । "इन्द्र नेः 
गौओं को जीता, सोम को जीता ओर सप्तसिन्धओं के प्रवाह को सुक्त कर 
दिया । 

इस गाथा में, निरुक्त के अनुसार, जल से भरे हुए बादलों का 
गरजना, उन पर बिजली का कड़कना, उनसे जलधारा का फूट पड़ना 
और फिर उस जळ का सससिन्धुओ' ( सातो' नदियों ) में प्रवाह रूप 
से रिरना--यही इग्विपय वर्णित है । अहि शब्द बादल के लिये प्रयुक्त 
. हुआ है । यहाँ पर दो बातें विचारणीय हैं । बादछ से निकली हुईं जळ: 
धारा से नदियों” का सर्वत्र ही पोषण होता है ; परन्तु मन्त्र ने सप्तसिन्धु 
( सात नदियो') का ही नाम लिया है। उसकी दृष्टि में इनका ही महत्त्व 
है । दूसरी बात यह है कि सूक्त के प्रथम मन्त्र के अनुसार यह इन्द्र का 
अथम पराक्रम है । इसका अर्थ यह हुआ कि जहाँ तक आय्यों की स्छति 
काम करती थी, जहाँ तक उनकी जनश्ुतियाँ थीं, वहाँ तक यह इन्द्र के 
वीय्य्रे का पहिला निदर्शन था । आय्यों की स्मृति बहुत पुरानी थी, इसमें 
कोई सन्देह नहीं । ऋग्वेद की भापा की प्रौढ़ता यह बतळाती है कि वह 
रावारो' को बोली न थी ; वरन्‌ कई हज़ार वर्षों के परिष्कार के बाद अपने 
तत्कालीन रूप को पहुँची थी । फिर जव वैदिक ऋषि अपने से भी पहिले 
काळ की ओर सङ्गत करते हैं तो निःसन्देह ही वह हमको बहुत पीछे की 
ओर छे जा रहे हैं ऋग्वेद के प्रथम” मण्डल के प्रथम सुक्त का दूसरा 
सन्त्र कहता है :-- 

अग्निः पुर्वेभिकेषिभिरीड्यों नूतनेरुत 

अभि की उपासना नूतन ऋषि भी करते हैं और पूर्व ऋषि भी करते 
थे । ऐसे ही और भी कई मन्त्रों में अपने से पहिले के ऋषियो' का जिक्र 
है ; अतः यह सङ्गत बहुत काफ़ी पुराने काळ की ओर होगा, दो चार सो 
वर्ष तो 'नूतन' के दी अन्तरगत हो सकता है । तो उन पूर्व ऋषियो' को 
भी इन्द्र का कोई इस इत्रवध से पुराना विक्रम ज्ञात न था । 

वेदमन्त्रो' का समय क्या है इस विषय में भी बहुत मत भेद रहा है। 
यूरोपियन विद्वान्‌ तो आज से प्रायः ३५००-४००० वर्ष से पीछे जाने 

को तैयार नहीं थे । अब भी उनमें से कई इसी के लगभग या कुछ थोड़ा 
सा और पोछे जाते हैं । बहुत पहिले तो एक कठिनाई यह थी कि बाइ- 
बिल के अनुसार सृष्टि को कोई ८५०० वर्ष हुए । फिर तो मनुष्य के 
विकास का सारा इतिहास इसी काल के भीतर घटाना था | अब यह 

` आपत्‌ तो टक गयी । भूरार्भवेत्ता करोडो' वर्ष की बात करते हैं; पर यूरोप 
चालो' ने अपने लिये कुछ दीवारें खड़ी कर को हैं, उनके बाहर निकलने 
में उनको कठिनाई होती है । एक दीवार मिश्र की सभ्यता है ; जिसके 
अवशेष हमको विशालकाय इमारतो' के रूप में. मिलते हैं । इसका इति- 
हास अब से लगभग ६००० वर्ष के. भीतर का है । कोई दूसरा देश. 
अपने इतिद्वास को इससे भी पीछे छे जा सकता है, यह मानने में जो 
आयास पड़ता है उसको कुछ यूरोपियन विद्वान्‌ नहीं सह पाते । लोक- 
मान्य तिलक ने यह दिखलाया है कि वेदो' के कुछ मन्त्रो' में ऐसे सङ्गे त 
हैं, जिनसे वह लगभग १०, ००० वर्ष पुराने प्रतीत होते हैं । 


यहाँ पर इम उनके तर्क का दिग्दर्शन-मात्र करा सकते हैं । भगवदू- 
यीता के दृशस्‌ अध्याय में जहाँ श्रीकृष्ण ने अर्जुन से अपनी विभूतियाँ - 
बतळायी हैं यह इलोकार्ध आता है :--- 


मासानाम्‌ मार्गशीषों5हम , ऋतृू'शां कुखुमाकरः । 
. मैं महीनों में मार्गशीषे हूँ और ऋतुओं में वसन्त । 


वसन्त को तो ऋतुराज कहते हैं । उसका विभूतियो' में गिना जाना 
तो स्वाभाविक है ; परन्तु मागंशीपे की कोई विशेषता समझ में नहीं 
आती । किसी टीकाकार ने इस ओर ध्यान नहीं दिया। लोकमान्य 
तिलक तथा कुछ और विद्वानों का ख़याल इस ओर गया और ` बहुत 
खोज के बाद वह इस परिणाम पर पहुँचे कि ऋग्वेद के कुछ मेंत्रों की 
रचनाक ऐसे समय में हुई थी; जब वसन्त सम्पात सगशिरा नक्षत्र में 
होता था । यह आज से छगभग ६,५०० वर्ष की बात है । इस सम्वन्ध 

# हिन्दू, लोग.वेद्‌ को अपौरुषेय मानते हैं अर्थात्‌ उनका कर्ता कोई 
मनुष्य नहीं है । वह ईश्वरक्कत और अनादि हैं। फिर भी यह तो वेदमन्त्र 
को देखने से ही स्पष्ट हैकि सब मन्त्र एक ही समय के नहीं हैं । ऐसी दशाम 

में ऋग्वेद के तृतीय मण्डल के ३९ वें सूक्त के २ रे मन्त्र का यह कथन 
भी ध्यान देने योग्य हैं । 


दिवश्चिदा पूर्व्या जायमाना विजाग्रविविद्थे शस्यमाना 
भद्रा चख्ण्यजुँना वसाना सेयमस्मे सनज्ञा पिऱ्याधीः ॥ 


अर्थात्‌ वेद के मन्त्रों को बहुत प्राचीन काल में पूत्रंज लोग गाया 
. करते थे और वह तभी से चले आ रहे दें । इससे यह वात निकली कि 
यदि कुछ सन्त्र ६,५०० वर्ष पुराने हैं तो कुछ इससे बहुत पुराने हैं । 
ऋग्वेद के दशम्‌ मण्डल के ८६ वे सूक्त को. बृषाकपि सूक्त कहते हैं । 
कुछ लोग उसको १८,००० वर्ष पुराना मानते हैं । इसी प्रकार ऋग्वेद 
` दशम्‌ मण्डल के ८५ चें सुक्त का १३ वाँ मन्त्र १७,००० वर्ष का पुराना 
माना जाता है । इन मन्त्रों का पुरानापन इनमें दिये हुए ज्योतिप सङ्क तो 
से निश्चित किया जाता है । जैसे ऋक्‌ १०-८५,१३, इस प्रकार हैः-- 


सूर्याया वहतुः प्रागात्सचितायमवास्ट्रजत्‌ । 
अघासु हन्यन्ते गावोजुन्योः पयु ह्यते ॥ 


पिछली पंक्ति का अर्थ है मघा नक्षत्र में सूर्यं की दी हुई गोएँ 
सोमयुह छे जाने के लिये फाढ्गुनियों में (.पूर्वां तथा उत्तरा फाल्युनि 
में ) दण्डों से प्रताड़ित होती हैं । बस यही ज्योतिष आधार इस मन्त्र के 
रचना-काल का पता देता है । 

इन बातों से यह निष्कर्ष निकलता है कि वेदां के रचयिताओं की 
जनश्रुति तथा स्मरति काफ़ी लम्बी थी फिर भी उनका यह कहना था किं 
त्र को मार कर सप्तसिन्धुओं में जल को प्रवाहित कराना इन्द्र का प्रथम 
पराक्रम था । इससे यह स्पष्ट है कि इनको किसी भी दूसरे देश की 
स्पृति नहीं थी । 

सप्तसिन्धव देश की सातो नदियों के नाम थे सिन्ध, विपासा 
( व्यास ), झुतुद्वि या शतह्रु ( सतल ), वितस्ता ( झेलम ), असिञ्नी 
( चनाब ), परुष्णी ( रावी ) और सरस्वती । इन्हीं सात नदियों के 
कारण इस प्रदेश का नाम सप्तसिन्धव पढ़ा था । इसके अतिरिक्त और 
भी नदियाँ थीं । सरस्वती के पास ही इपद्दती थी । सिन्धु में तृष्टामा, 
सुसतु, रसा, इवेती, कुभा गोमती, मेहत्नु और कुसु गिरती थीं। सिन्धु 
का नाम सुपोमा और विपाशका आजिकीया भी था। ऋक्‌ १०-७५७५ 
में गङ्गा यमुना का नाम भी आया है; पर यह नामोददेश मात्र है। इससे 

इतना ही प्रमाणित होता है कि मन्त्रकार को इनका पता था। यों यह 
सप्तसिन्धव के बाहर थीं । 

` आज-कल हिन्दुओं में गङ्गा और यमुना का महरव है। गाङ्गा का 
माहात्म्य अन्य सभी नदियों से बढ़ा-चढ़ा हे । गङ्गा इस लोक में अभ्युदय 
और स्रृत्यु के उपरान्त मोक्ष देती हैं। गङ्गा, गङ्गा ऐसा कहने से ही सदू- 
गति प्राप्त होती है । गङ्गातट से सौ योजन, चार सौ कोस, पर पड़ा हुआ 
व्यक्ति भी गङ्गा को पुकारने से विप्णुहोक को जाता है। वेदिक-काळ सें 
यह बात न थी । उन दिनों सिन्धु और सरस्वती का ही यशोगान होता 
था । उन्हीं के तर पर आय्यों की बस्तियाँ थीं और ऋषियों के तपोवन 
थे । सिन्धु और सरस्वती ही ऐहिक तथा आसुष्मिक उच्चति की सोपान 
थीं । ऋग्वेद के दशम्‌ मण्डल का ७५वाँ सूक्त सिन्धु की महिमा गाता 
है । इसके पहिले ही मन्त्र में कहा है :-- 


प्रसूत्वरीणामतिसिन्धुरोजखा 
सिन्धु नदियों में सब से ओजस्वती है । दूसरे मन्त्र में कहते हैं :--- 


प्रते ऽरदद्वरुणो यातचे पथःसिन्धो 
हे सिन्धु, आरम्भ में वरुण ने तुम्दारे गमन के लिये माग खोदकर 
बनाया । सातवें मन्त्र में कहते हैं :— 


ऋजीत्येनी रुशती महित्वा परिज्ञयांसि भरते रजांसि । 

अदव्धा सिन्धुरपसामपस्तमाश्वा न चित्रा वदुषीव दशता ॥ 

सिन्धु सीधे बहने वाली एवेत वणे दीप्यमाना वेगवती अहिंसिता नदियों 
में अपस्तमा ( श्रेष्ठ नदी ) है । वह घोड़ी की भाँति चित्रा ( प्रशंसनीया ) 
और सुन्द्र ख्री की भाँति दर्शनीया हे । 


सरस्वती को प्रशंसा में तो कलम ही तोड़ दिया है । जो वेद-मन्त्र 
इस सम्बन्ध में मिलते हैं, वह काब्य के उत्कृष्ट उदाहरण हैं । उदाहरण 
के लिये इन अवतरणों को देखिये :-- 


चोदयित्री खनुतानां चेतन्तीखुमतीनाम्‌ । यज्ञ दधे सरस्वती 
( ऋक्‌ १-३,११ ) 
सरस्वती ने जो सूऱुतों ( सत्य बातों ) की प्रेरिका है और सुमतिमान 


हच शिक्षिका दै, हमारे यज्ञ को धारण कर लिया है ( स्वीकार कर 

इयभ शुष्मेभिचिसखा इवारुजत्सानु गिरीणां तचिपेभिरूमिभिः 
पारावतष्नीमवसे खुब्ृक्तिभिः सरस्वती मा विवासेम घीतिभि 
( चरक ६-६१,२ ) 
नदी के रूप में प्रकट होकर सरस्वती ने ऊँचे पहाड़ों को अपना वेगवान्‌ 
बिशाल लहरों से इस प्रकार तोड़ फोड़ डाला है जैसे जड़ों को खोदने वाले 
मिट्टी के ढेरों या टीलों को तोइ डालते हैं । आओ हम लोग इन किनारों 
को तोड़ डालने वाली की अचां करें और अपनी रचा के लिये स्तुतियां और 
यज्ञां से इसको तुष्ट करें । 
त्रिपथस्था सक्षधालुः पञ्चजाता वर्धयन्ती । वाजे वाजे हव्याभूत 
( ऋक्‌ ६-६१,१२) 
त्रिलोक में निवास करने वाली सप्तधातु# ( सात अवयवो वाली ) पश्च- 
जाति/' को वृद्धि देने वांली सरस्वती का हर युद्ध में आह्वान किया जाय । 


उत स्या नः सरस्वती जुषाणोपश्रवत्छुभगा यज्ञे अस्मिन्‌ 
मितशमिनेमस्यैरियाना राया युजा चिद्धत्तरा सखिभ्यः ॥ 
( ऋक्‌ ७-९५, ४ ) 

शोभनधना सरस्वती इस अज्ञ में कृपा करके हमारी स्तुतियाँ को सुनें। 
वह अव्यय धन से सम्पन्न है और अपने मित्रो' के लिये उत्कृष्टतरा ( बहुत 
सुख देने वाली ) है । देवगण घुटने टेक कर उसके पास आवें । 

सससिन्धच की चारों ओर की सीमाओं के विषय में विद्वानों में बड़ा 
मतभेद रहा है और अव भी कोई सर्वसम्मत सिद्धान्त स्थिर नहीं हुआ 
है । बात तो यह है कि यदि सससिन्धव के तत्कालीन भूगोल का स्वरूप 
निश्चित हो जाय तो स्यात्‌ आय्यो के निवास स्थान की समस्या स्वतः 
सुलझ जाय । मैं स्वयं प्रायः उस विचार से सम्मत हूँ जिसे ए० सौ० 
दास ने “ऋस्वेदिक इण्डिया ' में प्रकट किया है। इसमें उन्होंने इस 
अइन का विस्तृत विवेचन किया हे । यहाँ पर वह तर्क बहुत संक्षेप में 
दिये जा सकते हें । ते 

इस मत के अचुसार सप्तसिन्धव के उत्तर में हिमालय पहाड था 
ओर उसके वाद एक समुद्र था जो वर्तमान तुर्किस्तान के उत्तरी सिरे से 


+ सातअवयव--सात नदी या गायत्री आदि सात वैदिक छन्द्‌ । 
५' पश्चजाति---आस्ये सम्भवतः पाँच समुदायों में विभक्त थे। वेदों में पञ्च- 
जना बहुत आता है । 

आरम्भ होता था ओर पश्चिम में कृप्णसागर तक जाता था । इस समुद्र 
के उत्तर में फिर भूमि थी, जो उत्तर शुच ग्रदेश तक चली जाती थी। 
दक्षिण में भी एक समुद्र था। उस जगह आज राजपूताना है । यह 
समुद्ग वहाँ तक चला जाता था, जहाँ आज अरवली पहाड़ है। पश्चिम में 
यह अरब सागर से मिला हुआ था। पूर्व में भी एक समुद्र था। 
यह समुद्र हिमालय की तलहरी के नीचे-नीचे प्रायः सारे युक्तप्रान्त 
और बिहार को ढँकता हुआ आसाम तक चला गया था। पर्चिम में 
सुलेमान पहाड़ था । इस ओर भी पहाड के नीचे समुद्र की एक पतली 
गली थी । 

यह सारा वर्णन विलक्षण प्रतीत होता है। सससिन्धव प्रायः व 
अदेश है जिसका नाम आज-क्रक प्जाब--काइमीर है। उसके आस-पास 
कहीं समुद्र का पता नहीं है ; परन्तु इस प्रकार तो वह उत्तर, पूर्व और 
दक्षिण में समुद्र से घिर्‌ जाता है और पश्चिम में भी थोड़ा सा समुद्र 
आ जाता है | पुस्तक में दिये नकशे से यह सूरत स्पष्ट हो जायगी । 
इसका तात्पर्य यह है कि पिछले २५--५०,००० वर्ष में भारत.की 
भौगोलिक बनावट में बड़ा उलट-फेर हो गया है । 

भूगभ॑-शासत्र इस बात का समर्थन करता हँ। उस सारे शाख्रार्थ 
का यहाँ देना अनावश्यक है ; पर यह बात मार्न ली गयी है कि चिन्ध्य- 
तथा और कई पहाड़ों की अपेक्षा हिमालय नया पहाड़ है । जब हिमालय 
उरा, तो उसके नीचे गहिरा गड्ढा बन गाया । वह कई हजार वर्षों में 
जरा । तब तक गज्गायझुना छोटी-छोटी. नदियाँ थीं । गड्ढे के. भरने पर 
ज्यों-ज्यों समुद्र हरता गया, त्यों-त्यों यह भी आगे बढ़ती गयीं, यहाँ 
तक कि यमुना गङ्गा में आ मिली और गङ्गा समुद्र में मिलने के लिये 
गज्ञासागर तक चढी गयी । समुद्र के हटने के बाद ही बह्मपुत्र आसास 
के मार्ग से बङ्गाल में आकर गङ्गा से मिली । इधर राजपूताने का समुद्र 
भी सूखा । पहिले सरस्वती इसी समुद्र में गिरती थी । ज्यों-ज्यों समुद्र 
सूखा, उसकी जगह रेत ने ली। पूवं में जो नदियाँ हिमालय से मिट्टी 
छाती ,थीं, उससे युक्तप्रान्त, बिहार और बङ्गाल बने ; परन्तु दक्षिण में 
ऐसी कोई चीज़ न थी ; इसलिए मिट्टी न पड़ सकी और पानी के नीचे 
का बाल रह ग्या। उस सझुद्र की यादगार अब साँभर झील रह गयी 
हे । सरस्वती जो किसी समय महानदी थी, आज एक छोरी सी नदी 
रह गयी है। वह राजपूताने की रेत में आकर समास हो जाती है । अब 
सरस्दतो नाम तक का लोप हो गया है|, ग, नहस, रह, गया है, जो 

स्यात्‌ इशह्ृती के लिये भी आता है। हिन्दू लोग अपने चित्त को यों 
सन्तोप दे लेते हैं कि सरस्वतो की गुप्त धारा प्रयाग में त्रिवेणी संगम में 
विद्यमान है। उत्तर का समुद्र भी अब सूख गया। उसकी यादगार 
कास्पियन सागर, अरल सागर तथा उस प्रदेश की दूसरी बड़ी-बड़ी ` 
झीलो' की बदौलत बनी हुईं है | जहाँ पश्चिम का समुद्र सुलेमान पहाड़ 
तक जाता था, वहाँ आज सिन्ध प्रान्त का एक भाग बस गया है । इस 
सम्त्रन्ध में प्रथम परिशिष्ट अवश्य देखना चाहिये । 


भूगभं-शाख के अनुसार यह परिवर्तन पिछले २५ से ७० हज़ार 
वर्ष के भीतर हुए हैं । देखना यह चाहिये कि वेदों में इन वातो' की 
ओर कहीं सङ्कोत है या नहीं । यूरोपियन विद्वानो' ने इन सङ्गेतो' को 
हुँढना अनावश्यक समझा । किसी ने प्रमाण उनके सामने रखने का 
प्रयत्न किया भी तो उन्होंने अपना अस्वारस्य दिखलाया । इसका 
कारण यह था कि एक तो वह वेदभन्त्रो' को इतना पुराना मानने को 
ही तैयार नहीं होते थे, दूसरे यह बातें उनके मध्य पुश्िया वाले मत 
के विरुद्ध जाती थीं। 


चह तो यहाँ तक मानने को तेयार नहीं थे कि वैदिक आय्याँ को 
समुद्र का अत्यक्ष ज्ञान था। उनका यह कहना था कि या तो वेदों' में 
ससुद्र का कहीं उल्लेख नहीं है, या यदि है तो वहः सुनी-सुनायी बातों 
के आधार पर । स्वयं आय्यो के देश में समुद्र नहीं था। उनको ऐसा 
कहने का अबसर यो' मिल जाता हे कि सिन्धु शब्द समुद्रवाची होने के 
साथ ही सिन्धु नदी का नाम है ओर सामान्य नदी के भी अर्थ में आता 
है। इसलिये प्रसङ्ग के अनुसार टीका करनी होगी । ऋग्वेद के १ ले 
मण्डल के ४६ वें सूक्त का दूसरा मन्त्र अड्विनो' को सिन्धुमातरा कहते 
हैं। यहाँ सिन्धु का अर्थ समुद्र ही हो सकता है, क्योंकि सूर्योदय के 
पहिले दोनों अश्विन पुवे समुक्न से उसी प्रकार निकलते हैं जैसे बच्चा माता 
के गर्भ से निकलता है । यहाँ ससुद्रमातरा का अर्थ है 'समुद्र है माता 
जिनकी” । परन्तु ३ रे मण्डल के ३६ दें सूक्त के ७ यें मन्त्र में स्पष्ट ही 
इस शब्द का प्रयोग नदी के अर्थ सें हुआ है। “समुद्रेण सिन्धवो याद- 
माना इन्द्राय सोमं सुपुतं भरन्तः? जैसे समुद्र से सङ्गति की याचना 
करने चाळी सिन्धुएँ उसको जल से भरती हैं, वैसे ही अध्वर्यु आदि यज्ञ 
करने वाले इन्द्र को सोम से दुष्ट करते हैं । नरक, मं० ५, सूक्त ८५ का 
द्‌ वा मन्त्र कहता है: 

इमासू नु कवितमस्य मायां महीं देवस्य नकिराद्धर्ष ! 

एक यढुदूनान पृणन्त्येनीरा सिञ्चन्तीरचनयः समुद्रम्‌ 

यह महाप्रज्ञ देव वरुण की महती माया है कि इतनी वेगवती नदियाँ मिल- 
कर भी समुद्र को जल से नहीं भर सकतीं । 

रक्‌ ७-८८, में वशिष्ट कहते हैं :--- 

आ यद्रुद्दाव वरुणश्च नावं प्र यत्समुद्रमरियाव मध्यम्‌ । 

अधि यदपां स्नुभिश्चराव प्रें ईखयावहे शुभे कम्‌ ॥ 

जब वरुण के प्रसन्न होने पर मैं उनके साथ नाव में समुद्र के मध्य में 
गया तो वहाँ और भी नावें चल रही थीं उनके साथ हम चले और समुद्र की 
लहरों में झूले का सा सुख मिल रहा था । 

प्रथम मण्डल के ११६ वें सूक्त के ४ थे और जें मन्त्र में यह कथा 
है कि सुज्यु अपने साथियों के साथ समुह् में तीन दिन रात तक इधर 
उधर भटकता रहा । उसको, अर्चिनो ने वहाँ से बचाया”: वहाँ पर समुद्र 
के विशेषणों में आलम्बन रहित, भूप्रदेश रहित, सहारे के लिये पकड़ने 
योग्य शाखा आदि से रहित ऐसे शब्द आये हैं । अदविनों की नौका को 
शतपद कहा है । सोपद का अर्थ सम्भवतः सौ डाँडो से खेयी जाने वाली 
होया । कम से कम यह बड़ी नाव, जहाज़, का सूचक है । 

इन अवतरणों से यह तो स्पष्ट हो जाता है कि इन आय्यौं को समुद्र 
का परिचय था और ऐसा मानने के लिये कोई कारण नहीं है कि यह वातें 
सुनी-सुनायी कहानियों के अधार पर कही गयी हैं | अब यह देखना हे 
कि जिन समुद्रो का उनको पता-था चह उनके देश के किस ओर थे । 
दशम्‌ मण्डल के १३६वें सूक्त का ५वाँ मन्त्र कहता हे स्पा 


वातश्याश्वो चायोः सखायो देवेषितो सुनिः। 
उभासमुद्रावाच्तेति यश्चपूचं उतापरः॥ 
वायुभोक्ता, योतमान सूर्य्य जैसे रूपवाले, वायु के सखा मुनि ( करिकत 
नाम के ऋषि ) दोनों समुदरों के पास जाते है । कौन दोनों समुद्र, वह जो पूर्व 
में है और दूसरा जो पश्चिम में है । , 
यह स्पष्ट है कि पश्चिम का समुद्र वही होगा जिसमें सिन्धु गिरती 
थी ओर पूर्व. का समुद्र वह जिसमें उन दिनों ङ्गा-यसुना गिरती थां । 
यह शब्द वंगाळ की खाड़ी के लिये नहीं आ सकता । ऋग्वेद में गङ्गा की 


पलं की हा तो किसी लही।क्ष नेन फ़िलसएल्थान्-का धबूर्थी समुद्र तो 

उन दिनों वहाँ था जहाँ आज युक्तप्रान्त बसा है। कहीं-कहीं पर चारों 
ओर के ससुद्रों का भी उल्लेख है । उदाहरण के लिये :-- 


रायः समुद्रॉश्च॑तुरोस्मभ्यं सोमविश्वतः | आ पवस्व सह्दस्त्रिणः 
हे सोम, धनपूर्ण चारों समुद्र तथा सहत्नों अर्थात्‌ अपरिमित ) कामनायें 
इमको पूर्णतया दो । 
जहाँ-जहाँ सरस्वती के समुद्र में गिरने का जिक्र आया हे, वहाँ-वहाँ 
दक्षिणस्थ ससुद्ग की ओर तो साफ़ ही सङ्गत है पर्वत का कितना 
अच्छा. वर्णन है :— 
श्रवा एवचः पितरो युरो युगे च्षेमकामासः सदसो न य॒ञ्जते । 
अजुयोसा हरिषाचो हरिद्रव आ द्यां रवेण पृथिवीमशुश्वुवुः ॥ 
( ऋक्‌ १०--९४,१२ ) 
युग-युग यह पहाड़ धुव अचल खड़े हैं । ऐसा प्रतीत होता है कि इनकी 
सभी इच्छाएँ परिपूर्ण हो गयी हैं और इन्हें कहीँ आने-जाने की आवश्यकता 
नहीं है । इन्होंने सोम का भोग किया दै, जराहीन हैं । हरियाली से भरे हुए 
हैं और प्रथिवी को मधुर रव से ( चिढ़ियों के कल-गान या पेड़ों में से बहने 
वाली इवा की आवाज़ से ) परिपूर्ण करते हैं । 
उस समय भौगभिक उपद्वव भी हुए थे, उनकी ओर इस अकार . 
संङ्गोत है :--- 
यः पृथिवीं व्यथमानामदंहद्यः पर्वतान्प्रकुपितां अरम्णात्‌। 
यो अंतरिक्ष चिमभे वरीयो यो द्यामस्तस्नात्स जनास इन्द्रः ॥ 
( ऋक्‌ २--१२,२ ) 
हे लोगो, इन्द्र वह है जिसने व्यथित ( हिलती डोलती ) प्रथिवी को इद 
किया, जिसने कुपित ( इतस्ततः चञ्चल ) पवतां को शान्त किया, जिसने 
` विस्तृत अन्तरिच को फेलाया, जिसने आकाश को स्थिर किया । 
उसी प्रकार २ रे मण्डल के १७ सूक्त का ७वाँ मन्त्र कहता है :--- 
से प्राचीनान्पर्वतान्‌ इंहदोजला धराचीनमत्कणोदपामपः । 
अधारयत्पृथिचीं विश्वघाय समस्तञ्रान्मायया दयामवख्सः॥ 


उसने प्राचीन इधर उधर-चलने वाले पत्तों को अपने बल से दृढ़ किया, 

( ४० ) 
बादलों के जल को नीचे गिराया, विश्ववारिणी पृथ्वी को स्थिर किया ओर 
द्लोक, आकाश, का स्तम्भन किया । ' 
ही इन मन्त्रों में उस.काल को स्मरति हे जब कि हिमार्यादि 
पर्वत भूगमं से ऊपर उठ रहे थे, भूकम्प बराबर आते थे, उवालासुख 
विस्फोट होता था। भूगर्भ-शाख के अनुसार उस समय पृथ्वी पर यही' 
सब परिवतन हो रहे थे । 
सससिन्धव के सम्बन्ध में यह तो लिखा जा ही चुका है कि वह शीत- 
प्रधान था । सर्दी कड़ी पड़ती थी, इसका बडा प्रमाण यह है फि साल 
की गणना हिमों से करते थे। साथ ही दर्ण भी खूब होती थी । एक 
अवतरण इम दे चुके हैं । दो एक और देना पर्य्याप्त हे :-- 
अददेरुत्समस्रजो विखानित्वमणंचान्वद्वघानाँ अरम्णाः । 
महान्तमिन्द्र पर्वतं वियद्वः सजोविधारा अवदानचं इन्‌॥ 
( अर्क ५-३,३ ) 
हे इन्द्र, तुमने बादलों को फाड़ डाला, तुमने जर्छ के प्रवाह के द्वार 
खोल दिये, तुमने अवरुद्ध धाराओं को मुक्त कर दिया और दानव ( वृत्र ) 
को मार कर जळ को गिराया । _ ५ छ 


इसी प्रकार प्रथम मण्डल के ५४ चें सूक्त का १ ०वाँ मन्त्र कहता है :-- 


अपामतिष्ठद्धरुणदवरं॑ तमोन्तत्र स्य जठरेषु पर्षतः। 
अभीमिन्द्रो नद्यो चनिणा द्विता विश्वा अनुष्ठाः प्रवणेषु जिघ्नते ॥ 


जळ की धारा को अँपेरे ने रोक लिया धा । बृत्न ने अपने पेट में बादल 
. रख लिया था। इन्द्र ने उसको मार कर जल को पृथ्वी के नीचे से नीचे 
भागों पर गिरा दिया । 


इस प्रकार के मन्त्र यह दिखलाते हैं कि वर्प--सामान्य वर्षा नहीं, 

वरन्‌ गहिरा जलपात--डन लोगों का बहुत ही परिचित इग्विषय था. 
जिसका वर्णन वह लोग वारम्वार उसी प्रकार करते हैं जेसे पीछे के कवि 

वर्षो के वर्णन में मुग्ध हो जाते हैं। यह भी ध्यान देने की बात है कि 
ग्रीष्म का इसे प्रकार उल्लेख नहीं आता । इससे यह अनुमान होता 

है कि वहाँ बहुत गर्मी नहीं पढ़ती थी। आज उस अदेश में यह बात 

नहीं है । पन्जाब में जाड़ों में तो कड़ी सर्दी पड़ती है ; परन्तु गर्मियों में 

. गर्मी सम उ ती. डी, को इती जै>७। षी आधण दोतीऽहेणे इस ऋतु 


( ४१ ) 


परिवर्तन का कारण यह है कि इस प्रान्त के चारों ओर का समुद्र सूख 
गया और एक ओर पानी की जगह विस्तृत मरुभूमि ने ले ली है। इन 
समुद्दों से भाप बनकर वर्षा भी होती थी और पहाड़ों पर बर्फ भी जमा 
होती थी । अब दोनों बातों में कमी हो गयी है । इसलिये जलवायु सूखा 
हो गया और नदियों में भी उतना जळ नहीं रह गया । 

यही वह प्रदेश था जिसमें वेदों के अनुसार आर्य्य लोग रहते थे। 
इसको देवक्कतयोनि--ईश्वरनिमित देश मानते थे । इसके पहाड़, इसकी 
भूमि, इसकी नदियाँ, उनको प्यारी थीं । यहीं उनकी संस्कृति का उदय 
और विकास हुआ । यहीं उनका अभ्युदय हुआ और यहीं उनको निःश्रे- 
यस की दीक्षा सिली । यह पुनः पुनः स्मरण रखने की बात है कि वेद 
कहीं इस बात का संकेत भी नहीं करते कि इस प्रदेश में बसने के पूर्व 
. आय्यों' के पूर्वज कहीं अन्यत्र बसते थे । उनको न तो गङ्गा से पूर्व के 
सूभाग का पता था न अफ्रगानिसान के पश्चिम के किसी देश का परिचय 
था । अतः वह इसी को अपना आदि निवास मानते थे और आज तक 
स हिन्दू. लोग परम्परया ऐसा ही मानते आये हैं । 

पाँचवाँ अध्याय 
अवेस्ता में सङ्केत 


जैसा कि हम पहिले कह चुके हैं पारसियो, . अर्थात्‌ प्राचीन ईरानी 
आय्यों', के धम्मे-अन्थ का नाम अवेस्ता है। बह जेन्द अर्थात्‌ पुरानी 
ईरानी ( फ़ारसी ) भाषा में है जो वेदिक संस्कृत से बहुत मिलती है । 
उदाहरण के लिये इन वाक्यों को देखिये: 


ह्यत ता ऊर्वाता खशया वा मज़दाओ ददाता खीति चा. 
अनीति चा. . अत एेपि ताईश अंघहती ऊश्ता ( गाथा ) 

मज्द ने हमको जो यह दो स्व ( आत्माएं दीं ) इनमें से जो ऊँची दै 
बह धर्म्म की ओर संकेत करती हैं और नोची अनीति क/ओएं ले जाती है। 
हमारे सब काम इन्ही दोनों के द्वारा होते हैं । 


कत वे शेम मज़दा, यथा वाओ हख्मी...परे चस्खेमी... 
यथा... ...ऊचैद्यास... ...अपेनी पेति ( गाथा ) 

हे मज्द, हमको सिखाओ कि वह कौन सा उत्सर्ग, कौन सा घ्य, कौन 
सा चैराग्य है जो हमको तुमसे मिला दे और आत्मज्ञान करा दे । 

अवेस्ता के अनुसार जगत्‌ का रचयिता, थारयिता, धस्मतच्व अहुर 
मज़द [ असुरमदृत्‌--महा असुर या महत्‌ ( पराबुद्धि ) सम्पन्न असुर 
या असुर मेघा ( मेधा देनेवाला ) असुर ] है। स्मरण रहे कि वेदों में 
भी देव या इश्वर के लिये असुर शब्द का अयोग हुआ है और ब्रत्रासुर 
दैत्य को देव कहा गया है। इनका नाम चरन ( चरुण भौ है। यह 
असुर विश्ववेदा ( सवंज्ञ असुर ) भी कहलाते हैं । इनके साथ ही जगत्‌ 
में एक अधर्म्म भी है। उसका नाम अंग्रमैन्यु है। वह असुरमहत्‌ के 
कामों में चिन्न ढाका करता है और उसको सफलता भी होती है ; पर 
अन्त में उसकी हार होगी । 

इस धर्मे की मुख्य बातें अवेस्ता में ऐसे उपदेशा के रूप में दिख- 
लायी गयी हैं जो समय-समय पर असुर महत्‌ ने ज़रथुद्त्र को दीं । 
ज़रथुइत्र को अवेस्ता का ऋषि कहना चाहिये। उन्होंने घम्म का प्रवर्तन 
कियए दल ङिंसेए कुछ योगा सको  करश्ुदओ० धम्मे कहते ०?! 


१ 


( ४३ ) 


अवेस्ता की पहिली पुस्तक वेन्दिदाद के प्रथम फ्रगंदै ( अध्याय ) 
में कुछ ऐसे वाक्य हैं, जिनसे आय्यों' के आदिम निवास की ओर कुछ 
सङ्घोत होता है। उनका आगे काम पड़ेगा । इसलिये हम उस फ़र्गद 
का अनुवाद दिये देते हैं :-- 

१, अहुरमज़द ने स्पितम जरधुशत्र से यों कहा : 

२, मैंने प्रत्येक देश को उसके निवासियों की दृष्टि में प्यारा बना दिया 
है, चाहे उसमें कोई गुण न हो । यदि मैं ऐसा न करता कि हर देश के 
हने वाले अपने गुणरहित देश से भी प्यार करें, तो सारी पृथ्वी के मनुष्य 
ऐग्यैन वेइजो पर ही आक्रमण कर बैठते । 

३, में, अहुरमज़्द, ने जिन अच्छे देशों की सृष्टि की उनमें सर्वप्रथम 
ऐय्यैन वेइजो है, जो शुभ नदी दैत्यः के किनारे है । 

तब वहाँ अंग्रमैन्यु आया । वह शत्युस्वरूप है। उसने अपनी माया से 
नदी मे' सप* उत्पन्न किया और जाड़े का ऋतु उत्पन्न किया । यह देवों 
का काम है। 

४. वहाँ जाडे के दस महीने हैं, गर्मी के दो महीने हैं । यह दो महीने 
भी जल के लिये, पृथ्वी के लिये और उचो के लिये ठंडे है । वहाँ अपनी 


सारी बुराइयों के साथ जाड़ा पड़ता दै । 


१ स्पितम--सबसे बढ़ा धम्मोत्मा, उदार, उपकारी । 
२ ऐस्यैन वेइजो--आस्यों का बीज । इस देश का जो वर्णन दिया गया 
है उससे अनुमान किया जाता है कि यह स्थान कहीं ध्रुवप्रदेश में है । कुछ 


लोग समते हैं कि यह स्थान ईरान के उत्तर मे' कहां है । 


3 अरक्सीज नदी को ही देत्या सममते हैं ; पर वहाँ दस महीने के 
जाड़े वाली बात नहीँ घटती । इस शब्द का उच्चारण प्रायः इरान वैज होता 
है । यह भी कहना आवश्यक है कि स्वतन्त्र रूप से वेइजो या वैज जैसा कोई 
शब्द नहीं है, जिसका अर्थ बीज हो । 

४ अरक्सीज्ञ नदी के किनारे सर्प मिलते हैं । परन्तु मूल मे अददि शब्द 
आया है । अहिं का अर्थ सर्प भी है ; परन्तु यदद स्मरण रखना चाहिये कि 
बृत्रासुरचघ की कथा मे' दत्रासुर को अहि कहा गया है । 

७ वेदों मे कहीं-कहीं असुर उसी अर्थ मे आया दै जो उसका जेन्द में है। यह 
वही अर्थ है जो पीछे से सुर शब्द का हुआ । सुर का अर्थ है देव । अवेस्ता 
में देव शब्द उसी अर्थ में प्रयुक्त होता है जिस अर्थ में वेदों में दैत्य शब्द 
आता है । यही बात आज तक फारसी में देव शब्द में चली आयी है । 

( ४४ ) 


५. मैंने जो दूसरा अच्छा देश बनाया वह सुग्घ में का मैदान था। 
तब वहाँ अंग्रमैन्यु आया, जो सृत्युस्वरूप है। उसने अपनी माया से 
स्केत्य मक्खी उत्पन्न की जो गाय बैलों को मार डालती है। 
ः ३. मैंने जो तीसरा अच्छा .देश बनाया वह बलवान, पवित्र भोउरु था । 
तब सत्युस्वरूपी अंग्रमैन्यु ने आकर अपनी माया से पापात्मक वासनाझं 
को उत्पन्न किया । 
७. मैंने जिस चौथे अच्छे देश की ष्टि की वह ऊँचे भणडोंवाला सुन्दर 
बरिब्ध था । 
` तब अंग्रमैन्यु ने, जो सृत्युरूपी है, आकर अपनी माया से ब्रवर उत्पन्न 
किया । 
८. मैंने जिस पाँचवें अच्छे देश की सष्टि की वह॒ निशयों है जो मोउरु 
और बरिन्ध के बीच में है । । - 
. वहाँ सत्युस्वकूपी अंग्रमैन्यु ने आकर अपनी माया से अश्रद्धा का पाप 
उत्पन्न किग्रा | 
२. मैंने जिस छठे अच्छे देश की सषि की वह हरोयुं' और उसकी 
मोल हैं। 
वहाँ शत्युहपी अंग्रमैन्यु ने अपनी माया से रंगीन ( छौटेदार ) मच्छर 
उत्पन्न किया । 
३०, जिस सातवें अच्छे देश की मैंने सृष्टि की बह दुष्ट छायाओं बाला 
था। 
` वहाँ झत्यस्वरूपी अंगरमैन्यु ने आकर अपनी माया से पैरिक ज्ञाथैति को 
वा समास कङ्ग फा सुग्ध सम्भवतः समरक्न्द, मध्य एशिया मे' ती 2 
२ औउरु-सम्मवतः दक्षिणी रूस मे' मई 
3 बरिब्ध--सम्भवतः बल्ख ( बोखारा के पास, तुर्किस्तान मे' ) 
४ निशय--ठीक नहीं कहा जा सकता । इस नाम के कई नगर ये ३पर 
मोउरु और बरिब्ध के बीच मे' किसी का पता नहीं चलता । 
* हरोयु = हेरात । वहाँ किसी भीळ का ठीक पता नहीं चलता । 
६ वैकरेत--कुछ लोगों का खयाल है कि यह कापुल ( काबुल ) का नाम है । 
` अवेस्ता में एक प्रकार की देवकन्याओं का जिक्र आता है जिनको कभी 
कभी तो दुष्ट देवगण ( अर्थात्‌ वैदिक शब्दों मे' दैत्यगण ) उठा ले जाते हैं 
ओर फिर उनका उद्धार होता है ; कभी-कभी वह देवों से मिलकर अच्छे लोगों 
को छलती हैं। उनका स्वरुप अप्सराओं जैसा. हुआ । यही पैरिक शब्द 
पीछे से परी हो ग्रसl2॥/2०। Math Collection. Digitized by eGangotri 

उत्तन्ञ किया जो करशस्प से चिपक गया। 
११. मैंने जिस आठवें अच्छे देश की सृष्टि की वह अच्छी गोचरभूमि 
चाला उवे था। 

ड वहाँ त्युस्वरूपी अंग्रमैन्यु ने अपनी माया से अभिमान का पाप उत्पन्न 
या। 
१२. नवाँ अच्छा देश जिसकी मैंने सृष्टि की वह वेहकन मे' रुनेन्‍्त था । 

बहाँ सृत्युस्वरूपी अंग्रमैन्यु ने अपनी माया से उस पाप को उत्पन्न किया 
जिसके लिये कोई ग्रायरिचत्त नहीं दै अर्थात्‌ अग्राकृतिक पाप । 

१३. जिस दसवें अच्छे देश की मैंने सृष्टि की वह सुन्दर हरहवैति है । 

वहाँ त्युस्वरूपी अंग्रमैन्यु ने अपनी माया से उस पाप को उत्पन्न किया 
जिसके लिये कोई प्रायश्चित्त नहीं है, अर्थात्‌ मुरदों को गाड़ने का पाप । 

१४. जिस स्यारइवें देश की मैंने सृष्टि की वह तेजःपूर्ण प्रकाशमान 
हैतुमन्त था । 

वहाँ सत्युस्वरूपी अंग्रसैन्यु ने अपनी माया से यातुओं के जादू को 
उत्पन्न किया । ` 


१ कर्‌शस्प एक वीरात्मा थे । उन्होंने कई अच्छे और उल्लेख्य काम . 
किये-। अन्त मे' वह ज्ञायैति नामी पैरिक के वश मे' आगये। उसने उन्हें 
िद्रावस्था मे' अंग्रमैन्यु को सौंप दिया । अभी वह सोते पढ़े हुए हैं ; पर एक 
दिन उनका भी छुटकारा होगा । 

२ उर्ब--कुछ टीक पता नहीं चलता । कुछ लोगों का खयाल है कि यह 
जग कहीं खुरासान मे' है। सम्भवतः इस््रहान के आसपास की भूमि उबे 
रही होगी । [ संस्कत उवेर--हराभरा ] 

3 बेहकन--सम्भवतः जाजेन ( जार्जिया ? ) । ख्नेन्त उस प्रदेश की 
एक नदी ( जाजेन ) का नाम है । 

४ हरह॒वैति--हरुत [ 

७ तृतीय फ़र्गर्द मे' अहुरमज्द कहते हैं कि यदि कोई मनुष्य मुरदे को 
पृथ्वी मे' गाड़कर दो वर्ष के भीतर न निकाल ले तो उसके लिये कोई आय- 
डिचत्त नहीं है। - 

६ हेतुमन्त = हेल्मण्ड 

७ यातुओं का जादू--वेदों में भी यातुओं का उल्लेख है । यह एक 
प्रकार के मायावी प्राणी थे जो भोति-भाँति के रूप धारण करते ओर दूसरे 
प्रकारों से लोगों को तंग करते थे। कुछ मनुष्य भी यातुओं की भाँति जादूगर 
होते थे । यह लोग मन्त्र पढ़ऋर भोंति-भाँति के दुष्ट चमत्कार दिखलाते थे । 
यातु से ही जादू बना है। : 

१५, यातुओं का स्वभाव इस प्रकार अपने को प्रकट करता है; यह 
उनको दृष्टि से प्रकट होता है और जब जादूगर अपने मन्त्र पढ़ता दै तो 
भयानक प्रकार के जादू के काम होते हैं । 

१६. जिस बारहवें देश की मैंने सृष्टि की वह तीनों उपजातियों वाला 
रघ था। 

वहाँअंगरमैन्यु ने अपनी माया से पूणी अविश्वास ( अश्रद्धा ) का पाप 
उत्पन्न किया । 

१७, जिस तेरहवें अच्छे देश की मैंने सुष्टि की वह बलवान, पवित्र 
चख था। 

वहाँ सत्युस्वरूपी अंग्रमैन्यु ने अपनी माया से उस पाप को उत्पन्न किया 
जिसके लिये कोई प्रायश्चित्त नहीं है, अर्थात्‌ मुदी को जलाने का पाप । 

१८, जिस चौदहवें अच्छे देश की मैंने सुष्टिकी वह चतुष्कोण वरेनों 
था जिसके लिये ग्रेतौन ने जन्म लिया जिन्होंने दाहर्क नाम के अहि को 
मारा। ' 

. तब वहाँ शत्युस्वरूपी अंग्रमैन्यु ने अपनी माया से ख्रियो मे' असाधारण 
रक्तस्रावे और विदेशी नरेशों का अत्याचार उत्पन्न किया । 


१५. जिस पन्द्रहने अच्छे देश को मैंने उत्पन्न किया वह हस्त हिन्दु“ था। 

तब सृत्युस्वरूपी अंगरमैन्यु ने अपनी माया से ख्नियों मे' असाधारण प्रसव 
भर भीषण गरमी उत्पन्न की । 

= Ee i Fe 

१ रघ = रई ( एक मत के अनुसार जरधुशत्र का जन्मस्थान ) 

5 चख--अज्ञात । खोरासान मे चर्ख नाम का एक नगर था। कुछ 
लोग समभते हैं कि यह वही स्थान है । 

3 आठवें फर्गद मे' अहुरमज्द कहते हैं कि यदि मज्द के उपासक 
किसी को मुदा जलाते देख लें तो उसे मार डालें । 

४ वरेन--प्रथ्वी पर कहाँ है, इसका पता नहीं । कथा यह है कि चतु- 
ष्कोण वेरन ( संस्कृत वरुण = आकाश, स्वर्ग ) मे' ७ प्रेतौन आध्व्य ने 
अहि दाहक को मारा, जिसको ३. मुँह, ३ सिर, ६ आँखें थी । ६ ऋग्वेद के 
अनुसार त्रेतनया न्नित आप्त्य ने अहि को मारा, जिसके ३ सिर और ६ आँखें थीं। 

७ यदि किसी स्री को रजोदर्शन के समय या दूसरे समय रक्तस्राव हो 
तो उसके लिये १३ वें फ़रगेद मे” लम्बा-चौड़ा विधान दिया है । 

< हप्तहिन्दु-सप्तसिन्धव 

२०. जिस सोलह्दवें अच्छे देश की मैंने सृष्टि को वह रंघ के किनारे 
की भूमि थी, जहाँ लोग बिना सिरे के रहते हैं । 

तब सृत्युस्वहपी अंग्रमैन्यु ने अपनी माया से जाझ उत्पन्न किया, जो 
देवों का काम है। 

२१. ओर भी कई देश हैं जो सुन्दर, गम्भीर, प्रकाशमान, सम्पन्न 
अर उपादेय हैं । 2 

कुछ छोगों का ऐसा ख़याळ है कि इस फरांदे में उन देशों का 
उल्लेख है जिनमें ईरानी आय्यों ने अपने आदिम स्थान से चळ कर 
यात्रा की | यह बात ठीक नहीं जँचती । यदि यह मान छिया जाय कि 
ऐय्यन वेइजो उनका मूछस्थान था, तो रंघ ( इराक़ ) उनका अन्तिम 
स्थान हुआ । पर उनका अन्तिम घर तो ईरान था, उसका ज़िक्र ही 
नहीं है । आदि में ऐय्यैन बेइजो और अन्त में रंघ देने का पृक कारण 
यह प्रतीत होता है कि उन लोगों की एक कथा है कि स्वर्ग से दो नदियाँ, 
चंगुही और रंघ, निकली थीं, जिन्होंने सारी पृथ्वी का वेन कर 
छिया था । इसलिये इस सूची में वंगुही के किनारे के एक नगर से 
आरम्भ किया ओर रंघ के किनारे आकर समास क्रिया । फिर इन 
देशो में कोई क्रम नहीं है। यात्रा यदि इस प्रकार हुईं तो 
इसका अर्थ यह हुआ कि आय्य लोग कभी पूरव से पच्छिम गये, कभी . 
पच्छिम से पूरव गये, कभी उत्तर पहुँचे तो कभी दक्खिन लौटे । यह 
विचित्र ढंग से मारे-मारे फिरना हुआ । इन देशों को छोड्ने के कारण 
भी असाधारण हैं । जहाँ अंग्रमेन्यु ने गर्मी या सर्दी या कोई दुखदायी 
जीव-जन्तु उत्पन्न कर दिया वहाँ से चले जाना तो समझ में आता है 
परन्तु अभिमान या मुर्दा का याड़ा जाना केसे देशत्याग का कारण हुआ 
यह ठीक-ठीक समझ में नहीं आता। अस्तु, इस फ़र्ग ' से आय्याँ के 
निवास के सम्बन्ध में विद्वानों को कुछ सङ्क त मिलता है । 


? रंघ के किनारे की भूमि-अरबिस्ताने रूम-इराक्र 

२ बिना सिर के लोग-प्रथ्वी पर तो ऐसा कोई देश दो ही नही सकता। 
इसलिये इसका अर्थ क्रिया जाता है “जो लोग अपने सर्दार को सदर नहीं 
मानते--उइण्ड' दूसरा अर्थ है 'जो लोग धर्म्म के प्रति विद्रोह करते हैं? 
अर्थात्‌ जो लोग इस सद्धम्म के अनुयायी नहों हैं । 

देवासुर सङ्गाम 


- देव शब्द दिव धातु से निकला है, जिसका अर्थ हे चमकना । अतः 
जो चमकता है, प्रकाशमान है, वह देव है। इन्द्र, वरुण, अग्नि, सूर्य्य 
आदि के लिये इस शब्द का प्रयोग हुआ है । असुर वह हे, जो असु 
बाला है, जिसमें प्राण शक्ति है, जो बलवान है । यह शब्द भी देवों के 
लिये प्रयुक्त हुआ है ; परन्तु पीछे से व्यवहार में अन्तर पड़ा । यों तो 
जैसा इम दिखला चुके हैं बृत्र को भी देव की उपाधि दी गयी ; परन्तु 
ऋणग्वेदिक काळ में ही धीरे-धीरे देव शब्द तो इन्द्रादि के लिये और 
असुर शब्द उनके बलवान्‌ शत्रुओं, देत्यों, के लिये व्यवहृत होने लगा । 
इसके बाद न तो कोई दैत्य देव कहछाया न कोई देव असुर कह कर 
पुकारा गया । साधारण हिन्दू की तो यही धारणा हे कि जो सुर ( देव ) 
नहीं हैं वह असुर हैं। सनक 

परन्तु आय्यों की सभी शाखाओं में यह .४/ऐपर्तन नहीं हुआ । एक 
शाखा ने असुर शब्द का प्रयोग पुराने अर्थ में जारी रक्खा । उसने 
देवाधिदेव को उसी पुरानी उपाधि असुर महत, ( अहुर मजुंद ) से 
घुकारने की परम्परा बनी रक्खी । परिणाम यह हुआ कि एक शाखा असु- 
रोपासक, दूसरी देचोपासक हो गयी | पहिली शाखा के लिये असुर शब्द 
बुरा देव शब्द अच्छा, दूसरी के लिये असुर शब्द अच्छा देव शब्द बुरा 
हो गया । एक ने दूसरे को असुरपूजक या देवपूजक कह कर निन्द 
उहराया । यह बात आज तक चली आती है । उनके चंशजों में इन शब्दों 
का इन्हीं उछटे अर्थौ में चलन है। हिन्दू देवों को पूजता और असुरों को 
कोसता है, पारसी असुरो' को पूजता और देवो' को गाली देता है । 

यह चिचिन्र बात है ; पर सत्य है । दोनो' शब्द प्राचीन हैं, एक ही 
भाषा के भण्डार के हैं, किसी समय में इनके प्रयोग के विषय में कोई 


१ जैसे, त्वं राजेन्द्र ये च देवा रचा नुन्पाह्यसुर त्वमस्मान्‌ । 
स्वै सप्ततिमेघवा नस्तरुत्रस्त्वं सत्यो वसवानः सहोदाः । ( ऋक्‌ १-१७४,१ ) 

मतमेद नहीं था । परन्तु पीछे से इस मतिभेद्र ने गिर ट्रंप छा रूप 
पकड़ा । अवश्य ही असुर और देव शब्द झगड़ें के कारणों के प्री 
बन गये होगे । और बातो” में भी दो राय रही दो गी | बढ़ बाते क्या ४ 
इसका इस समय ठीक ठीक पता नहीं चलता । कुछ का अनुमान ड 
सकता है । क्रमशः एक मत के अनुयायी देवो' के झंडे के नीच - आः कड़े 
हुए, दूसरे पक्ष के मानने वाळे असुर सेना में भरती डो गये। दो दन्द 
चन जाने के वाद तो छोटी छोटी वातो' का महच्च और भी बढ़ काना ड 
और आपस में विरोध कराने वाळी हज़ार बातें मिळ जावो टें । पक ड 
उदाहरण लीजिये । वैदिक आय्य ओर उनके वंशज आज तक दी को 
जलाते हैं परन्तु पिछले अध्याय में हम देख चुके हैं कि अवेस्ता में इसके 
ऐसा पाप माना है जिसके लिये कोई म्ायर्चित्त का विधान ही नहीं 2 
पारसी लोग कहते हैं कि मुर्दा जलाना अग्नि को, जिसकी पूजा को जा 
है, अपवित्र करना है । सम्भवतः ऐसे ही विचार आज से कई हज़ार वर्ष 
पहिले उनके पूर्वजो' के मन में उठे होंगे और इस वात पर आपस में 
विवाद हुआ होगा परन्तु यह झगड़ा बढ़ते बढ़ते ऐसा हा गया कि उसका 
निपटारा असम्भव हो गया । 
तमाशे की वात तो यह है कि यह निविवाद है कि दोनो' सम्प्रदायो' 
का सूरू एक है । वैदिक उपासना में मित्र और वरुण का वडा महत्व है । 
बहुत स्थको में तो इनका सित्रावरण के नाम से एक साथ आह्वान होता 
है । मित्र सूर्य का नाम है । सूर्य्यं प्रकारामान दिन के स्वामी हैं। 
वरुण रात्रि के स्वामी हैं । चंद्र-तारादि से सुशोभित आकाश का नाम 
वरुण है । आकाश नीलवर्ण है, मदान्‌ विस्तार वाळा है | इन गुणों के 
कारण उसकी समुद्र से समता है । अतः वरुण का राज्य समुद्र में 
पहुँचा । उनको जळ के अधिपति का पद प्राप्त हुआ । आज कल मित्र 
नाम से तो कोई पूजा करता नहीं, सूर्य्य के नामो' का स्तवपाठ करते हुए. 
सविता, भग, आदित्य के साथ मित्र शब्द भो आ जाता है । वरुण का 
भी पद गिर गया है । हिन्दू देवसूची में उनका अतिप्राचीन वेदिककाळ 
जैसा महत्त्व नहीं है परन्तु जल के अधिष्ठाता देवता माने जाते हैं । 
अवेस्ता में मित्र का अब भी वही स्थान है । उनका नाम मिश्र है 
वह इश्वर की सर्वोत्कृष्ट अभिव्यक्ति हैं । उनके द्वारा ही आज भी पारसीः 
लोग भगवडुपासना करते हैं । वरुण भी वरन नाम से वर्तमान हें। | 
तीसरे देव जिनका वैदिक उपासना में महत्व है अग्नि हैं । ऋग्वेद 
का पहिला मंत्र अग्नि की अर्चा करता है । के 

अञ्िमीळे पुरोहितम्‌। यज्ञस्य देवसत्विजम। होतारं रत्नधातमम्‌ 

अग्नि देयो' के पुरोहित हैं । पुरोहित का अर्थ है आगे रक्खा हुआ । 
अग्नि में आहुति देकर ही देवो' को तुष्ट किया जा सकता है। अतः अन्य 
सभी देवो' की उपासना अग्नि के ही द्वारा हो सकती है । आज हिन्डुओ" 
में वैदिक पूजा उठ गयी है। यज्ञ यागादि का चलन कम है, इसलिये 
अग्नि का भी वह पुराना स्थान नहीं रहा । 

पारसिय्रो में अग्नि का बही पुराना पद है । सूर्यं सव जगह और 
सब समथ लम्य नहीं हो सकते अतः सूर्य्यं के वांद इंरवर की दूसरी 


दिव्य अभिव्यक्ति, अग्नि, के ही द्वारा पारसी लोग उपासना करते हें। - 


उनके मन्दिरो' में जिस आग में नित्य अग्निहोत्र होता है वह हज़ारों 
वर्षो से चली आ रही हे। 


वेदिक आय्यौं में सोमपान की प्रथा व्यापक थी । आंज यह प्रथा 
ऐसी उठ गयी कि किसी को यह पता नहीं है कि सोम किस पोधे का 
नाम था। पारसी भी आज इस प्रथा को छोड चुके हैं परन्तु वेदो' की 
भाँति अवेस्ता में भी सोम की महिमा गायी गयी है । उसका नाम होस 
दिया हुआ है । [ स का ह हो जाना ईरानी उच्चारण की विशेषता हे, 
यथा सस का हप्त, सिन्धु का हिन्दु ]। वाद्यु/तगा और भी कई वेदिकः 
देव और महापुरुष इसी प्रकार मिलते हैं । थेंदों में विवस्वान्‌ ( सूर्ये ) 
के पुत्र यम का ज़िक्र हे। अवेस्ता में यह विवनघत के पुत्र थिम हो 
जाते हैं । 


परन्तु जहाँ इतनी वातें मिळतो हैं वहाँ एक वात में आकाश पाताळ 
का अन्तर है । वैदिक आय्य सित्र, वरुण, अग्नि, रुद्र, भग, पूपा, दोनों 
अश्विनों का नाम लेता है, उनका स्तव गान करता हे, उनकी कीर्ति को 
इस प्रकार ख्यापित करता है कि वह इनसे बड़ा किसी को नहीं मानता । 
कहीं अग्नि सबसे बड़े प्रतीत होते हैं, कहीं मित्र, कहीं वरुण और कहां 
कहीं यह प्रत्यक्ष प्रकट कर दिया जाता है कि इतने प्थक्‌ ईश्वर नहीं हो 
सकते । ऋग्वेद स्वयं पूछता हे ' कस्मै देवाय हविषा विधेम ? हम किस 
देव को आहुति अर्पित करें ओर ऋग्वेद ही स्पष्ट उत्तर देता है ' पकं 
. सत्‌ विप्रा बहुधा वदन्ति ! सङ्गस्तु एक है, विद्वान्‌ लोग उसे अनेक. 
नामों से पुकारते हैं । 
पर जहाँ यह सब विचार हैं, वहाँ इन्द्र की उपासना भी है । जितनी 
स्तुति इन्द्र को है उतनी किंसी और देव, की नहीं है, सब देवों की 

मिलकर भी नहीं है । इन्द्र में सब देवों के गुण वर्तमान हैं, वह सव 
देवों से वड़े हैं, वह सबसे बलव(न्‌, मेधावी, कीतिमान्‌, तेजस्वी देव हैं, 
उनके बरावर कोई उपास्य नहीं है, उनके समान मनुष्यों का कल्याण 
करने वाळा कोई दूसरा नहीं है । इन्द्र, वृत्रव्न, बत्रा, मघवा, शतक्रतु 
आदि अनेक नामों से ऋषिगण उन्हें पुकारते हैं । इन्द्र के लिये जेते 
स्तव आये हैं उनके उदाहरण स्वरूप हम दो एक देते हैं :-- 
इन्द्रो दिव इन्द्र ईशे पृथिव्या इन्द्रो अपामिन्द्र इत्पर्वतानाम्‌। 
इन्द्रो डृधामिन्द्र इम्मेधिराणामिन्द्रः क्षेमे योगे हन्य इन्द्रः ॥ 
( ऋक्‌ १०-८९, १० ) 
इन्द्र आकाश और प्रथिवी में स्वामी हैं, इन्द्र जलों के ईश हैं, इन्द्र 
पर्वतों के इंश हैं, इन्द्र बृद्धा के (पूर्वजों के या अन्य देवों के) ईश हैं ; इन्द्र 
अज्ञावानों के ईश हैं, योग और क्षेम (जो अप्राप्त है उसकी प्रापि और जो प्राप्त 
है उसकी रक्षा ) के लिये इन्द्र ही हव्य ( हातव्य, आह्वानयोग्य, पूज्य ) हैं । 
घाता धातृणां भुवनस्य यस्पतिदेँचं त्रातारमभिमातिषाहम्‌ । 
इमं यज्ञमदिविनोभा बस्पतिदेचाः पान्तु यज्ञमानं न्यर्थात्‌॥ 
( ऋक १० १२८,७ ) 
सृष्टि करनेवालों के भी खर्ट, भुवनों के पति, देव, शत्रुओं के हराने 
वाले, इन्द्र की में स्तुति करता हूँ | वह जिनके असुख है' ऐसे सब देव, 
बृहस्पति और दोनों अश्विन यजमान की इस यज्ञ में पाप से ( अथवा विननो 
से) रचा करें । 
चरिविएधातु प्रतिमानमोजसस्तिस्रोभूमी नरपते चीणि रोचना । 
अतीद्‌ं विश्वं सुवनं चवक्षिथाशत्ञरिन्द्र जनुपा सनादसि ॥ 
ह ( ऋक्‌ १-१०२, ८ ) 
जिस मकार त्रिविष्ट ( अर्थात्‌ तेहरा बटा हुआ ) रस्सा ढ़ होता है उसी 
अकार, हे उपति इन्द्र, तुम सव प्राणियों के बल के प्रतिमान हो ( अर्थात्‌ 
सबसे वलवान्‌ हो ), तीना लोकों और तीनों तेजं ( अर्थात्‌ आकाश में 
सूर्य्य, अन्तरिक्ष में विद्युत्‌ और प्रथ्त्री पर अमि ) को धारण करते हो । इस 
विश्व को और इसके समस्त प्राणियों को-बहन करते हो, तुम जन्म से ही 
असपत्न हो । _ 
आठवें मण्डल के ८७ वें सुक्त में इन्द्र का बृहत्साम आरम्भ होता 


है । उसके दूसरे मन्त्र वे मर सूर्य्यमरोचयः ( तुमने सूर्य्य 

को प्रकाशित किया ) | ११ वाँ मन्त्र कहता है : त्वं हि नः पिता वसो 
' त्वं माता शतक्रतो ( दे बसु इन्द्र, तुम हमारे पिता हो, दे शतकतु इन्द्र, 
तुम हमारी माता हो ) । ऐसी अवस्था में ऋक्‌ १---३०२,९ ) में इन्द्र 
से यों कहना : त्वां देवेषु प्रथमं इवामद्दे ( यज्ञ में मैं तुमको, जो देवों 
में प्रथम हो, आह्वान करता हूँ ) सवेथा उचित है । 
परन्तु आइचय्य की बात है कि जिन इन्द्र की वेदों सें इतनी महिमा 
है, जो देवों में प्रथम हैं, जो सबसे पहिले आहुति पाने के अधिकारी हैं, | 
जो सूर्य के भी प्रकाशक हैं, जो विधाताओं के भी विधाता हैं, जो मेधा 
देनेवाले हैं, उनका पारसियो को पता तक नहीं है, अवेस्ता में उनका 
नाम देवों (अर्थात्‌ देस्यों में) आया है। यह बात आकस्मिक नहीं हो | 
सकती । मित्र, वरुण, यस, वायु, अभि तो हों और भारत तथा ईरान 
दोनों जगह पूजे जायें पर जिसको भारतीय आय्य इन सव से श्रेष्ठ मानते 
हों वह वहाँ दानवों में रिना जाय यह उपेक्षणीय वातः नहीं हो सकती । 
इसका कोई गहिरा कारण होगा । 
अब तक जो कारण दिये जाते हैं उनमें एक अधिक जँचता हे। 
. ऐसा प्रतीत होता है कि इन्द्र की पूजा. बहुत प्राचीन होने पर भी अन्य 
देवों की पूजा के पीछे चली। सूर्य्य, चन्द्र, अझि, आकाश, जर, 
अयक्ष हैं । अचुदूबुद्ध इुद्धिवाले मञुष्य इनकोःस्वसंत्र उपास्य मानकर 
- पूजते हैं ; जिनकी बुद्धि संस्कृत है वह इनको धुक ईश्वर तत्त्व के प्रतीक 
समझते हैं और इन नामों और शुणों में एक ईश्वर की विभूतियों को 
पहिचानते हैं। चेद और अवेस्ता दोनों ने ही इन शब्दों का इसी प्रकार 
प्रयोग किया है । परन्तु ऐसा प्रतीत होता है कि कुछ लोगों को इन नामों 
के अतिरिक्त एक ओर नाम की भी आवश्यकता प्रतीत हुई । उन्होंने 
देखा कि अन्य सब दयुतिमान वस्तुओं की अपेक्षा तेजस्वी होता हुआ 
भी सूर्य्यं को अन्धकार दबा लेता है। ऐसा रात में ही नहीं होता, दिन 
में भी बादल उसे छिपा लेते हैं और कई दिनों तक छिपाये रखते हैं । 
साल में कई महीनों तक सूर्यं बादलों से अभिभूत रहता हे। चन्द्रतारा, 
जदित आकाश अर्थात्‌ वरुण की भी यही दशा होती है, उनको भी 
मेघों से दबना पड़ता है। जब बादल घिर आते हैं तो किर जळ में जो 
चावें इधर उधर रकराती फिरली हैं उनकी रक्षा जलस्थ वरुण भी नहीं 
कर पाते। आग भी बुझ जाती है और बिजली भी मेघ में कैद हो 
जाती है। यदि समय से वृष्टि न हो तो नदियाँ सूख जाती हैं, ऋतु- 
विपर्य्यय हो जाता है, मजुष्य त्राहि त्राहि पुकार उठता है। यही अवस्था 

उस समय भी होती है जब अनियन्नित दृष्टि होती है। यह स्पष्ट ही है 
कि यदि यह अन्धेर वरावर वना रहे तो श्रलय हो जाय, कम से कम 
कोई जीवित प्राणी तो पृथ्वी पर न रह जाय । परन्तु ; ऐसा होता नहीं । 
जहाँ यह सब नाटक प्रकृति के रंगमंच पर होते रहते हैं वहाँ यह भी 
देख पड़ता है कि एक ऐसी शक्ति है जो बादुलों को समय पर छाती है, 
यथाससय दृष्टि करातो है, नदियों को जळ और मनुष्यों को अन्न देती 
हे, सूर्य चन्द्र तारादि को बन्धन से सुक्त करती है, सब विपत्तियों में 
सचुप्यों का त्राण करती है । यह शक्ति ईश्वर से, उस ईश्वर से जो मित्र, 
वरुण आदि रूपों में अभिव्यक्त हो रहा है, भिन्न नहीं ही सही, फिर 
भी इसके कामों को देख कर इसका पृथक नामोदेश करना उचित प्रतीत 
हुआ। ऋषियों ने इसे इन्द्र कह कर पुकारा। गुणानुरूप इन्द्र के और 
भी प्याय बने परन्तु मुख्य नाम इन्द्र ही हुआ । विरोधी शक्ति का, उस 
शक्ति को जो जगत्‌ को तमआच्छादित करके तथा प्राणधारक जल- 
धारा को रोककर सताती है बृत्र ( आवरण करनेवाला--ढँकनेवाला ) 
नाम दिया गया । इन्द्र देवों के--दिव्य, पवित्र, मनुष्यों के लिये हितकर, 
शक्तियों के--नायक हुए, बरत्र असुरों और देत्यों का--अपचित्र, अन्ध- 
कारमय, मलुष्यों के लिये हानिकर, शक्तियों का--नेता हुआ । इन्द्र के 
पीछे, धर्म्मसमर्थक, वेद पर श्रद्धा रखने वाले थे : बृत्र के साथ घर्म्म- 
विरोधी, वेदनिन्दक थे । एक बात और ध्यान देने की है । अवेस्ता- इन्द्र - 
की पूज्य सत्ता को नहीं मानता परन्तु अहुरमज़द को वेरेश्रन्न ( इत्रज्ञ ) _ 
अर्थात्‌ दानव को मारने वाला कहकर पुकारता है। इससे यह तो प्रमा- 
णित होता है कि दृत्र--वेरेअ--के मारे जाने की कथा किसी न किसी 
रूप से आय्यों में बहुत दिनों से चली आती है। यह विकास स्वाभाविक 
है पर एक दिन में न हुआ होगा । सैकड़ों बरस लग गये होंगे। वेदों में 
तो इन्द्रपुजा पूर्णतया प्रतिष्ठित है। ऋग्वेद के इन्द्र न केवळ मेघों के 
स्वामी हैं, न केवल देवराज हैं, न केवल वज्रधर बृत्रन्न हैं परन्तु वह 
ग्ज्ञा के देने वाळे हैं, ख्रष्ठाओं के भी स्रष्टा हैं, उनकी विभूति अवर्ण- 
नीय है, यह जगत्‌ उनकी अभिव्यक्ति मात्र है-पादोऽस्यविश्वाभूतानि 
जिपादस्यासतन्द्वि,--वह परम ज्योतिर्मम तत्व--आदित्यवर्णः 
तमसः परस्तात्‌--हैं । 
परन्तु जहाँ तक प्रतीत होता है सभी आय्यों को यह विकास अभि 

सत न था। उनको ऐसा समझ पड़ा होगा कि पुराने देव और पुराने 
नाम पर्य्यास हैं। देवों की अधिष्ठात शक्ति को एथक्‌ से पुकारने की 

. आवश्यकता नहीं दै । ज्यों ज्यों इन्द्र की उपासना बढी, व्यं स्यो आपस 
का विरोध बढ़ा । एक ओर इन्द्र को मानने वाले, दूसरी ओर उनको न 
मानने वाले और बुरा भला कहने वाले । एक पक्ष ने देव शब्द को अप- 
नाया, दूसरे ने असुर को । दोनों पक्षों को यह मान्य था कि इस विश्व 
में प्रकाश और तम, धम्मे और अधर्म्म, में निरन्तर युद्ध होता रहता 
है । जिन पुरानी कथाओं को दोनों मानते थे उनमें एक वात का ज्ञिक्र 
था पर बैर विरोध बढ़ते बढ़ते एक ने यह कहना आरम्भ किया कि 
चम्मं और प्रकाश पक्ष का नाम देव पक्ष है, अन्धकार और अधघम्मे पक्ष 
का नाम असुर पक्ष है ; दूसरी ओर से यह कहा गया कि देव अन्धकार 
और पाप के समर्थक हैं और असुर सैन्य इनको हरा कर धम्मं और 
प्रकाश को फैछाती है । 

हमारी पुखकों में जिस देवासुर सङ्ाम का इतना रोचक वर्णन है, 
जिससे पुराणों के अध्याय के अध्याय भरे पड़े हैं, उसका यही बीज है। 

लड़ाई घर वालों की थी, यह भी साफ़ साफ़ कहा गया है। प्रजा- 
पति की अदिति नामक पत्नी से आदिसत्यों अर्थात्‌ देवों की और दिति से 
त्यों की उत्पत्ति बतायी गयी है । इससे यह तात्पय्य निकला कि देव 
और दैत्य, सुर और असुर, सौतेले भाई थे । उनकी आपस की लड़ाई 
थी ; परन्तु मनुष्य छोग यज्ञहोमादि द्वारा देवों की-उपासना करते थे, 
इसलिये असुर छोग मनुष्य को तङ्ग करते थे । यह कथाएँ भी इस बात 
की पुष्टि करते हैं कि देवासुर सङ्जाम जहाँ प्रकृति के मञ्च पर हुआ और 
नित्य होता रहता है वहाँ उसकी आवृत्ति पृथ्वी पर आर्य्यो" की दो 
शाखाओं में, प्रजापति की ही दो सन्ततियों में, हुई, जिनमें से एक तो 
यज्ञों में देवों को तुट करना चाहती थी और दूसरा इसका विरोध: करती 
थी । देवासुर सङ्जाम आरयो' का याद्वीय युद्ध था । Po. 

वेदों में ऐसे लोगों का बराबर ज़िक्र आता है जो चेदिक देवों को, 
विशेषकर इन्द्र को, नहीं मानते थे । उनके साथ घोर सङ्गाम का भी 
चर्णन आदि से अन्त तक भरा पडा है। उदाहरण के लिये दो तीन 
अवतरण पर्य्या होगे :— 

प्र ये मित्रं प्रायेमणं दुरेवाः प्रसङ्गिरः वरुणं मिनन्ति 

न्य मित्रेषु चधमिन्द्रतुम्रं दृषन्द्रषाणमरुषं शिशीहि ॥ 

क (ऋक्‌ १०-८९, ९) 

जो दुष्ट लोग मित्र, अर्यमा, मरुत, चरुणदेवों को अपमानित करते 

उभे पुनामि रोदसी ऋतेन द्रुहो दहामि संमहीरनिन्‍द्राः। 
अभिव्लग्य यंत्र हता अमित्रा वैलस्थानं परितृह्वा अशेरन्‌॥ 
( ऋकू १-१३२, १ ) 
सें यज्ञ द्वारा पृथ्वी और आकाश को पवित्र करता हूँ। उन विस्तृत 
भूभागो को जला देता हूँ जो अनिन्द्र ( इन्द्ररहित-जहाँ इन्द्र नहीं माने 
जाते ) हैं ! जहाँ जहाँ शत्रु एकत्र हुए वहाँ वह हत हुए। वह नष्ट होकर 
श्मशान में पड़े हैं । 
कई ऐसे नरेशों के नाम आये हैं जिन्होंने इन्द्र की विशेष कृपा प्राप्त 
की थी । दिवोदास, त्रयदस्यु, श्रुतर्वा, कुत्स आदि ने इन्द्र के प्रसाद से 
ही अपने शत्रुओं को परास्त किया और पराक्रमी होते हुए भी तुम, वृदव्र्थ 
शस्ब्रर और कृण्ण इसलिये पराजित हुए कि वह इन्द्र से विमुख थे। 
चरग्वेद के भीतर ऐसी पर्या सामग्री है जिससे विदित होता है 
कि किसी समय, या याँ कहिये कि दीर्घ काळ तक, आय्यो' में आपंस 
में घोर युद्ध हुआ है । यह युद्ध किन कारणों से हुआ यह ठीक ठौक 
नहीं कहा जा सकता ; परन्तु उन कारणां में उपासना विधि को प्रधान 
स्थान मिल गया यह निर्विवाद है । और कारण दब गये पर यह बात न 
दव सकी । इसमें कोई समझौता सम्भव न था । एक को अपने असुरो- . 
पासक होने पर गर्व था, दूसरे को देवपूजक होने का अभिमान था। 
एक इन्द्र को देवराज मानता था और उनके नाम पर ढब्ता था, दूसरा 
मित्र, वरुण, अभि, वायु, यम के साथ किसी दूसरे का नाम लेना नहीं 
चाहता था । एक पुरानी पद्धति से टलना नहीं चाहता था, दूसरा इस 
धार्मिक विकास का समर्थक था । दोनों पक्षों में खूब युद्ध हुआ । 


वेदों में त्वष्टा का नाम बहुत जगह आया है। ऋक के १० वें मण्डल 
के ११० वें सूक्त के ९ वै मन्त्र में कहा है य इमे द्यावा एथिवी जनित्री 
रूपेणपिशद्कवनानि विश्वा सशय वह हैं. जिन्होंने थ्वी और आकाश तथा 
सव प्राणियों को उत्पन्न किया है । अतः लष्टा इश्वर का ही एक नाम हुआ । 
ऐतरेय व्राह्मण में यह कथा भ्राई है कि इन्द्र ने त्तरष्टा के पुत्र विश्वरूप को 
मारा, इत्र को मारा और अछुरमधां को मारा । इस पर ए० सी० दास की 
यह कल्पना है कि अहुरमएद के उपासकों के लिये ही असुरमघ कहां गया 
है और जरथुशत्र शब्द जरत्‌ त्वष्ट ( जरत्‌ त्यष्टा- बुद्धे लष्टा ) का अपश्रंश 
मात्र है । अतः इन नामां से ओर इनके साथ की कथाओं से भी देवासुर 
संग्राम के वास्तविक रूप पर प्रकाश पड़ता है । \ 

आपस की लड़ाई सदैव भयावह होती है । कभी असुरपक्ष ने जीता, कभी 
देवपक्ष ने, परन्तु ऐसा प्रतीत होता है कि अन्त में देवयाजकों की जीता 
हुई । इसका सबसे बड़ा प्रमाण तो यह है कि भारत में असुरयाजक 
नहीं रह गये । ऐसी दुशा में ऋषि का यह कहना अनुचित नहीं है। 

एकं त्वा सत्पति पाञ्चजन्यं जातं श्टणोमि यशसं जनेषु । 

( ऋक ५-३३, ११ ) 

हे इन्द्र, मैं सव मनुष्यों में एक तुम्हारा ही यश सुनता हूँ । लोगों केः 
पति ( स्वामी-रचक ) तुम्हीं सुने जाते हो । 

देषशत्रुओं के लिये कई जगह “मृध्रवाचः” ऐसा विशेषण आया है । 
इसका कई प्रकार से अर्थ किया जाता है पर सब अ्थों' का भाव यही 
है कि वह लोग किसी कारण से ठीक ठीक नहीं बोल सकते थे। उनके 
बोलने में क्या दोप था इसका कहीं पता नहीं चलता परन्तु शतपथ 
ब्राह्मण में एक जगह कहा है : 
ते अछुरा आत्तवचसो हे अळचो हे अळव इति वदन्तः परावसुः 
तस्मान्न ब्राह्मणो स्लेच्छेत्‌ असुर्या हि एषा वाक । 

वह असुर लोग 'हे अलवः, दे अलवः” ऐसा कहते हुए हार गये । इस- 
लिये ब्राह्मण म्लेच्छता न करे ( शब्दों को ग्रलत तरह से न उच्चारित करे ) 
ऐसी वाणी आसुरी ( अतः शक्तिहीन ) होती है । 

असुरों को कहना चाहिये था 'हे अरयः ( हे शब्रुओ ) । उनके सुँह' 
से निकला हे अलवः । यह झध्रवाक का एक उदाहरण है । इस उदाहरण 
में एक बात ध्यान देने की है । अरयः और अळवः में य, व का भेद तो 
हे ही । एक बड़ा अन्तर यह हे कि र का ल हो गया है । संस्कृत मूर्धन्य 
अक्षरों की जगह ईरानी में बहुधा दन्त्य अक्षरों का प्रयोग होता है। 
बहुत सम्भव है कि इस उदाहरण में इसी बात की ओर संकेत दो । 
यदि ऐसा है तो यह और भी स्पष्ट कर देता है कि असुर आय्यों के 
निकट सम्बन्धी थे जिनकी और बातों के साथ साथ बोलचाल में भी 
अन्तर पड़ चछा था । 

सातवाँ अध्याय 
ह संग्राम के वाद 


युद्ध का जो इत्तान्त पिछले अध्याय में दिया यया है उसको पढ्ने 
के वाद यह जानने की इच्छा होती है कि उसका परिणाम क्या हुआ । वेदों 
से यह तो पता चळता है कि अनिन्द्र देश ( वह देश जहां इन्द्र नहीं 
साने जाते थे ) जाये गये, नष्ट किये गये, आय्यों' ( अर्थात्‌ वेदिक. 
आय्याँ' ) के शत्रु मारे गये, देवों ओर उनके उपासकों की जीत हुई । 
लड़ाई बरावर वालों की थी, एक सा वल, एक से अख । जढदी निर्णय 
नहीं हो सकता था । बहुत दिन. लगे होंगे। अन्त में देवसेना की 
विजय हुई । 

पराजित असुर सेना अर्थात्‌ असुरोपासक आरय्यो' ने सससिन्धव का 
परित्याग कर दिया । वह अन्यन्न चले गये। और तो किसी ओर जाने 
का मार्ग था ही नहीं । वायव्य कोण ( उत्तर-पर्चिम.) की ओर ही जा 
सकते थे । कई जगहों में भरकते भटकते, १०००-१२०० वरस की या 
और लंबी यात्रा समास्‌ करके, धीरे धीरे उस देश में बस गये जो आज 
सो इरान ( आय्यों' का देश ) कहलाता है। 

ज्ञरधुइत्र जो पारसी धम्म के म्रवर्तक माने जाते हैं वस्तुतः मनुष्य 
थे या अहुरमईइ के ज्योतिर्मय पार्षदों में से एक के काल्पनिक अवतार 
थे यह ठीक ठीक नहीं कहा जा सकता । यदि वह ऐतिहासिक मलुष्य 
चे तो कब और कहाँ पैदा हुए यह भी ठीक ठीक विदित नहां है। जो 
कथाएँ हैं उनमें ऐतिहासिक तथ्य कितना हे इसका निइचय करना 
कठिन है । जो वाक्य उनके कहे हुए वतलाये जाते हैं वह सचमुच उन्हीं 
के कहे हुए हैं यह भी निरिचत रूप से नहीं कहा जा सकता । परन्तु 
अवेस्ता से पारसियों के इतिहास पर उसी प्रकार प्रकाश पडता है जिस 
प्रकार कि वेद भारतीय आय्यों' के इतिहास पर प्रकाश डारते हैं, इसमें 
कोई सन्देह नहीं है । उस्तन्वेति गाथा में ज्ञरथुर्त्र का यढ विलाप है : 


१ गाथाओं की भाषा अवेस्ता के अन्य भागों की भाषा की अपेक्षा 
युरानी है और वेदों की भाषा से बहुत मिलती है । 

में किस देश को जाउँ १ कहाँ शरण लूँ १ कौन सा देश मुझक्री और 
मेरे साथियों को शरण दे रहा है? न तो कोई सेवक मेर। सम्मान करता दद 
न देश के दुष्ट शासक । 

मैं जानता हूँ कि मैं निःसहाय हूँ मेरी ओर देख, मेरे साथ बहुत थोड़ 
मनुष्य है । हे अहुरमउद, मैं तुझसे विनीत प्रार्थना करता हूँ, है जीवित ईधर। 

यह शब्द ज्ञरथुइत्र के सुँह से निकले हों या न निकले हों पर इनम 
उस्र काळ की स्मृति है जब ज़रथुश्त्र के मत के अजुयायी संख्या में थोड़े 
थे, उत्पीडित थे और आश्रय हूँढ रहे थे । वह अपने देश में सुखी नहीं 
थे, कहीं अन्यत्र जाना चाहते थे । 

पाँचच अध्याय में हमने वेन्दिदाद के पहिले फ़र्गद का अनुवाद दिया 
है। कुछ लोग ऐसा मानते हैं कि वह इन छोनों की यात्रा का वर्णन हे। 
किसी के मत में ऐर्य्यन बेइजो ईरान के पूर्व में था, किसी के सत में 
पश्चिम में । परन्तु चाहे जिधर भी दो, उस देश सूची में कोई क्रम नहीं 
देख पडता । इसीलिये कुछ लोगों की यह भी राय है कि उस जगह 
केवल उन देशों या जगहों के नास गिनाये गये हें जिनसे वह लोग उस 
समय परिचित थे । सम्भव है इनमें से कुछ में उन्होंने ईरान में बसने 
के पहिले यात्रा भी की हो परन्तु जिस समय:का यह फर्गद है उस समय 
यात्रा क्रम की ठीक ठीक स्मृति नहीं रह गयी थी, अतः नामयां ही 
गिना दिये गये हैं । 

इस गणना में सबसे पहिले ऐय्यैन वेइजो ( आयौं का चीज) का 
नाम आया है। अहुरमज़्द कहते हें कि उन्होंने इसकी सृष्टि सबसे पहिले 
की । इतना तो स्पष्ट है कि आय्य की यह शाखा इस स्थान को 
अपना बीज--आदि स्थान-समझती थी, इसका यही अर्थ हो सकता 
है कि यद्यपि उनको सप्तलिन्धव की याद भूळी न थी पर चह उस देश को 
जहाँ पीछे से उन्हं इतना कष्ट सहना पड़ा और जो अव उनके शत्रु देव- 
चूज़कों के हाथ में था अब अपना घर नहीं मान सकते थे । अतः जिस 
जगह उन लोगों ने अपनी वस्ती वसायी, अपनी उजडी शक्ति सँभाली 
और अपने धम्मं का संस्कार करके उसमें से यथाशक्य वेदिक वातें दूर 
कों वही उनका बीजस्थान हुआ। पुराना घर छोड़ने पर भी धम्मं को 
शुद्ध करने में काफ़ी परिश्रम पड़ा होगा । उदाहरण के लिये सोमपान की 
बात छे लीजिये। यों तो मिन्न, वरुण, अग्नि सभी सोमपान करते थे 
परन्तु वेदिक आय्यौं ने सोम का सम्बन्ध इन्द्र के साथ विशेष रूप से 


सेकड़ों ७७ २७ 
जोदा । सेकडाँ मन्त्रों में इन्द्र के सोमपान करने का ज्िक्र है । ऐसा कहा 

गया है कि इन्द्र जन्म से ही सोम पीते थे । यह भी कहा गया है कि 
ब्राह्मणों ने सोम को अपना राजा वना कर असुरों पर विजय पायी । 
इन सव कारणां से सोम का विशेष सम्वन्ध देवपूजा के साथ हो गया । 
उधर असुर पक्ष ने सोम को छोड़ दिया । उन्होंने इस मादक वस्तु की 
जगह दूसरी ओषधियों से एक पेय पदार्थ निकाला । परन्तु ऐसा प्रतीत 
होता है कि इन छोगों में भी सोम के काफी समर्थक थे । यह सुधार 
चला नहीं और सोम ( ज्ञेन्द में होम ) का फिर प्रचार हुआ। यह वात 
इस कथा से निकलती है। एक बार सोम अपने दिव्य शरीर में ज्ञरथुइत्र 
के पास आया । उन्होंने पूछा तुम कोन हो । उसने उत्तर दिया “में 
होस हूँ । तुम मेरी पुजा उसी प्रकार करो जैसे कि प्राचीन काळ में सत्य 
पुरुप करते थे ।' ज्ञरथुरत्र ने यह सुन कर सिर झुकाया और सोम की 
स्तुतिं की । अस्तु इन सब तया और वातों में क्रमशः नये धर्म्मं का रूप 
स्थिर हुआ । जहाँ यह सव हुआ वह स्थान इन लोगों के रिये स्वभावतः 
अपना आदिस्थान, बीज, हुआ । 

परन्तु ऐसा प्रतीत होता है कि यह लोग वहाँ भी बहुत दिनों तक न 
रह सके । हम देख चुके हें कि अवेस्ता के अनुसार अंग्रमैन्युने इस 
देश को विगाइ दिया । पहिले यहाँ सात महीने गर्मी और पाँच महीने 
सर्दी पड़ती थी। प्राचीन टोकाकारों ने परम्परागत जनश्रुति के आधार 
पर ऐसा ही लिखा है पर अंग्रमैन्यु ने वहाँ दस मद्दीने का जाडा और 
दो महीने का औष्मऋतु कर दिया। उस गरमी में भी उण्डक थी। 

प्रथम फ़र्गद सें तो इतना ही लिखा है पर दूसरे फ़र्गद में इस 
सम्बन्ध की एक कथा विस्तार से दी है । उस कथाका सारांश यह है । 

ज्ञरथुइत्र ने अहुरमञ्द से पूछा 'मेरे पहिछे आपने किसको धर्म्म 
का उपदेश दिया था ?? अहुरमड्द ने उत्तर दिया "मैंने विवनवत के 
लड़के यिम' को धम्मोपदेश किया । मैंने उससे कहा कि तुम लोगों में 
घर्स्म का प्रचार करो पर उसने यह वात स्वीकार न की, उसको अपने 
में ऐसी योग्यता न देख पड़ी । तव मैंने उसको पृथत्री में राजा बनाया 
और एक सोने की अंगूठी और एक स्वर्णजरित खन्न राजचिन्ह के रूप सें 


१ विवनघत के लड़के यिम (वेदिक) विवस्वान्‌ के लड़के यम । 
वैदिक कथा के अनुसार यम प्रथम मनुष्य थे, अतः वह सबसे पहिले मरे 
और जाकर यमसदन के राजा हुए। अवेस्ता की कथा में वह प्रथम मनुष्य 
नहीं थे परन्तु ईश्वर के प्रथम इपापात्र थे और प्रथ्वी के प्रथम राजा हुए । 

` दिये। उसने यह वचन दिया कि “मैं तुम्हारी इथ्वी पर राज करूंगा ४ 
उसकी रक्षा करूँगा, उसको सम्पन्न बनाऊंगा । जब तक में राजा रहुगा 
तब तक न गर्म हवा बहेगी, न ठण्डी, न रोग होगा न छत्यु ॥ इस 
प्रकार यिम को राज करते ३०० वर्ष बीत गये । इतने दिनों में सयुप्यो 
और पशुओं की संख्या इतनी बढ़ गयी कि वहाँ जगह की कमी पड़ी । 
तब यिम ने एथ्वी का आकार पहिले से एक तिहाई बढ़ा दिया । इसी 
प्रकार ३००-३०० वर्ष पर उसने चार बार किया। इस बारह सौ 
चपं में पृथ्वी का आकार तो पहिले से दूना हो ही गया, वह जन-पझु 

संकुल हो गयी । उसमें स्त्र सुख ही सुख था ४ 
पर यह सुख चिरस्थायी न रहा । अहुरमज़द ने एक सभा घुलायी ।' 
उसमें एक ओर से तो सब असुर गण आये, दूसरी ओर से मनुष्यां केः 
साथ यिम आये। तब अहुरमज् ने कहा “हे विवनघत के पुत्र यिम, 
भौतिक जगत्‌ में अब भयावह जाडा पड़ने वाला हे, दुःखद पाला 
पड़ेगा, खूब बरफ़ गिरेगी । जंगल में, पहाड़ों पर और नीचे स्थानों में 
रहने वाळे सव पश्ुु नए हो जायेंगे. । इसलिये तुम जाकर एक वर! 
'बनाओ । उसमें मनुष्य, पक्षी सव के बीज खाकर रक्खो ( अर्थात्‌ सब 
जाति के थोड़े थोड़े प्राणी रक्खो ) सभी प्रकार के वृक्षों के बीज छाकर 
रक्जो । सवका एक एक जोड़ा लाओ। न वहाँ कोई छुबड़ा रहे, न 
- आगे झुका, न नपुंसक, न पागल, न दारिद्र, न झूठ, न इप्या, न 
नीचता ; न ख़राब दांत, न कुष्ट ।' यिम ने अहुरमउद के कहने के अलु-- 
'सार वर बनाया और बसाया । इस आख्यान को सुनकर ज्ञरधुइत्र ने 
अहुरमउद्‌ से पूछा 'हे भौतिक जगत्‌ के खष्टा, हे पूतात्मन्‌ , यिम ने जो. 
चर बनाया उसमें प्रकाश केसे होता है? अहुरमङद ने उत्तर दिया 'सर्जन 
किये हुए प्रकाश होते हैं और विना सज॑नर किये हुए । वहाँ चन्द्र मा, 


१ प्राचीन टीकाकारों का कहना है कि बरफ की गहिराई कहीं भी एक. 
वितस्ति और दो अंगुल से कम न थी | वितस्ति = वित्ता = १२ अंगुल | 

२ वर = वाडा 

3 सजेन किये हुए और विना स्थेन किये हुए प्रकाश--भौतिक और 
स्वर्गीय प्रकाश । टीकाकार का कहना है : बिना सर्जन किया हुआ प्रकाश 
ऊपर से चमकता है, सजेन किया हुआ अकाश नीचे से चमकता है। इसके 
अनुसार, चन्द्र, सूर्य, तारा, विद्युत्‌ का प्रकाश अखष्ट और आग, वत्ती 
आदि का प्रकाश खट है। 

सूर्यं और तारे साळ में एक ही वार उद्य और अस्त होते देखे जाते हैं 
और एक वर्ष एक दिन के समान प्रतीत होता है। हर चालीसवें साल 
मनुष्यों और पशुओं के हर जोड़े को दो बच्चे होते हैं, एक नर और एक 
मादा । यिस के बनाये उस वर में लोग बढ़े सुख से जीवन बिताते हैं ।' 
ज्ञरथुइत्र ने पूछा 'उस चर में मउद धम्मं का उपदेश किसने किया ?? 
अहुरमउद ने उत्तर दिया 'करशिप्त' नामक चिड़िया ने ।” 

साधारण रूप से यह कथा कई कथाओं का मिला जुळा रूप प्रतीत 
होती है । वेदिक यम प्रथम मनुष्य थे और मरने पर परलोक के राजा 
हुए । यमसदन में वह धर्म्सराज रूप से राज्य करते हैं। उनकी नगरी 
बड़ी रम्य है और उसमें पुण्यकर्म्मा मनुष्यों की बस्ती है। इसी प्रकार 
यिम भी राजा हैं परन्तु यमसदन के नहीं, यहीं उथिवी के । उनका भी 
सुन्दर सुखमय राज्य है । सर्दी के प्रकोप बढ़ने के पहिले वह बाडे में 
चले गये । मूल में ऐसा कहा गया है कि भौतिक जगत्‌ पर सर्दी का 
प्रकोप होगा, बरफ पड़ेगी, पाला पड़ेगा । इससे प्रतीत होता है कि यह 
बाड़ा भौतिक जगत्‌ के कहीं बाहर था । वह वैदिक यमसदून से मिलता 
जुलता कोई स्थान था । पुराणों में उत्तर कुरु जेसे प्रदेशों का जो वर्णन 
है वह भी इसी प्रकार का है । वह जगह इस इश्य पार्थिव लोक में नहीं 
हैं । बाड़ा पृथिवी से बाहर न होता तो वहाँ चालीस वर्ष पर सन्तान न 
होती । एक पुरानी कथा थी कि प्रलय के बाद स्वलोक से मलुष्यादि 
आकर पृथिवी को फिर से बसायेंगे । यह बाडा सर्छाक का वह भाग 
प्रतीत होता है जहाँ प्रलयान्त में गथिवो को वसाने वाले प्रलय के पहिले 
रहते हैं । ड 

परन्तु इस आख्यान का इतना अधिदेविक अर्थ करने से हौ क 
नहीं चळता । ऐसा जान पढ़ता है कि इसमें इरानी आर्य्यो के किसी 
भौतिक अनुभव का भी ज्ञिक् है । सामान्य अथे तो यह है कि यह लोग 
ऐय्यैन बेइजों में रहते थे । बहाँ सात महीने गर्मी और पाँच महीने सर्दी 
पढ़ती थी । जलवायु अच्छा था । जनता सुखी थी । कुछ काळ वहाँ 
रहने के बाद ( यिम ने बारह सौ वर्ष सुख से राज्य किया ) सर्दी 
बढी । अग्नि मैन्यु ने वहाँ दस मद्दीने की सर्दी और दो सहीने की गर्मी 
उत्पन्न की । इसपर यह लोग कहीं अन्यत्र चले गये । जहाँ गये उस 


RnR ANDES IE RS DD REN 
४ करशिस चिडिया खर्लोक में रहती है। वह चिड़िया की बोली में. 
अवेस्ता का पाठ किया करती दै । 

स्थान को बाडे के नाम से निर्देश किया है। चह कहाँ था, यह तो नहीं 
चतळाया गया है पर उसमें एक वर्ष का दिन होना भार सूय्य चन्द्र का 
एक ही बार उदय और अस्त होना जो बतलाया गया है यह तो उत्तरीय 
भ्रवप्रदेश में होता है। सम्भवतः यह लोग वहाँ जाकर बसे नहा थे 
परन्तु चहाँ की प्राकृतिक दशा का ज्ञान था । कुछ लोग कसी उधर गये 
होंगे । वह स्मृति बाडे के साथ जुड़ गयी । घ्रुवप्रदेश में सामान्य सचुष्य 
न रह सकते हों पर बाड़े के असाधारण मनुष्य तो रह सकते ही थे। 
रोगों के असाधारण होने का एक बढ़ा प्रमाण यह है कि उन्होंने कर- 
दिप्त चिडिया से धम्मोंपदेश ग्रहण किया । 

लोकमान्य तिळक इसकी दूसरी ही व्याख्या करते हैं। चह कहते 
है कि यद्यपि वेदों में स्पष्ट संकेत नहीं मिलता पर यह कथा बतलाती है 
. कि आय्यो' का आदिस्थान,- केवळ इरानी आय्यों का नहीं, चरन्‌ सव 
आय्य का बीज--कहीं उत्तरीय ध्रुव-प्रदेश में था। जैसा कि हम आगे 
चलकर नवें अध्याय में दिखलायेंगे, ऐसा माना जाता है कि आज से 
कई हज़ार वर्ष पहिले यह प्रदेश बर्फ़ से ढँका था । फिर बर हट गयी 
और यहाँ एक प्रकार का चिरवसन्त जैसा ऋतु हो गया। कई हज़ार 


वर्षो' के बाद फिर दिमाच्छादन हुआ और यह प्रदेश फिर रहने के ` 


` अयोग्य हो गया । यह पिछली घटना आज से लगभग १०,०००.दर्प 
पहिले की है । तिलक का कहना हे कि दोनों हिमाच्छादनों के बीच कै 
कुल में आर्य लोग इस बीज में रहते थे । उस समय इस प्रदेश के 
दक्षिणी भाग में सात. महीने की गर्मो और पाँच की सी रही होगी पर 
उत्तरी भाग में दस महीने की गर्मी और दो महीने का जाड़ा था । सूर्य्य 
चन्द्रादि एक ही बार उदय और अस्त होते थे और एक वर्ष एक दिन 
जेसा प्रतीत होता था । पोछे से, अर्थात्‌ आज से लगभग १०,००० वर्ष 
पहिले, दूसरा दिमाच्छादन आरम्भ हुआ। यही अंमिसेन्यु का किया 
उत्पात था । इससे ऋतु उलट गया। अब दस सहीने का जाडा और दो 
महीने की गर्मी हो गयी पर वह गमो भी बहुत ठण्डी थी। अतः इन 
लोगों को वह देश छोड़ना पड़ा और इन्होंने वाड़े में शरण ली । बाडा 
` कहाँ था यह सुळ में लिखा नहीं है पर यह तो पता चलता ही है कि 
चह लोग ठण्ड के आने पर उस देश को छोड़कर कहीं जाने पर 
बाध्य हुए । 
“विचार करने से इस तक में कई चुरियाँ देख पढ़ती हैं । यह मान 
छिया जाय कि ऐय्येन बेइजो सभी आय्यौँ का मूलस्थान था परन्तु इस 

आख्यान से उसका घ्रुवप्रदेश में होना सिद्ध नहीं होता । इतना ही प्रमा- 
णित होता है कि पहिले वहाँ ऋतु अच्छा था, सात महीने गर्मी पड़ती 
थी, पाँच महीने का जाडा था । छोग सुखी और सम्पन्न थे। उनकी 
संख्या ज्यों ज्यों बढ़ती गयी त्यों त्यां उनके उपनिवेश बढ़ते गये अर्थात्‌ 
बस्ती का बिस्तार बढ़ता गया । यिस के प्थिवी को तीन-तीन सौ वर्ष पर 
बढ़ाने का यही अर्थ होता है । पीछे से यहाँ ठण्ड का आक्रमण हुआ । 
पहिले दस महीने गर्मी और दो महीने सर्दी होती थी यह नहीं लिखा हे 
परन्तु ठण्ड के बढ़ने पर दस महीने की सदी और दो महीने ' की गर्मी, 
चह भी उण्डी गर्मी, हो गयी। तब इन लोगों ने बाड़े में दारण लियां । 

बाड़े का जो वर्णन है वह श्रुवम्रदेश जैसा है । सूर्य्यचन्द्रादि का 
साळ में एक बार उद्य और अस्त होना तथा एक वर्ष का एक दिन 
जैसा लगना वहीं सम्भव है । पर यह वाद़ा बीज से कहीं भिन्न जगह 
रहा होगा । बीज में तो सर्दी बढ़ने वाली थी, वरफ़ पड़ने वाळी थी, 
पाछा गिरने वाला था । यह सब बातै एक बाढ़ा घेर देने से नहीं दूर हो 
सकती थीं । यदि अहुरसउद ने अपनो देवी शक्ति से बाड़े को रक्षा कर 
दी तो फिर उसको वनवाने की आवश्यकता ही क्या थी, वह उस देश 
की ही इसी प्रकार रक्षा कर सकते थे । अतः वाडा कहीं दूर देश सें रहा 
होगा । उसका जो वर्णन दिया गया है उसको वीज का वर्णन नहीं मान 
सकते । एक और वात है । ज्ञरधुशत्र ने अहुरमऱद से पूछा था कि बाड़े 
में प्रकाश का क्या प्रबन्ध था । वीज से तो वह स्वयं परिचित थे, पेसा 
कई स्थलों पर अवेस्ता में आया है । इससे प्रतीत होता है कि वाइ 
चीज से कहीं दूर था, जहाँ की दशा बीज से सम्भवतः भिन्न होगी । 
तमो ज्ञरथुइत्र को यह प्रदन पूछना पड़ा । 

यदि यह आलोचना ठीक है तब तो यह तात्पर्य निकलता हे कि 
सप्त सिन्धव से अळग होने के बाइ यह असुरोपासक आर्य्य ऐय्येन 
बेइजो में बसे और वहाँ कुछ काल तक सुख से बसे । इसके बाद वहाँ 
सर्दी के प्रकोप से ऋतुविपय्येय हुआ । ऐय्येन बीज ईरान के पास ही, 
सस्मवतः उसके पश्चिमी छोर पर, था । सर्दी बढ़ने पर सब नहीं तो 
कुछ लोग बीज को छोड़कर उत्तर की ओर किसी स्थान में, जो ` उत्तरीय 
श्ुव प्रदेश में था, जा बसे । उन दिनों वहाँ रहने की सुविधा थी । इस 
स्थान को ही वर-बाड़ा--कहा गया है। पीछे से जब हिमाच्छादून हुआ 
होगा तब इसे भी छोड़ना पढ़ा होगा । फिर नीचे उतर कर यह लोग धीरे 
धीरे इरान के आस पास आये होंगे । बहुत सम्भव हे कि इरान में इनकी 

और शाखाए' पहिले से बसी भी हों। पुनः सम्मिलन के बाद सब 
शाखाओं के अनुभवों और स्म्भतियाँ को मिलाकर ही मड़द धम्मे ने 
अपना अन्तिम स्वरूप पाया होगा । 
यह कोई बहुत दूर की कल्पना नहीं है । जिस भाषा में अत्रेस्ता की 
पोथी लिखी है वह ईरान की पहलवी भाषा नहीं है । ज़ेन्द पहलवी से 
मिळती जुलती है परन्तु उससे भिन्न है । ऐसी परम्परागत कथा हे कि 
मतद धर्मं के संस्कृत अर्थात्‌ झुद्धरूप को ईरान में मग छोगों ने 
फैछाया । यह लोग मीडिया प्रदेश में रहते थे जो ईरान के उत्तर-पड्चिम 
में है। मग ढोग ही उपासना के समय आश्रवन& हो सकते थे । 
'अवेस्ता की प्रतियाँ इस्कन्द्र रूमी ( सिकन्द्र ) के आक्रमण के समय 
जळ गयीं । फिर जिसको जो कुछ याद्‌ था या जो कुछ इधर उधर लिखा 
पढ़ा था वह सब जोड़ जादकर संग्रह किया गया । इस ब्रत्तान्त से यह 
तो निकलता है कि प्राचीन अवेस्ता का वहुत-सा अंश खो गया है । यदि 
वह सब होता तो सम्भव हे कि बाड़े के सम्बन्ध में और प्रकाश पड़ता 
और यह बात निश्चित रूप से जानी जा सकती कि बाड़े से चलकर लोग 
कहाँ और किधर गये । वाडा यदि उत्तर ध्रुवप्रदेश में था तो हिमाच्छा- 
दन के बाद वह भी बसने योग्य न रह गया होगा । अतः जो लोग वहाँ 
रहते थे उन्हें उसे भी छोड्ना,पढा होगा । सम्भव है कि उन्हीं के चंशज 
मग हुए हों । 
परन्तु यदि य बात ठीक है कि आज से लगभग दस हज़ार वर्प 
पहिले जव उत्तरीय भुवप्रदेश का जलवायु मधुर था, कुछ लोग ऐर्यन 
बेइजो छोडकर वहाँ जा यसे तो फिर हमको यह भी देखना पड़ेगा कि 
बीज में इतना गहिरा ऋतुविपर्यय 'केसे हो गया । यह स्मरण रखना 
होगा कि तिलक की यह कल्पना निराधार है कि बीज में चन्द्रसूय्य साल 
में एक बार उद्य और अस्त होते थे और एक वर्ष एक दिन जैसा होता 
था। यह वात तो बाड़े की हैं जहाँ चह लोग बीज छोड़ कर आये । 
हमको इतना ही देखता है कि बीज में दस महीने का जादा और दो 
सहीने की गर्मी केसे हो गयी । 
एक बात और ध्यान में रखने की है | ऐरय्यन बेइजो पर जो विपत्ति 
आयी वह स्थायी नहीं थी । ऐसा अतीत होता है कि कुछ दिनों के पीछे 
वह दूर हो गयी क्योंकि ऐसी कथा है कि ज्ञरथुइत्र स्वयं वहाँ गये थे । 


————— भिन छत पटक 
= ८७ 

+ आथूवन = वैदिक अथवेन--यज्ञ कराने वाला पुरोहित । 

चह यिस के बहुत पीछे हुए थे, तभी तो भहुरमज्द ने, उनको थिम की 
कथा सुनायी । जिस समय ज्ञरथुइत्र वीज में गये उस समय दस 
सहीने की रात और दो महीने की ठण्डी गर्मी वाला ऋतु वहाँ नहीं 
था । कस से कम ज्ञरथुइत्र ने कहीं ऐसा नहीं कहा है । उनको बीज में 
कठोर ऋतु होने का उतना ही बृत्त ज्ञात था जितना उनको अहुरमद्द ने 
वताया था। 


तिलक का यह तक है कि पहिले सभी आर्ये ऐर्नन बेइजो में रहते थे 

फिर उसके नष्ट होने पर उसी कम से नीचे उतरे जो बेन्दिदाद के प्रथम फ्रर्गदै 

में दिया है । उनका १५ वां निवासस्थान सप्त सिन्धव था । उसके बाद १६ 

वां स्थान-रंघ-अरबिस्ताने रूम नहीं वरन रसा ( काबुल के पास की एक नदी) 

` के किनारे का प्रदेश था । फिर यहां से वह लोग धीरे धीरे और पश्चिम 

अर्थात्‌ ईरान कीं ओर गये होंगे। हम इन प्रदेशों के विषय में पिछले 
अध्याय में विचार कर चुके हैं । 

आठवों अध्याय 
खण्ड प्रलय 


यद्यपि मत्स्यावतार की कथा भिन्न-भिन्न पुराणों में किल्निल्षित्न 
प्रकारों से दी गयी हे परन्तु उसका आरम्म इसी वात से होता है कि एक 
समय खण्ड प्ररय हुआ और सारी एथ्वी जल से भर गयी। सभी 
प्राणी नष्ट हो गये । केवळ एक भाग्यशाली मनुष्य को विष्णु भगवान्‌ ने 
मत्स्य का रूप धारण करके बचा लिया । इस प्रकार के खण्ड प्राय का 
वर्णन दूसरे देशों में भी मिलता है। मिश्र, यूनान, बेबिलन,यहाँ तक कि 
उत्तर अमेरिका में भी कुछ ऐसी कथाएँ हैं। यह सम्भव है कि कुछ देशों 
में यह अन्यत्र से पहुँची हों परन्तु ऐसा प्रतीत होता है कि कुछ हृद तक 
इनमें उन ढाँगो के अपने अनुभवों का वृत्तान्त है जिनमें यह प्रचलित 
हैं । कभी--कई हजारों वर्ष पहिले--उनके पूर्वजों पर जो विपत्ति/घह- 
रायी थी उसी की क्षीण स्म्भति कथा के भीतर अयित है । 
. सब कथाएँ एक ही प्रकार की नहीं हैं। इनमें कई बढ़े अन्तर हैं । 
यहाँ पर हम इनमें से तीन मुख्य कथाओं को देते हे: 

. पहिली कथा वह है जो पश्चिमी एशिया और रूपान्तर से उत्तरीय 
अफ्रीका में प्रचलित है । यह ईसाई धर्म अंथ बाइबिल में बिस्तार से दी 
हुईं है। इसके अनुसार ईश्वर ने हज़रत नूह नामक महापुरुप को साव- 
थान कर दिया था। उन्होंने एक जहाज़ बनाकर उसमें सभी प्राणियों 

का एक एक जोड़ा रक्खा। इसके बाद चालीस दिन और चालीस रात 
तक निरन्तर सूसलाधार पानी बरसता रहा । आकाश, प्थ्वी और समुद्र 
एक हो गये । चारों ओर जल ही जळ हो गया। केवल नूह का जहाज़ 
यच रहा । र दिन के बाद जब वर्षा थमी तब जहाज जाकर 
अरारत पहाड की चोटी पर रुका धीरे 
Ls रुका । फिर धीरे धीरे नूह के छाए हुए 
_ दूसरी कथा पारसियों की है। इसे इम पिछले अध्याय में दे चुके 
'हैं। ऐस्यन बेइज्ञो में बरफ का आक्रमण हुआ, ठण्ड पड़ी, दिन रात 

का रूप वदळ गया । अहुरमज्द ने यिम को पहिले से ही सावधान कर 
रक्खा था । उन्होंने बाडा , वनवा रक्खा था। उसमें चले गये । वहाँ 
धीरे धीरे सृष्टि बढ़ी । 

तीसरी कथा वह है जो भारत में प्रचलित है । इसके पौराणिक रूपों 
में थोड़ा बहुत भेद है पर सूळ कथा वह दै जो शतपथ व्राह्मण सें दी है। 
ब्राह्मण ग्रंथ वेद के अंग माने जाते हैं अतः जो रूप शतपथ ब्राह्मण सें 
दिया हुआ है उसे ही प्राचीन मानना चाहिए । कथा देने के पहिले हम 
एक बात की ओर ध्यान आकृष्ट करना चाहते ङ्गा वह यद्द है कि जो 
घटना इस कथा में दी गई है उसकी ओर ऋग्वेद में कही ज़रा भी 
संकेत नहीं है। शतपथ ब्राह्मण में इसका जिक्र है पर यह अंथ ऋग्वेद 
के पीछे का है। सम्भव है ऋग्वेद में इस आख्यान का न मिलना केवळ 
आकस्मिक हो परन्तु इतने बड़े उपलपुथल का कहीं भी उल्लेख न मिळना 
आश्चर्य की बात है। अनुमान यही होता है कि यह घटना ऋग्वेद 
काल के पीछे की है। घटित होने के वाद उसकी स्मृति अमिट हो गयी 
और देश के सभी इतिबततों में--इतिहास-पुराणों में-- किसी न किसी 
रूप से स्थान पा गयी । 

शतपथ ब्राह्मण के पहिले प्रपाठक के आठवें अध्याय के पहिले 
ब्राह्मण में लिखा है कि एक वार ग्रातःक्ाल सचु के हाथ में एक छोरी 
मछली आ पड़ी । उसने उनसे कहा "मेरी रक्षा करो? आगे चळ कर 
, एक बहुत बड़ी बाढ़ आने वाळी है, जल से प्रथ्वी आच्छादित हो जाने 
वाली है; जिसमें सब प्राणियों का नाश हो जायगा। ओघ इमाः 
सर्चाः प्रजा निवोढा । उस समय में तुम्हारी रक्षा करूँगी । मचु ने 
डसे वचा लिया । वंह बढ़ती गयी । जब जल छादन का समय डु आ तो 
उन्होंने उसके आदेश के अनुसार एक नाव बनायी । जब ओघ आया 
(बाइ आयी ) तो उन्होंने उसकी सींग में नाव की रस्सी डाल दी: 
- तस्य श्ट नावः पाशं प्रतिसुमोच । मछली नाव को खींच कर उत्तरीय 
पहाड़ की ओर छे गयी : तेनैतमुत्तरं गिरिमतिडुद्राब । वहाँ पहुँच 
कर मछली ने उनसे कहा कि जब तक पानी रुके तब तक नाव को पेड़ से 
बाँच दो । यह जगह मनोरवसर्पणस्‌ ( मचु के उतरने की जगह ) 
कहलायी । महाभारत में इसे नोवन्धनस्‌ ( नाच बाँधने की जगह ) कहा 
है। जब पानी घरा तो मनु अकेले बच गये थे । मनुरेबैकः परिशिरिपे 

उन्होने पाक यज्ञ किया । कुछ काळ के वाद वहाँ श्रद्धा नास की स्री 

उत्पन्न हुई । उससे सानवी प्रजा की सृष्टि हुई । 

इन तीनों आख्यानों को देखने से ही इनके भेद देख पड़ जाते हैं । 
एक तो बचने के प्रकार में भेद है पर सब से बड़ा भेद प्रलय के स्वरूप 
में है । बाइबिल में घोर दृष्टि होती है । अवेस्ता में बरफ़ पढ़ती हे, 
ब्राह्मण में जल बढ आता है | कुछ छोग कहते हैं कि यह तीनों वर्णन 
एक ही घटना के हैं पर जब घटना के मूल स्वरूप में इतना बड़ा अन्तर 
है तो एक मानने का कोई कारण प्रतीत नहीं होता । यह असम्भव बात 
है कि जिस घटना ने लोगों के जीवन में इतना उथल-पुथल कर दिया, 
जो राष्ट्र के स्छति परळ पर तस लोइशलाका से खचित हो गयी, उसके 
रूप के सम्बन्ध में इतनी विस्थ्ृति हो जाती कि कोई दृष्टि कहता; कोई 
बरफ़, कोई बाढ़ । फिर बहुत दिनों की बात भी नहीं है, तीनों ही अनु- 
अव सभ्य छोगों के धम्मं ग्रन्थों में दिये हुए हैं। इससे तो यही अनुमान 
होता है कि यह तीन प्रथक घटनाएं हैं जो अनुमानतः तीन पथक समयों 
सें घरित हुईं । 
तिलक कहते हैं कि अवेस्ता और व्राह्मण की कथाएँ एक ही हैं और 
ऐय्येन वेइजो से ही संबन्ध रखती हैं । वह कहते हैं कि यद्यपि भारतीय 
कथा में जळ की वाढ़ का उल्लेख है पर यह भूर सी है । फिर संस्कृत 
का प्राल्य शब्द पाणिनीय व्याकरण के अनुसार प्रलय से निकला है। 
मलय का अर्थ है जलछावन और प्रालेय का अर्थ है बर्फ़ । अतः प्रलय की 
कथा में बीजरूप से प्राछेय की कथा निहित है। इस ल्क की असमी- 
'चीनता स्पष्ट है । हउ करके भारतीय कथा का ऐसा क्यों अर्थ किया जाय 
जो इरानी कथा से मिल ही जाय ? 

_ दास कहते हैं कि भारतीय कथा उस समय की है जब सप्तसिन्धव : 
के दक्षिणी प्रदेश का नक्शा बदळा । पेसे भौगर्भिक उपद्रव हुए जिनसे ` 
दक्षिण की ओर का समुद्र ऊपर उठा । उसके ऊपर उठने से राज- 
सुताना की भरुभूमि बनो । जब ससुद्रवळ उठा तो समुद्र का जल सप्त- 
सिन्धव पर दूर पढ़ा होगा। बहुत ऊँची जगहों को छोड़कर एक बार 
सर्वत्र जल ही जल हो गया होगा | इसीलिये कहा गया हे कि मत्स्य 
मचु को उत्तरगिरि की ओर ले गया । उत्तर में हिमालय की ऊँची चोटियाँ 
Cs रक्षा हो सकती थी । यदि ऐेय्यंन बेइजो कहीं भुवप्रदेश सें था 

ह घटना उसमें घटित हुई तो वहाँ कोई उत्तरगिरि है ही नहीं । 
उत्तरगिरि की ओर जाने में यह भी संकेत है कि सलु कहां दक्षिण की 
ओर से गये थे। दूसरी पुस्तकों में ऐसा उच्छेख आता है कि मनु का 
. आश्रस कहीं सरस्वती के तट पर था। यह उपर्युक्त अनुमान की पुष्टि 

करता है । इतना जल जो सारे प्रान्त में फेल गया उसमें से कुछ तो 
नदियों के मार्ग से समुद्र में फिर पहुँचा होगा, कुछ चारों ओर फैल 
गया होया । वायु उसके भाप को पेय्यैन बेइजो की ओर उडाकर ले 
ययी होगी । वहाँ की ठण्डी दवा से मिलकर सम्भव है वह वहाँ बरफ़ के 
रूप में गिरी हो । इसी का वर्णन अवेस्ता में होगा | जैसे कुछ काळ के ` 
बाद सपतसिन्धव से जल हट गया उसी प्रकार ऐय्येन बेइजों में हिम- 
ष्टि भी बन्द हो गयी होगी । यह भी सम्भव है कि इसी जळ की भाप 
ने येविलून में वह महावृष्टि करायी हो जिसका बाइविळ में उल्लेख है । 


दक्षिणी समुद्र के सूख जाने के वाद सप्तसिन्धव में स्वभावतः गर्मी बढ़ ' 
गयी । स्यात्‌ इसी बात की ओर संकेत करके वेन्दिदाद्‌ के प्रथम फगेदे में 
कहा है कि सप्तसिन्धब में अंग्रिमेन्यु ने अपनी माया से गर्मो उत्पन्न कर दी । 

उत्तरीय श्रुंबग्नदेश 


जैसा कि हम पहिले देख चुके हैं भारतीय आय्यै तो अपने को सप्त- 
सिन्धव के अनादिकालीन निवासी मानते थे और जो कोई केषछ 
ऋगेद्‌ या इन आय्यौं के दूसरे अंथों को देखेगा चह भी इसी परिणाम 
पर पहुँचेगा । सम्भव है ऋग्वेदकाळ के पहिले, आज से ३०,०० ०- 
३५,००० वर्ष या उससे भी पहिले, यह लोग कहीं और से घूमते-फिरते 
यहाँ आगये हाँ और फिर भौगोलिक तथा भौगसिक कारणों से यहीं रह 
गये हों। यदि ऐसा हुआ होगा तो उस समय वह लोग नंगे, जंगली, 
सम्भवतः नरमांसभक्षी, रहे होंगे। आरम्भ में तो मनुष्य की यही दशा 
थी उनको स्यात्‌ आग जलाना भी न आता होगा । खेती या पशुपालन 
तो चह क्या करते, बनेले पशुओं का शिकार ही उनका सुख्य जीवनो- 
पाय रहा होगा । उनके हथियार या तो हड्डी के होंगे था पत्थर के । 
मनुष्य समाज का यही प्रारम्भिक चित्र है। सभी उपजातियों को इस 
अवस्था में से होकर आगे वढ़ना पड़ा है। | 

परन्तु वेदिक आय्यौं को वहदिन प्रायः भूल गये थे । ऋच्वेद में 
'उसका उल्लेख नहीं है । वेदिक आय्यै नगरों और गामों में बसते थे, 
व्यापार करते थे, खेती करते थे, उनकी अपनी परिमाजित उपासना 
विधि थी, समाज की व्यवस्था थी उनकी धातुओं का ज्ञान था । वज्र के 
बारे सें निश्चित रूप से नहीं कहा जा सकता कि वह थातुनिमित था, 
शेष हथियार धातु के ही होते थे। कपडे विने और सिले जाते थे। ' 
इसका तात्यय्य .यह है कि- सससिन्धव में इमको आर्यं उपजाति उस 
अवस्था में मिळती है जिसमें उनकी संस्कृति और भाषा दूसरे देशों में 
जाने के योग्य थी। और इन आय्यों को किसी दूसरे जगह से आने की 
स्मृति न थी । इससे यदद निश्चित हे कि वेदों के आधार पर आय्यौं का, 
अर्थात्‌ आर्यं संस्कृति का, आदिम स्थान सप्तसिन्धव ही था । 

अवेस्ता में जो कुछ स्पष्ट वर्णन दिया हुआ है उसकी भी विवेचना 

लोग कहीं और के निवासी थे । अधिक से अधिक यह माना जा सकता 
है कि उनकी एक शाखा जो सप्तसिन्धव छोड़ने के वाद कभी ऐ्येन 
बेइजो में रहती थी, किसी समय धुवप्रदेश में जाकर बसने के लिये 
विवश हुईं थी । यह एक शाखा मात्र का अनुभव है, इसका यह भी 
प्रमाण है कि अवेस्ता में जिन सोलह देशों के नाम दिए हैं उनमें शप्त- 
सिन्धव भी है परन्तु वेदों में सप्तसिन्धव के अतिरिक्त और किसी देश 
का स्पष्ट उल्लेख नहीं है । जो लोग वाहर गये ही नहीं वह विदेश का 
ज़िक केसे करते ? ८ 
परन्तु अपने मत की पुष्टि में तिकक ने ओर भी कई प्रमाण दिये 
हैं। इनपर आगे के अध्यायों में विचार होगा। इसके पहिले प्लुवप्रदेश 
की कुछ विशेषताओं को समझ लेना चाहिये । 
सूर्य की परिक्रमा करने में एथिवी जो अंडाकार बृत्त, बनाती है 
. उसकी एक नाभि पर सूर्य्य है । प्थिवी का छुरा इस बृत्त पर सीधा 
खड़ा न होकर उसके साथ एक कोण वनाता है । साळ में दो बार सूर्य 
ठीक पूर्व में उदय होता है और ठीक परिचिम में इूबता है | इन दोनों . 
तिथियां में दिन रात बारह-बारह घंटे के होते हें । ऐसी पहिली तिथि 
आजकल मार्च में आती है । इसके बाद सूर्य॑ बराबर उत्तर की ओर 
बढ़ता जाता है । जाते-जाते जून में २१ तारीख़ को उत्तर बढ़ना रुक 
जाता है । उस दिन सबसे लंबा दिन और सबसे छोरी रात होती है । 
फिर सूर्यं नीचे उतरता है और सितम्बर में फिर दिन रात बरावर होते 
हैं और सूर्यं का उदय ठीक पूर्वं और अस्त ठीक परिचस में होता हे। 
इसके वाद सूर्यं नीचे उतरता ही जाता है २३ दिसम्बर को उसका 
दक्षिण की ओर बढ़ना बंद हो जाता है । उस दिन सबसे बड़ी रात और 
सबसे छोरा दिन होता है । फिर सूर्य ऊपर चढ़ता है और मार्च में 
जाकर ठीक पूर्व में उद्य होता है । सूर्यं के दक्षिणाभिमुख होने के दिनों 
को दक्षिणायन और उत्तरयात्रा के दिनों को उत्तरायण कहते हैं । मद्ादि 
_ गतिशील पिण्डों की चाळ की ठीक ठीक गणना करने के छिये ज्योतिपियों 
ने आकाश को बारह भागों में बाँट दिया है जिनमें से प्रत्येक को राशि 
कहते हें । हमको आकाश में एथिवी की गति का तो प्रत्यक्ष पता लगता 
नहीं, ऐसा प्रतीत होता है कि सूर्य प्रथिवी की परिक्रमा कर रहा है । 
जिस दिन सूर्य का किसी राशि में प्रवेश होता हैं उस दिन को संक्रान्ति 
कहते हैं । जब दिन रात बराबर होते हैं तब सूय्यं मेप और तुला राशियों 
में होता है । उत्तरायण का आरम्भ सायन मकर संक्रान्ति और दक्षिणा- 

यन का सायत कर्क संक्रान्ति से होता है। सूय्ये की एक परिक्रमा में 
दृथिवी को ३६५ दिन से कुछ ऊपर समय लगता है। 
सूर्य्य की परिक्रमा करने के साथ साथ प्रथिवी अपने धुरी पर 
पश्चिम से पूर्व की ओर लगभग चौबीस घण्टौं में घूमती है इसी से 
सूर्य्य चन्द्र तारे पूर्व से पश्चिम की ओर घूमते प्रतीत होते हैं । धुरी के 
उत्तरीय छोर के ठीक सामने जो तारा पड़ गया है वह अचल प्रतीत 
होता है। उसे छुव कहते हैं । इस तारे का इस दिशा में होना एक 
आकस्मिक बात है। यदि छुरी की दिशा बदल जाय, जैसा कि कई हजार 
वर्षों में धोरे-धीरे होता भी है, तो कोई दूसरा तारा सामने पढ़ जायगा 
उस अवस्था में वही धुव होगा । यह भी हो सकता है कि कोई तारा 
ठोक. सामने न पड़े । यदि ऐसा हुआ तो झुव होगा ही नहीं। आज 
कल घुरी.के दक्षिणी छोर के सामने कोई तारा नहीं है। अतः दक्षिण 
में छुव नहीं है । जम फल 
पृथिवी का उत्तरतम बिन्दु उत्तरीय ध्रुव और दक्षिणतम बिन्दु 
दसिणी श्रुव कहलाता है। ध्रुव के पास का प्रदेश यथान्याय उत्तरीय 
या दक्षिणी ध्रुव प्रदेश कहलाता है । यहाँ हम प्रसंगवशात्‌ उन ज्योति- 
इंग्विपयों का संक्षेप में वर्णन करेंगे जो उत्तरीय शुच और उत्तरीय _श्ुव- 
प्रदेश में देख पढ़ते हैं। इनको जान लेने से आगे के अध्याओं को 
समझने में सुगमता होगी । . « 
यदि कोई मचुष्य एथिवी के ठीक उत्तरीय झुव पर खडा हो जाय 
तो झु तारा उसके ठीक सिर पर होगा। जो तारे खंगोल ( आकाश 
गोल ) के उत्तराद्धे में हैं वही देख पड़ेंगे परंतु न उनका उद्य होगा न 
अस्त । चह शु के चारों ओर घूमते दिखायी देंगे। उनकी घूमने की 
दिशा पूर्व से पश्चिम होगी । वह बराबर क्षितिज के ऊपर रहेंगे। वर्ष 
एक दिन रात जैसा होगा । छः महीने का दिन और छः महीने की रात 
होगी । रात की समाप्ति के बाद सवेरा आरम्भ होगा। यह सवेरा दो 
महीने तक रहेगा । सवेरे का प्रकाश आकाश में एक जगह न रहेगा 
परन्तु क्षितिज पर घूमता रहेगा । २४ घण्टौं में इसका एक चक्कर पूरा 
होकर दूसरा आरम्भ होगा। दो महीने के बाद सूर्य्यं उदय होगा। 
सूय्ये भी पूर्व से पश्चिम हमारे प्रदेश की भांति न चलेगा । वह चार 
महीने तक न उदय होगा, न अस्त होगा । क्षितिज पर घुमता रहेगा । 
चौबीस घण्टौं में उसकी भी श्रुवप्रदक्षिणा पूरी होगी । इस चार महीने 


के हुए (स. ब, जामा भोर, सन्ध्या, आरम्भ पी | _ सायंकाल का 

प्रकाश भी उसी प्रकार क्षितिज पर घुमता रहेगा । सन्ध्या के अन्त होने 
पर चार महीने की घोर अन्धकार सय रात होगी । इस छः महीने के 
दिन में सूय्यै का विम्ब द्रा से सदैव दक्षिण की ओर रहेगा । 

श्रुवदेश की यह विशेषतायें नीचे के नक्ररो से सुगमता से समझ में 
आ जायगी । 


यह नकझा परथिवी के उत्तरीय गोला का है । म एथिवी गोळ का 
मध्य विन्दु है और उ उत्तरीय भुव । उम एथिवी की घुरी है। भूमभू 
भूमध्य रेखा है। जब दिन रात बराबर होते हैं उन तिथियों में सूर्ये 
भूमध्य रेखा के ठीक सामने उदय और अस्त होता है। क क फर्क रेखा 
है। जिस दिन सबसे लम्बा दिन होता है उस दिन सूर्य्य इसी रेखा के 
सामने उद्य और अस्त होता है । ठीक इसी प्रकार दक्षिणी गोळा में 
होता है। वहाँ सब से लंबी रात बाली तिथि में सूय्यं मकर रेखा के. 
सामने उद्य और अस्त होता है । यह रेखा भूमध्य रेखा से उतनी ही 
दक्षिण है ज्ञितनी कि कके रेखा उससे उत्तर है। यह स्पष्ट ही है कि. 
सृय्यै जब कर्क रेखा पर होगा तब भी उत्तरोग. भुव पर खड़े इए व्रटा 
के बराबर नहीं आ सकता । उससे दक्षिण की ओर ही देख पड़ेगा । 

शी-शी शीत रेखा है । इसके ऊपर उ तक वह भूभाग है जिसमें 
आज कछ कड़ी शीत पड़ती है और बारहों महीने वफ जमी रहती हे । 
यही वह प्रदेश है जिसे हम बराबर उत्तरीय भुव प्रदेश कह आये हैं । 
इस प्रदेश में भी सूरये कभी द्रष्टा के बराबर नहीं आ सकता, जब होगा 
तब दक्षिण की ओर हवी देख पड़ेगा । बहुत से तारे यहाँ भी उद्या 
के बन्धन से सुक्त होरो। वह ध्रुव तारे की निरन्तर परिक्रमा करते देख 
पडेगे । कुछ तारों का उद्य, और अस्त भी होगा । खगोल के दक्षिणाद्व 
का कोई तारा यहाँ से भी नहीं देख पड़ेगा वर्ष के तीन भाग होंगे 

(7) एक ढँंब्री रात--यद्द रात उस समय होगी जव सूर्य्यं भूमध्य 
रेखा के नीचे उतर कर मकर रेखा के सामने होगा। रात की लंबाई 
द्रश के स्थान के अनुसार होगी । जो स्थान श्रुवबिन्डु के पास हैं वहाँ 
बह लगभग छः महीने की होगी, जो शी-शी रेखा के पास हें वहाँ वह 
चौबीस घंटे से कुछ ही अधिक होगी । लंबी रात्रि के बाद सवेरा होगा । 
यह सवेरा भी स्थानमेद्‌ के अनुसार ळंबा होगा। कहीं तो यह लगभग 
दो महीने का होगा, कहीं कुछ घंटों का। ध्रुव विन्दु के पास के भागों 
में प्रातःप्रकाश क्षितिज के पास पर चारों ओर घूमता देख पड़ेगा फिर (।) 
एक लंबा दिन होगा । इसकी लंबाई भी रात की साति द्रष्टा के स्थान 
के अनुसार न्यूनाधिक होगी । इस लंबे दिन के बाद वैसा ही सायंकाळ 
होगा जैसा सवेरा हुआ था। लंबे दिन में सूर्य्यं अस्त हुए बिना द्रष्टा 
की परिक्रमा करता देख पड़ेगा परन्तु सूर्यं और प्रातःउ्योति श्रुवबिन्दु 
की भाँति छितिज पर नहीं वरन्‌ उससे कुछ ऊपर लंबा और टेढ़ा चक्कर 
बना कर घूमते प्रतीत होंगे । ( ¡।! ) छंबी रात और लंबे दिन के वीच 
में साधारण चौबीस घंटे के अद्दोरात्र । रूबी रात के बाद जब लंबा 
ग्रातःकाळ समाप्त होगा और सूर्यं के दर्शन होंगे तो पहिले पहिले वढ 
कुछ घंटों के बाद अस्त हो जायगा और रात हो जायगी । धीरे-धीरे 
सूर्य के ऊपर रहने के समय, अर्थात्‌ दिन को लंबाई में बृद्धि और, उसी 
अनुपात से रात की लंबाई में कमी होती जायगी, क्योंकि दोनों भिर 
कर चौबीस घंटे ही होते हैं । थोड़ी थोड़ी देर के लिये सवेरा और सायं. 
काळ भी होगा । फिर जिस दिन सूर्य का दुर्शनकाळ चौवील घंटे से 
बढ़ जायगा उस दिन लम्बा दिन आरम्भ हो जायगा । इसी प्रकार लंबे 
दिन के समाप्त होने पर सूय्य का दर्शन काळ धीरे-धीरे घटने लगेगा और 
फिर चौयीस घंटे में अददोरात्र ( दिन रात ) होने छगेगा। जिस दिन 
सूर्य्य का अद्र्शन काळ चौबीस घंटे से बढ़ जायगा उसो दिन से लंबी 
रात आरम्भ होगी । 
इस प्रदेश की लंबी रात के अंधेरे को कुछ अंश तक आरोरा वोरि- 
पुलिस कम करता है । यह एक विचित्र प्रकाश है जो वहाँ देख पडता 
है। आकाश में प्रकाश की छपटें सी उठती हैं। इसका ठीक ठीक. 
कारण अभी तक विद्वानों को समझ में नहीं आया है परन्तु विद्युत्‌ से 
किसी प्रकार का सम्बन्ध है ऐसा माना जाता है । यह मकारा लंबी 
रात के कुछ महीनों में देख पढ़ता है । कुछ सहायता शुक्ल पक्ष में चन्द्रमा 


से मिळती है। 

यह ज्योतिद्दद्य तो इस प्रदेश के नित्य इग्विपय हैं। आन से 
हज़ारों वर्ष पहिछे भी थे, आज भी हैं,. आगे भी रहेंगे । परन्तु ऋतु 
सम्वन्धी दर्विपय सदेव एक से नही रहते। उनमें परिवर्तन होता 
रहता है । 

भूगोल और भूगर्भशास्र के विद्वानों का यह मत हे कि कई कारणों 
से जिनका सुख्य सम्बन्ध ज्योतिष से है पृथ्वी पर ऋतुओं का तारतम्य 
बदलता रहा है । 

जिन भागों में आज सर्दी पइती है उनमें कभी गर्मी थी और जहाँ 
आज गर्मी है वहाँ सर्दी पडती थी । आज कल भूमध्य रेखा से उत्तर के 
भागों को इस म्रकार विभाजित करते हैं :-- 


उत्तरीय भ्रुव 
To भाग ( उत्तरीय ध्रवप्रदेश ) 


अनुण्णाशीत भाग 


अत्युष्ण भाग 
भूमध्य रेखा 


भूमध्य रेखा के दक्षिण में भी दक्षिणी ध्रुव तक पृथ्वीतळ का इसी 
ग्रकार विभाजन हे । परन्तु एक ऐसा भी समय था जव विभाजन 
रेसा न था । इन दिनों अचुप्णशीत भांग में कहीं कहीं बड़ी कडी सर्दी 
पड़ती थी ओर श्रुव प्रदेश में एक प्रकार को चिरवसन्त था । गर्मी और 
सदी बारहों मद्दीने ऋतु मधुर रहता था। इस बात का भी प्रमाण 
मिलता हे कि कई बार पृथ्वी के बहुत बड़े भाग थरफ़ से ढँक गये थे। . 
इज्ञारों वर्ष के याद्‌ बरफ हरी और फिर आयी। डाक्टर कोल की 
गणना के अनुसार उत्तरी भूम्यद्ध में अन्तिम हिमाच्छादन आज से 
लगभग २,४०,००० वपं .पहिळे आरम्भ हुआ । बीच बीच में बरफ़ कहीं 
हट जाती थी, कहीं फिर आ जाती थी परन्तु प्रायः यह अवस्था 
१,३६०,००० वर्ष तक ` चली गयी । आज से छगभरा ८०,५०० वर्ष हुए 
बरफ पीछे हट गयी भोर अब केवल भुव प्रदेश में रह गयी है। इसका 
ताप्पर्य्य यह है कि पिछले ८०,०००-५०,००० वपं के बीच में इस भू- 
भाग में ऋतुसंचार प्रायः आज जैसा ही रहा है । अतः - यदि आय्य 

खग कभी प्रव प्रदेश में रहते थे तो चह वात इससे पहिले की होगी । 
आज से ३०-१५ हज़ार चपै पहिले तो उनका सप्तसिन्धव में रहना 
अमाणित ही होता है । अतः हमको वह जगह भी हूँढ़नी होगी जहा 
अब प्रदेश छोड़ने के वाद और सप्त सिन्धव में आने के पहिले अर्थात्‌ 
७०,००० से १०,००० वर्ष पहिले तक चह छोग रहे [| 
कुछ लोगों को जिनमें तिलक भी हैं क्रोछ की यह गणना सम्मत 
नहीं है । वह कहते हैं कि वर को हटे छगभग १०,००० वर्ष हुए। 
इसका तात्पर्य यह हुआ कि इससे बहुत पहिले उत्तरी भ्रुव प्रदेश बरफ से 
'ढंका था । वीच में पहाँ से बरफ हट गयी और नीचे के, अर्थात्‌ अनुष्ण- 
शीत प्रदेश, की ओर बढ़ गयी । फिर छगभग १०,००० वर्ष हुए इधर 
से इट गयी और ध्रव प्रदेश फिर हिमाच्छन्न हो गया । वरफ़ के पिछले 
आक्रमण से पहिले भुव प्रदेश में चिरवसन्त जसा ऋतु था। छोग 
चहुत ही सुखी और संस्कृत थे। फिर जब बरफ़ उधर वढी तो 
उनको अपना वह घर छोड़ना पड़ा ओर वह सससिन्धव तथा अन्य 
जगहों में जा बसे । 
इस मत के सम्बन्ध में भी दो आपत्तियाँ उठती हैं । जो लोग इसका 


समर्थन करते हैं वह कहते हैं कि इस प्रदेश में रहने की अवस्थामै , 


आय्यौं ने सभ्यता में काफ़ी उन्नति कर छी । यह ठीक भी है। जब 
उसके थोड़े ही दिनों बाद सप्तसिन्धव में वह इतने उन्नत पाये जाते हैं 
सो यही मानना पढ़ता है कि यह उन्नति उन्होंने अपने पुराने घर.में ही 
कर छी होगी । परन्तु यह आइचय्य की बात हे कि “यूरोप के निवासियों 
की, जो उन्हीं आय्याँ के वंशज माने जाते थे, तत्कालीन अवस्था बिलकुल 
जंगलियों की सी पायी जाती है। न उन्हें . कपड़ा विनना आता था, 
न धातुओं से काम लेना जानते थे न उनका कोई साहित्य था, न 


, ठिकाने की राजव्यवस्था थी । ऐसा केसे हो गया! घर छोड़ते ही उनकी 


सारी संस्कृति और सभ्यता कहाँ खो गयी । केवळ भारत और इरान के 
आर्यं ही क्यों सभ्यता की रक्षा कर सके ? यदि यह मान भी लिया 
जाय, जैसा दूसरे अध्याय में दिखलाया राया है, कि. वस्तुतः यूरोप 
निचा्ती आय्य उपजाति. के वंशज नहीं थे, तब भी एक प्रइन रहता 
हवै । १०,००० वर्ष सेःकुछ हो पहिले आर्यं लोग ध्रुव प्रदेश में थे और 
गसग १०,००० वर्ष पहिले या. इसके कुछ बाद ही सही चह सससिन्धव 
में वसे हुये थे अर्थात्‌ धुव प्रदेश छोड़ने के. थोड़े ही दिन बाद वह लोग 

समय नहीं लगा । इसीलिये वह अपनी संस्कृति को क्रायम रख सके। 
परन्तु इतनी जल्दी उनको अपने पुराने घर की स्मरति केसे भूल गयी ? 
वह उस चिरवसन्तमय प्रदेश के लिये विलाप क्यों नहीं करते ? वह 
उस लम्बे मार्ग का उल्लेख क्‍यों नहीं करते जिससे उन्होंने कई हज़ार 
कोस की यह यात्रा समास की ? आश्चर्यं होता हे कि वेदों में इन बातों 
का कहीं स्पष्ट पाता नहीं मिलता और विद्वानों को इधर उधर से संकेतों 
को हुँढ़ना पड़ता है । 

एक और वात. ध्यान देने की हे। हिसाच्छादन हुआ अवश्य पर 
उसका पुष्ट प्रमाण उत्तरी यूरोप और अमेरिका में ही मिलता है । इससे 
यह नहीं कहा. जा सकता कि इतर देशों में ऐसा नहीं हुआ पर यह तो - 
निश्चित प्रतीत होता है कि सारी प्रथ्वी पर परिवत्तन एक साथ नहीं 
हुए । बहुत पहिले इधर भी हिमाच्छादन हुआ होगा पर इधर से बरफ 
को हटे बहुत दिन हुए। यदि डाक्टर क्रोछ की. गणना ठीक हैं और 
बरफ इधर से उत्तर की ओर ८०,००० वर्ष हुए चली गयी और इसके 
बाद बहुत से भौगर्सिक उथलपुथल होकर इधर के भुतल की सूरत ही 
बदल गयी: हो तो दूसरी बात है, अन्यथा उत्तरी यूरोप अमेरिका या 
एशिया भले ही हिमाच्छादित और मनुष्य के बसने के अयोग्य रहा हो 
परन्तु आज से १०,००० वर्ष से भी पहिले सप्तसिन्धव प्रदेश में ऐसी 
कोई कठिनाई नहीं थी ओर मनुष्य के रहने और उसकी सभ्यता के 
विकास करने से सभी साधन यहाँ अच्छी तरह लभ्य थे । ६ 

फिर भी हमको यह देखना होगा कि चेदा में उन दग्विपयों का 
वर्णन है या नहीं जो ध्रुवविन्दु पर और श्रुवप्रदेश में देखे जाते हैं और 
आज से ८०००-१०,००० वर्ष पहिले देखे .जा सकते थे | यदि है तो 
इसका कारण हंढ़ना होगा । 

देवों का अहोरात्र 


यदि वेदों में उन इर्विपयों का वर्णन मिळता है जो ध्रुव प्रदेश में 
आज भी देखे जा सकते हैं तो हमको विचार करने के लिये रुकना 
पड़ेगा । आज हमारे बहुत से पंडित रूढि के हाथ बिक गये हं; वह तो 
. विचार करने के परिश्रम से यह कह कर छुटकारा पा छेते हैं कि प्राचीन 
ऋपिगण योगी, अथच त्रिकाळज्ञ थे, इस लिये उन्होंने ऐसी बातों का 
भी जिक्र कर दिया है जिनको उन्होंने चर्मचक्षुओं से नहीं देखा था। 
यह उत्तर सन्तोषजनक नहीं है । ऋषिगण भले ही परम योगी रहे हों 
पर यदि दिव्य-दृष्टि से ही काम लेना था तो. उन्होंने मध्य अफ्रीका या 
आस्ट्रेलिया का वर्णन क्यों. नहीं किया, दक्षिणी भारत और मधुरा, 
प्रयाग, काशी को क्यों छोड़ गये ?.उत्तरीय ध्रुव पर ही उनकी दिव्य 
दृष्टि पड़ी इसका भी तो कोई कारण होनां चाहिये ? दूसरा उत्तर यह हो 
सकता है और यही उत्तर तिलक को अभिमत हे कि वह ,लोग वहाँ 
रह चुके थे, वहां की स्खिति उनके मन से मिटी न थी । यह तर्क स्दतः 
ग़ल्लत नहीं है । देखना इतना ही है कि सचमुच इतनी मात्रा में और 
इस प्रकार के स्पष्ट वाक्य मिलते हैं या नहीं जिनके. आधार पर यह 
माना जा सके कि यह वर्णन श्रत्यच अनुभव की अभिब्यक्ति है। 
तीसरा तकं यह है कि पीछे से; अर्थात्‌ वेदिक काळ के पीछे, कुछ लोग 
उस देश की ओर गये हों या यह लोग कुछ ऐसे विदेशियों से मिले 
हों जो उधर से परिचित हों और उनसे सुन सुना कर ऐसे वाक्य 
अरक्षित कर दिये गये हाँ । यह असम्भव नहीं है । इसी प्रकार यह 
चौथा उत्तर भी असम्भव नहीं हे कि पीछे के विद्वानों ने अ्योतिर्गणना 
से यह बातें निकाली हों और इनको प्रक्षिस कर दिया हो । होने को तो 
यह भी हो सकता हे कि वेदिक काल के विद्वानों ने ही अपनी विद्या से 
ध्रुव प्रदेश की परिस्थिति का अनुमान कर लिया हो पर तिलक का 
कहना है कि उस समप गणित और ज्योतिष को इतनी उन्नति नहीं 
हुईं थी । यह दोनों पिछले तक कहाँ तक ठीक हैं इस बात का निर्णय 
तऱ्ासंगिक वाक्यों को देख कर ही हो सकेगा । 

यदि वैदिक आय्यै कभी भुव बिन्दु तक पहुँचे थे तो उनको वहाँ 
के लंबे रातदिन, लंबे प्रातःसायं, क्षितिज पर घूमती प्रातज्याँति आदि 
का अनुभव अवश्य ही हुआ होगा । यदि वह कभी भुव प्रदेश में रहते 
होंगे तो उन्होंने उन इग्विषयों को देखा ही होगा जिनका इस प्रदेश से 
विशेष सम्बन्ध हे । अव देखना हे कि उन्होंने ऋग्वेद में कहीं यह बातें 
लिखी हैं या नहीं । | 
जहाँ तक विदित होता हे ऋग्वेद काल में भी चान्द्रवर्पं चछता था । 
चन्द्रमा को एथिवी की एक परिक्रमा करने में लगभग २७३ दिन लगते 
हैं | हमारे उयोतिपियों ने इस गति की ठीक ठीक गणना के लिए आकाश 
को २७ भागों में बाँध हे जिनको नक्षत्र कहते हें । इस प्रकार नक्षत्र 
सास २७} दिन का होता है । परन्तु इस मास से साधारण छोगों का 
काम नहीं चञ्ञता । सामान्य मनुष्य एक पूर्णिमा से दूसरी पूर्णिमा या 
एक अमावस्या से दूसरी अमावास्या तक की अवधि को एक मास कहता 
है । इसमें प्रायः २५३ दिन लगते हैं । २९३ को वारह से गुणा करने से 
३५४ दिन होते हैं । सामान्यतः लोगों को २९३ का तो पता चलता नहीं 
३० दिन का चान्द्रमास और ३६० दिन का चान्द्र वर्ष माना जाता 
है । परन्तु एथिवी को सूर्य्यं की परिक्रमा करने में ३६५ दिन लगते हैं। 
इस लिये चान्द्र और सौर वर्षों में बराबर अन्तर पड़ता जायया । ऋतु 
पृथिवी की गति पर निर्भर हैं । अतः यदि चान्द्र और सौर वर्षों में वरा- 
बर अन्तर पड़ता गया तो जितने त्योहार और उत्सव हैं उनमें व्यतिक्रम 
पड़ जायगा । चही पर्वं कभी जाई में पड़ेगा, कभी गर्मी में, कभी बसात 
में । झुसळमानों के पवों' में ऐसा बराबर होता है । 
परन्तु यदि आय्योँ में ऐसा होता तो अनर्थ हो जाता । उनके यहाँ 
तो दैनिक, पाक्षिक, मासिक, वार्षिक सभी प्रकार के सत्र, सभी ऋतुओं 
के लिये यज्ञ, वेधे थे। समय बदल जाने से क्रिया का फल ही न हो 
जाता । आजकछ ही सोचिये यदि शरत्‌ पूर्णिमा बीच गर्मी में पड़ जाय 
` था होली मध्य जाडे में आ जाय तो कैसी गड़बड़ मच जाय । कितने 
पवो के तो नाम ही निरर्थक हो जाये । इसलिये भारतीय ज्योतिष और 
धर्म्मा ने आदिकाळ से ही इसकी व्यवस्था सोच निकाली है । आज 
` कल ज्योतिपियों के चान्द्रवर्ष और सौरवर्प में लगभग १० दिन का 
अन्तर पडता है । चान्द्रवर्प १० दिन छोटा होता है । इसीलिये तीसरे 
साळ एक महीना बढ़ाकर दोनों को फिर एक जगह खे आते हैं, इसलिये 
पर्वो' में बहुत व्यतिक्रम नहीं पड़ने पाता.। वैदिक काल में इस २९३ दिन 


CC-0. Jangamwadi Math Collection. Digitized by eGangotri 


(.८० ) 


के चान्द्रमास और ३५५ दिन के साळ.का तो ठीक पता नहीं चलता, 
३० तिथियों का महीना और: ३६० दिन का साल मिलता है और इस 
बात का भी प्रमाण मिलता है कि सौरवर्ष से मिलाने के लिये कुछ दिनः 
जोड़ दिये जाते थे । इन बातों के कई प्रमाण मिलते हैं:-- 


चेद मासो शतबतो दवादश प्रजावतः । वेदा य उपजायते 
( ऋक १-२५, ८ ) 
वरुण बारहो महीनों को जानते हैं । जो तेरहवाँ अधिक मास उतपन्न 
होता है उसे भी जानते हें । 


द्वादशारं नहि तज्जराय ववर्ति चक्रम्‌ परिद्याम्मतस्य । 
आपुत्रा अग्ने मिशुनासो अत्र सप्तशतानि विशतिइच तस्थुः ॥ 
: ( ऋक १--६३४, ११) 
है अरिन, सूर्य्ये का चक आकाश के चारों ओर घूमता है पर जरा को 
आप्त नहीं होता, अर्थात्‌ पुराना नहीं होता । उसके वारह अरे ( वारह महीने » 
हैं। उसके ( सूर्य के ) खरी पुरुष स्वरूप ७२० पुत्र ( सन्तान ) हैं ( ३६० 
दिन और ३६० रात )। 


. इसके बाद वाले मंत्र में सूर्य के लिये ' पञ्चपादं पितरम्‌ डादशा- 
कृतिम्‌. दिव आहः परे अधे पुरीषिणम्‌: आया है । इसका अर्थ है 
सूर्य्य ष्टि के जल से प्रसन्न करने वाले अन्तरिच में अवस्थित हैं। वहः 
द्वादशाइति हैं ( बारहों महीने सूर्य्यं की आक्कतियां हैं ) तथा पञ्चपाद्‌ हैं । 
( एक एक ऋतु एक एक पाद है। ऋतु छः हें परन्तु शिशिर हेमन्त को कभी- 
कभी एक साथ गिन लेते हैं । इसलिये बट्पाद न कहकर पञ्चपाद कहा दै । ) 
इसी प्रकार नीचे के मंत्र में नक्षत्रों की ओर संकेत है :--- 


द्वादश यन्यदगोह्मस्यातिथ्ये रणान्नुभवः ससन्तः। 
खुक्तेत्राकएबन्ननयन्त सिन्धून्धन्वातिष्ठञ्ञोषधीनिस्नमापः,॥ 
( नक्‌ ४-३३, ७ ) 
जिस समय बारहों दिन ( आद्रा से लेकर अनुराधा तक वषी ऋतु के. 
बारहों नचत्र ) अगोप्य सूर्य्यं के घर अतिथि रूप से निवास. करते हैं उस ' 
समय खेतों को शस्यादि से सम्पन्न करते हैं, नदियों को प्रेरित करते हैं इत्यादि । 
इन अवतरणों से यह स्पष्ट होता है क्रि उस समय ३६० तिथियों 
का वपे होता था, उसको छः ऋतुओं में या कम से कम पाँच ऋतुओं में 

` चाँड रखा था, साळ में बारह महीने होते थे और एक तेरहवाँ महीना 


भी अधिमास रूप से जोडा जाता था । आकाश को २७ नक्षत्रों में 
विभक्त किया गया था । जहाँ द्वादश की संख्या आती है वहाँ भाष्यकार 
जे यहं कहा है कि इसका अर्थ बारह महीने या सेप आदि बारह राशि 
हो सकता है । यों तो सूर्य एक एक महीने एक एक राशि में रहता हे, 
अतः वारह राशि कहने से भी वारह मास आगये परन्तु उस समय 
राशिगणना से काम छिये जाने का कोई प्रमाण नहीं मिळता । कुछ 
लोगों का तो यह कहना है कि यह गणना आय्यौं ने यूनानियों से 
सीखी । यह बात ठीक हो या न हो परन्तु जहाँ तक पता चलता है 
चेदिक काळ में राशिगणना के स्थान में नक्षत्रगणना ही प्रचलित थी । 
अक्षत्रों के नाम भी पुरानी पुस्तकों में आते हैं परन्तु प्राचीन साहित्य में 
शाशियों के नाम नहीं मिलते । अतः इन मंत्रों में बारह महीनों का ही 
उल्लेख मानना चाहिये, वारह राशियों का नहीं। , 

तिलक भी इस बात को स्वीकार करते हैं । वह भी कहते हैं कि 
इस विषय में वेदिक ज्योतिष आधुनिक ज्योतिप से बहुत कुछ मिलता 
था । परन्तु उनका सत है कि इन स्पष्टोक्तियों के साथ साथ ऋग्वेद में 
ऐसे भी वाक्य हैं जिनसे भुवप्रदेश में आवास करने के समय की स्द्रति | 
की झलक मिलती है । इसके सिवाय पीछे के संस्कृत साहित्य में भी ऐसे 
चाक्य आते हैं ।- इस अकार का एक अवतरण तो सूर्य सिद्धान्त 
का है :-- 


सेरौ मेषादि चक्रार्थ, देवाः पश्यन्ति आस्करम्‌ । 
सक्तदेचोदितं तद्वत्‌, असुराश्च तुलादिगम्‌॥ 
( सूय्यं सिद्धान्त १२, ६७ ) ` 
मेष से जो सूर्य्य का संक्रमण होता है ( अर्थात्‌ आकाश में चलना होता 
है ) उसके आधे में ( अर्थात्‌ छः महीने तक #मेरु पर रहने वाले ) देवगण 
सूर्य को एक ही बार उदय के वाद देखते हैं ( अर्थात छः मद्दीने तक सूर्य्य 
अस्त नहीं होता । ) 


यह वाक्य स्पष्ट है। मेरु पर देवगण रहते हैं या नहीं यह तो ज्योतिप 
का विषय नहीं हे । इतनी वात तो ज्योतिपी प्रचलित धर्म्म विइवासों 


से ले लेता है परन्तु मेरु पर सूर्य्यादि के उदयास्त की जो अवस्था होगी 


उत्तरीय धुव विन्दु को मेरु ( या मेरु पर्वत ) कहते हैं । 

बहतो बिना वहाँ गये भी ज्योतिपी अपनी गणना से जान सकता है। ` 


ध्रुव विन्दु तक पहुँचने में तो अभी थोड़े ही दिन हुए सफलता हुई दै 
परन्तु यूरोपियन ज्योतिषियों ने भी वहाँ के इग्विषयों का वर्णन 
अपनी गणना के ही आधार पर किया है| इसी प्रकार भास्कराचार्य 
सिद्धान्त शिरोसणि में , कहते हैं :-- 


घट्षष्टिभागाअ्यधिकाः पलांशाः , यत्राथ तत्रास्त्यपरो विशेषः 
लंबाधिका क्रान्तिर्दक च यावत, तावद्दन खंततमेव तत्र । 
याबच्च याम्या सततं तमिस्रा, ततश्च मेरौ सततं समाधेस्‌ ॥ 


( सिद्धान्त शिरोमणि, गोळाध्याय, ७-६, ७ ) 


` जिन जगहों का पलांश ( अर्थात्‌ भूमध्य से दूरी ) ६६ अंश से अधिक है 
उनमें एक: विशेषता है । जब कमी सूर्य्यं का उत्तरीय लंच ( खमध्य रेखा से 
उत्तर की ओर की दूरी ) पलांश के पूरक से अधिक हो तो जब. तक यह 
अधिकता बनी रहेगी, निरंतर दिन बना रहेगा$। इसी प्रकार जब कभी दक्ति- 
खीय लम्ब ( खमध्य रेखा से दक्षिण की ओर की दूरी ) पलांश के पूरक 
से ( ०° में से पलांश घटाने पर जो बचे वह पूरक है ) अधिक होगा तो 
निरंतर रातः रहेगी। इसलिये, मेरु' पर वराबर छः छः मास के दिन 
रात दते हैं । 


भास्कर ने भी मेरु के अहोरात्र का यह वर्णन गणना के अनुसार 
ही किया है ! उनका जीवन चरित छिपा नहीं है। यह सभी जानते हैं 
कि वह कभी भारत के बाहर नहीं गये । 


हिन्दुओं में काळ की गणना तिथि, पक्ष, मास, संवत्सर तक ही 
समाप्त नहीं होती परन्तु देवों की आयु और प्रजापति की आयु का भी 
हिसाव लगाया जाता है। किसी सी झुभ कर्म करते समय जो संकल्प 
किया जाता है उसके अनुसार आजकल ब्रह्मा जी की शतवर्षीय आयु 
का आधा बीत जुका है। दूसरे आधे के पहिले दिन के दूसरे पहर के 
इवेतवाराह कल्प का अट्टाईसवाँ कलियुग चल रहा है। इन कल्पादि का 
मात्र. इस प्रकार है :-- 


` ऑभूमध्य में बरावर १२-१२ घंटे के दिन रात होते हैं । ६६॥० पर 
बढ़ा से बड़ा दिन २४ घंटे का, ७०० पर २ मास का, ७८॥° पर चार मास 


का होता है। यही बात दक्षिण ( भूमध्य से दक्षिण ) के लिये है । 

१२ मास २ १ मानव वर्ष (लगभग ३६५ दिन ६ घंटे) 
३,३२,००० मानव वर्ष = १ कलियुग ( = या एक युग ) 
८,६४,००० = १ द्वापर युग ( = २ कलि) 

१२,९६,००० , =१ त्रेता युग (= ३ कलि ) 
१७,२८,००० ५; = १ सतयुग ( = ४ कलि ) 
४३,२०,००० „ = १ चतुयुँग या महायुग ( = १० कलि) 
१००० सहायुग 5१ कद्प 
१ मानव वर्ष = ३ दैव अहोरात्र (दिन रात ) 
३६० दैव अहोरात्र = १ दैव वर्ष 
. १२,००० दैव वर्ष . = $ दैव युग 
इस मान से १ देव युग = ४३,२०,००० मानव वर्ष = १मानव महायुग 


१ कर्प २१ व्रह्म दिन 

१ कल्प = १ बाह्म रात्रि 

२ कल्प = १ बाह्य अहोरात्र 
७२० कल्प = १ ब्राह्म वर्ष : 


१०० ब्राह्म वर्ष = ७२,०००कट्प = ३१,१०,४०,० ०,९०,००,००० 
मानव वर्ष = व्रह्मा की आयु 


१००० ब्रह्मयु =विष्णु की १ घड़ी [ अहोरात्र में ६० 


घड़ियाँ होती हैं ] 
१२ ळाख विष्ण =रुद्रं की $ कला [ १ कला = ४५० निमेष 
आयु ( पलक मारने का समय ) ] 


१ कद्प में १४ मन्वन्तर ( मचुओं के काल ) होते हैं, 
१ मनुकाछ = ७१ महायुग 
इसी सम्बन्ध सें तिलक ने यह छोक उद्धुतः किया हे: 


दैवे राञ्यहनी वर्षे, प्रविभागस्तयोः पुनः। . 
अहस्तत्रोदगायनं, रात्रिः स्यादत्तिणायनम्‌ ॥ 
_ ( मचुस्ट्ृति--१, ६७ ) 
सचुष्यों के एक वर्ष का देवों का अहोरात्र होता है। उत्तरायण उनका 
दिन और दक्षिणायन उनकी रात होती है । 


अब इस काळमान का क्या अर्थ लगाया जाय ? एक अर्थ तो यह 
हो सकता है कि जिस प्रकार घडी पछ घण्टा मिनट आदि सुविधे के 
सान हैं, वैसे ही दैव वपे आदि भी हैं। काळ: नापने के छिये कोई न 

कोई मान तो रखना ही था। लोगों ने तय किया कि हम इतने काल को 
सेकण्ड कहेंगे और फिर सेकण्ड के ऊपर यों ही नाम दे चले। इसी' 
प्रकार घडी आदि का भी हिसाब है। १८ निमेप की एक काष्ठा होती 
है । पर १८ निमेप को. ही क्यों नाम दिया जाय, ७या ७ या १० निमेपः 
से क्यों न आरम्भ करें ? ६० सेकण्ड का पक मिनिट होता है। हम २०. 
सेकण्ड या १५ सेकण्ड को ही कोई नाम क्यों न दें ? इन प्रइनों का 
कोई तात्विक उत्तर नहीं हो सकता । थिवी का अपने अक्ष पर घूभना' 
और उसका सूर्य के चारों ओर घूमना तो बँधा है। यह दोनों काळ- 
विभाग निश्चित और प्रत्यक्ष हैं । शेप सत्र विभाग सुविधे के लिये किये 
गये हैं । उनमें इतना ही देखना होता है कि इन दोनों नियत कालों में 
अन्तर्भाव हो सके । जो कोई भी काळ विभाग दो, उससे २४ घंटों को 
भाग देने में सुविधा तो होनी ही चाहिये । सम्भव है आये ज्यौतिप का 
काळ विभाग भी ऐसा ही हो । मानव वर्ष तक की बात तो त्यही 
है । इसके उपर के कालों के लिये दूसरे देशों में छोगों ने नाम नहीं 
दिये, केवळ सौ वर्षों को शताब्दी कहते हैं। हमारे यहाँ इससे झंबी-अडे- 
थियो का भी नामकरण किया गया और उनको क्रमशः दैव वर्ष, बाह 
वर्ष आदि नाम दिये गये । दूसरी बात यह हो सकती है सचमुच देवों 
की, बह्मा की, विष्णु की, रुद्र की आयु इसी परिमाण से होती है । यहः 
बात योगियों के अपरोक्ष अनुभव का विषय होता होगा परन्तु साधारण 
मनुष्य न तो देवादि को देखता है, न उनके लोकों की काकगणनो कर 

सकता है । 

तीसरी बात एक और हो सकती है और तिलक कहते हैं किः 
वस्तुतः वही ठीक है । मानव वर्ष तक का तो अनुभव प्रत्यक्ष है ही, मेरुः 
` ( उत्तरीय श्रुवबिन्दु ) पर एक मानव वर्ष का अहोरात्र होता है, इसका 
भी लोगों को अपरोक्ष ज्ञान होगा । आर्थ लोग वहाँ रहे थे। उन्होंने 
अपनी आंखों छः सहीने का दिन और छः महीने की रात देखी थी । 
अव उस देश को छोड़ आये थे । वह मनुष्य के बसने के अयोग्य हो | 
गया था । पर उसकी क्षीण स्द्धति अव भी थी । लम्बे दिन रात तो नहीं 
ही भूले थे । अतः उसको अब देवलोक मान छिया था पर अहोरात्र का 
जो वर्णन है वह अपने पूव॑जों की आँखों देखी बातों के आधार पर है ॥ 
यह तकं निःसार नहीं है परन्तु पूरा सन्तोष भी नहीं देता । आख़िर 
इतना तो इसमें भी मानना ही पड़ेगा किं वह कभी किसी ऐसे प्रदेश में 


। 4 
नहीं रहे थे जहाँ दो कल्प का अहोरात्र होता हो अतः बाह्य आदिः 

सान प्रत्यक्ष लोकिक अनुभच के विषय नहीं थे । फिर यह क्या न माना 
जाय कि देव वर्ष भी इसी प्रकार कल्पित है । यह आकांस्मक बात हद 
कि प्रथिवी पर एक ऐसा स्थान हे जहाँ इस परिमाण का अहोरात्र होता 
हे । अकेले यह वात इस वात का प्रमाण नहीं हो सकती कि उन लोगों 
को त्रुवप्रदेश का म्रत्यक्ष ज्ञान था। 

महाभारत के वनपर्व के १६३ वें ओर १६४ वे अध्याय में अजुन 
की सेझ्यात्रा का वर्णन है । वहाँ कहा है :--- 


एवं व्वहरहमेर, सूय्योचन्द्रमसौ भुवं । 
प्रदक्तिणप्तुपाकृत्य, कुरुतः कुरुनन्दन ॥ 

ज्योतींपि चाप्यशेपेण, खबौणयनघ सर्वतः । 
परियान्ति महाराज, गिरिराज प्रदक्षिणम्‌ ॥ 


स्वतेजसा तस्य नगोत्तमस्य, महौषधीनां च तथा प्रभाचातू। 
विभक्तमावो न वभूव कश्चि, दहोनिशानां पुरुपप्रचीर ॥ 
वभूव राच्रिदिवसश्च तेषां, संवत्सरेणच समानरूपः ॥ 


हे कुरुनन्दन, सूय्येचन्द्र मेरः की प्रतिदिन प्रदक्षिणा करते हैं । सब तारे 
भी गिरिराज की प्रदक्तिणा करते हें । उस श्रेष्ठ पहाड़ के तेज से तथा मही 
षधिप्रों के प्रभाव से दिन रात में भेद नहीं प्रतीत होता । उन लोगों का दिन 
रात एक वर्ष के वराबर होता है। 


यह शव्द साफ़ हैं । सूर्य्यं चन्द्र तारों का मेर्‌ के चारों ओर घूमना 
और छः छः मास का दिन रात भी स्पष्ट इङ्गित है । सम्भवतः मेरु के 
उस प्रकाश से, जो दिन रात को दिन के समान वना देता है, ऑरोरा 
बोरिआलिस की ओर संकेत है । यह वाक्य ज्योतिष की गणना केः 
आधार पर भी लिखे जा सकते थे पर गणना से वहाँ के प्रकारा का 
पता नहीं चळ सकता, अतः यह प्रतीत होता है कि इनमें किसी केः 
अत्यक्ष . अनुभव का सहारा है | चाहे इन लोगों ने ऐय्येन बेइजो से 
निकले हुए पारसियों की यात्रा का वृत्तान्त सुन लिया हो या स्वयं इस 
देश से ही कुछ लोग उधर गये हों । अजेन अपना निजी अनुभव नहीं बतळा' 
रहे थे यह तो साफ़ प्रकट होता है । महाभारत काल आज से ५००० 
वर्ष पहिले का माना जाता दै । उस समय तो मेरु हिमाच्छादित था ।. 
अजुन को वहाँ महोपधियाँ न मिली होंगी, चारों ओर बफ़ ही यफ़ देख 
पड़ी होगी । इसका वह ज़िक्र करते ही नहों । फिर 'वहाँ गिरिराज, नग- 

राज, पर्वतशिखर कहाँ है ! अतः यह वृत्तान्त अपनी आंखों देखी बातों 
का नहीं, सुनी सुनायी बातों का है। कुछ छोगों ने कभी उधर की सर 
की होगी । उनकी कही हुई वाते सैकडौं वर्षों के बाद विक्त रूप में 
इलोकबद्धू हो गयीं । उनमें वह पुराना विश्वास भी सिक गया कि देव- 
गण मेरु पवत पर रहते हैं । स्यात्‌ इसीलिये सेर को दीसिमान. और 
दिव्य औषधियों से परिपूर्ण बतछाया गया है । कुछ ऐसा भी विश्वास 
है कि इन्द्र की पुरी हिमालय की किसी सुमेरु नामक चोटी पर है। 
तिलक कहते हैं कि इन इलोकों में तथा इसी प्रकार के उन दूसरे वाक्यों 
में जो पुराणों में यत्र तत्र मिलते हैं उस समय की स्छति ध्वनित हो रही 


है जब आर्य छोग भू वप्रदेश में रहते थे । यह बात असम्भव नहीं है । . 


पर यह कुछ आइचर्य्य की वात है कि भ्रूच बिन्दु का तो वर्णन मिलता 
है, भ्रूव अदेश का नहीं । अस्तु अब देखना यह हे कि स्वयं ऋग्वेद में भी 
कोई स्पष्ट प्रमाण मिलता है या नहीं । ऋग्वेद काळ में तो यह स्घ॒ति 
बिल्कुल ही ताज़ी रही होगी । तिलक इस सम्बन्ध में तीन चार मंत्रों को 
उद्धत करते हैं :-- 
यो अक्षेणेव चक्रिया शात्रीसिर्विष्वं तस्तम्म पृथिवीसुतद्याम्‌ 
( ऋक्‌ १०-८९, ४) 
(हम इन्द्र की स्तुति करते हैं ) जिन्होंने अपने बल ..से: अंथिवी और 
आकाश को इस प्रकार स्तम्भित किया जिस प्रकार रथ फे दोनों पहिये धुरे के 
द्वारा स्तम्भित किये जाते हैं । 
अर्वंशे यामस्तभायत्‌ ( ऋक्‌ २-१५ , २) 
आकाश में जिन्होंने युलोक को स्तभित, स्तम्भित, स्थिर, किया । 
स इत्स्वपा सुवनेष्वासः य इमे द्यावा परथिवी जजान! 
उर्वी गभीरे रजसी :सुमेके अचंशे धीरः शाच्या समैरत्‌ ॥ 
( ऋक्‌ ४-५६,३ ) 
भुवनों में वह शोभनकम्मा है जिसने द्यावा पृथिवी को उत्पन्न किया 
और अपने पराक्रम से उवी को अविचल अनाधार आकाश में प्रेरित किया । 
स सूर्य्यः पर्युरू सास्य बबृतयाद्रथ्येव चक्रा ( ऋक्‌ १०-८९; ) 


इन्द्र ही सूर्य हैं । उन्होंने बहुत से तारों को रथ के पहियों की भांति 
घुमाया । | £ 

( यह अनुवाद सायण के अनुसार है | तिळक उरूचरांसि का अर्थ 
_ चढ़ा विस्तार--आकाश--करते हैं । दोनों तरह एक ही वात आती हे । ) 

इन सब वाक्यों को मिला कर तिलक कहते हैं कि इनसे भ्रव 
ग्रदेश के इस्विपयों की ओर संकेत मिलता है परन्तु मुझे खेद के साथ 
कहना पड़ता है कि मुझे ऐसा नहीं देख पड्ता । रथ के पहियों की 
साति घूमना एक ऐसी उपमा है जो कवि लोगों को बहुत पसन्द है । 
तारे निराधार आकाश में खड़े हैं, एथिवी या सूर्य आकाश में निरालंब 
घूम रहे हैं, यह भी साधारण उक्तियाँ हैं । आकाश को इन्द्र विना किसी 
सहारे के सँभाले हुए हैं, यह कहना इन्द्र के पराक्रम का सूचक तो हे 
पर ऐसी वात कहीं भी कही जा सकती हे; इसके छिये श्रुव प्रदेश में 
या भ्रुव विन्दु पर जाने की आवश्यकता नहीं है । एक बात और है । 
आ.व बिन्दु पर सूर्य्यं क्षितिज पर घूमता प्रतीत होता है। तारे भी ध्‌,व 
के चारों ओर घूमते हैं । यदि इन मंत्रों में इस वात का ज़िक्र करना 
होता तो आकाश की गति को कुम्हार की चक्की से उपमा देते। पर 
यहाँ रथ की पहिया से उपमा दी गयी है। रथ का पहिया खड़ा घूमता 
है । भ्रू प्रदेश से दक्षिण के देशों में जहाँ सूर्य तारादि पूर्व में उद्य 
होकर परिचिम में अस्त होते हैं यह बात देखी जाती है । सप्तसिन्धव के 
लिये यह उपमा ठीक है पर भूच प्रदेश के छिये नहीं । इसी प्रकार 
निम्न-लिखित मंत्र भी, जिसको तिलक उद्धत करते हैं, उनके मत को 
पुष नहीं करता :- | क 


अमी य ऋक्षा निद्वितास उच्चा नक्तं द्दथे कुद चिद्दिवेयुः । 
अदव्धानि चरुणस्य त्रतानि चिचाकं:शाश्चन्द्रमा नक्तमेति ॥ 
( ऋक्‌ १-२४; १० ) 
यह ऋच ( सप्तषि-किसी किसी मत से समी तारे ) जो ऊंचे पर स्थापित 
डं रात में सबको देख पड़ते हैं, दिन में कहीं चले जाते हैं। वरुण की 
अबाधित आज्ञा से द्वी रात में चन्द्रमा चमकता है । 


रात में सप्तपि ( या सब तारों.) का चमकना, दिन में छिप जाना 
तथा रात में चन्द्रमा का चमकना तो साधारण बातें हैं जो भूमध्य रेखा 
फे उत्तर कहीं भी देखी जा सकती हैं । हाँ, भूमर्‍्य रेखा के दक्षिण के 
देशों में सप्तर्षि के दरशन न होंगे । बस केवछ दो शब्द ऐसे हैं जो विचार- 
णीय हैं । यह हैं मूल के 'निहितासः उच्चा'--उँचे पर स्थापित । तिलक 
कहते हैं कि ऊँचे का अर्थ है द्रष्टा के सिर पर । यदि यह अर्थ हो तब तो 

यह कह सकते हैं कि यह मंत्र ध्रुव प्रदेश की ओर संकेत करता है पर 
'पेसा अर्थ करने के लिथे कोई कारण प्रतीत नहीं होता । मूमध्य रेखा के 
दक्षिण तो ऋक्ष अर्थात्‌ सप्तपि अदृश्य होते हैं, मूमध्य रेखा के पास से 
उत्तर को ओर बहुत नीचे दवे दिखाई देंगे ; ज्यों ज्यों उत्तर चलिये त्यों 
स्यां ऊँचे होते जायंगे । इसलिये धर्‌ व प्रदेश के दक्षिण में भी सप्तपिं ऊँचे 
रहेंगे। जब सिर के उपर? मानने के लिये कोई विशेष कारण नहीं है 
तो सप्तपिं को ऊंचे पर स्थापित तो सपससिन्धव से भी कह सकते 
हें । यदि चक्ष का अर्थ तारामात्र है तव तो सिर के ऊपर कहने से भी 
कोई विशेष कास नहीं निकलता । रात में सर्वत्र ही तारा जटित आकाश 
'सिर के ऊपर रहता है । 
अतः इन बातों से कोई पुष्ट प्रमाण नहीं मिलता । पौराणिक 
अवतरणों से अधिक से अधिक संगात्‌ यह अनुमान किया जा सकत है कि 
उन लोगों में मेरु प्रदेश के सम्बन्ध में कुछ जनश्रुतियाँ थीं । सम्भव है 
यह केवल ज्योतिषियों की गणना से उठी हों, यह भी सम्भव हे किं 
कुछ लोग कभी उधर गये हों । परन्तु ऋगवेद जिसमें हमको सबसे अच्छे 
प्रमाण मिलने चाहिये थे कुछ भी नहीं कहता । जो वाक्य पेश किये 
जाते हैं उनका दूसरा सरळ भाव निकछता है। ऐसे संकेत देने वाले 
'चाक्यों को इधर उधर से हुँढ्ना पडता है ।- यही हमको सतर्क करता 
है कि ऐसी सामग्री नहीं है जिसका एक निर्विवाद सर्वसम्मत अर्थ किया 
'जा-सकता हो । सामग्री का अभाव दूसरे पक्ष को पुष्ट करता हे । 


युगमान पर एक नोट 


- जेसा कि हमने इस दसवें अध्याय में लिखा है ४,३२,००० वर्ष का 
'एक युग माना जाता है । कलि की आयु $ युग होती है, द्वापर की २ 
युग, त्रेता की ३ युग ओर सतयुग की ४ युग । (इस प्रकार १० युग 
'अथांत्‌ ४३,२०,००० वर्ष का एक चतुयुँग या सहायुग होता है | ७१ 
'महायुगों का एक मन्वन्तर और १००० महायुगों का एक कल्प होता है । 
इस प्रकार एक कल्प में १०९० < ७१ = १४ सन्बन्तर होते हैं 
और ६ महायुग बच रहते हैं - 

' युगादि की आयु का यही. भान प्रचलित है । इसके हिसाव से 
अन्तिम सतयुग के आरम्भ काळ को, जो वेदिक समय का प्रारम्भ काळ 
था, 22209 + १२,९६,००० + ८,६४३,००० -- ५००० = 
३८,९३,००० चप हुए; . 

युगों के मान के और भी कई प्रकार हैं । श्री गिरीन्द्रशेखर बोसने 
अपने पुराण ग्रवेश में इस प्रइन पर अच्छी खोज की है| उसका 
सारांश श्री पी० सी० महालनवीस के एक लेख में जो जून १९३६ 
की संख्या’ में छपा था दिया गया है। यह विषय रोचक है और 
वेदिक काल के विद्यार्थी के लिये विशेष महत्त्व रखता है। इसलिये हम 
यहाँ उसका थोडे में दिग्दर्शन कराये देते हैं । 

युग का अर्थ है जोड़ , मिलना । जहाँ दो या दो से अधिक चीज्ञों 
का मेल होता है वहां युग, युति, योग होता है । विशेषतः युग वह 
मिलन है जो नियत काल के बाद फिर फिर होता रहता है। 

हमारे यहाँ चार अकार के मास प्रचलित दें : ( ३ ) ३० सूर्‍्यों 
दयाँ का सावनमास, ( २ ) एक राशि से दूसरी - राशि तक का सोर 
मास ( ३ ) पूर्णिमा से पूर्णिमा तक का चान्द्र सास और (४) चन्द्रमा 
का पूथिची की परिक्रमा में लगनेवाळा नाक्षत्र मास । इन सब की 
अवधि एक दूसरे से भिन्न है ।. यदि इन सब अवधियों का लघुतमः 
समापचर्त्य निकाला जाय तो हम देखते हैं कि ५ सौर वपाँ में ६० सौर 
मास, ३१ सावन मास, ६२ चान्द्रमास और ६७ नाक्षत्रमास आते हैं। 
पाँच-पाँच वपे में यह चारों मास पुकत्र होते हैं । इसलिये ५ सौर वर्षो 
का नाम वेदांग उयोतिप में युग है। इस प्रकार कलि ५ सौर वर्ष, द्वापर 
१० सौर वर्ष, त्रेता १५ सौर वर्ष और सतयुग २० सौर वर्षौं का हुआ। 
५० सौर वर्षों का एक महायुग हुआ । पर इतना पर्यया नहीं है । और 
लंबे काळमानों की आवश्यकता प्रतीत होती है। उनकी उपलब्धि इस 
प्रकार होती है । 

चान्द्र वर्ष में ३५५ दिन ओर सौर वर्ष में ३६६ दिन होते हैं । यां 
तो अपनी सुविधा के लिये प्रति तीसरे वर्ष एक महीना जोड कर दोनों 
को मिला लिया जाता है पर यदि ऐसा न किया जाय तो ३५५ सौर 
वर्षों में दोनों फिर मिलेंगे । अतः यह ३५५ सौर वर्षों का भी एक प्रकार 
का युग है । इसको मनुकाळ कहते हैं | ३५५ को ५ से भाग देने से ७१ 
आता है । इसीलिये कहा जाता है कि एक मन्वन्तर में ७१ युग होते 
हैं। १००० युग अर्थात्‌ ५००० सौर वर्षों का एक कल्प होता है। एक 
कल्प में १४ मनुकाल होते हैं । इनमें ४९७० वर्ष छगे। दो-दो मनुओंके 
बीच में २ वर्ष का सन्धिकाल होता है । इस प्रकार ५५ सन्धिकालों में 
५०००-३९७० = ३० वर्ष लगते हें ॥ 

कल्प का ही नाम धम्मेयुग या महायुग है। दो युर्गोके बीच में 

` सन्धिकाल होता है। सन्धिकारू युग की आयु का दशांश होता है। 
सन्धिकालो को मिलाकर युगों की आयु इस प्रकार हुईं :-- 
कलि ५०० वर्ष, द्वापर १००० वर्ष, त्रेता १५०० वर्प और सतयुग 
२००० वर्ष, 
यह इस दिपय का अन्तिम निर्णय नहीं है. पर जब- हम एक ओर 
पुराणों में ाखों और करोड़ों वर्षों की चर्चा देखते हैं और दूसरी ओर 
आधुनिक खोज को १०-१२ हजार वर्ष से आगे जाते नहीं पाते तो 
विचित्र असमञ्जस में पइ जाते दें । उस समय स्वतः यह विचार उठता 
है कि पुरानी पुस्तकों में जो युगादि शब्द आये हैं उनकी व्याख्या कुछ 
और प्रकार से होनी चाहिये। ऐसे विचारों को श्री बोस की इस खोज 
से सहायता मिलनी चाहिये । सम्भव है आगे गणना का कोई और 
भी समीचीन सूत्र हाथ छग जाय। बोस कहते हैं कि पुराणों में २००० 
सास के ऐतिहासिक युग का भी प्रयोग हुआ है । इस प्रकार एक कल्प 
(५,००० वर्ष = ६०,००० मास ) में ३० ऐतिहासिक युग होते हैं । 
४३२,००० वर्ष का युग या कलियुग मानने में एक बात है; 
० यों तो सब अह जहाँ पर एक समय होते हैं ठीक उन्हीं जगहों पर फिर 
नहीं आते । फिर भी ४,३२,००० वर्षों में घूम फिर कर प्रायः . उन्हीं 
जगहों पर झा जाते हैं, बहुत थोड़ा अन्तर रहता है। स्यात्‌ इसीलिये 
४,३२,००० वर्ष को काल का एक बढ़ा मानदण्ड माना गया है। इसका 
दूना द्वापर, तिगुना त्रेता और चौगुना सतयुग परम्परा के अनुसार 
“साना गया होगा । 

` ग्यरहवाँ अध्याय . 
देवयान और पितयान । 


देवयान का अथ है देवों का मार्ग और पितृयान का अथे है पितरों 
का मागं । देवयान वह सडक है जिससे देवगण यज्ञ में दिये हुए हव्य को 
छेने एथिवी पर आते हैं और पुण्यात्मा मनुष्य शरीर छोड्ने पर स्वलों- 
कादि ऊपर के लोक में जाते हैं । पितृयान वह सड़क है जिससे पितृगण 
अपनी सन्तान के दिये हुए इच्य ग्रहण करने पृथिवी पर आते हैं और 
साधारण मनुष्य शरीर छोड़ कर पितृलोक और यमसदन को जाते हैं । 
_देवयान प्रकाशमय और पितृयान अन्धकारमय हे । 


तिलक कहते हैं कि वैदिक काळ में देवयान उत्तरायण और पितृयान 
दक्षिणायन का नाम था । दोनों मिल कर एक संवत्सर के बराबर होते 
थे, अर्थात्‌ देवयान उत्तरीय भ्र्‌ वप्रदेश का छंबा दिन और पितृयान वहाँ 
की लम्बी रात थी । इसके प्रमाण में वह ऋग्वेद से कई वाक्य उद्धत 


करते हैं । हमको भी उन पर विचार करना होगा :-- 


विद्वाँ अग्ने वयुनानि क्षितीनाम्‌ व्याचुषक्‌ शुरुधो जीवसे धाः। 
अन्तर्विद्वाँ अध्वनो देवयानानतन्द्रो दूतो अभवो हविर्वाट्‌ ॥ 
द ( ऋक्‌ १-७२, ७) 
हे अग्नि तुम सर्वज्ञ हो । द्यावा पृथिवी के वीच अन्तरिच में जो देवयान 
मागे है उसको जानते हो । तुम देवों के पास वारबार हवि पहुँचाने में आलस्य - 
नहीं करते । हम लोगों के लिये भूख दूर करने वाजे अन्न को उत्पन्न कराने 
के लिये हमारे दूत बनो ( देवों के पास हव्य ळे जाओ । ) : 
इस वाक्य सँ अग्नि को देवयान का ज्ञाता कहा है पर इससे तो 
. उत्तरायण का कोई सम्बन्ध प्रतीत नहीं होता । जैसा कि मंत्र ने स्वयं ही 
कह दिया है, अग्नि इव्यचाहन हैं । यदि उनको देवयान माग का ज्ञान 
न हो तो वह देवों के पास यज्ञ में दी हुई हवि पहुँचा ही नहीं सकते । 
प्रथम सण्डल के १८३ वें तथा १८४ वें सूक्त का ६ ठां मंत्र एक ही 
है। चह स प्रकार है: 

अतारिष्म तमसस्पारमस्य प्रति वां स्तोमो अधि्वनावधायि । 
एह यातं पथिभिदेवयानै विद्यामेषं बृजन जीरदाबुस्‌॥ 


हे अश्विनो, तुम्हारी कृपा से हम लोग इस अन्धकार के पार हो गये हैं ॥ 
तुम्हारी स्तुति करते है' । तुम लोग देवयान मागी से हमारे इस यज्ञ में आओ । 


प्र मे पन्था देवयाना अशश्रन्नम्ेन्तो वसुभिरिष्कृतासः | 
अभूदु केतुरुषसः पुरस्तात्म्रतीच्यागाद॒थि इहस्येभ्यः ॥ 
[ ( ऋक्‌ ७-७६, २ ) 
मुझको देवयान मार्ग देख पढ़ते है, जो अचतिकर तथा तेजों से संस्कृत 
है । पूर्व दिशा में ऊँचे स्थानों पर से उषा का केतु (प्रातःकालीन तेज) देख 
पड़ता है । 


पहिला अवतरण यह वतलाता है कि अन्धकार समास हो गया है 
और अदिचिनों से देवयान मार्ग से आने की प्रार्थना करता है। सबसे 
' पहिला अवतरण यह बतला चुका है कि देवयान मार्ग अन्तरिक्ष में है ।' 
अतः जब इस पथ पर कोई प्रकाशमान शरीर चलेगा तभी यह देख पड़ 
सकता है । सवेरे जिन देवों के दर्शन होते हैं उनमें सबसे पहिले दोनों 
अच्विन हैं । रात के अन्त होने पर याग करने वाला प्रकाश की पहिली 
क्षीण रेखा की प्रतीक्षा कर रहा है, इसीलिये वह अङ्विनों का आह्वान 
कर रहा है | यह मंत्र भू व प्रदेश की छः महीने वाली लंबी रात के अन्तः 
से कोई सम्बन्ध नहीं रखता । दूसरा मंत्र इस बात को और सी साफ़ 
कर देता है । वह कहता है कि उपा के केतु प्रतीची ( पूर्व ) विशः में 
देख पड़ने लगे हैं । यह बात भरव बिन्दु था भूव प्रदेश में नहों हो 
सकती । वहाँ, तो उपा का केतु दक्षिण दिशा में देख पड़ता है। 
आचर्य है तिलक को यह बात नहीं खरकी । इस प्रतीची शब्द ने तो” 
द्विविधा के लिये स्थान ही नहीं छोड़ा । यह निश्चय ही भूव प्रदेश से 
नीचे के किसी देश का प्रातःकाल है जहाँ पूर्व दिशा में प्रभात और 
सूर्योदय होते हैं। इसलिये मानना चाहिये कि इन मंत्रों का सम्बन्धः 
सप्तसिन्धव से ही हे । 

ऋग्वेद १०-८८, १५ सें कहा हैः--- 

दे सुती अश्टणचं पितृणामहं देवानामुत मत्यानाम्‌। 


मैंने देवों, पितरों और मनुष्यों के दो ही मार्ग सुने हैं, देवयान और 
पितृयान । 

और ऋक्‌ १०--१८, ३ में यम के मार्ग को परम पन्थाम्‌ देवया- 
जात्‌, देवयान से भिन्न बतलाया है । यदद यात प्रचरित विश्वास के स 
अनुकूछ है । देवगण अमर कहलाते हैं, अतः पितृयान मार्ग को जिस 
"पिदृगण और सामान्य मनुष्यों के प्राण चलते हैं अमर मार्ग से भिन्न 
अर्थात्‌ सृत्यु का, यम का, मार्ग कहना सर्वथा उचित है । 

इसके आगे तिलक कहते हैं कि देवयान आर पिठ्यान साधारण 
` दिन और रात के नाम नहीं हो सकते अत्युत लम्बे वेदिक दिन रात के 
ही नाम हो सकते हैं । इसके प्रमाण में चह शातपथ ब्राह्मण से एक अच- 
तरण देते हैं जिससे ऐसा कहा गया है कि दोनों यानों में तीन तीन ऋतु 
हैं। यदि वह वाक्य वहीं समाप्त हो जाता तो निःसन्देह तिलक के मत 
की पुष्टि होती । परन्तु समूचा वाक्य, जिसको उद्धत करना उन्होंने 
अनावश्यक समझा, उनका समर्थन नहीं करता । वह इस प्रकार है;- 


` चसम्तो ग्रीष्मो वर्षः । ते देवा ऋतयः शरद्धेमन्तः शिशिर- 
स्ते पितरो य पचापू्यतेऽर्थमासः स देवा योऽपक्षीयते स पित- 
रोऽहरेव देवा रात्रिः पितरः झुनरह्वः पूर्वोह्मो देवा अपराह्णः 
पित्रः ॥ 
( शतपथ बाह्मण २--३--३--१ ) 
इसका अर्थ यह है कि वसन्त ग्रीष्म और वर्षा देवऋतु है, शरद 
हेमन्त शिशिर पिततु ; शुक्कपच देवपच है, कृष्णपच् पितृपक्ष ; दिन और 


दिन में का भी पूर्वाध देवकाल दै, रात और दिन में का उत्तराध पितृ- 
काल हे । 


इस स्थल पर कहीं देवयान पितृयान का जिक्र नहीं हे । आगे की 
-कण्डिकाओं में भी यही बतलाया गया है कि किस उद्देश्य के यज्ञ के 
'छिये कौन सा ऋतु अनुकूल है । जिन कालों में प्रकाश चढाव पर रहता 
है वह देवकाळ हैं, रोप पितृकार हें । अन्त में चर कर यह भी कहा है 
कि आयु का कोइ भरोसा नहीं, को हि मनुष्यस्य इवो चेद्‌-( सचुष्य 
के कछ को कौन जानता है ? ), सभी ऋतु अच्छे हैं, सूर्य उनके दोषों 
“को दूर कर देंगे, सब सं ही यज्ञ का अनुष्ठान हो सकता है । 

ऐसी दशा में तैत्तिरीय ब्राह्मण में कहा हुआ 'एक चा पतहेयाना- 
मह: यत्संवत्सरः--देजों का एक दिन एक वर्ष फे बराबर होता हे 
उतना ही अर्थ रखता है जितना कि मनुस्मृति का वह शोक जो पहिखे 
उद्धुत हो चुका है । अवेस्ता का यह उपाख्यान भी फि देयों के उत्पीइस 

( ९४ ) 


से सूर्य और चन्द्र गति छोड कर बहुत दिनों तक एक ही. जगह खड़े थे, 
तब उनको ऋवशियों ( पितरों ) ने असुरों का बनाया माग, मड्द का 
बनाया मार्ग दिखाया, जिससे उनका छुटकारा हुआ, कुछ बंहुत सहायता 
नहीं देता । यदि मान छिया जाय कि इसमें उस लम्बे काल की ओर 
संकेत है जब कि सूर्य अहस्य रहता है तो इसमें कोई आश्चर्य की बात 
नहीं है क्‍योंकि हम तो इस बात को मान चुके हैं कि पारसियों की एक 
शाखा ध्रुव प्रदेश से परिचित थी । इसके साथ ही एक सन्देह भी होता 
है। यदि इस वाक्य में छुव प्रदेश के रूम्बे अहोरात्र का जिक्र है तो सूर्य 
के साथ चन्द्र का नाम क्यों जोड़ा गया ? चन्द्रमा की गति तो सर्वत्र 
एक सी होती है, शुव प्रदेश में भी वह अपने सामान्य शुरू कृप्णपक्षों के 
क्रम से देख पढ़ता है। 
तिलक कहते हैं कि पितयान के विरुद्ध जो भाव है वह इस वात 
का प्रमाण है कि पित्यान किसी समय लंबी अंधेरी वेदिक रात्रि का नाम 
था । इसी प्रकार उत्तरायण के पसन्द॒ किये जाने का कारण यह है कि 
चह लिसी समय लंबे वेदिक दिन का नाम रहा होगा । अर्थात्‌ किसी 
समय उत्तरायण को देवयान और दक्षिणायन को पितृथान कहते थे । 
ऐसा कई वाक्य हैं जिनसे यह अर्थ उपलब्ध होता है कि उत्तरायण, 
शुक्ल पक्ष आदि. में मरना अच्छा और दक्षिणायन, कृष्णपक्ष आदि में 
सरना बुरा है। 
. श्री मञ्चगवद्गीता के आठवें अध्याय में श्रीकृष्ण अजुँन से 
कहते हैं :-- 


अग्निज्यांतिरहः शुक्लः ; षण्मासा उत्तरायणम्‌। 
तत्र प्रयाता गच्छन्ति, ब्रह्म त्रह्मचिदो जनाः (२४) 
धूमो रात्रिस्तथा ऊष्णः , प्रण्मासा दक्षिणायनम्‌। 
तत्र चान्द्रमसं ज्योति, याँगी प्राप्य निवतंते ॥ ( २५ ) 
शुक्ल कष्णे गती ह्येते, जगतः झाइवती मते। 
एकया यात्यनावृत्तिम. अन्ययावतेते पुनः ॥ ( २६) 


जगत में शुक्ल और कृष्ण दो मार्ग शाश्वत हैं । इनमें से एक से अना- 
बृत्ति (अपुनजन्म) दूसरे से पुनर्जन्म होता है । व्रह्वज्ञ पुरुष अग्नि, ज्योति, दिन, 
शुक्लपक्ष ओर उत्तरायण के छः महीनों में मरकर व्रह्म को प्राप्त होता है । 
झुएं, रात, कृष्णपक्ष तथा दचिणायन के छः महीनों में मर कर चन्द्रज्योति को 
आपत होता है और फिर लौटता है । ( चन्द्रलोक में ही पितृलोक है। ) 

(२५ ) 


इस प्रकार के त और स्मा वाक्यों पर वेदान्त दर्शन के चौथे 
अध्याय के द्वितीयपाद के चार सूत्रों, रइ्म्यनुसारी ( १८ ) निशि नेति 
चेन्न सस्त्रन्धस्य यावद्दे हभावित्वाइशयति च (१९) अतइचायने5 
पि दक्षिणे ( २० ) और योगिनः प्रति च स्मर्यते स्मात्ते चैते (२१) 
तथा इसी अध्याय के त्रितीयपाद के एक सूत्र आतियाहिकास्तलिङ्ञात्‌ 
(४) में पुरा पूरा विचार किया गया है | झाङ्कर भाष्य के अनुसार इस 
विचार का परिणाम यह निकलता है कि ब्रह्मज्ञानी पुरुप के लिये और 
उस योगी के लिये जिसका प्राण सुपुम्ना-नाड़ी के द्वारा शरीर से उत्क्रमण 
करता है कालादि का कोई नियम नहीं है। उसके लिये दिन रात. 
उत्तरायण दक्षिणायन झुक्छ पक्ष कृष्ण पक्ष सब बरावर हैं। साधारण 
उपासको के छिये जो किसी लोक विशेष की प्राप्ति के इच्छुक हों 
काळ भेद हो सकता है । परन्तु उत्तम अर्थ यह है-और यही अर्थ वेद 
के अनुकूल है--कि अग्नि, झुक्लपक्ष, उत्तरायण, घूस, रात्रि, दक्षिणायन 
आदि समयों और काळ विभागों के नाम नहीं हैं वरन्‌ आतिवाहिक 
देवों के नाम हैं। आतिवाद्दिक उन देवों को कहते हैं जो शरीर 
छोड्ने पर आत्मा को आगे के छोकों में ले जाते हैं । अपने अपने 
कर्म्म के अनुसार प्राणी को तत्तत्‌ आतिवाहिक से भेंट होती है और 
उसको तत्तत्‌ छोक की प्राप्त होती है । 

इन बातों का निष्कर्प यह निकळता है कि पितृयान उन आत्माओं 
का मार्ग माना.जाता दै जिनके कम्मं उत्कृष्ट नहीं हैं। इसीलिये वह 
देवयान की अपेक्षा हीन समझा जाता है | उसका ध्रुव प्रदेश की लंबी 
रात्रि या देवयान का वहाँ के लंबे दिन से कोई संबंध स्थापित नहीं होता । 

` बारहवाँ अध्याय 
उपा 


“तिलक कहते हैं करि ऋगेद में उपः ( उपस्‌, हिन्दी में उपा-प्रातः 
कालीन प्रकाश ) की प्रशस्ति में जो मंत्र हैं वह संहिता भर सं सव से 
सुन्दर हैं । इनकी संख्या बीस के लगभग है, यों तो उपा का उल्लेख 
तीन सौ बार से अधिक आया है। दूसरे विद्वान भी उषः संबंधी मन्नों' 
की ऐसी ही प्रशंसा करते हैं। भेकडॉनेछ का मत है कि यह देवता 
बैदिक काव्य की सब से सुन्दर सृष्टि है और किसी भी दूसरे देश के: 
धाम्मिक साहित्य में इससे सुन्दर कृति नहीं मिलती । यह बात यथार्थ 
है। उपा की प्रशंसा में वैदिक ऋषियों ने बड़ी ही भावुकता दिखलायीः 
है । उदाहरण के लिये हम कुछ मंत्र देते हैं: 

प्रतिष्या सूनरी जनी व्युच्छन्ती परि स्वसः । 
दिवो अद्रिं दुद्दिता ॥ 
चरक ४-५२, १ ) 
वह प्राणियों की नेत्री, फलों को उत्पन्न करने वाली, /सदिप्यःछ दुहिता 
उषा अपनी .वहिन ( रात्रि ) के उपरिभाग में (अन्त में) अन्धकार को दूर 
करती हुई देख पड़ती दै । 22 
प्रति भद्रा प्रहक्षत गवां सर्गा न र्‌इमयः | 
ओषा अप्रा उरु जय; । 
( अकू ३-५२, ५ ) 

वर्षा की धारा की भांति भद्र किरणें देख पड़ती हैं । उषा ने महत्तेजः 

को भर दिया है। 


एषा जुम्रा न तन्वो विदानोध्वैव नाती दशये नो अस्थात्‌ । 
अप द्वेषो वाधमाना तमांस्युषा दिवो दुहिता ज्योतिषागात्‌ ॥ 
( ऋक्‌ ५-८०, ५ ) 
यह शुभ्रवणो सु्लंकरिता त्रान करके उठी हुई ख्री की भांति अपने अंगों 
को दिखलाती हुई आदित्य की लड़की उषा शत्रुरूपी अंधकार को दूर करती 
हुई तेज ( प्रकाश ) के साथ आती है । 

se फो 


उपा से ऋषिगण वरों की भी सुक्तकंठ से याचना करते हं, जसे 


ऐषु था वीरवद्यश उपो मधोनि सुरिषु । 
` ये नो राथांस्यहया मघवानो अरासते सुजाते अश्वसूनुते ॥ 
( चरक ५-७९, ६ ) 


हे उपा देवि, तुम उन धनवान दानी यजमानों को जो हमको घन देते 
हैं पुत्र अन्न यश प्रदान करो । 


उपा शब्द प्रायः एक वचन सें आया है पर कहीं कहीं इसके लिए. 
बहुवचन का भी प्रयोग हुआ है। इन बातों से तिलक यह अनुमान करते 
हैं कि जिस उपा का ऋतग्वेद में उल्लेख है वह शुत प्रदेश की हो होगी । 
नीचे के देशों की उपा के लिये बहुवचन का प्रयोग नहीं हो सकता, 
फिर उसमें कोई ऐसी विशेषता भी नहीं होती कि कोई उसपर सुरध हो 
जाय । हाँ, श्रुव प्रदेश का लम्या प्रातःकाल निःसन्देह चित्ताकर्षक होता 
है । इसके अतिरिक्त कुछ मन्त्रं में स्पष्ट रूप से रूम्बे प्रभातों की ओर 
संकेत है । हमको इन प्रमाणों पर आगे चलकर विस्तार से विचार 
करना होगा । पर इतना कह देना तो अनुचित न होगा कि यह तकं 


^ इट नहीं है कि व प्रदेश को छोड़ कर अन्यत्र की प्रातःकारू अभा 


सोहक नहीं होता । विघुवत रेखा पर तो प्रातः-सायं होता ही नहीं, उससे 
उत्तर और दक्षिण के देशों में प्रावः्काछ और सायंकाळ दोनों ही सुन्दर 
होते हैं । सपसिन्धव में लगभग दो घंटे का प्रात होता है । कवि हृदय 
के लिये इसमें पर्याप्त आकर्षण है। भारतीय भाषाओं में प्रभात की 
अशंसा बराबर आती है। यदि एतस्सम्बन्धी वेदिक कविता में कोई 
विशेषता है तो इतनी ही कि वेदों सें प्रातःकाल का सम्बन्ध विशेष प्रकार 
के यज्ञयायों से है। यही कारण है कि जहाँ लौकिक कचिता में सायं- 
काळ का भी वैसा ही रोचक वर्णन मिलता है, वेद में केवळ प्रभात की 
शुणगाथा है । 

तिलक कहते हैं कि वेदिक प्रभात के लम्बे होने का पहिला संकेत 
ऐतरेय ब्राहमण में मिळता है। नये वर्ष के प्रथम दिन अतिरात्र करके 
दूसरे दिन से गवामयन नामक यज्ञ किया जाता था । पहिले दिन की 
रात को तीन भागों में बाँटते थे जिनको पर्य्याय कहते थे । इन पर्य्यायों 
में कुछ विशेष स्तोत्रां को पढ्ने का विधान है । सबसे मुख्य बात यह है 
कि यज्ञ आरम्भ होने के पहिले होता को कम से कम एक हज़ार मंत्रों 

का पाठ करना इता था । इस पाठ को आद्विन शास्त्र कहते थे । पाठ 
लम्बा था इसलिए होता को यह आदेश दिया गया है कि वह थोड़ा सा 
घी पी छे । ऐसा करने से गला अच्छा काम करेगा । यह तो निरिचत है 
कि इस पाठ को सूंय्योंद्य के पहिले समाप्त करना है पर प्रन यह हे 
कि यह आरम्भ क्र होता था । तिलक कहते हैं कि अश्विनों का काल 
वह है जब कि अन्धेरा दूर होकर प्रकारा की पहिली घुँघली झलक 
देख पड़ने ही वाली है । इसके प्रमाण में वह निरुक्तका यह वाक्य उदूटत 
करते हैं 
“तयोः काळ ऊरध्वमर्घरात्रात्रकाशी भावस्यानुविष्टम्भम्‌ । ' 


™ 


ऋग्वेद के ७वें मंडल के ६७वें सूक्त के ररे ओर इरे मंत्र से भी 
अरिविनों के काळ का पता चलता है। रेरे मंत्र में कहते हैं ' अचेति 
केतुरुषसः पुरस्ताच्छुये दिवो दुददितुर्जायमानः-इ्ं दिशा में 
उपा की शोभा के लिये सूर्य्य जान पड़ने रगा है, अतः हे अश्विनो 
तुम्हारे आने का समय आ गया है। 


कहने का तात्पर्य यह है कि जब यह पाठ आश्विन शाख कहलाता 


था तो आश्विन काठ में ही पढ़ा जाता रहा होगा । आश्विन काळ आधी घ 


रात के बाद आरम्भ होता है और सूरयो दय के समय समाप्त हो जाता 

_ हे । अतः इतनी ही देर में पाठ को पूरा करना था । इसका तात्पय्थे यह 
हुआ कि यह पाउ किसी पेसे प्रदेश में होता होगा जहाँ यह आश्विन 
काल इतना लम्बा हो कि उसमें १००० मंत्र पढ़े जा सकें । इससे छुव 
प्रदेश के लम्बे प्रभात की ओर संकेत होता है । और भी बातें इस मत 
का समर्थन करती हैं । आश्वलायन श्रौत सूत्र में कहा हैः-- 


प्रातरनुवाकन्यायेन तस्यैवलमास्नायस्य सहस्नावममोदेतेः शंसेत्‌ 
` ( आइव० ६-५, ८ ) 


यदि पाठ समाप्त होने पर भी सूय्मै उइय न हो तो दूसरे मंत्रों को पढ़कर 
पाठ चलाये रखना चाहिये । | 


आपस्तस्ब श्रौत सूत्र में तो यहाँ तक कहा है कि यदि पाठ समाप्त 
होने पर सूर्योदय न हो तो ऋग्वेद के दसाँ मंडळा को पढ़ डालना 
चाहिये । 

सचा अपि दाशतयीरलुब्रूयात । 
( जाप० १४--१,२ ) 


hl ha 


अव इस पर विचार करना है । पहिले तो यह बात ध्यान में रखने 
की है कि यद्यपि इसको आरिवन शाख कहते हैं पर इसमें केवळ अरिवनो 
का ही स्तच नहीं है वरत्‌ अग्नि, उपा, इन्द्र के सी स्तोत्र हैं। आरिवन 
शास्त्र कहने का कारण यही हे कि आकाश में अन्य देवताओं से पहिले 
अङ्विनों के दर्शन हाते हैं-- 


तासामश्विनो प्रथमगामिनो भवतः ( निक्त ) । 


इसलिये यद्यपि पाठ को सूर्योदय तक समाप्त तो करना था पर 
उसको अर्धरात्रि के वाद आश्विन काल आरम्भ होरे पर ही आरम्भ 
करने की कोई आवश्यकता न थी । सूळ में ऐसा कहा भी नहीं है । इसके 
विरुद्ध भी एक संकेत है | ऐसा कहा जाता हे कि एक वार देवों में एक 
दौड़ हुईं, उसमें अश्विन प्रथम आये । यह दौड गाइपत्य अग्नि से 
आदित्य तक हुई थी । गाहंपत्य अरिन सायंकाल जलायी जाती थी। 
आदित्य सूर्य्य को कहते हैं । इससे तो ऐसा प्रतीत होता है कि आश्विन 
काळ अथात्‌ आर्विन शाख्न के पाठ का काल गाह्रेपत्याग्ति के जलाने 
के समय से लेकर सूर्योदय तक था । एक हज़ार मंत्रों के पाठ के 
लिये इनता समय, जो लगभग बारह घंटे के बराबर हुआ, पर्य्याप्त 
होना चाहिये । यह हो सकता है कि किसी को तेज़ पढ्ने का अभ्यास 
हो । वह कुछ जल्दी समाप्त कर छेगा | उसके लिये श्रोत सूत्रों ने 
दूसरे मंत्रों को पढ़ने का विधान किया है। एक अच्छे पढ्ने 
वाले को एक हज़ार मंत्र स्वर के साथ पढ्ने में सात आठ घंटे 
लगने चाहियें.। 


अब यदि तिलक की बात मान ली जाय कि आश्विन काल अधे- 
रात्रि के बाद आरम्भ होता है ओर इस विधान में ध्रुव प्रदेश की रात 
का ज़िक्र हे तो पाठ के लिये आधी रात के बाद भी महीने डेढ़ महीने 
का समय होता है । जहाँ रात चार महीने की होगी वहाँ आधी 
रात का वह उत्तर कार जो प्रकाश की पहिली झीनी झलक तक 
जाता हो एक महीने से क्या कम होगा । पर एक महीने तक तो कोई 
भी होता एक बार घी पीकर एक हज़ार मंत्रों का पाठ नहीं कर 

सकता । एक महीना तो बहुत होता है, दो चार दिन भी अधिक ह्कै। 
पेसी दशा में यह विधान कि यदि पाठ समाप्त होने तक सूर्य्यं के 
दर्शन न हों तो दूसरा पाठ करना चाहिये निरर्थक सा हो जाता है । 
“यदि? का प्रश्‍न ही नहीं उठता, सूर्य का दर्शन कदापि नहीं हो सकता, 
अतः दूसरा पाठ करना ही पड़ेगा। इन बातों से यह प्रतीत होता, हे 
कि यहाँ भुव प्रदेश के लम्बे प्रभात का कोई ज़िक्र नहीं है, सामान्य रात 
और सामान्य ही प्रभात॑ का उल्लेख है । 
दूसरा प्रमाण तिलक तैत्तिरीय संहिता से देते हैं । इस संहिता 
(७--२, २०) में एक जंगह सात आहुति देने का विधान है। वहाँ 
यह विधान इन राद्दों में हैः 


उषसे स्वाहा व्युष्टे स्वाद्दोदिष्यतेस्वाहोद्यते स्वाहदोदिताय 
स्वाहा छुवर्गाय स्वाहया लोकाय स्वाहा । 


उषा को स्वाहा, व्युष्टि को स्वाहा, उदिष्यंत्‌ कोः स्वाहा, उद्यत्‌ को स्वाहा, 
उदित को स्वाहा, सुवर्ग को स्वाद्दा, लोक को स्वाह । 

तैत्तिरीय ब्राह्मण के अनुसार 'राल्रिचो उषा; अहव्युष्टि! उपा 
रात है, व्युष्टि दिन है । व्युष्टि शब्द और भी कई स्थलों पर आता है। 
उसका अर्थ है पूरी तरह से खिला हुआ प्रभात अतः उपा ओर व्युष्टि 
का अर्थ हुआ, प्रभात का पूर्व रूप और पूर्ण रूप । तिलक कहते हैं कि 
यदि हम तैत्तिरीय ब्राह्मण की व्याख्या मान कर इन दोनों शब्दों का 
अर्थ रात और दिन भी कर लें तो उदेष्यत्‌ ( उदय होने वाली ), 
उद्यत्‌ ( उद्य होती ) और उदिति का विभेद तो रह ही जायगा । 
यह तीनों नाम भी अभात के हैं। भुव प्रदेश को छोड़कर अन्य कहीं 
इतना लंबा सवेरा होता ही नहीं कि वहाँ ऐसा तिहरा विभाग किया 
जा सके । 

यह तर्क भी आधारहीन है | यह तीनों शब्द उदेष्यत्‌ , उच्चत्‌ और 
उदित उपा नहीं वरनू सूर्य के लिये प्रयुक्त हुए हैं । ब्राह्मण का भी ऐसा 
ही संकेत है। फिर उपा और व्युष्टि दोनों खीलिंग वाचक हैं, उदेष्यत्‌ 
उद्यत्‌ और उदित पुँछिंगात्मक हैं सुवर्ग और लोक भी सूर्य्यं के ही 
नाम हैं । तैत्तिरीय ब्राह्मण ने कहा है: 


“उषसे स्वहा व्युष्टे स्वाहोदेष्यते स्वाहोचते स्वादेत्यचुदिते जुद्दोति। 
उदिताय स्वाहा सुवर्गाय स्वाद्दा छोकाय स्वाहेत्युदिते जुह्दोति। 

अथात्‌ पहिली चार अहुतियाँ सूय्योंदय के पहिले की जायंगी, 
शेष तीन सूर्योदय के पीछे । यह बात वहीं हो सकती है जहाँ प्रभात 
और सूर्योदय सें रम्या अंतर न पढ़ता हो । धुव प्रदेश में एक एक 
संत्र पढ़कर बहुत बहुत देर तक, कई कई दिनों तक, रुकना पड़ता । 

कुछ और मंत्रों में भी तिलक को उपा के त्रिविध भेद का तथा 
प्रभात के लम्बे होने का आभास मिळता है । जैसे. ऋग्वेद के आठवें 
मण्डल के इकतालीसवें सूक्त के तीसरे मंत्र में कहा हैः--- 


तस्य वेनीरनुब्रतसुषस्तिस्रो अवर्धयन्‌ । 


चरण के ब्रत की कामना करनेवाली प्रजाने उनके लिये तीन 
उपाओं को अचुवर्धित किया ( अनुकूल बनाया ) । तीन उपा का अथ 
यदि तीन दिन न करके एक ही प्रभात के तीन रूप माने जायें तब भी 
कोई कठिनाई नहीं पड़ती । उदेष्यत्‌ उद्यत्‌ और उदित तो सूय्य के 
रूप हैं परन्तु उषा के भी तीन रूप माने जा सकते हैं । अर्क १-११३, 
१४ में कहा है : अप कृष्णां निर्णिजं देव्याचः देवी (उपा) ने रात्रिक्ृत 
कप्णरूप का परित्याग किया । इस प्रकार रात्रि के अन्धकार से ढंका 
हुआ पहिला रूप, निकली हुईं उपःप्रभा दूसरा रूप और पूरा खिला 
हुआ तीसरा रूप ( ब्युटि ) हुआ । और यह रूप श्ुव प्रदेश तक विना 
गये भी देखे जा सकते हैं। उपा से जल्दी निकलने के लिये कहना भी 
इस वात का प्रमाण नहीं है कि यह शिकायत धुव प्रदेश के लम्बे प्रभात 
से की जा रही है । 


माचिरं तडुथा अपः, नेत्वा स्तेनं यथा रिपुं तपाति सूरो अचिषा 
(ऋक्‌ ५-७९,९) 


हे उषा, देर मत करो, नहाँ तो जैसे राजा चोर या शत्रु को तपाता है, 
बैसे द्वी सूय्ये तुमको अपने तेज से तपा देगा । 


ऐसी बात है जो प्रभात से कहीं भी कहीं जा सकती है। कहीं कहीं 
उपा के सम्बन्ध में झझ्वत्‌ ( नित्य, निरन्तर ) शब्द का प्रयोग हुआ 


हे, जैसे 


झाइवत्पुरोषा व्युवास देव्यथो अद्येदं व्यावो मधोनी । 
अथो व्युच्छाहुत्तराँ अजु चूनजराजता चरति-स्वधाभिः॥ 


ऋक्‌ १-११३,१३- 
(5 १, ia, NA 

घुरा ( प्राचीन काल में ) उषा शश्वत्‌ प्रकाश करती थी, आज भी घन- 
चती उषा जगत्‌ को तमोवियुक्त करे, आने वाले दिनों में भी अन्धकार दूर 
करे, वह अजरा है, अमृता है, अपने तेजों के साथ विचरती है। 

अब “उषा शश्वत प्रकाश करती थी! का अर्थ यदि यह किया जाय, 
जैसा कि तिलक कहते हैं, कि बहुत दिनों तक सवेरा रहता था तो 
फिर आगे के वाक्यों का क्या अर्थ होगा ? क्या यह माना जाय कि 
ऋषि यह चाहता हे कि अब फिर दो-दो महीने तक सवेरा--और इसी 
के साथ दो-दो महीने संध्या तथा चार-चार महीने दिन-रात-रहने 
छगे ? ऐसी प्रार्थना तो कहीं और वेद भर में देखी नहीं गयी । तब फिर 
यह क्यों मान लिया जाय कि पहिले वाक्य में पूर्व काळ की स्मृति है? 
सीधा अर्थ तो यह है कि प्राचीन काळ में उपा बराबर, अर्थात प्रतिदिन, 
दर्शन दिया करती थी और उससे प्रार्थना की जा रही है कि भविष्यत्‌ 
में भी ऐसा ही करती जाय । इसी प्रकार ऋक्‌ १-११८, ११ में उपा 
को शइवत्तमा--सवसे बढ़कर शाश्वत्‌-कहने का यही अभिप्राय हो 
सकता है कि उपा बहुत ही नियमपूर्वक, ठीक समय पर, निकला करती 
है । सःयणने इसका दार्शनिक अर्थ किया है। वह कहते हैं कि उपा 
कालास्मिका है, काल नित्य है, इसलिये उपा को शश्वत्तमा कहा है। _ 

ऋग्वेद के प्रथम मण्डल के ११३ वें सूक्त में उपः सम्बन्धी मेंत्र हैं। 
दसवां मंत्र इस प्रकार हैः-- 


कियात्या यत्समया भवाति या व्युषुर्याश्च नूनं व्युच्छान्‌ । 
अञुपूचोः कृपते वावशाना प्रदीध्याना जोषमन्याभिरेति । 


कब से उषायें प्रकाश करती आ रही हैं और कब तक प्रकाश करती 
. जाग्रेगी १ पहिली वालियों की भांति वर्तमान उषा भी काम कर रही है और 
प्रकाश करती हुई दूसरों के साथ ( जो अभी नहीं निकली हैं ) जा रही है। 


कुछ अंग्रेज़ विद्वानों ने पूर्वार्धं का अर्थ दूसरे प्रकार किया है। 
'ग्रिफ्रिथ के मत से इसका अर्थ है जो उपाएं प्रकाश दे चुकी और जो अब 
प्रकाश देंगी वह कब तक साथ रहेंगी ? और म्योर को राय में इसका 
अर्थ है जो उपाएं बीत गयीं ओर जो अब आयेंगी उनके बीच में कितना - 
अन्तर है ? 

तिलक कहते हैं कि इनमें से कोई भी अर्थ छिया जाय, सब में से 
« यही बात रपकती है कि सवेरे के वाद सवेरा आता जाता था अर्थात्‌ 
बड़ा छम्ब्रा प्रभात था, उससे लोग. ञब गये थे । पर ऐसा अर्थ मानने का 

कोई कारण नहीं है । सीधा सादा अर्थ तो वह है जो सायण के भाष्य 
सें व्यक्त होता है। इस प्रश्न का दूसरा रूप यह है। कब से 
प्रभात होता आ रहा है और कव तक होता जायगा ? अर्थात सूर्यचन्द्र, 
दिनरात, कव से हैं, कब तक रहेंगे, दूसरे शब्दों में, जगत्‌ की आयु कब 
से कब तक है ? या यों कहा जा सकता है, कि प्रश्न के रूप में ऋषि 
कहना चाहता है कि प्रभात दीर्घकाळ से होता आता है ओर दीर्घकाल 
तक होता रहेगा । यह उषा की प्रशांसा है या उपा को देखकर उठा हुआ 
दाशंनिक विचार । एक और वात है। यह मंत्र अकेला नहीं हे । इस 
सूक्त में और भी उपः सम्बन्धी मंत्र हैं, इनमें पूर्वापर सम्बन्ध होना 
अनिवार्य है । यह नहीं हो सकता कि चही ऋषि एक संत्र में एक बात 
कहे और दूसरे में उसकी विरोधो वात कहे । उसी साथ का छठवाँ मंत्र 
कहता है :--- : 


क्षत्राय त्वं श्रवसे त्वं महीया इष्टये त्वमर्थमिच त्वमित्यै । 
विसदृशा जीचताभिप्रचक्ष उपा अजीग्ुवनानि विइवा ॥ 


हे उषा, तुमने मनुष्यों को एयक एयक कामों के लिये जगाया है, कोई 
धनोपाजन में लगता हे, कोई खेती बाड़ी में, कोई अरिनिष्टोमादि यज्ञ में । 


अब सोचने की बात है कि क्या यह वातें धुव प्रदेश के लस्वे प्रभात 
के विषय में कही जा सकती हैं.? क्या वहाँ लोग लम्बी रात सें चार 
महीने सोते रहते हैं ? यदि नहीं, तो फिर यह कहना केसे युक्तिसंगत 
होगा कि उपा ने उनको विभिन्न कामों में लगने के लिये जगाया ? 

नीचे लिखे मंत्र को तिळक इस संबंध में बहुत महत्त्व देते हैं :— 


तानीदहानि बहुलान्यासन्या प्राचीनमुदिता सूर्यस्य । 
यतः परि जार इवाचरन्त्युषो दर्षे. न पुनर्यतीव ॥ 
( ऋक ७-७६,३ ) 

इसका अर्थ यह हे हे उषः, वह बहुत से अह्दानि थे जिनसे . 
सूर्य के उदय होने के पहिले उषाएं युक्त थीं । उनके साथ वह सूये के 
प्रति इस प्रकार आचरण करती हैं जिंस प्रकार कोई खी अपने पति के 
प्रति करती है ( अर्थात्‌ इधर उधर घूमने वाले पति का भी जिस प्रकार 
अली स्त्री परित्याग नहीं करती ) न कि यती (पति से पराड्सुख खरी) की 
भांति ) । यहाँ मैंने सूल का “ अहानि ? शब्द ज्यों का स्यां छोड दिया है, 
क्योंकि यही विवाद का मूल है । अहानि अह, घातु से निकळा है जिसका 

अर्थ है चमकना या जलना । इसीलिये अह का अर्थ तेज भी हो सकता 
है और जैसा कि सामान्य बोळ चाल में लिया जाता है, दिन भी हो 
सकता है । सायण ने यहाँ अहानि का, जो अह का बहुवचन है, तेज, 
प्रकाश, अर्थ किया है । यदि यह अर्थ माना जाय तो इस मंत्र का तात्पर्य 
यह हुआ कि सूर्य के उदय होने के पहिले उपा बहुत से तेजों से युक्त 
चमक रही थी । तिलक अहानि का अर्थ दिन करते हैं। उनके अनुसार 
मंत्र कहता है कि सूर्योदय के पहिले उपा कई दिनों तक चमकती रही । 
यदि यह दूसरा अर्थ ठीक हो तब तो अवश्य ही यहाँ पर रुम्बे धुव प्रभात 
की ओर संकेत देख पड़ता है।पर अर्थ ठीक न होने के लिये 
ही पुष्ट कारण मिलते हैं । यह मंत्र भी अकेला नहीं है। इसके 
साथ भी इससे संबद्ध मंत्र हैं । इसके ठीक पहिले का मंत्र कहता है :-- 


केतुरुषसः पुरस्तात्प्रतीच्यागादघि हस्येभ्यः 


ऊँचो जगहों से पूर्व दिशा में उषा का केतु ( उषा का पता देनेवाला 
तेज ) देख पढ़ता है । ४ 


यह पुरस्तात्‌ ( पूर्वं दिशा ) शब्द ही तिलक के सारे तर्क को ढहा देता 
है, क्योंकि ध्रुव अदेश में उपा के दर्शन दक्षिण दिशा में होते हैं। इस- 
लिये अहानि का अर्थ दिन न करके तेज ही करना चाहिये, जेसा कि 
सायण ने किया है । ऐसी दशा में यह सधारण प्रभात का ही वर्णन रह 
जाता है। नीचे छिखा मंत्र भी, जिसमें तिलक ध्रुव प्रभात का इशारा 
पाते हैं, साधारण प्रभात ही व्यञ्जक प्रतीत होता हे: 


पर ऋणासावीरधमत्ङृतानि माहं राजज्नन्यक्तेन भोजम्‌। 
अव्युष्टा इन्नु भूयसीरुषास आ नो जीवान्वरुण तासु शाधि ॥ 
( ऋकू २-२८, ९) 
है राजन वरुण, मेरे सब ऋणों को ( अथवा पापों को ) दूर करो । मैं 
दूसरों के अजित धन न भोगूर। बहुत सी उपषाएँ अव्युष्ट हैं। उनमें हम 
जीवित रहें और भोग पय्योप्त धन से सम्पन्न रहे । 


यहाँ “बहुत सी उपाएँ अब्युए है” का अर्थ तिलक यह करते हैं कि 
एकं के बाद दूसरी आने वाळी कई उषाएँ, या यों कहिये कि एक 
लम्बी उपा, अभी व्युष्ट नहीं हुईं है। इसके पहिले हम बता चुके 
हैं कि पूरी तरह से खिले हुए प्रभात को व्युष्टि कहते हैं। उपा 

के अब्युष्ट होने का अर्थ है कि अभी अँघेरा है । अतः यदि तिलक 
का अर्थ ठीक है तो ऋषि इस हूम्बे श्रातःकाल में जीवित और सम्पन्न 
रहने की प्रार्थना कर रहा है। सायण यह अर्थ नहीं करते । वह कहते 
हैं “ अभी बहुत से प्रभात नहीं खिले हैं । ? अर्थात्‌ अभी बहुत से दिन 
आने वाले हैं । उनके अनुसार ऋषि अपनी अविप्यत्‌ लम्बी आयु की 
बात सोच रहा है और उसी को लक्ष्य करके सुख सम्पत्ति मांग रहा है । 
यह अर्थ इतना सरल और स्वाभाविक है कि यहाँ दूसरी व्याख्या 
करना कोरी कष्ट कल्पना है | न 
चेद में उपा के लिये कई स्थलों में वहुवचन का प्रयोग हुआ हे । 
कहीं उनको श्वृष्णवः ( योद्धाओं ) [ चरक १-९२,१ ], कहाँ नारीः 
[ ऋक्‌ १-९२,३ ], कहीं अपां न ऊर्मयः (जळ की लहरें ) [ रक 
६४,१ ], कहीं अध्वरेषु स्वरवः ( यज्ञ में खम्भे ) | ऋक्‌ ४-५१,२ ], 
कहीं मिथो न यतन्ते ( एक दूसरे से लड़ती नहीं ) [ ऋकू ७-७६,७ ] 
कहा गया है । उषसः ( उपायें ), ऐसा प्रयोग तो बहुत आया है। 
निरुक्त के अनुसार बहुवचन का प्रयोग आदरार्थक है, सायण कहते हैं 
कि बहुचचन से उपःकाल के अधिकारी अनेक देवताओं से तात्पय्य है । 
तिलक कहते हैं कि यह प्रयोग और यह उपमायें निःस्सन्देह उस म्बे 
छुव प्रभात के आधार पर हैं जिसकी स्मरति आय्यों को अभी सूली न 
थी।. हम इस तर्क से सहमत नहीं है ।। कहीं कहीं वहुवचन आद- 
रार्थक होगा, कहीं उसमें अनेक दृवताओं की ओर इशारा होगा, कहां 
प्रति दिन आने वाली उपाओं की ओर लक्ष्य होगा। यह जितनी सी 
उपमायें हैं वह अलग अळग प्रति दिन आने चाले प्रभातों के लिये 
लागू हो सकती हैं । शुव प्रदेश में जहाँ सब मिल कर एक प्रभात बन 
जाता है पार्थक्य का ठीक-ठीक अनुभव भी नहीं होता, वहाँ ऊर्मयः 
( लहरों ) की उपमा तो दी भी नहीं जा सकती । लहर तो ऐसे आती 
है कि एक लहर उठी, फिर पानी दब ज्ञाता दै, फिर दूसरी छहर उठती 
है। जहाँ उपा, फिर दिन-रात, फिर उपा हो वहाँ तो यह उपमा दी जा 
सकती है, शुव प्रदेशम तो ऊर्मि नहीं, प्रवाह होता है। जिस मंत्र में 
ऊर्मि से उपमा दी गयी है उसी के पाँच मंत्र आगे कहा हे कि उपा के 
व्युष्ट होने पर चिडियाँ उठ जाती हैं और मनुष्य जाग पढ़ते हें । यह 
बात शुच प्रदेश को प्रभात के लिये नहीं कही जा सकती । इसी प्रकार 
जिस मंत्र में उष्णवः ( योद्धाओं ) से उपमा दी गयी है उसी में कहा 
है कि पूर्वं अर्थ रजसो भानुमञ्जते-उपाएं पूर्व दिशा में सूर्य्य को 

व्यक्त करती हैं । तथा इसी साथ के नवें मंत्र में उपा को प्रतीचीचश्चुः, 
` पश्चिम की ओर सुख किये, कहा गया है । यह दोनों बातें ध्रुव प्रदेश में, 
जहाँ उषा दक्षिण में रहती है, लागू नहीं होतीं । 
तिलक की सब से पुष्ट प्रमाण तैत्तिरीय संहिता के चौथे काण्ड के 
तीसरे प्रपाठक के ग्यारहवें अनुवाक में मिलता है। यज्ञ की वेदी पर 
१६ इटे रक्खी जाती हैं। इन सबको रखते समय मंत्र पढ़े जाते हैं । 
सब मंत्र उषः सम्बन्धी हैं; इन ईंटों को भी च्युटि इष्टक कहते हैं । इस 
अनुवाक में १५ मंत्र दिये हैं। हम इनमें से कुछ को उदू'टत किये 
देते हैं:-- 
इयमेव सा या प्रथमा व्योच्छद्न्तरस्यां चरति प्रविष्टा । 
बधूजंजान नवगज्जनित्री तय एनां महिमानः खचन्ते ॥ १ 
` छन्द्स्वती उषसा पेपिशाने समानं योनिमजुस ञ्चरन्ती । 
सूय्येपल्ली विचरतः प्रजानती केतुं कृण्वाने अजरे भूरिरेतखा॥ २ 
ऋतस्य पंथानमचुतिस्न आगुख्रयो धर्मासो अनुज्योतिषाऽऽ शुः । 
प्रजामेका रक्षत्यूजेमेका ब्रतमेका रक्षति देवयूनाम्‌॥ ३ 


चतुष्टोमो अनवद्या तुरीया यज्ञस्य पक्षा दृषयो भवन्ती । 
गायत्रीं त्रिभं जगतीमञुष्टभं बृहद्क युञ्जानाः खुवराभरन्निदम्‌॥४ 


पञ्चभिर्धाता विदधाविद्‌ं यत्तासाँ खसरजनयत्‌ पञ्चपञ्च । 
तासाझुयन्ति प्रयधेण पञ्च नाना रूपाणि कृतयो वसानाः ॥ ५ 


त्रिशत्स्वखार उपयन्ति निष्ङतँ समानं केतुं प्रतिमुञ्चमानाः । 


"ऋतू स्तन्वते कचयः प्रजानतीप्रेध्ये छंद्सः परियंति भास्वतीः॥६ ` 


ऋतस्य गर्भेः प्रथमां व्यूषुप्यपामेका मद्दिमानं विभर्ति । 
सूर्यस्यैका चरति निष्छतेषु घर्मस्यैका सवितैकां नियच्छति ॥१२ 
ऋतूनां पत्नी प्रथमेयमागादह्यां नेत्री जनित्री प्रजानाम्‌ । 
पका सती बहुधोषो व्युच्छस्यजीण त्वं जरयसि सवेमन्यत्‌॥१५ 
* इसी से सम्बन्ध रखनेवाला यह मन्त्र भी है :--- 
न वा इदं दिवा न नक्तमाखीदव्याबृत्तं ते देवा पता व्युष्टी- 


रपश्यन्‌ ता उपादघत ततो चा इदं व्योच्छद्यस्यैता उपधीयन्ते 
व्येवास्मा उच्छात्ययो तम एवाप इते । 


( काण्ड ५, ग्रपाः ३, अनुः ४, वर्ग ७) _ 

इन मन्त्रों का भावार्थ इस प्रकार है :-- 

यही वह है जो पहले चमकी ; इसमें प्रविष्ट होकर भीतर चलती हे 
(पृथ्वी में विष्ट होकर अर्थात्‌ क्षितिज के ऊपर अथवा दूसरी उषाओं में 
विष्ट होकर अथोत्‌ उनसे मिल कर ) । दुलद्विन, नवागत माता, ने जन्म 
लिया है। तीनों बढ़े ( अमि, वायु, सूथ्ये या तीनों वैदिक अभियाँ ) इसके 
पीछे चलते हैं १ ॥ 

न्दों से ( गायत्री आदि छन्द या संगीत ) युक्त, शय्ज्ञार करके, एक ही 

घर में चलती हुई, जरा रहित, दोनों उषायें, सूर्य की पलियाँ, रेतस्‌ से 
परिपूर्ण ( सन्तति उत्पन्न करने वाले द्रव्य से- परिपूर्ण ), अपनी पताका 
दिखलाती हुई और अच्छी तरह (अपने मार्ग को) जानती हुई चलती हैं. ॥२ 

तीनों ( कुमारियां ) ऋत ( जगत्‌ के शाश्वत नियम .) के मार्ग से आयी 
हैं। तीनों घर्म ( गाहपत्यादि तीनों वैदिक यज्ञाग्नि ) उनके पीछे आये हूँ । 
एक ( कुमारी ) सन्तति की रक्षा करती है, एक ऊज की (वल की ) और 
एक घम्मात्माओं के ब्रत की ॥ 

वह जो चौथी थी यज्ञ के दोनों पक्ष हुईं, ऋषिगण हुई, वही चतुट्टोम्‌ 
( यज्ञ के समय पढे जाने वाले चार विशेष स्तोम-स्तव ) हो गयी । गायत्री, 
त्रिष्टुप , जगती, अनुष्टुप ( चतुष्टोम के छन्दों ) से काम लेकर वह इस 

काश को लायीं ॥ ४ 

विधाता ने पाचों के साथ यह किया कि उनमें से प्रत्येक को पाँच-पाँच 
बहिनें उत्पन्न कर दीं, इनके पाँचों ऋतु, ( पथ या यज्ञ ), विभिन्न रूप 
धारण करके, एक साथ चलते हैं ॥ ५ 

तीनों बहिनें, एक ही झण्डा लिये, निष्कृत ( नियुक्त स्थान ) को जाती 
हँ । वह ज्ञानयुक्त हैं, ऋतुओं को जन्म देती हैँ । प्रकाशयुक्त, वह छन्दा के 
बीच ( गायत्री आदि छन्दाँ के साथ, इन छन्दों में कहे गये मंत्रों के वीच ) 
परिगमन करती हैं (चारों ओर जाती हैं, घूमती हैं )। उनको अपना 


मार्गे विदित है ॥ 


पहिली उषा ऋतु की सन्तति दै, एक जलों की महिमा का भरण करती 
है । एक सूर्य के लोकों में रहती है, एक धर्म के लोकों में, एक पर सविता 
का अधिकार है ॥ १२ ॥ 

ऋतुओं की पल्नी, दिनों की नेत्री, प्रजाओं की ( या सन्तानों को ) माता, 
यह पहिले आयी है । एक होते हुए भी, दे उषा, तू.बहुघा ( अनेक होकर ) 


चमकती है,अजरा होते हुए भी सब दूसरी वस्तुओं को बृद्ध कर देती दै॥१५ 

संहिता मंत्र का यह अर्थ है। 
वह अव्यावृत्त था ( उसमें भेद की प्रतीति न होती थी) न दिन था, न 
रात थी । देवों ने इन व्युष्टियों को ( शब्दतः, इन खिले हुए प्रभातों को ; 
भावतः, इन व्युष्टि ईंटों को ) देखा । उन्होंने इनको रक्खा.) तब वह (उषा) 
चमक पढी । अतः जिस किसी के लिये यह ( इटे ) रक्खी जाती हैं, उसके 
लिये वह ( उषा ) चमक पड़ती है, अन्धकार को दूर कर देती है । 
इन मन्त्रों को बार बार पढ़िये और इनमें से चाहे जेसा अर्थ 
निकालने का प्रयत्न कीजिये पर यह तो निश्चय रूप से समझ में आ 
जायगा कि इनमें उपा के विषय को छेकर, उपा की उपमा देकर, कुछ 
ऐसी बातें भी कही गई हैं जो भौतिक नहीं हैं, जिनका कुछ आध्यात्मिक 
अर्थ है। कितना भौतिक है, कितना आध्यात्मिक है इसका निर्णय 
करना कठिन होता है, इसी से ठीक व्याख्या करने में कठिनाई होती है । 
एक और बात ध्यान में रखने योग्य है। उपा के साथ ३० की संख्या 
दूसरे स्थलों में “भी व्यवहृत हुईं है, जैसे ( त्रिशत्‌ पदान्यक्रमीत्‌ ) 
( ऋक, ६-५९, ६ )--उपा ३० पद्‌ चळी । तथा 
तरिरातं योजनान्येकैका क्रतुः परियन्ति ( ऋक १-१२३,८ ) । 
इसके अनुसार उपाएं ३०-३० योजन घूमती हैं । - 
पहिले, व्युष्टि इशक संबंधी मंत्रों को लीजिये । अवश्य ही ऋषि का 
ध्यान सृष्टि के आदिका को अवस्था की ओर है। उस अवस्था में 
रात दिन का भेद नहीं था । यह वात वर्तमान विज्ञान भी कहता हे 
और अपने ढंग पर श्रुति भी कहती है । आरम्भ में प्रश्वी वाष्पपिण्ड 
थी। जब घोरे धीरे उंढी हुई तो उपर की भाप जळ के रूप मे' गिरने 
लगी । गिरकर नीचे. की तरन के कारण फिर भाप बनकर उठ जाती 
है। थोरे धीरे इतनी उंढक हुई कि जो भाप जल बनकर नीचे गिरी 
वह जकरूप सें रह गयी । तब जाकर अन्तरिक्ष साफ हुआ, अंधेरा दूर 
. हुआ, चन्द्रसूर्यय देख पड़े, दिन रात का जन्म हुआ। यह तो विज्ञान की 


आत हुई। वेदों ने अपने ज्ञान को इस प्रकार जगह जगइ व्यक्त 


किया हैः 
नासदासीन्नो सदासीत्तदानीं नासीद्रजो नो व्योमापरा यत्‌ 
( ऋक, १०-१२९, ३ ) 


उस समय न असत्‌. था न सत्‌ था, न पृथिवी, आकाश या ऊपर के 
लोक थे । 

न राज्या अह्न आसीत्प्रकेतः ( ऋक, १०--१२९, २ ) 
रात और दिन का प्रज्ञान नहीं था । 
तम आसीत्तमसागूहमग्नेऽप्रकेतं सलिलं सर्वेमाइद्म्‌ 
॥ ( ऋक, १०--१२९,३ ) 
अन्धकार से ढेंका हुआ अन्धकार पहिले.था। यह सारा जगत्‌ अपने 
कारण में विलीन, अथच, अविभक्त था | 
इसी भाव को भनुस्सखति में याँ दिखलाया हे-- 
आसीदिदं तमोभूतम्‌, अप्रज्ञातमलक्षणम्‌। 
अप्रतक्यैमनिर्देश्यम्‌ , प्रखुत्तमिव सर्वतः ॥ 
यह सब जगत्‌ तमोभूत, अप्रज्ञा, अलचण, अप्रतक्यै, अनिर्देश्य, - 
सोया हुआ सा था । 


ऋतञ्च सत्यञ्चाभीद्धात्तपसोध्यज्ञायत , 
ततोराज्यजायंत ततः समुद्रोअणंचः। 
समुद्रादर्णवादधि संवत्सरो अजायत , 
अद्दोणत्राणि विद्घद्विश्वस्यमिषतोचरी ॥ 

( ऋक्‌ १०-१९१, २ ) 


सृष्टि के आदि में ब्रह्मा के तप से ऋत और सत्य उत्पन्न हुए, तब 
रात्रि ( अन्धकार ) उत्पन्न हुई, उसके पीछे समुद्र हुआ, समुद्र से संवत्सर 


- ( संवत्सर बतानेवाले सू्यचन्द्रादि ) हुआ तब इस विश्व के स्वामी ने दिन 


रात की सृष्टि की। 
| इन चाक्यों से मिलता ज्ञुलता ही तैत्तिरीय संहिता का बह मन्त्र है 


' जिसमें कहा गया है कि वह अब्यावृत्त था, न दिन था न रात थी । वह 


अटळ नियम जिसके अनुसार यह विश्व चछ रहा है ऋत कहलाता है | 
इसीछिये सृष्टि के आदि में बह्मा के तप से पहिले ऋत की उत्पत्ति कही 
गयी हे इसीलिये तैत्तिरीय संहिता के जो मन्त्र उद्धत किये गये हैं 
उनमें पहिळी उपा को ऋत की सन्तति कहा है और उपाओं को ऋत के 
मार्ग से चलने वाली, अर्थात्‌ विश्व के अटक नियमों का अनुसरण 
करने वाळी, कहा है। उस समय देवों ने यज्ञ किया। कोई बाह्य 
सामग्री न थी इसळिये उन्होंने विराट्‌ पुरुप से ही मानस यज्ञ किया । 
पुरुष सूक्त ( ऋक्‌ १०-९० ) का यही भाव है। पुरुष सूक्त किञ्चित्‌ 

पाठान्तर के साथ अन्य वेदों में भी आया हे। इसी दशम मण्डल के 
१३० वें सूक्त के तीसरे मन्त्र में पूछा है :-- 


कासीत्पमा प्रतिमा कि निदानमाज्यं किमासीत्परिधिः क आसीत्‌। 
छन्दः किमासीत्म्रउगं किसुक्थं यद्देवा देवमयजन्त विश्वे ॥ 


जब सृष्टि के आदि में देवों ने प्रजापति का यज्ञ किया उस समय प्रजा 
कया थी, प्रतिमा क्या थी, निदान क्या था, घी क्या था, परिधि क्या थी, 
छन्द कौन सा था, प्रउग क्या था, उक्थ क्या था १. 


सृष्टि के पूर्व यज्ञ करने की इसी बात की ओर तैत्तिरीय संहिता से 
उडत मंत्रों में भी संकेत है । देवों ने सृष्टि के आदि में यज्ञ किया । वह 
` यज्ञ मानस था । उस यज्ञ के वाद उनको पहिली उपा के, जो ऋत की 
कन्या थी, दशान हुए अर्थात्‌ जो अन्धकार से ढँका अन्धकार था चह 
` कम हुआ, प्रकाश की क्षीण झलक देख पड़ी । इसी प्रकार जो मनुष्य 
उनका अनुकरण करके अव इस यज्ञ॒ को करेगा, जो मंत्रों को पढ़कर 
ईंटों को सजायेगा, उसके लिये उपा चमकेगी, उसका अन्धकार दूर 
होगा । अन्धकार दो प्रकार दूर होगा । एक तो हृद्य के दोष दूर होंगे, 
हृदय शुद्ध होगा ; दूसरे, चूँकि यज्ञ सूर्योदय के पहिछे किया जाता था 
इंड को रखते रखते उपा देख पड़ने लगेगी, अंधेरा दूर हो चलेगा । 
यही इन मंत्रों का तात्पर्य विदित होता है । 


यह तो इन मंत्रों का उपासना या यज्ञपरक भाव हुआ परन्तु. 


इसके साथ ही कुछ भौतिक अर्थ भी हे। तिलक को इनमें यह वात 
स्पष्ट ही देख पढ़ती है कि यहाँ धुव प्रदेश के किसी ऐसे भाग-का वर्णन 
है जहाँ एक महीने (३० दिन) का सवेरा होता था । वहीं इन मंत्रों के 
द्रष्टा रहते होंगे । ३० दिन का सवेरा था इसीलिये उपा ३० बहिनें 
बतलायी गयी हैं । इसीलिये कहा है कि उपायें घूमती हैं और नियुक्त 
स्थान पर फिर आ जाती हैं। यह बातें भ्रुव प्रदेश में प्रत्यक्ष देखी जा 
सकती हैं । ए० सी० दास इस मत का खण्डन करते हैं। बह कहते हैं 
कि यह प्रति दिन की उपा है | एक ही प्रभात के तीस भाग किये गये 
हैं, पर तीस भाग क्‍यों किए गये यह उन्होंने नहीं बतलाया । - सायण 
` कहते हैं कि. पहिली उपा तो सूष्टि के आदि काळ की उपा है पर शेप 
उन्तीस के लिये कोई ऐसी ब्याख्या वह नहीं कर सके । अतः उन्होने 


"यह कहा कि यह महीने के ३० दिनों की तीस उपाये हैं । इस पर. 

तिछक को यह आपत्ति है कि एक ही महीने की उपाओं का वर्णन क्यों 
हुआ, शेष ग्यारह सहीने क्‍यों छोड़ दिये गये ? 

सेरा भी ख़याळ है कि यहाँ ध्रुव प्रदेश का नहीं, साधारण प्रभातों 
का, चान्द्र महीने की ३० उपाओं का, वर्णन है । सूय्योंद्य होने के बाद 
ही सब यज्ञ होते हैं, उपा काल में तथा उसके वाद यज्ञ के समय अनेक 
छंदों सें अनेक मंत्र पढ़े जाते हैं । इसलिये उपाओं का छन्दो से युक्त 
होना तथा यज्ञों का उनके पीछे चलना सार्थक है । क्रतुका अर्थ सायण 
ने यज्ञ ही किया है। तीसों उपायें घूम कर नियुक्त स्यान पर आ 
जाती हैं, ऐसा कहना भी ठीक है। बारह महीने वाद सूर्य और प्रथिवी , 
फिर उसी स्थान पर आ जाते हैं। यही निश्चित विन्दु है जहाँ पर 
उपाये अपने परिश्रमण के बाद पहुँचती हँ । एक वात याद रखने की 
है । यह वापिक सत्र वर्ष के प्रथम दिन, पकाएक के दिन, आरंभ होता 
था । एकाष्टक का ज़िक्र ८ वें मंत्र में है। इससे भी यह बात निकलती 
है कि उपाय घूमती घूसती फिर एकाएक पर पहुँच जाती हैं । यह प्रश्न - 
हो सकता है कि वारह महीने या एक वर्ष का नाम कहीं सूळ में नहीं 
आया हे, फिर मैंने यह बात कहाँ से निकाली ? यह धात टीक है कि 
स्पष्ट रूप से एक वर्ष का कहीं उल्लेख नहीं दै पर ध्यानपूर्वक देखने से 
इसके कई संकेत मिलते हैं । दूसरे संत्र में उपाओं को सूर्य्यपत्नी--सूर्य 
की खियाँ-कहा है । उपा सूर्य की केसी खरी है, इसका एक और मंत्र 
में, जो इसी. अध्याय में आ चुका है, चरणन है। वह यति-पति से 
पराङसुख-नहीं बरन पति से स्नेह करने. वाली, उससे अभिसुख, पत्नी 
है । अतः उपा बराबर पति के साथ रहती ही होगी। जव सूय्यै बारह 
महीने में घूम कर अपने पूर्व स्थान पर पहुँचता है तो उपा भी ऐसा ही 
करती होगी । फिर छठे मंत्र में उपाओं को ऋतूंस्तन्दते ( ऋतुओं को 
जन्म देने वाळी ) और पन्द्रहवें में ऋतूनां पत्नी ( ऋतुओं की पल्ली ) ` 
कहा है । अब ऋतुओं के साथ पत्नी या माता जेसा घनिष्ट सम्बन्ध 
किसी एक दिन की उपा का तो है ही नहीं, शुव प्रदेश की एक मास की 
उपा का भी नहीं है। उस उपा का केवळ उस ऋतु से संबंध हे जो उस 
सहीने में वहाँ होता है । परन्तु ऋतुपरिवर्तन तो एथिवी के सूय की परि- 
कमा करने, या जैसा कि अपने यहाँ कहने का व्यवहार है सूर्य का ` 
प्रथिवी की परिक्रमा करने, से होता है | अतः यह तो कह सकते हैं कि 
उपामाच्र का सम्वन्ध ऋतुओं से है । यों तो ऋतुपरिवर्तन थोड़ा थोड़ा 
प्रतिदिन ही होता रहता है और जब सूय्ये पक नक्षत्न से दूसरे नक्षत्र 

में जाता है तो और भी साफ़ प्रतीत होने छगता हे, परन्तु उसकी सरर 
गणना महीनों से ही होती है । अमुक अझुक महीनों में अमुक ऋतु 
रहता है, ऐसा कहने की प्रथा आजकल भी है और वेदों मे' भी मिलती 
हे अतः मास का सम्बन्ध ऋतु से है । मास के -लिये ही तीस उपाओं 
का जिक्र किया है । उपा शब्द दिन का उपलक्षण है । यदि हमने चेत्र 
मास की प्रतिपत्‌ से आरम्भ किया था तो सब ऋतुओं में घूमते हुए 
तीस उपाओं का यह समूह फिर चैत्र की प्रतिपत्‌ पर पहुँच जायगा । 


तिलक ने“ परियन्ति घूमती हैं--पर बहुत ज़ोर दिया हे । 
उनका कहना दै कि यहाँ श्रव प्रदेश की क्षितिज पर घूमने वाली उपाओं को 
ओर साफ़ इशारा है । अतः यह देखना होगा कि दूसरे स्थलों पर कोई 
ऐसी वात मिळती है या नहीं जिससे ' परियन्ति ? की व्याख्या हो सके 
और यह निश्चय हो सके कि यह क्षितिज पर का घूमना है या वारह 
महीनों में आकाश के सत्ताइसों नक्षत्रों में घूमना है या किसी अन्य 
अकार का घूमना है। [ 


हम इसके पहिले ऐसे मंत्र उद्धत कर चुके हैं जिनमें कहा गया हे 
कि उपा का सुह पश्चिम की ओर है | यह यात घ्रुव प्रदेश की उषा 


के लिये नहीं कही जा सकती । फिर नरक ३-६१, ३ में उपा को कहा है 


' ऊध्वो तिष्ठसि '-तुम आकाश में ऊँचे पर रहती हो । यह वात 


क्षितिजवर्तिनी उधा के छिये नहीं कही जा सकती । एक और मंत्र में 


उषा के पूर्व भें उद्य होने की वात कही गयी है जब कि शु प्रदेश में 
उपा दक्षिण में रहती हे। फिर ऋक १-१२३, ८ में कहा हे 
“ सदृशीरद्य सदशीरिदुश्वा '-जैसी आज वैसी ही कार (उपाये होती 
हैं ) । यह बात कदापि ध्रुव प्रदेश के किसी भाग की उपा के लिये नहीं 
कही जा सकती । पहिले दिन उपा धुँधळी, दूसरे दिन उससे तेज, तीसरे 
दिन और तेज, यहाँ तक कि तीसवें दिन तक बहुत तेज्ञ हो जाती है । 


उषःकाल समाप्त होने पर सूर्य निकल आता है । अतः वहाँ की उपाथे 


एक दूसरे के सदश नहीं कही जा सकतीं। इम 'अचेति केतुरुषसः 
पुरस्ताच्छ्ये दिवो डुद्दितुजायमानः › ( ऋक्‌, ७-६७, २ ) पहिले 
उद्धत कर चुके हैं जिसमें सूच्यं के पूर्व दिशा में देख पड़ने की बात हे, 
अतः डपा भी उसी दिशा में होगी ऋकू ७-७६, २ भी उद्धुत हो 


चुका है जो उषा का पूर्व से उदय होना बतळाता है । अतः यह प्रमाण: 


तो यही संकेत करते हैं कि वेद में हमारे देश के साधारण उषःकाल का 

वर्णन हे । तिळक ने "परियन्ति ' की व्याख्या में ऋग्वेद के तृतीय मण्डल 
के ६१ वें सूक्त के ३ रे मंत्र का हवाछा दिया है। उसमें 


° समानमर्थं चरणीयमाना चक्रमिव नव्यस्याचब्रुत्स्व ! 


हे नव्यसि, एक ही मार्ग पर चलने की इच्छा रखने वाली, तुम चक्र 
( पिये ) की भाँति ( उसी मार्ग में ) आवृत्त हो । 


कुछ सहायता "नव्यसि? से भी मिळती है। नव्यसी का अथं है 
नयी पैदा हुईं । नित्य उद्य होने वाळी उपा को नयी उत्पन्न होनेवाली, 
नव्यसी, कह सकते हैं परन्तु तिलक कहते हैं कि शुव प्रदेश की उपा एक 
होते हुए भी प्रत्येक दिन की दृष्टि से नव्यसी कही गयी है। तथास्तु । 
समानमर्थम्‌- समान मार्ग, एक ही मार्ग--के दो अर्थ हो सकते हैं । 
नित्य उदय होने वाळी उपा सूर्य के आगे आगे चलती है, यही सब 
उपाओं का समान मागं है । तिलक कहते हैं कि खुव प्रदेश की उपायें 
क्षितिज पर घूमती रहती हैं, यह उनका समान मागं है | इसे भी 
छोड़िये । मंत्र उपा से कहता है कि तुम पहिये की भांति अपने मार्ग पर 
आरूढ़ हो, अर्थात्‌ घूमती हुई चळो । पहिये का घूमना दो प्रकार से 
होता हे । एक तो कुम्हार की चाक की भांति, दूसरे गाड़ी के पहिये 
की भांति । तिलक कहते हैं कि प्थिवी पर कहीं भी उपा गाड़ी के 
पहिया की भांति घूमती नहीं देख पढ़ती परन्तु ध्रुव प्रदेश में कुम्हार की 
चाक की भाँति क्षितिज पर घूमती हे । अतः यही अर्थ होगा । 
परन्तु उनका ध्यान एक बात की ओर नहीं गया। इसी मंत्र के 
पूर्वाध में कहा हैः ऊध्वोतिष्ठसि--तुम उँचे पर रहती हो। 
खुव प्रदेश की उपा ऊँचे पर नहीं क्षितिज पर रहती हे। इसके 
विरुद्ध दशम मण्डल के ९९बे सूक्त का ररा मंत्र सूय्ये रूपी इन्द्र के 
पराक्रम के चिपय में कहता हे कि उन्होंने तारों को 'वद्॒त्यादरथ्यचचक्र ' 
रथ पहिया की भांति घुमाया । अवश्य ही यहाँ तारों के घूमने की 
बात है, पर जहाँ तारे इस प्रकार घूमते हैं, वहाँ सूरये भी घूमता हे और 


-सूय्यं के साथ-साथ उपा भी घूमती है । तिछक की आपत्ति यह हे कि 


उपा का घूमना देख नहीं पड़ता । जहाँ उपा निकली थोड़ी देर के बाद 
सूर्य्यं का प्रकाश उसे दबा देता है । पर उपा का घूमना भी प्रत्यक्ष है । 
सब जगह एक साथ सूर्य्योद्य नहीं होता । पूं से पश्चिम चलते इए 
-देशान्तर रेखा के एक-एक अंश पर चार मिनट का अन्तर पदता है। 
यदि काशी में सूर्य्योदय ठीक ६ बजे हो: तो जो जगह काशी से ५ पच्छिम 

होगी वहाँ सूय्योंद्य ६ बज कर २० मिनट पर होगा और काशी से ५ 
पूर्व के स्थान पर काशी के सूथ्भोद्य के समय सूय्पोद्य के बाद्‌ २० 
मिनट हो चुके होंगे । इस प्रकार सूर्ये ज्यों-ज्यों पूर्व, से पश्चिम चलता 


है, त्यों-त्यों सूय्योदय भी चलता है और उसके आगे-आगे उपा भी चरती ) 


है | कोइ भी स्थान हो, चहाँ पहिले उपा के दशन होंगे तत्र सूर्य्य के । 
अतः सूर्य्य की भांति उपा भी २४ घन्टे में समूची पृथिवी की परिक्रमा 
करती है । उसकी यह चाल सूय्यै की चाळ के सदश गाड़ी के पहिये 
की भांति है। अतः उपा का घूमना उतना ही प्रत्यक्ष हे जितना कि 
सूय्ये का घूमना । 
इस सारे विचार के बाद मैं तो इसी परिणाम पर पहुँचा हूँ कि 
तैत्तिरीय संहिता में महीने की ३० सामान्य उपाओं का ही वर्णन है । 
अब जो त्रिशत्‌ पदान्यक्रमीत्‌ ( ऋकू ६-५९, ६ ) उषा के तीस 
'पद चलने की बात दे वह भी इसी प्रकार समझनी चाहिये । उसी मंत्र 
में छिखा है कि उपा अपात्‌-बे पाँव की--है, फिर मी इन्द्र और 
अग्नि की कृपा से इतना चलती है । यहाँ तीस दिन की रूम्बी उपा मानने 
“की आवश्यकता नहीं है । एक भहोरात्र ( दिन-रात ) में ३० मुहूर्त होते 
हैं । उपा के तीस पद चलने का अर्थ है तीस मुहूर्त अर्थात्‌ दिन-रात 


चलना | चह दिन रात किस प्रकार सूर्य्य के आगे-आगे चंछती रहती है. 


यह हम अभी ऊपर दिखला आये हैं । इसी प्रकार चिशतंयोजनान्येकैका 
क्रतुं परियन्ति ( त्रतक्‌ १-१२३,८ )--एक एक उपा ३०-३० योजन 
घूमती दै--की भी व्याख्या करनी होगी । सायण ने अपने भाष्य में 


` छिखा है कि सूर्य मेरु की परिक्रमा में ५,०५९ योजन प्रति दिन चलता 


और उपा उससे ३० योजन आगे रहती है। जहाँ जहाँ सूर्योदय होता है 
वहाँ वहाँ पहिले उपा देख पढ़ती है | इसीरिये सब स्थानों का ख़याळ 
करके बहुवचन का प्रयोग हुआ है ओर उपाओं का घूमना कहा गया है । 


इस पर तिलक की आपत्ति यह है कि मेरु की प्रदक्षिणा करने का अर्थ प्रथिवी. 


का घुरी पर घूम जाना है। परथिवी की परिधि लगभग २४,८०० माइळ 
है।अतः ७,०५९ योजन = २४,८०० माइळ। इससे एक योजन ४:९ माइल 
के बराबर हुआ । अतः उपा सूर्य्यं से ३० योजन अर्थात्‌ ३० ५ ४९ = 
१४७ माइछ आगे रहती है । परन्तु होता यह है कि जब सूय्य क्षितिज 
से १६ नीचे रहता है तमी उपा देख पड़ती है। जब ३६०' = २४,८७७ 
साइळ, तो १६° = ११०५ माइळ | इसका अर्थ यहद हुआ कि उषा 
सूर्य से ११०५ माइल, भर्थांत्‌ लगभग १००० साइल, आगे रहती है । 

इसमें और सायणोक्त १४७ माइल में तो बडा अन्तर है, अतः सायण 
की गणना अवैज्ञानिक, अथच, निराधार है और उनकी व्याख्या असाघु 
है । तिलक की अपनी व्याख्या तो यह दै कि जहाँ ध्रुव प्रदेश के इग्विषय 
का वर्णन है वहाँ ३० दिन का सवेरा होता है । वह कहते हैं कि योजन 
का अथे रथ, उतनी दूरी जितनी एक बार के जुते घोड़े चल सके, प्रतिदिन 
का निश्चित मार्ग, आदि होता है । वह कहते हैं कि यहाँ यह कहा गया है 
कि उपाय ३० दैनिक चक्कर पूरा करती हैं । मेरी समझ में सायण ने 
व्यर्थ लम्बी चौड़ी गणना दी । इस मंत्र का इतना ही अर्थ पर्य्याप्त हे कि 
प्रत्येक उपा अपनी निश्चित यात्रा पूरी करती है 'जो ३० योजन की होती 
है और योजन का अर्थ मुहूर्त ही करना चाहिये । उपा की यात्रा के ३० 
नियत उकडे हैं, जिनमें से एक एक उस मागं के नापने के लिये योजन है। 
__ यह अध्याय काफ़ी लस्वा हो गया है पर मैं समझता हुँ कि यह वात 
भी स्पष्ट हो गयी होगी कि ऋग्वेद्‌ में जिस प्रभात का वर्णन है वह 
सप्तप्तिन्धव का प्रभात हे, ध्रुव प्रदेश के किसी विद्येप टुकड़े का 
प्रभात नहीं । 

तेरहवाँ अध्याय 


लम्बा अहोरात्र 


तिलक कहते हैं कि कुछ प्राकृतिक इरिवपर्यो में ऐसा अन्योन्याश्चय 
सम्बन्ध है कि यदि एक के अस्तित्व का पुष्ट प्रमाण सिक जाय तो दूसरे 
के लिये किसी नये प्रमाण को ढँढने की आवश्यकता ही नहीं रद्द जाती । 
यह बात सर्वथा ठोक है। असि और धूम का ऐसा सम्बन्ध है कि यदि 
कहीं धुवाँ उठता देख पढे तो हम बिना संकोच के कह सकते हैं 
कि वहाँ कहीं निकट में ही आग भी होगी । दिन देख कर रात और 
रात देख कर दिन का अनुमान करने में किसी को रुकावट नहीं होती । 
इसी प्रकार यदि पिछले अध्याय को पढ़ने के बाद किसी को यह विइवास 
हो ज्ञाय कि वेद में जिस प्रभात का वर्णन है वह शुवाधः प्रदेश 
( ्ुव प्रदेश से नीचे का प्रदेश ) नहीं वरन्‌ ध्रुव प्रदेश का ही प्रभात है 
तो फिर उसे दूसरा प्रमाण हूँढ़े विना ही यह मान छेना चाहिये कि 
जिन छोयों ने वह प्रभात देखे थे उन्होंने शुव प्रदेश के लंबे दिन रातों 
का भी अनुभव किया ही होगा! पर जो लोग इस बात को स्वीकार 
करने को तैयार नहीं हैं या जिनको प्रभात-सम्बन्धी प्रमाण ही पुष्ट नहीं 
` जैंचते उनके लिये तिळक ने दिन रात के विषय में भी प्रमाण दिये हैं । 
यह स्मरण रहना चाहिये कि ठीक ध्रुव विन्दु पर तो दिन रात छः छः 
महीने के होते हैं पर उससे नीचे उतर कर धुव प्रदेश में एक लम्बा दिन, 
जो २४ घंटे से लेकर स्थानभेद से कई महीनों तक का हो सकता हे, 
इसी प्रकार को एक लम्बी रात, इनके बीच में लम्बा प्रभात और लम्बी 
सन्ध्या तथा कुछ साधारण प्रभात-सन्ध्यां युक्त साधारण दिन रात जो 
२४ घंटे से बड़े नहीं होते--यही इइय देख पड़ता है। अतः यदि मंत्र- 
द्रष्टाओ ने लम्बी उषाओं की ओर संकेत किया है तो लम्बे दिन रात की 
ओर भी संकेत किया होगा और स्यात यह बात भी इशारे इशारे में 
कह दी होगी कि उन्होंने उस जगह लम्बे और साधारण दोनों प्रकार के 
अहोरात्र देखे हैं । 

अन्धकार और प्रकाश के युद्ध का नाटक मनुष्य बराबर देखता दै । 
चहद स्वयं प्रकाश को पसन्द करता है । अन्धकार में चाहे थोड़ी देर तक 

CC-0. Jangamwadi Math Collection. Digitized by eGangotri 


७! 


(११७ ) 


उसे विश्राम भी मिलता हो पर वह अपने को विवश सा पाता है। 
प्रकाश में ही उसके सारे व्यापार होते हैं । हज़ार हज़ार युक्ति निकाल 
कर वह अँधेरे को उँजाळे में बदलने का प्रयत्ञ करता है। फिर वेदिक 
आय्यों को तो प्रकाश और भी प्यारा था. क्योंकि उनके सारे यज्ञ- 
याग प्रायः प्रकाश काछ' में ही होते थे। अन्घकार भी कई प्रकार का 
होता है। कभी थोड़ी देर के लिये कुहिरा, गदं, बादल आ जाता है । 
प्रतिदिन रात के समय कुछ घंटों तक अँधेरा रहता है, वर्षा में कभी 
कभी कई दिनों तक छगातार अंधेरा छाया रहता है, और एक प्रकार से ' 
तो कई महीनों तक अन्धकार प्रकाश को दबाये रहता है । तारे, अभि, 
उपा, चन्द्र, सूर्यं यह सभी प्रकाश - देनेवाले हैं। वेदों में प्रकाशमान 
पदाथा में सर्चश्रेट पदार्थ को, प्रकाश. देने वाली शक्ति को, उस शक्ति को 
जो सूर्यादि के भीतर विद्यमान है और इनकी प्रेरक है, इन्द्र साना राया: 
है और अन्धकार की शक्ति को घुत्र कहा गया है। इन्द्र और इन्द्रसेना - 
एक ओर, बुन्न और दुत्रसेना दूसरी ओर, निरन्तर छबते रहते हैं। 
जीत तो इन्द्र की होती है पर चृत्र लोगों को काफी तंग कर लेता हे। 
यह तो भौतिक जगत्‌ की बात हुईं पर अन्तःकरण के "भीतर भी सत्‌ 
और असत्‌ बृत्तियों में, पुण्य और पापमय आवां में, आशा :और 
निराशा में, उत्साह और चिन्ता में, संघर्ष होता रहता है । पुण्य प्रकाश- 
मय है; पाप अन्धकारमय है। अतः इन्द्र और: चत्र का क्षेत्र केवल 
भौतिक जगत्‌ तक परिसीमित नहीं है, मानस जगत्‌ में भी है । 

इन बातों को ध्यान में रख कर हम _लस्वे दिवारात्र के प्रमाणों पर 
विचार करेंगे । तिलक कहते हैं कि ऐसे मन्त्र भरे पड़े हैं जिन में रात से 
और अँधेरे से घबराहट अतीत होती है, यह प्रार्थना की जा रही है कि 
किसी प्रकार इसका अन्त हो, किसी प्रकार हम इसके पार पहुँच जायें। 
चह कहते हैं कि यह बात श्रुवाधः प्रदेश की दस-बारह घंटे की रात के 
विपय में नहीं कही जा सकती । जंगली मनुष्य भी जानते हैं कि रात 
कुछ घंटों में समाप्त होगी और एक नियत समय के पीछे दिन अवश्य 
होगा, फिर आय्ये लोग जिनको ज्योतिष का इतना ज्ञान था एक छोटी 
सी रात और कुछ घंटों के अँधेरे से क्यों घबराते । यह तक तो ठीक है 
पर यही आक्षेप उनके मत पर “भी तो हो सकता है। आय्यं लोग, 
यदि वह भ्रुव प्रदेश में रहते थे तो, यह भी तो जानते ही रहे होंगे कि 
एक नियत समय के बाद, चाहे चह समय कुछ छम्वा ही क्यों न हो,दिन 
अवश्य होगा और उनके ज्योतिष ने उनको यह भी बतछा ही दिया 

होगा कि उस नियत काळ के पहिले दिन कदापि न आ जायगा चाहे 
कितना भी प्रछाप किया जाय । फिर उनके जैसे समझदार लोग क्‍यों 
इतनी घबराहट दिखलाते थे ? 

मा नो दीघो अभिनशन्तमिस्राः ( ऋक्‌ २-२७, १४ )--हम को 
लम्बा अन्धेरा अभिभूत न कर छे। तिछक कहते हैं दीघोतमिस्राः 
का अर्थ है लगातार आनेवाली कई अन्धेरी रातं । ऐसा मानने का कोई 
कारण नहीं है। सायणादि ऐसी जगहों में जाड़े की छम्बी रात का अर्थ 
छेते हैं । चह भी हो सकता है; या साधारणतः घोर अन्धकार से बचाने 
की प्रार्थना हो सकती है । - 


: सातवें मण्डल के! ६७बे सूक्त का ररा मन्त्र कहता है-अदश्चन्त- 


मंसः चिद्न्ताः--अन्धकार के “अन्ताः? देख पढ़ते हैं। सायण के अनुसार 


"अन्ताः? का अर्थ हेः प्रदेशाः? अन्धकार के प्रदेश देख पढ़ते हैं। तिलक 
कहते हैं कि इसका अर्थ है सिरे; अन्धकार के सिरे देख पड़ते हैं । उनके 
मत में यदद बात धुवप्रदेश में ही कही जा सकती है। में इस तर्क को 
नहीं समझ पाया, चाहे अन्ताः का कुछ भी अर्थ हो, इसमें ध्रुव प्रदेश 


की तो कोई वात नहीं हे, हाँ उसके विरुद्ध एक बात है। इसी मन्त्र की 


दूसरी पंक्ति में कहा है “अचेतिकेतुः पुरस्तात्‌ जायमानः” सूरये पूर्व- 
दिशा में देख पढ़ता है; जो कि भूच प्रदेश में असम्भव है। 


द्शम-मण्डळ के १२७बे सूक्त को रात्रि सूक्त कहते हैं । इसका ६ॐ 


सन्त्र रात्रि से कहता दे अथा नः सुतरा भव--इमारे लिये सुदर (सुगमता 
से पार जाने योग्य) हो । इसके परिशिष्ट में कहा है भरे:प्पर्‌शीमहि, 
भद्रे पारमशीमहि-हम उस पार पहुँच जायँ,इम उस पार पहुँच जावै । 
तिलक कहते हैँ कि यह प्रार्थना लम्बी धुव अदेशीय रात के विपय में ही 
की जा सकती है पर इसका निर्णयः इस सूक्त में ही हो जाता है। ६चें 
मन्त्र के अन्त में यह शब्द आये हें अथा नः सुतरा भच जिनके अर्थ के 
सम्बन्ध में विवाद है.। हम ५चाँ, और ६चां मन्त्र पूरा पूरा देते हैं :--- 

. निग्रामासो अविक्षत निपद्वन्तो निपक्षिणः । 

_ निश्येनासञ्चिदर्थिनः ॥ 


` यावया दक्यं चरक यवयस्तैनमूम्य । 
अथा नः सुतरा भव ॥ ( ऋक्‌ १०--१२७, ५ व ६ ) 


सब लोग सो रहे हैं, पाँव वाले गछ घोडा आदि पशु, चिढ़ियाँ तथाः 


शीघ्रगामी श्येन ( बाज चिड़िया ) सो रही हैं.। 

हमसे भेढ़ियों को दूर करो चोरों, को दूर करो, हे रात्रि हमारे लिये 
सुतर हो । 

यह तो श्रुवप्रदेश में होता नहीं कि पञ्च, पक्षी और मलुष्य कई 
महीनों तक सोते रहें, अतः यह साधारण रात का-ही वर्णन है, उसी के 
पार जाने की प्रार्थना है । 

पर इस प्रार्थना करने की आवश्यकता पड़ी ही क्यों ? चोर भेड़ियों 
का ही डर था या कुछ और । तिलक कहते हैं कि तैत्तिरीय संहिता से 
इस वात पर स्पष्ट प्रकाश पड़ता है। उसमें एक जगह आया है चित्रा- 
चसो स्वस्ति ते पारमशीय ( तैः संः १,५, ५, ४ ) हे चित्रावसु, इम 
कुशळपूर्वक तुम्हें पारं कर जाये । थोड़ा आगे चलकर संहिता ने स्वयं 
इस मन्त्र का अर्थ बतला दिया है-राचिर्वे चित्रवसुरव्युष्य्यै वा 
पुरा ब्राह्मणा अभैषुः ( ते: सं: १,५,७,५ ) चित्रवसु रात्रि है । प्राचीन 
काळ में ब्राह्मण डरते थे कि व्युष्टि न होगी ( अर्थात्‌ सवेरा न होगा )। 
सायण इस डर को इस प्रकार समझते हैं : हेमंततों रात्रेदीघेत्वेन 
पातं न भविष्यत्येवेति कदाचिद्‌ व्राह्मणा भीवाः हेमन्त ऋतु में 
रात के लम्बी होने से कदाचित्‌ ब्राह्मण डरते थे कि प्रभात न होगा । 
इस पर तिलक की आपत्ति यह है कि हेमन्त की रात कितनी भी लम्बी 
हो, उस समय के छोग जानते थे कि उसका अन्त होगा और सवेरा 
होगा । यह घबराहट तो -धुवप्रदेश में ही हो सकती थी। तैत्तिरीय 
संहिता आज से लगभग ४,५०० वर्ष पूर्व की है। उस समय ऐसी 
जनश्रुति रही होगी कि किसी समय में रात बढ़ी लस्बी होती थी और 
लोग उससे घबरा उठते थे । इसीलिये कहा है कि पुरा--प्राचीन काळ 


में ब्राह्मण डरते थे । 


अब जहाँ तक डरने की वात हे, में पढिले ही किख चुका हँ कि 
भब प्रदेश की रात से डरना उतना ही पागलपन था जितना कि जाडे की 
रात से । दोनों की रूम्बाई का परिज्ञान -था, दोनों के बाद सवेरा होना 
अनुभव का प्रत्यक्ष विषय था । पर विचारणीय बात यह हे कि प्राचीन 
काल में ब्राह्मण ही क्यों डरते थे ? उनको तो ज्योतिष का ज्ञान था, 
अतः सबसे निडर होना चाहिये था । यह ब्राह्मण शब्द ही इस संत्र के 
अर्थ समझने की जी है । ब्राह्मणों को जागरण करना पड़ता था ताकि 
प्रभात होते ही, उपा का प्रथम दर्शन होते ही, दैनिक यज्ञ आरम्भ किय 
जाय । यह तो हो ही नहीं सकता कि वह ढोग कई महीने की लम्बी रात 
में बराबर जागते रहे हों परन्तु साधारण रातों में जागना सम्भव था। 

यदि वह सो जायें तो प्रातःक्रिया, चाहे वह अपने घर की जाय चाहे 
यजमान के यहाँ, अइ हो जाय । अतः उन्हें बरावर सतर्क रहना पड़ता 
था | अतः उनका घबरा उठना, और यह कह उठना कि ' हे भगवति 
रात्रि, तुम किसी तरह समासं हो? स्वाभाविक था । आज भी जिसको रात 
भर जागना पड़ता हे वह कह उठता है कि भगवान्‌, इस रात का कभी 
अन्त होगा या नहीं । संहिता ने जो यह कहा है कि पुरा- प्राचीन काल-- 
में---इसका स्पष्ट भाव यह है कि जब इस संहिता का निर्माण हुआ उस 
समय इस सत्र की प्रथा उठ गयी थी । इस संहिता का काळ यदि ऋग्वेद 
से ४०००-५००० वर्षं पीछे का है तो.इसमें कोई असम्भव बात नहीं है । 
ऐसे बहुत से वैदिक सत्र थे जो पीछे से अप्रचलित हो गये | इस पुरा के 
गर्म में ध्रुवप्रदेश में निवाध् की सस्ति नहीं, नित्य रात भर के जागरण 
के पीछे ग्रातःकाळ किये जाने वाळे सत्रों के प्रचलित रहने के काळ की 
स्मृति भरी है । 

धुक मंत्र में तिलक को ध्ुव-प्रदेश के दोनों प्रकार के दिनों--लम्बे 
दिन और साधारण २४ घन्टे वाले दिन -का संकेत मिला है । वह मंत्र 
इस प्रकार है :-- 


नाना चक्राते यम्या वपूंषि तयोरन्यद्रोचते कष्णमन्यत्‌ । 
श्याचीच यद्रुषीच स्वसारौ मददद्देवानामसुरत्वमेकम्‌ | 


( ऋक्‌ ३-५५, ३३) 


यमज जोड़ी ( साथ पैदा हुए, जोड ) नाना वपु धारण करती है, 
उनमें एक चमकती है, दूसरी कष्णवर्ण है, सावली और गोरी दोनों बहिनें 
हैं, यह देवों का एक ( मुख्य ) असुरत्व ( देवत्व ) है । 


इस मंत्र में अहोरात्र- दिन रात का वर्णन है। नाना वषु 
अर्थ सायण ने झुक्ल' कृष्णादि रूप किया है पर इसपर तिळक का आक्षेप 
ठीक है कि दो ही तो दिन रात के रंग होते हैं, हरे पीले नीले दिनरात तो 
होते नहीं फिर नाना कहना निरर्थक है और झुक्छ कृष्ण के साथ आदि 
जोड्ने से कोई अर्थ नहीं बनता । इस छिये नाना वपु का अर्थ दिन रात 
की लम्वाई को ध्यान में रखकर करना चाहिये । मैं भी इससे सहमत हूँ | 
ग्रथिवी पर भिन्न भिन्न स्थानों में अहारात्र की लम्बाई में बढ़ा अन्तर हे 
और एक ही स्थान में ऋतुमेद से अन्तर पढ़ता रहता है। अतः एक विषु 
चत्‌ रेख! को छोड़कर अन्यत्र दिन रात को नाना चपुधारी कहना ठीक ही 
हे । अब विवादग्रस्त विषय आता है । तिलक कहते हैं कि एक चमकती 

है, दूसरी कृष्ण है तथा साँचली और गोरी दोनों बढने हैं, यह 
दो वाक्य क्यों कहे गये ? यह तो एक ही बात दुहरा दी गयी। 
यह कुछ अच्छा नहीं लगता । अतः दोनों पंक्तियों के अर्थ में कुछ भेद 
होगा । वह दिखलाते हैं कि वेदों में दिन रात के लिये कई शब्द आये हैं ।, 
जैसे कहीं कहीं उपासानक्ता ( उपा और रात ) का प्रयोग हुआ है और 
कहीं कहीं अहनी का प्रयोग हुआ हे, यद्यपि साधारणतः अहः का अर्थ 
दिन होता हे | अब इन दोनों प्रयोगों में कोई सेद्‌ हे या नहीं. अर्थात्‌ 
` दोनों एक ही प्रकार के दिन रात हैं या दो प्रकार के ? तिलक का निजी 
सत है कि जब दो प्रथक्‌ एथक शब्द हैं तव उनका वाच्यार्थ भी पृथक्‌ ही: 
होगा । अतः इनमें से एक तो साधारण २४ घन्टे चाला अहोरात्र होगा,. 
दूसरा कई सहीने वाळा लम्बा दिन-रात । ऊपर दिये गये संत्र सें भी इन्हीं 
दोनों मकार. के दिन रातों का ज़िक हे, और यहद तो स्पष्ट ही है कि पेसे: 
दो प्रकार के अहोरात्र धुब प्रदेश में ही देखे जा सकते ह - 

यह सारा तर्क असन्तोपकर है । पहिले तो यदि वेद मंत्र में एक हीः 
साव दो वाक्यों सें कहा गया तो इसमें कोई आइचय्य की बात नहीं हे ।. 
फिर यह भी कोई वात नहीं है कि जब उषासानक्ता और अहनी दोनों: 
शब्दों का अर्थ दिनरात है तो उनसे दो विभिन्न प्रकार के दिनरातों की: 
ओर लक्ष्य है । एक भाषा में अनेक समानार्थक शब्द होते हैं । क्या ऐसा: 
माना जाय कि वारि, जल, आपः, से तीन विभिन्न प्रकार के पानियों 
का तात्पय्थ है ? पर यदि दोनों नाम एक ही साथ आयें तब क्या होगा,. 
जैसे उभे यथा नो अहनी निपात उषासानक्ता करतामद्व्ये ? 
( ऋक ४-५५, ३ ) यहाँ उषासानक्ता और अदनी दोनों से रक्षा 
करने की प्रार्थना की गयी है | तिलक तो यही कहते हैं कि यहां दोनों 
प्रकार के दिन रातों की ओर संकेत है पर इस निराधार कल्पना की कोई 
आवश्यकता नहीं है । अह शब्द के कई अर्थ होते हैं। बह अह धातुः 
से निकला है, जिसका अर्थ है चमकना । सायण ने इस मंत्र में अहनीः 
का अर्थ द्यावाएथिवी किया है | यह बैदिक व्यवहार के अनुकूल द्दे 
यहाँ द्यावाएथिवी औरं उपासानक्ता ( दिन-रात ) से रक्षा करने की 
प्रार्थना की गयी है। अतः जब कहीं स्पष्ट जिक्र नहीं मिलता तो एक 
जगह दिन रात का दो वाक्यों में बर्णन देख कर यह मान बैठना कि वहाँ 
दो अकार के दिन रातों की ओर संकेत हैं कुछ ठीक नहीं जँचता । - 

अब एक अमाण छस्वे दिन का भी देखना है जो नीचे छिखे मंत्र रें 
मिलता सा प्रतीत होता है: - 

वि सूय्यों मध्ये असुचद्रथं दिवो विदद्दासाय प्रतिमानमार्यः । 
डह्वानि पिप्रो रसुरस्य मायिन इन्द्रो व्यास्यच्चकुवाँ ऋजिशिवना ॥ 
( ऋक्‌ १०-१३८,३ ). 


| सूय्ये ने आकाश के बीच में अपने रथ को मुक्त कर दिया ; आर्य्य ने 
दास के लिये प्रतिक्रिया की । इन्द्र ने मायावी असुर पिप्रु के दृद दुर्गो कोः 
ऋजिश्‍्विन के साथ मिल कर गिरा दिया । 


यहाँ रथ को सुक्त कर दिया का अर्थ सायण ने यह किया है कि 
सूय्ये ने लगाम ढीली कर दी, ताकि घोड़े खुळ कर चळ सकें । यह 
अर्थ ठीक जँचता है । यदि दास या असुर ने अन्धकार उत्पन्न करके 
सूर्यं की गति अवरुद्ध कर दी थी तो इसका भ्रतिकार भी यही होगा 
कि अवरोध हरा दिया जाय और सूर्य्यं का रथ चलने गे | तिलकः 
यह अर्थ करते हैं कि सूर्य्य ने घोड़ों को खोळ दिया, बीच आकाश ऊँ 
रथ खड़ा कर दिया और इससे यह तात्पर्य निकाते हैं कि दिन बहुत 
लम्श्रा हो गया | इस अर्थ की अनुपयुक्तता इतने से ही सिद्ध हो जाती है 
कि दिन चाहे कितना भी रम्बा हो पर भ्रुव प्रदेश में भी सूर्यं आकाश 
मे टिकता नहीं, बराबर घूमता रहता है । इसलिये साधारण खश को 
परित्याग करने की कोई आवश्यकता नहीं हे । Fs 

जिस अँधेरे से. बचने के छिये प्रार्थना की जाती है और जिस 
- प्रकाश की याचना की जाती है वह भौतिक अँधेरा-उजाका, रात-दिनः 
तो हैं ही पर कहीं कहीं यह शब्द पुण्य-पाप, अधम्मं-धर्स के, लिये भी 
आते हैं | ऋगेद के दूसरे मंडळ के २७ घें सूक्त के १४ वें मंत्र में 
दीर्घाः तमिस्राः से बचने की प्रार्थना है । इनका सीधा अर्थ तो दीघ 
अन्धकार ही है पर बहुवचन प्रयोग से तिळक छस्ची राते ऐसा अर्थ 
करते हैं। अब इसी के आगे पीछे के मंत्रों को देखने से पता चलता हेः 
कि यहाँ धर्म्माधर्म्म का प्रसंग हैः आर्थी पाप के अन्धकार से बचकर 
पुण्य के प्रकाश में जाना चाहता है। पाँचवें मंत्र में आदित्य, अर्य्यमा.. 
मित्र और वरुण से कहा गया है कि यदि आप रक्षा करें तो न 
श्रेवढुर्तानिवृज्याम्‌- मैं पापों को, जो गड्ढों की जोति मार्ग में हें 
स्याग दूँ । नवाँ मन्त्र कहता हे: 


जीरोचना दिव्या धारयन्त हिरण्ययाः शुचयो धारपूताः । 
अस्वप्तजों अनिमिषा अद्ब्धा उरुशंसा ऋजचे मर्त्याय 

दिव्य, सुन्दर आभूषणों से युक्त, पवित्र, निरन्तर जागनेवाले, पछक न 
मारने वाले, निर्मल, अहिंसित आदित्य धर्म्मात्मा मनुष्य के लिये तीनों 
अकाशमान लोझें को धारण करते हैं । 

अतः यह स्पष्ट है कि यहाँ भूमण्डळ के किसी प्रदेश विशेष की रात 
का या उसके बाद आनेवाले दिन का चर्चा नहीं है, पाप से बचकर 
दिव्य लोकों में जाने की आकांक्षा व्यक्त की जा रही है । 

चोदहवाँ अध्याय 
| मास और ऋतु 


यदि वेदिक आय्यै कमी ध्रुव प्रदेश में रहते थे तो ऋर्वेद में उनके 

सास और ऋतु विषयक अनुभव भी मिलने चाहिये । जैसे, उदाहरण 
के लिये मान लीजिये कि कुछ छोग भुव प्रदेश के पेसे भाग में रहते 
थे जहाँ एक महीने तक सवेरा रहता था। उन छोगों ने ३० दिन के 
अभात के साथ साथ लगभग सात महीने तक लगातार दिन भी देखा 
दोगा और इन दोनों इस्विपयों का कुछ न कुछ वर्णन कर गये होंगे । 
तिलक के अनुसार दोनों बातें ऋग्वेद में मिळती हैं । हम ३० दिन के 
प्रभात सम्बन्धी प्रमाणों का तो अनुशीळन कर चुके हैं, अब दूसरी बातों 
कके सम्बन्ध में जो प्रमाण दिये जाते हैं उनको भी देखना आवश्यक है । 
, सूर्यं को माचीनकाळ से ही सप्ताश्व ( सात घोडों वाळा ) मानते. 
आये हैं। अथवंवेद में सूर्य॑ की सात चमकीली किरणों का जिक्र है। 
` ऋग्वेद के प्रथम मण्डर के ५० वें सूक्त के ८ वें सन्त्र में कहा है कि" 
सूर्य्यं के रथ में सात घोड़े हैं, इसके बाद के ५ वें मन्त्र में कहा है कि 
सूर्ये अपने रथ में सात घोड़ियों को जोत कर चळ रहे हैं, पर इसी 
मण्डल के १६४वें सूक्त का ररा मन्त्र कहता है :-- 


सप्त युञ्जन्ति रथमेकचक्रमेको अश्वो बहति सप्तनामा 


. एक पहिये का रथ है, उसमें सात घोड़े लगे हैं (या यों कहिये कि ) 
सात नामों वाला एक घोड़ा ज॒ता है। ; 


सूर्य्य के साथ इस सात की संख्या का कोई विशेष सम्बन्ध है । 
नरक ९-११४, ३ सें कहा हे कि सात सूरय हैं। अदिति की कथा ने इस 
चात को और भी स्पष्ट कर दिया है। दशम मण्डल के ७२ वे सूक्त में 
अदिति दाक्षायणी ने देवों के जन्म की कथा स्वयं कही है । यह कथा तो 
वहा से आरम्भ होती है जहाँ देवानां पूर्व्ये युगेऽसतः सदजायत. 
देवों के पूव युग में असत्‌ से सत्‌ उत्पन्न हुआ। चौथे अन्त्र में कह्दा हे 
वके अदिति से दक्ष उत्पन्न इए ओर फिर. दक्ष से अदिति उत्पन्न हुई । 

इसका चाहे जो कुछ अर्थ हो, ५ वाँ मन्त्र कहता हे कि अदिति से देवगण 
उत्पन्न हुए । ८ वाँ और नवाँ मन्त्र सूर्य का जिक्र करते हैं-- 


अष्टौ पुत्रासो अविते ये जाता स्तन्वस्परि। 
देवां उपप्रैत्सप्तमिः परा मार्ताण्डमास्यत्‌॥ 
सप्तभिः पुत्रैरदितिरुपप्ैत्पूब्यं युगम्‌। 
प्रजाय सृत्यचे ` त्वत्षुनमौर्ताण्डमाभरत्‌ ॥ 
अदिति को जो आठ लड़के हुए उनमें से सात को लेकर वह देवों के 
पास गयी । आठवें मार्ताण्ड को उसने ऊपर फेंक दिया । 
सात लड़कों के साथ अदिति पूवे युग में पास गयी । जन्म और मरण 
के लिये मार्ताएड को रक्खा । 


अदिति के आठों छड़कों के नाम तैत्तिरीय आरण्यक में इस प्रकार 
बताये गये हैं : मित्र, वरुण, घाता, अर्य्यमा, अंश, भग, इन्द्र और 
विवस्वान्‌ । पहिले सात आदित्य .कहछाते हैं, आठवें विवस्वान्‌ का नाम 
मार्तण्ड भी हे । इनके दूसरे नाम आरोग; आज, पटर, पतंग, स्वर्णर, 
ज्योतियीमान्‌, विभास और कश्यप भी दिये गये हें । तैत्तिरीय बाह्मणः 
सें बतलाया गया है कि आठवें लड़के का मार्ताण्ड नास इस लिये पड़ा 
कि वह सरे ( कच्चे या बिगड़े हुए ) अण्डे से उत्पन्न हुआ । 

साधारणतः वेदिक भाषा में मित्र, भग, अर्यमा, आदित्य, सूर्य, 
विवस्वान्‌ पर्यवायवाची समझे जाते हैं । लौकिक संस्कृत में भी आदित्य, 
सूर्य्य, रवि, मार्तण्ड, विवस्वान्‌ का एक ही अर्थ लगाया जाता है। यदि 
यह व्याख्या वेदसम्मत है तव तो अदिति के उपाख्यान का अर्थ यह 
हुआ कि अदिति के सन्तानो में आउ सूर्य्यं हुए । उनमें सात तो देवों के 
पास पहुँचाये गये, एक सूर्य्य इस योग्य नहीं समझा गया । - 

तिलक सूर्ये-सम्बन्धी इन बातों के बारे में यह तकं करते हैं कि ध्रुव 
प्रदेश के उस भाग में जहाँ आर्य्यंगण रहते थे सात महीने तक दिन 
रहता था । इसीछिये सात आदित्य--एक-एक महीने का एक-एक: 
आदित्य--गिनाये गये हैं । यह महीने उँजाले थे, इनमें यज्ञयागादि होते 
थे, अतः इन आदित्यों को देवों के समीप पहुँचा बतलाया गया है । 
इनके बाद जो अँधेरा समय आता हे उसका अधिष्ठाता आठवाँ सूर्य 
है, जो देव समाज से दूर रक्खा गया । इसी कारण सूर्य्य के सात घोड़े 
बतलाये गये हैं । न्यूटन ने सूय्ये के प्रकाश का विइलेपण करके यह सिद्ध 
किया कि इवेत रंग सात रंगों के योग से बनता है परन्तु. ऐसा मानने 

का कोई कारण नहीं है कि प्राचीन ऋषि इस बात को जानते थे। सात 
आदित्य एक एक महीने से सम्बद्ध हैं ऐसा मानने का यह भी कारण है 
कि आजकळ द्वादश आदित्य माने जाते हैं, जो एक एक मास के 
अभिष्टाता हैं। जैसा कि शतपथ ब्राह्मण (११, ६, ३, ८) में कहा है-- 
कतम आदित्या इति । ड्वाद्श मासा संवत्सरस्येत आदित्याः 
कितने आदित्य हैं ? वर्ष में बारह महीने होते हैं, यही आदित्य हैं । 
यह जो कहा गया है कि "पूवे युग में ऐसा हुआ” इस मत को और 
भी पुष्ट करता है । नवें मण्डल के ६३वें सूक्त के ९वें मन्त्र में सूर्यं के 
दस घोड़ों का उल्लेख है । सम्भवतः यह किसी ऐसी जगह की स्मृति है 
जहाँ दस महीने तक लगातार उजाला रहता था। | 
पर यहद तर्क इस आधार पर ही उठहरा हुआ है कि आदित्य और 
सूर्य एक ही वस्तु हे। परन्तु ऋग्वेद में ऐसे प्रत्यक्ष प्रमाण हैं जिनसे 
यह प्रतीत होता है कि दोनों में भेद है । जेले--- 
सप्त दिशो नाना सूय्योः सत होतार ऋत्विजः। 
देवा आदित्या ये सप्त तेभिः सोमाभिरक्ष न इन्द्रायेन्दो परिस्रच ॥ 
( ऋक्‌ ९-११४, ३) 
सात दिशाये हैं, नाना सूर्य्य हैं, सात यज्ञ करनेवाले हैं, सात आदित्य 
देव हैं, हे सोम इन सव के साथ हमारी रचा करो, हे इन्दु इन्द्र के लिये तुमः 
टपको ( अर्थादि की बृष्टि करो) 


यहाँ सायण का कहना है कि विशाय याँ तो आउ हैं पर मिस 
दिशा में सोम होता है उसको छोड़कर सात ही गिनायी गयी हैं और 
नाना भरतुओं के अधिष्टाता होने के कारण सूर्य्यं को नाना कह हे । 
अस्तु, पर यहाँ नाना सूर्य और सात आदित्य एक ही - मंत्र में गिनाये 
यये हैं, इससे तो आदित्य और सूर्य में भेद जान पड़ता है। 

सन्ध्या करने वाले नित्य ही इस सन्त्र का पाठ करते हैं :-_ 


चित्र देवानासुद्गादनीकं चक्षुमित्रस्यवरुणुस्याग्नेः । 
आपाद्यावापृथिवीअन्तरित्तं सूय्य आत्मा जगतस्तस्थुषश्च ॥ 
( ऋक्‌ १--११५,१ ) 
देवों के तेज का समूह, मित्र, वरुण और अभि की आँख, विचित्र रूप 
से उदय हुआ ; उसने आकाश प्रथिवी और अन्तरिच को व्याप्त कर लिया 
सूर्य्ये चराचर दोनों की त्मा 


आत्मा है 

इस मंत्र में सूय्यै को मित्र, वरण और अभि .की आँख कहा दै। 
मित्र और वरुण आदित्यां में हैं। अतः सूर्य आदित्यां से भिन्न माना 
गया । इसी के चार मंत्र आगे, पाँचवें मंत्र में, कहा है :— 

तन्मित्रस्य वरुणस्याभिचक्षे सूथ्यों रूपं कणुते द्योरुपस्थे । 

मित्र और वरुण के सामने सूर्य आकाश के मध्य में प्रकाशमान रूप 
दिखलाता है । 

यहाँ भी वही पार्थक्य वाली वात प्रकट होती है। और भी ऐसे 
कई मन्त्र हैं, यथा-- 


यद्दसूय्यै ब्रचोऽनागा उद्यन्मित्राय वरुणाय 
( चक्‌ ७-६०-१ ) 
यदि हे सूर्य्यं, तुम उदय होकर मित्र और वरुण से हमारे विषय में कद 
दो कि यह लोग निष्पाप हैं । 
यहाँ भी वही सेद की वात स्पष्ट है। निम्न -लिखित सन्त्र तो और 
भी स्पष्ट है :-- 


उद्धां पुक्षालों मधुमन्तो अस्थुरा खूथथां अरुहच्छुक्रमण: । 
यस्मा आदित्या अध्वनो रदन्ति मित्रो अय्येमा वरुणः सजोषाः ॥ 
( रक्‌ ७-६०, ४ ) 
` हे मित्रावरुण, तुम्दारे लिये मधुयुक्त अन्नादि ( पुरोडाश ) तैयार है 
ओर सूर्य्य प्रदीप्त अर्णव ( समुद्र--यहाँ अन्तरित ) पर चढ़ रहा है, जिसके 
चलने के लिये समान प्रेम करने वाले आदित्य, मित्र, अर्यमा और वरुण, 
मार्ग खोदते हैं । ु 
इसके बाद आदित्य और सूर्य के एथक्तव में कोई सन्देह नहीं रह जाता। 
सूर्य्यं तो जगत्‌ का प्रकाशक है ही परन्तु आदित्यगण केसे हैं, यह 
बात इन मन्त्रों में बतलायी गयी है-- 
इमं स्तोमं सक्रतवो मे अद्य मित्रों अयेमा वरुणो जुषन्त । 
आदित्यासः शुचयो धारपूता अद्जिना अनवद्या अरिष्टाः ॥ 
( ऋक्‌ २-२७, २ ) 
त आदित्यास उरचो गभीरा अद्व्धासो दिप्सन्तो भूर्यच्ताः । 
अन्तः पश्यन्ति चुजिनोत साधु सर्च राजभ्यः परमाचिद्न्ति॥ 
( 

' घारयन्त आदित्यासो जगत्स्था देवा विश्वस्य भुवनस्य गोपाः ।' 
दीर्घाधियो रक्षमाणा असुयैम्चताचानश्चयमाना ऋणानि ॥: 
दै ( 393 953 ४ ) 
आज इस खोत्र को समान कलु ( प्रज्ञा या कर्म्म वाले ) आदित्य मित्र 
अर्यमा वरुण स्वीकार करें । वह पवित्र, निर्मल, पापरहित, सव पर अचुग्रहः 
करने वाले, अहिंसित हैं । 
वह आदित्य महान, गम्भीर, शत्रुओं से अजित,शन्रुओं को जीतने वाले, 
अ बहुत सी शराँख वाले या बहुत तेज वाले ) हैं । मनुष्यों के भीतर 
पाप आर पुण्य को देखते हैं, सब दूर से दूर की बातें इर र के 
Pa दूर की बातें इन राजाओं के 
| ल स्थावर और जंगम जगत्‌ को धारण करते हैं, सारे भुवन के 
न I ( दीष ज्ञान अथवा कर्म्म वाले ) जीवों के. प्राणों के हेतु- 
» ऋतावान ( सत्यवान अथ हो ए 
र वा यज्ञवान ), ( उपासकों के ) ऋणों को दूर 
“यह वाते भतिक सूर्य्यं के लिये नहीं कही-जा सक्तां । अदिति के 
झु उत्र आदित्य जिनको वह देवों के पास ले गयी अर्थात्‌ जो दे 
० में हैं इस दृश्य सूर्य के प्रेरक हैं । उनसे ही इसको तेज प्राप्त होता" 
|) पर ही इसका मार्ग निश्चित किया है। वह स्वयं ऋत--सना-- 
छ हालको बशावर्ती हैं परन्तु इस इतने बन्धन को छोड़कर 
त्र की भांति स्वतन्त्र हें। उनका आउचाँ भाई उनकी आज्ञा में. 
रस पं सी० दास ने दिखलाया है कि पारसियों का भी कुछ 
८ ही विश्वास है कि सूर्याभिमानी देव मिश्र ने प्रकाश के देव, 
रस्य सूर्य ) उर्म और रात्रि के देव अद्दिमन की सृष्टि की। 
का आठवाँ लड़का मार्ताण्ड जन्म और अरण में 
> Se 
णे आर सृत्यचे-के छिये छोड़ दिया गया, इसका क्या तास्थ 
र ०400 भकार अथ छगाया जा सकता है। दृश्य सूर्य कमी 
हो जता भूत हो जाता है, नित्य ही कई घण्टौं तक इंष्टि से ओझल- 
हु Ue के क्रस से उसके ताप और प्रकाश में वृद्धिहास 
हही है इस बे नहीं है, अदब्ध ( शत्रुओं से अहिंसित ). 
१ में उसकी गिनती नहीं हो सकती । दूसरी 


लिये 
। इसी प्रकार सत्यवे का अर्थ है यु के लिये । भूदिति के 

अपने आठवें छड्के मार्ताण्ड को सन्तति और झत्यु के लिये छोड़ा । 
-यहाँ यह स्मरण रखना. चाहिये कि मार्ताण्ड का ही नाम विवस्वान्‌ हे 
और विवस्वान्‌ के एक छड्के वेचस्वत मजु हुए जो मानव श्रजा के पिता- 
“मह्‌ हुए, उनके एक और पुत्र यम हुए जो यमलोक के अधिष्ठाता हैं । 
यम के नाम काल, अन्तक, रूत्यु भी हैं। इन कारणों से भी मातांण्ड 
अपने और भाइयों से, जो दिव्य और अदस्य देहधारी हैं, एथक हैं । 
जब आदित्यां का हस्य सूर्य से एथक होना सिद्ध है तब फिर सात 
आदित्यां से सात महीनों का अनुमाने लगाना अनुचित है। अब यह 
अश्न हो सकता है कि आदित्य सात ही क्यों हैं? सूर्य्यं के छिये 
'नाना सूर्य्या: प्रयोग क्यों आया ? सूर्य्यं के सात किरणें या उनके रथ 
सें सात घोड़े क्‍यों बताये गये ? इन प्रश्नों पर यदि अधिदैव इष्टि 
से विचार किया जाय तब तो यह उत्तर हो सकता है कि आदित्यां. की 
संख्या सात इस लिये बतलायी गयी कि वस्तुतः वदद सात हैं । इन्द्र एक 
है इसलिये एक ही बताया गया । जो योगी हो वह इस वात की जाँच 
कर छे कि सचमुच आदित्यवर्ग के देव हैं या नहीं और यदि दें तो कितने 
हैं। यह भी हो सकता है कि एक एक आदित्य भू: सुवः, स्वः, महः 
जनः, तपः, सत्यं इन सात लोकां में से एक एक का अधिष्ठाता हो। 
ऋकू २२७, ८ में कहा है तिस्रोभूमीधारयन्ति उतद्यून--- 
€ आदित्य गण ) तीनों भूमियों को और तीनों दीसिमान लोकों को 
धारण करते हैं। सायण तीनों भूमि से सूः आदि तीन नीचे के 
- मलोक और तीन दीसिमान. लोकों से महरादि तीन लोकों को लेते हैं । 
यदि छः छोकों पर आदित्याँ का अधिष्ठान है तो सातवें पर भी होगा ही । 
जैसे इसी सूक्त के पहिले मन्त्र में सात में से छः आदित्यो के नाम गिनाये 
गये हैं परन्तु सारे सूक्त में सात आदित्यो का ही स्तवगान है । कहीं- 
कहीं केवळ मित्र, वरुण और अर्य्यंमा के नाम आये हैं | इन सब 
स्थलों पर यह समझा जाता है कि जो नाम आये हैं वह उपलक्षण 
ममत्र हैं, ताप्पर्य्य सातों आदित्यो से है। इसी प्रकार यद्यपि यहाँ छः 
लोकों का ही उल्लेख आया. है पर समझना चाहिये कि आदित्यां का 
“साता लोकों पर अधिकार है। एक कोक पर एक का विशेषाधिकार 
स्पष्टतया कहा नहीं गया है, यह एक अनुमान भर है। इम वह मन्त्र 
“नरक ९--११३,३) उद्धत कर चुके हैं जिसमें कह। गया है कि दिशाएँ 
"सात हैं ओर आदित्य देव सात हैं। इससे यह ध्वनि निकलती हे कि 
` शुक एक आदित्य का एक एक दिशा से सन्बन्ध है । अकू १--१६४,१५ _ 

` सेंकहाहेकिदो दो मास वाले छः ऋतु देवज हैं और सातवें ऋतु में 
जो एक महीने के अधिक मास में लगता है देवाभाव है ।. परन्तु इन 
_सातों ऋतुओं को साकज--एक ही साथ उत्पन्न हुए, एक ही देव 
आदित्य से उत्पन्न हुए--कहा दै। इससे ऐसा प्रतीत होता है कि एक 
एक आदित्य का एक एक ऋतु पर अधिकार है । 
सूय्ये का नानात्व समझना तो बहुत कठिन नहीं है। यह स्मरण 
रखना चाहिये कि उस मन्त्र में दिशाओं को सात, ऋत्विजों को सात; 
आदित्यां को सात कहा पर सूर्य्यं को सात न कह कर नाना कहा । 
इसका अभिप्राय यही विदित होता हे कि वह एक होता हुआ भी अपनी 
गति के कारण हमको अनेक सा प्रतीत होता है । बारह महीनों या बारह 


राशियों में धूमने के कारण उसकी संख्या १२ कही जा सकती है, साळ £ 


“भर में २७ नक्षत्रों में घूम आता है इस लिये २७ भी कह सकते हैं, 
प्रत्येक दिन को सांमने रख कर ३६५ सूर्य॑ कहना भी युक्त हो 
सकता है । 

सूर्य्य किरणों के सात रंगों या सूर्य के सात घोड़ों के विषय में 
दास.तो यों कहते हैं कि इन्द्रथनुप में, पानी के बुदूबुद में, या शीशे के 
डुकडे में सूय्ये के प्रकाश के अंगभूत सात रंग देखे जा सकते हैं अतः 


प्राचीन आय्याँ को इस वात का न्यूरन के प्रयोग के पहिछे ही एता रहा 


होगा । ऐसा होना असम्भव नहीं है। हो सकता है कि वह छोग जाम 
रहे हों कि श्वेत रंग के विश्लेषण से सात रंग निकलते हैं और इनके पुनः 
' मिलने से इवेत रंग बन जाता है और इसी छिये सूय्ये के साथः 
. ' की संख्या बराबर-जोढ़ देते हों । पर ऐसा मानने में एक आपत्ति है, 
इम इससे उन ऋषियों की महिमा बढ़ाते नहीं । न्यूटन ने जिन सात 
रंगों को गिनाया था वह हैं--बेंगनी, नीळ, श्याम ( आस्मानी ), हरा, 


पीछा, नारंगी और छाळ। परन्तु आजकल के विज्ञानवेत्ता ऐसा मानते . 


Re 


हैं कि इस सूची में बैंगनी, नारंगी और नीळ मिश्रित रंग हैं, अतः " 
झुद्ध रंग श्याम, हरित, पीत और रक्त, चार ही हैं। सूर्य॑ का प्रकाश भी 
शुद्ध इबेत नहीं वरन्‌ किञ्जित्‌ पीला है । अतः यदि हमारे ऋषि वेज्ञानिक 
तथ्यो के ज्ञाता थे और उन्होंने वेद में अपने इस वेज्ञानिक ज्ञान का परि- 
चय दिया है तो यह तो कच्चा ज्ञान है जो आज कछ के ज्ञान से कई सौ 
वर्ष पीछे दै । मेरी समझ में ऐसी ब्याख्या करनी ही न चाहिये। सूर्य . 
और सात के सम्बन्ध के दो कारण हो सकते हैं । एक तो यह कि सूर्य्य 
झी सातों दिशाओं में चमकते हैं और सातों ऋतुओं के प्रत्यक्ष कारण हैं । | 

दूसरी वात मुझे इसकी भी' अपेक्षा अधिक ठीक जंचती है । आदित्य “ 
सात हैं, उन्हींने सूर्यं के छिये आकारा में मागै बनाया है, वह सब 
सूर्यं पर समान रूप से स्नेह करते हैं, उनको देख कर सूयं चमक 
उठता है। यह वातें पहिले उद्धत किये मन्त्रों में आ चुकी हैं। इससे 
प्रतीत होता है कि यह सूर्य्यं आदित्य देवों का दृश्य प्रतीक हे, उनके तेज 
से इसमें तेज आता दै । प्रत्येक आदित्य की शक्ति इसमें अंशतःविद्यमान्‌ 
है। मुझे ऐसा प्रतीत होता है कि इसीळिये सूर्य्यं के साथ सात की 
संख्या लगी है । इस इश्य सूय्यै के रूप में हम केवळ उस उ्योतिः पिंड 
को नहीं देखते जिसके देवत्ा--अधिष्टाता--अदिति के आठवें पुत्र 
सार्ताण्ड हैं भत्युत्‌ अप्रत्यक्ष रूप से सातों आदित्य देवों के दर्शन करते हैं । 

यदि एक जगह सूर्य्यं के दस घोड़ों का उल्छेख आ गया है तो 
उससे दस महीने का दिन सिद्ध नहीं होता, यही अर्थ निकलता है कि 
सूर्य्यं दशां दिशाओं को प्रकाशित करते हैं । 

यज्ञयाग आय्याँ की उपासना ,के स्तम्भ थे । उनका समस्त काल- 
विभाग, समूचा ज्योतिष, इन्हीं दैनिक, मासिक, वार्षिक सत्रों के चारों 
ओर शुँ था हुआ है । बहुत से यज्ञों का चलन अब उठ गया हे, कभी 
कमी विशेष आयोजन करके कोई धनिक व्यक्ति कर लेता हे. परन्तु आज 
से कई हज़ार वर्ष पहिले यह वात न थी । उस समय यज्ञ होते थे ओर 
बहुत होते थे | फिर. भी ऐसा प्रतीत होता है कि उस समय भी कुछ 
यज्ञां का व्यवहार बन्द हो गया था । उनकी स्खति थी, सम्भवतः उनका 
विधान भी कुछ लोगों को याद होगा परन्तु सामान्यतः वह उठसे गये 
थे । ऋग्वेद में कई जगह ऐसा आता है कि अमुक यज्ञ को हमारे पूर्वजों 
( नः पितरः ) ने किया था । इससे ध्वनि यही निकलती है कि जिस 
समय यह मन्त्र लिखे गये उस समय स्यात्‌ इन यज्ञों का उतना प्रचार 
न था । कहीं कहीं और भी पुराने समय का निर्देश करने के लिये 
नः पूर्वे पितरः ( हमारे पहिले के पुवेज- पुराने पूर्वज ) कह्दा गया है । 
यह पुराने समय के यज्ञ पीछे के लिये आदर्श स्वरूप हो गये, जैसे 
यथा चिप्रस्य मनुषो इविभिदेवाँ अयजः कविभिः कविः सन्‌ । 
एवा होतः सत्यतर त्वमद्याग्ने मन्द्रया जुड़ा यजस्व॥ 

( ऋक १-७६,५ ) 

हे अग्नि, जिस प्रकार तुमने मेधावी मनु के यज्ञ में हवियों से देवों का 

यजन किया था उसी प्रकार आज इस यज्ञ में करो । 

मनु के अतिरिक्त कई अन्य पितरों के नाम भी मिलते हैं। भिन्न- 
भिन्न मन्त्रा में अंगिरा, ययाति, भ्यु, अथर्वा, दध्यञ्च, अत्रि और कण्वः 
के नाम आते.हैं । यह भी भूलना न चाहिये कि. इनमें से कई नामः 
व्यक्तियों के नहीं वरन गोत्रों या ऋषि कुटुस्बो के हैं । अथर्वा, भगु, कण्व, 
अंगिरा--यह सब प्रसिद्ध याजक गोत्र हैं । इन लोगों के. द्वारा बहुत सेः 
वेद मन्त्र प्रकट हुए हैं, यज्ञयागादि की विधि ठीक की गयी है। इसीलिये: 
इनके छिप स्थल स्थळ पर बहुवचन का प्रयोग आया है :-- - 


अह्ञिरसो नः पितरो नवग्वा अथर्वाणों भृगवः सोस्यासः । 
तेषां बयं सुमतौ यश्षियानामपि भद्दे सौमनसे स्याम ॥ 
LN ( ऋक्‌ १०-१४,६ 9 
हमारे पितर अंगिरा, नवस्वा, अथे और सगु ( यह सब शब्द बहुवचनः 
में आये हैं ) सोमपान के योग्य हैं । इम सदा इन यजियों की सुमति में रहे, 
हमारा सदा ( इनकी कृपा से ) कल्याण हो। 


'उपर जो नवग्व शब्द आया है उसकी ब्याख्या र्वेद्‌ (१०- 
rt कम ॒ ख्या ऋग्वेद (३०-६२, ६), 
नवग्वो चु दशग्वो अङ्गिरस्तमः--अङ्गिरो में नवग्व और दशग्कः 
सुख्य थे । सायण ने भाष्य में लिखा है कि जो लोग नौ महीने में यज्ञ 
समास करके उठते थे वह नवग्व कहलाते थे और जो दस महीने में. 
उठते थे वह दशग्व कहळाते थे । इस अङ्गिरा गोत्र में सात महीने यज्ञ 
समास करने वाले होते थे, इसका भी प्रमाण मिलता है: 
म सप्तगुसतधीति सुमेधां बृहस्पति मतिरच्छा जिगाति । 
य आङ्गिरसो नमसोपसद्योस्मभ्यं चिल वृषणं रयिं दाः ॥ 
के द 2 । - ( ऋक्‌ १०-४७, ६ ऊँ 
` भें सत्यकम्मां समेधा आह्विसस ( अज्ञिरा का पुत्र अथवा अङ्गिरा गोत्र में 
उत्पन्न ) बृहस्पति सप्तगु ( सात महीने में यज्ञ समाप्त करने वाला ) हैं । 
सुको ( देव स्तुति विषयक ) बुद्धि प्राप्त होती है। देवों का मुझ पर अनु- 
अह दोना चाहिये । मुझे«माँति भाँति का धन दो । 


इनके यजो में कितना कितना समय लगा । फिर भी कुछ 
b 

(७-0. Jangamwadi Math Collection. Digitized by eGangotri 


3 


( १३३ ) 


है । और इनमें से कुछ यज्ञ किस उद्देश्य से किये गये इसका भी संकेत 
हे, यथा :— 


एह गमन्त्रषयः सोमशिता अयास्यो अङ्गिरसो नवग्वाः। 
त एतसूवे' विभजन्त गोनामधैतद्वचः पणयो चमन्नित्‌। 
( ऋक्‌ १०-१०८,८ ) 
( पणियों के स्थान पर सरमा गयी थी । उससे उन्होंने कहा कि तू व्यर्थ 
आयी है । उसने उनको बताया कि ) यहाँ सोम पीकर मत्त अङ्गिरस नवस 
आये थे, उन्होंने गउओं के समूह का विभाग कर डाला | इसलिये, हे 
पणियो, तुमने जो यह कहा कि मैं व्यर्थ आयी इस वाक्य को भूक दो । 


सखा ह यत्र खखिभिनंवस्वैरभिश्चा सत्वभिगी अनुग्मन्‌ । 
सत्यं तदिन्द्रो दशभिदंशग्वैः सर्ये विवेद तमस्ति क्षियन्तम्‌ ॥ 
(ऋक ३-३९,५ ) 
जब मित्र इन्द्र ने अपने बलवान सखाओं नवरवों के साथ घुटने के बल 
गउओं का पीछा किया तो उन्होंने दस दशग्वो के साथ ( मिल कर ) सूर्य्य 
को अँधेरे में रहते देखा । 
ऋग्वेद के पाँचवें मन्डल के ४५वें सूक्त के सातवें मन्त्र में नवस्चों 
के दस महीने और ११वें मन्त्र में दशग्वों के दस महीने का ज्ञिक्र आया 
है । दुशम मन्ड के ६२वें सूक्त में अङ्गिरसो से ( जिनमें नवग्व और 
दक्षग्व॒ सर्वश्रेष्ठ थे ) कई प्रार्थनायें की गयी हैं । यथा 


य उदाजन्पितरो गोमयं वस्त्ृते नाभिन्दन्परिवत्सरे वळम्‌। 
दीर्घायुत्वमङ्गिरसो चो अस्तु प्रतियुश्णीत मानचं सुमेधसः ॥(२) 
य ऋतेन सूर्यमारोहयन्दिव्य प्रथयन्पूथिवीं मातरं चि। 
सुप्रजास्तमङ्गिरस्रो वो अस्तु प्रतिग्रश्णीत मानवं खुमेघसः॥ (३) 
है सुमेधा अङ्गिरस, हमारे पितर, जो गऊ रूपी सम्पत्ति को ( पणियों 
द्वारा अधिकृत पवत को तोड़ कर ) लाये और ( जिन्होंने ) वल नामक 
( असुर ) को परिवत्सर में ( साल के, अथवा सत्रके, अन्त में ) मारा, आप 
दीर्घायु हों । दु मानव को ग्रहण कीजिये । 
है सुमेधा अङ्गिरस, जिन्होंने ऋत के द्वारा सूर्य्य को आकाश में स्थापित 
किया, और माता प्रथिवी को अधित ( यशस्वी ) किया, आप अजावाभ्‌ हों । 
सुझ मानव को ग्रहण दीजिये । 


a CC-0. Jangamwadi Math Collection. Digitized by eGangotri 


( १३७ ) 


इन सब बातों को मिलाकर तिलक ने यह निष्कर्ष निकाछा है ( ३ ) 
नवग्व और दृशग्व अपने सन्नों को नौ या दस महीने में समास करते थे 
(२) इन स्रों का उपा के देख पड़ने--पौ फटने--ले सम्बन्ध था (३) 
यज्ञ करने वालों ने वर्ष के अन्त में इन्द्र को वळ के हाथों गडओं के 
उद्धार करने में सहायता दी और (४) जिस जगह इन्द्र गउओं की 
खोज में गये वहाँ उन्हें सूर्यं अन्धेरे में रहता मिला । इन सब निष्कपों 
का परम निप्कपं यह है कि यह यज्ञ शुव प्रदेश में होते थे और उतने दिनों 
तक होते थे जितने दिनों तक दिन रहता था। कहीं सात महीने तक दिन 
रहता था, कहीं दस महीने तक, कहीं नौ महीने तक । इसीलिये कोई 
ऋषि सप्तगु था, कोई नवगु, कोई दशगु । अन्य स्थछों में आठ या छः 
या अन्य अवधियों तक दिन रहता होगा, इसीलिये एकाध जगह अंगि- 
रसों को विरूप--नाना प्रकार के--कहा गया है । यद वार्ते इस बात 
को सिद्ध करती हैं कि आय्ये छोग कभी शुच प्रदेश में रहते थे । 
इन बातों पर विचार करने के पहिले यह देखना आवश्यक है कि « 
वल कौन था, गउएं कौन थीं, वह कहाँ रक्खी गयी थीं और उनका 
उद्धार केसे हुआ । निरुक्त के अनुसार वेदों में गक शब्द कहीं' तो सूये 
की किरणों के छिये आया है और कहीं जळधारा के लिये । यही अर्थ 
सायणादि भाष्यकारो ने भी माना है। जो बादुल आकाश में छा जाता 
हे वह किरणों को भी छिपा देता है और जब तक बरसता नहीं तव तक 
जलधारा को भी रोके रहता है । अतः इसमें दोनों प्रकार की गोपं क्रेद 
रहती हैं । इस अन्धकारमय मेघ को ही बुन्न, वरू, अहि आदि असुर 
नामों से पुकारते हुँ । अपने वज्र के प्रहार से, जिससे महंराव, तुसु 
घोष, गर्जन, घरघराहट का नाद होता है, इन्द्र इस असुर को मारते हैं, 
इसके गढ को दद्दा देते हैं। इससे गऊओं का उद्धार हो जाता है अर्थात्‌ 
सूयं का प्रकाश फिर दीखने छगता है और जुषि होती है। यहद ऐसी 
कुजी है जिससे वेद के सेकड़ों मन्त्रों का अर्थ लग सकता हे । अब देखना 
यह है कि इन अंगिरसों के यज्ञ में इससे काम चलता है या नहीं । मैं 
समझता हुँ किसी को भी यह मानने में आपत्ति न होगी कि यहाँ पर 
भी वही प्रसंग है । बळ ने गउओं को ( सूर्य्यं की रश्मियों को तथा 
जळधाराओं को ) पकड़ कर क्लेद कर लिया है । हर साळ ही ऐसा करता 
. है। इसलिये पहिले से ही उपाय करना पड़ता है। दस महीने तक सत्र 
होता है । नवस्बु, दशग्बु, तथा अन्य होता इसमें रगे रहते हैं । इस 


ज के स से इन्द्र को भी बळ | की रास होती, है उप्यह्की,/झंगिरसों 


( १३५ ) 


की सहायता है । इससे पुट होकर इन्द्र वळ को मारते हैं, गडओं को 
छुड़ाते हैं । सूर्य भी बादलों के पीछे अन्धेरे में उन्हें मिलते हैं । यज्ञ 
प्रतिवर्ष किया जाता था ओर वर्षा के पहिले समास हो जाता था, इसी- 
लिये कहा गया है कि वल को परिवत्सर--सत्र के अथवा वर्ष के अन्त 
में-- मारा गया । यहाँ ऐसी कोई वात नहीं है जो भुव प्रदेश से विशेष 
सम्वन्ध रखती है । कहीं नो दस महीने के दिन की कल्पना करने की 
आवश्यकता नहीं है | जिस मन्त्र को तिलक उपा से विशेष सम्बन्ध 
दिखलाने के प्रमाण में पेश करते हैं वह भी कोई ऐसी वात नहीं कहता । 
चह मन्त्र इस प्रकार है :— 


ते दशग्वाः प्रथमा यज्ञमूहिरे तेनो दिन्वन्तूपसो व्युष्टिषु । 
उपानरामीररुणेरपोणुते महो ज्योतिषा शूवतागो अणेसा ॥ 
( ऋक्‌ २-३४, १२) 
वह दशखरूपी मरुद्गण जिन्होंने पहिले यज्ञ किया प्रभातकालों में 
हमारी बुद्धि को प्रेरित करें । जिस प्रकार उषा रात के अंधेरे को दूर करती है 
उसी प्रकार वह सूर्य्य के ढंकने वाले त्रत्रादि को हटाकर जगत्‌ को प्रकाशमान 
करते हैं । 
इन सत्रों का सम्वन्ध किसी कई महीने लम्बे दिन और उसके पीछे 
आने वाली रात से नहीं था चरनू वर्षा से था, यह वात निम्नलिखित 
सन्त्रों से भी प्रकर होती है । यह मन्त्र ऋग्वेद के पाँचवे मन्डल के ४५५ 
सूक्त से छिये गये हैं :--- 


विदा दियो विष्यन्नद्रिसुकयैरायत्या उषसो अचिनो शुः । 
अपाञ्चत बजिनीरुत्स्वगौद्धि दुरो मानुषोर्देच आवः॥ १ 
अंगिरों के स्तवपाठ पर इन्द्र ने वज्र मारकर गउझों को छुड़ाया । उपा 


का प्रकाश चारों ओर छिरक गया । अँधेरा दुर हुआ । सूर्य ने मनुष्यों के 
द्वारां को खोल दिया । 


चि खूऱ्यों अमति न श्रियं सादोर्चाद्गवां माता जानती गात्‌। 
घन्वण्सो नद्यः स्वादो अर्णाः स्थूणेत्र सुमिता इंहत द्यौः॥ २ 

सूर्य्य ने अपने प्रकाश को (ठोस ) पदार्थ की भाँति फैलाया है । प्रकाश 
के किरणों की माता ( उपा ), उस ( सूर्य्य ) का आना जानकर विस्तीर्य 
अन्तरिच से उदित होती है। नदियाँ अपने किनारों को तोड़ती हुई बहती हैं । 
आकाश. खम्मे की भाँति दृढ़ है। | 

थियं वो अप्छु दधिषे स्वर्षा यया तरं दशमासो नवग्वाः । 
अया घिया स्याम देवगोपा अया थिया तुतुयोमात्यंद्दः ॥११ 


` है देवगण, हम तुम्हारी वही सब कुछ देने वाली स्तुति जल के निमित्त 
करते हैं जिसे नवस्बों ने दस महीने तक किग्रा था । इससे हम देवरचित होंगे 
ओर पाप को पार कर जायेगे । 


यह अन्तिम मन्त्र तो नवग्वो के सत्र के तात्पर्यं को विलूकुछ ही. 
` खोल देता है । दीघेतमा के आख्यान में भी तिलक को वही ध्रुव प्रदेश 
निवास का संकेत मिलता है । दीर्घतमा की कथा महाभारत में भी दी 
हुईं है। कहा जाता है कि उनके पिता का नाम उचथ्य और माता का 
ममता था । चह जन्म के अन्धे थे। उनकी पल्ली का नाम प्रद्वेपी था । 
उनके कई लड़के हुए। उनको खिलाते खिलाते तंग आकर लड़कों ने 
गङ्गा में वाँस पर रखकर बहा दिया । बहते बहते वह बलि के हाथ 
लगे । बलि के यहाँ उनको एक दासी से तथा बलि की पल्ली से कई 
लड़के हुए । ऋग्वेद में इनकी कथा कई मन्त्रों में आयी है । ऐसा प्रतीत 
होता दै कि यह अश्विनों के विशेष रूप से कृपापात्र थे | इनसे सम्बन्ध 
रखने वाले कुछ मन्त्र नीचे दिये जाते हैं :— 


उपस्तुतिरौचश्यसुरुष्येन्मामामिमे पतत्रिणी विदुग्धाम्‌ ! 
मामामेघो द्शतयह्चितोधाक्‌ प्रयद्वां बद्धस्त्मनि खादति क्षाम्‌ ॥ 
( ऋक १-१५८, ४ ) 
न मा गरन्नद्यो मातृतमा दासायदां खुसमुब्धमवाधुः || 
शिरोयदस्य त्रैतनो वितक्षत्स्वयं दास उरो अंसावपिग्घ ॥ 
( ऋक्‌ १-१५८, ५ ) 
दीर्घतमा मामतेयो जुजुर्वान्दशमे युगे । 
अपामर्थ यतीनां ब्रह्मामवति सारथिः ॥ 
( ऋक्‌ १-१५८, ६) 
[ जब औचथ्य ( उचथ्य के लड़के ) के भरण-पोषण के बोझ से ऊब 
कर घरवालों ने उनको आग में झोंक दिया तब वह अश्विनों की कृपा से न 
जले, फिर जल में फेंक दिया उसमें भी वह न डूबे तब त्रैतन नाम के दास 
ने उनको घायल किया उसी की यह कथा है ] हे अश्विनो, यह चक्कर खाने 
वाले दिन हातगड हें ० ह दस रजताः दुता मुझे न 


( १३७) 


जलाये, ऐसा न हो कि तुम्हारा सेवक (तुमसे सम्बन्ध रखनेवाला) मैं औचथ्य 
बंधा हुआ भूमि पर लोटता रहँ । 

माता समान नदियां मुझे न डबायेँ, जब कि दासों ने सुके सिर औंधा | 
करके ढकेल दिया । ( यह तुम्हारी महिमा है कि ) जैसे दास त्रैतन ने उसके 
( अर्थात्‌ औचथ्य के ) सिर को घायल किया वेंसे ही उसने स्वयं अपने वच- 
स्थल और कन्धे में मार लिया । 

मामतेय ( ममता का पुत्र ) दीर्घतमा दसवें युग में बुड्ढा हो गया । तब 
चह जलां के लिये यतियों का ब्रह्मा सारथी हुआ । 


पहिले दो मन्त्र तो सरळ हैं । दूसरे मन्त्र में च्रेतन का नाम आया 
है । इसी से मिलता जुलता नाम त्रित है जो ऋग्वेद में कई जगह आया 
है । कथा यह है कि अझि ने यज्ञ में गिरे हुए हव्य को धोने के लिये 
जल से तीन देव एकत, द्वित और त्रित बनाये । जल से वनने के कारण 
यह आप्त्य हुए । आप्त्य जल पीते समय कुएं में गिर पढे । अधुरं 
को जब इसका पता चछा तो उन्होंने कुएं का मुँह वन्द कर दिया पर 
त्रित किसी न किसी प्रकार निकल आये । इन्होंने और भी कौशल 
दिखलाया है, यथा :--- 


स पिऱर्याण्यायुधानि विद्वानिन्द्रेषित आप्त्यो अभ्ययुध्यत्‌ । 
ल्रिशीर्पाणं स्तरच्िमें जघन्वान्त्वाष्ट्रस्य चिन्निः सस्जे त्रितो गाः । 
` ( चतक १०-८५८) 
इन्द्र की प्रेरणा से आप्त्य पिता के शख्रों को लेकर लड़ा । फिर उसने 
सप्तरश्मि ( सात किरण वाले ) त्रिशिरस्क ( तीन सिरवाले ) मुझ लाष्ट् 
( त्वश के पुत्र ) को मारा और गउएं .छुड़ा ले यया। 


स इद्दासं तुवीरचं पतिदेन्घळक्षं त्रिशीर्षाणं दमन्यत्‌ । 
अस्य त्रितोन्वोजसा वृधानो चिपा वराहमयो अग्रया हन्‌॥ 
, ( ऋक्‌ १०--९९,३ ) 
उन्हीं इन्द्र ने लड़ाई में भयंकर शब्द करने वाले दृत्र॒ को मारा । तीन 
सिर छः आँखवाले तवा के पुत्र को मारने की इच्छा की। किन्तु इन्द्र के 
“ओज से बृद्धि को प्राप्त हुए त्रित ने लोहे के समान नख वाली अंगुली से 
बराह को ( जल पूणे मेघ को ) मार दिया। . 


र अन है--कम से कम पु० सी० दास का पेसा ही अनुमान 
है--कि नित का ही नाम त्रैतन हो । यद्यपि त्रित अग्निपुत्र देव हैं और 

रतन दास है, फिर भी दीर्घतमा की जीवन घटनाएं कुछ कुछ दोनों के 
जीवन में घटी थीं । 
पीछे दीर्घतमा विषयक तीसरा मन्त्र दिया गया है उसकी ब्याख्या 
के सम्बन्ध में मतभेद है । पहिला सतसेंद तो युग के अर्थ के विषय में 
है । साधारणः रोग ५ चर्ष अर्थ छगाते हैं, जो वेदांग ज्योतिष के अनुकूछ 
है। इस प्रकार इसका यह अर्थ हुआ. कि दीर्घतमा ५० वर्षे में बुड्ढा 
हो गया । उन दिलों के लिये ५० वर्ष कम अवश्य है परन्तु जो व्यक्ति 
इस प्रकार सताया गया हो उसका ५० वर्ष में ही डुड्डा हो जाना अस्वा- 
भाविक चात नहीं है । अस्तु, बुट्टे होकर उन्होंने क्या किया ? अन्तिम 
वाक्य बड़ा टेढ़ा है । सायण के अनुसार अप, जळ, का अर्थ कम्मं 
वेदिक यज्ञयागादि--है और यति का अर्थ है प्राप्त करने वाळा । अतः 
कुछ का तात्पर्य्यं है, अपने फलों को प्राप्त करने वाले । कम्मो का ब्रह्मास- 
` इश सारथी हुआ--अर्थात्‌. कर्मों .के फलों के पास पहुँचाने वाला 
हुआ अर्थात्‌ देवत्व को प्राप्त हुआ । यह अरिवनों का उसके लिये 
प्रसाद था । , 
तिळक को यह अर्थ अभिमत नहीं है । वह युग का अर्थ मास करते 
हैं और इसके लिये बहुत से प्रमाण देते हैं। हम उस सारे शाख्रार्थ को 
दुहराना नहीं चाहते | तिलक के अनुसार इस मन्त्र का यह अर्थ हेः 
दीघँतमा दसवें सहीने में बुड्ढा हो गया था और अपने गन्तब्य स्थान को 
जाने वाले जलों का बाण सारथी हो गया अथाँत्‌ जहाँ जळ जा रहा 
था वहां उसके साथ गया | दीर्घतमा से सम्बन्ध रखने वाळा एक मन्त्र 
है जो ऋगेद में दो जगइ आया है, प्रथम मण्डल के १७७बे सूक्त में 
३रे स्थान पर तथा चोथे मण्डल के ध्थे सूक्त में १३वें स्थान परं 
चह मन्त्र यह कहता है कि उन पर दया करके अग्नि ने उनके अन्धेपन 
को दूर कर दिया । 
अब इस आख्यान को एक तो किसी ऐतिहासिक व्यक्ति का इति- 
बृत्त मान सकते हैं । इज्ञारों वरसों में बहुत सी बातें जुड़ गयी होंगी पर 
यह हो सकता है कि उचध्य और ममता को दीर्घतमा नाम का 
जन्मान्ध लड़का रहा हो। वह आइिविनों का उपासक द्दोगा । अन्धा 
होने के कारण घरवालों ने उसे बहुत सताया होगा पर वह बचता गया 
होगा । इन्हीं सब विपत्तियों को झेलते झेलते घह ५० वर में ही बुड्ढा 
हो गया । कम्म॑ंठ मनुष्य था, छोग उसका आदर करते थे, - इसलिये 
देवतुल्य सता, जाने पर (अ लक परे) पर० ।छोग०छघकी देववत 

प्रतिष्ठा करने छगे ) | पर यह भी हो सकता है कि इस कथा में किसी 
प्राकृतिक इग्विपय का रूपक बांधा गया है। तिलक तो कहते हैं कि 
यहाँ सूर्य्यं का नाम दीर्घतमा है । वह दस महीने तक चमकने के बाद 
बूढ़े हो गये। फिर जला, अन्तरिक्षस्थित जलधाराओं, के साथ उनके 
गन्तब्यस्थान समुद्र को चढे गये अर्थात्‌ क्षितिज के नीचे चले गये । 
उनके पुनः उदय होने को अझ्निद्वारा उनको इष्टिदान कहकर बतळाया 
गया है । मेरी समझ में यह कष्ट कल्पना है। दीर्घतमा सूर्य हों और 
युग का अर्थ मास हो तब भी इतनी ही बात आतो है कि वर्षा में वह 
बादलों से छिप गये, फिर वर्षा के अन्त में उदय हुए । 
त्रित की कथा भी इस वात का समर्थन करती है । त्रित को अभि 
ने बनाया । वह कुएं में, जहाँ अन्धकार रद्दा होगा, गिर गये पर बाहर 
निकल आये । उन्होंने पिता--अभि--के तेजोमय या विद्युन्मय, बिजली 
स्वरूपी, अख से काम लेकर असुर को मारा, जळपूर्ण बादुळ को नख 
से फाड़ डाका और गउओं का- सूय्यै की किरणों या जळघाराओं का 
—उद्धार किया । वत्र बड़ा शोर करने वाळा, गरजने वाला था । असुर 
ने सूर्य्ये की सातों किरणों को चुरा लिया था, इसोलिये वह सप्तरश्सि 
कहलाया । सम्भवतः वर्षा के तीन महीनों की प्रचण्डता के कारण उसे 
तीन सिर वाळा कहा है । जब तीन सिर हुए तो छः आँखें हुईं ही या 
यह भी हो सकता है कि तीन महीनों में सूय्य के छः नक्षत्र निकल 
जाते हैं, इसलिये उसे छः आँख वाळा कहा हो | इससे तो यही स्पष्ट 
होता है कि इस उपाख्यान में ध्रुव प्रदेश की कई वात नहीं है। एक 
शंका फिर भी रह जाती है । यदि यहाँ केवळ वपां के अन्धकार का ही 
ज़िक्र है तो सूर्य्यं को दीर्घतमा--गहिरे अन्धेरे में रहने वाळा-_क्यां 
कहा ? यह उपाधि तो भुव प्रदेश में ही ठीक होती । अब ठीक लगने को 
तो चाहे जो टीक लगे पर वेद में अन्धकार और बुत्रादि असुरवाची 
शब्द मेघ के ही पय्यांय होकर प्रयुक्त हुए हैं । ऐसे स्पष्ट प्रयोग के 
मिळते हुए अटकळ लगाना अनावश्यक है । हम इस सम्बन्ध के दो एक 
प्रमाण देते हैं :— 
न ये दिचः एथिव्या अन्तमापुने मायाभिधेनदा पयेभूचन्‌। 
युजं वज्र दृषभश्चक्र इन्द्रो निज्योंतिषा तमसो गा आदुच्तत्‌॥ 
( ऋक्‌ १-३३, १० ) 
जव जल आकाश से एथिवी पर नहीं गिरा और उसने इस धनदा को 

झन्नादि से परिपूण नहीं किया, तब इन्द्र ने अपना वजू उठाया और ज्योति- 
रहित अन्धकार ( बादलों ) से गऊ को दुद्य ( जल गिराया ) । 


अपामतिष्ठद्वरुणह्वरं तमोन्तबेत्रस्य जठरेषु पर्वतः । 
अभीमिन्द्रो नद्यो वत्रिणाहिता विश्वा अनुष्ठाः प्रवणेषु जिघ्नते॥ 
( ऋक्‌ १-५४, १० ) 
जल की धारा को अन्धकार ने रोक लिया था । बादल बृत्र के पेट में 
था । जल को वृत्र ने ढंक लिया था, परन्तु इन्द्र ने इन विइवच्यापी जलों को 
पृथ्वी के नीचे से नीचे भागों तक गिरा दिया । 


इस प्रकार के और पचासों मन्त्र मिलेंगे और ऐसा स्यात्‌ एक भी 
स्थळ नहीं मिलेगा, जहाँ सामान्य रात्रि का अन्धकार या वर्षां का 
अन्धकार अर्थ करने से काम न चल सकता हो । ऐसी दृशा में खैंचा- 
तानी करके दूसरा अर्थ करने की आवश्यकता नहीं है । 

पहिले मन्डळ के १६१ वें सूक्त के १२ वें मन्त्र सें वर्ष का इस 
प्रकार वर्णन ह — 


पञ्चपादं पितरं द्वादशाकृति दिव आइः परे अधे पुरीषिणम्‌ । 
अथेमे अन्य उपरे चिचक्षणं सप्तचक्रें षळर आहुरपितस्‌ ॥ 

लोग कहते हैं कि आकाश के उधर वाले ( दूर वाले ) आधे में द्वादश 
आइतिवाला पाँच पाँच वाला पुरीषी ( भाप से डंका हुआ ) पितर है। यह 
दूसरे कहते हैं कि इधर वाले आधे में सात पहिये और छः घुर वाले रथ में 
विचच्ण ( दूरदर्शी ) बैठा है। 


तिलक कहते हैं कि इस एक मन्त्र में दो विभिन्न प्रकार के वर्षौं का 
ज़िक्र है । पहिले आधे में भ्रुव प्रदेश का वर्ष है। है तो वह द्वादशाकृति, 
बारह महीने वाला, परन्तु उसके पारवे पाँच हैं, अर्थात्‌ ऋतु पाँच ही हैं । 
वह पुरीष से ढेंक गया है, इसका भावार्थ यह है कि उस समय दस 
सहीने तक ही व्यवहार इषि से वर्ष की गणना होती थी और इस 
अवधि में दो-दो महीने के पाँच ऋतु होते थे। इसके बाद सूर्य्य पुरीष 
से ढँक जाता था, जळ के भाप से ईक जाता था, जल से डँक 
जाता था अर्थात्‌ क्षितिज के नीचे जाकर अद्वय हो जाता था। 
दूसरे आधे में सपसिन्धव का वर्ष है। इसीलिये यह दूसरे-यह जो 
सामने हैं, अर्थात्‌ इस काळ के मजुष्य--कहते हैं, ऐसा प्रयोग है । यहाँ 


पहरा छ, इरे, छ; कातो का जिक है। सय, विचक्षण है, दूरदर्शी 

है अर्थात्‌ उस सूर्य की भांति अँधेरे से देका नहीं है । वह सूर्य्ये किसी 
पहिले युग की स्खति मात्र रह गया है, इसलिये वह आकाश के उधर 
वाला--दूरवाळा--आधे में रहने वाला बताया गया है, यह सूर्य प्रतिदिन 
देखा जाता है इसलिये इसका स्थान आकाश के इधर वाले आधे में 
वतलाया गया है । 

विचार करने से यह व्याख्या ठीक नहीं जैँ चती । यह माना कि सूर्य्य 
दस महीने के वाद क्षितिज के नीचे चला गया पर सब मनुष्य तो दो 
महीने तक वेहोश पड़े नहीं रहते थे । उनको तो जाड़ा गरमी का अनु- 
भव होता ही होगा, फिर इन अँधेरे दो महीनां में उन्होंने ऋतु क्यों नहीं 
माना ? ऋतु रहा होगा और उनको भोगना पड़ा होगा। फिर पाँच 
ऋतु गिनने का कोई कारण नहीं है । पुराने भाष्यकारों ने तो यह कहा 
है कि कभी कभी वर्षा और शरत्‌ , कभी क्रभी हेमन्त और शिशिर, को 
एक गिन छेते थे । वर्षा और शरत्‌ के रूप में तो काफ़ी भेद है पर हेमन्त 
और शिशिर का मिलाया जाना अस्वाभाविक नहीं है । ऐतरेय ब्राह्मण 
और तैत्तिरीय संहिता भी इस मत का समर्थन करते हैं। इन बातों को 
ध्यान में रखते हुए दास यह अर्थ करते हैं कि साळ के दो भाग थे । एक 
भाग चह था जिसमें वर्षा ऋतु अन्तर्भूत था, उस समय सूर्य्य पुरीषी 
था । दूसरे भाग में वर्षा बीत चुक्रा था अतः सूर्य्यं विचक्षण था । 

यह मत भी सुझे समीचीन नहीं जँचता । दो भाग तो हुए-मन्त्र 
स्वयं दो अधो का उल्लेख करता है-परन्तु यदि मन्त्र की पहिली पंक्ति 
में वर्ष के वर्षा वाले भाग का ज़िक्र था तो उस एुक आधे में तो पाँच 
चरतु हो नहीं आते थे | इसी प्रकार वर्ष के दूसरे आधे में छः ऋतु नहीं 
होते थे । यह भी हो सकता है कि पहिली पंक्ति में वर्ष के पूर्वार्ध का 
ज़िक्र है जो वर्षा ऋतु को लेकर ५ महीने का होता होगा और दूसरी 
पंक्ति में उत्तराध का, जो सात महीने का होता दोगा । पहिला आधा 
चैत्र से श्रावण तक और दूसरा भादर से फाब्युन तक होता होगा । पहिले 
के अन्त सें सूर्यं पुरीपी और दूसरे में विचक्षण होगा | तब फिर सन्त्र 
का अर्थ होगा : वर्ष द्वादशाकृति ( बारह महीनों चाला ) और घडर 
( छः ऋतुओं वाला ) है । उसका पूर्वार्ध पञ्चपाद्‌ (पाँच महीनों वाळा) 
और पुरीपी है तथा उत्तराधँ सप्तचक्र ( सात महीनों चाला ) और विच- 
क्षण है । सायण ने इसका भाष्य इस प्रकार किया है : कुछ लोग कहते 
हैं कि सब को प्रसन्न करने वाळा, अयच पितर, पाँच नरतुओं ( हेमन्त 
शिशिर को एक मानकर ) के कारण पञ्चपाद्‌, बारह महीनां वाला द्वाद्श- 

कृति, दृष्टि से सबको तुष्ट करने वाला होने से पुरीषी, संवस्सरचक्र युलोक 
के उधर वाले अध अर्थात्‌ अन्तरिक्ष के उपरी भाग में रहने वाले सूर्य 
के अधीन है; दूसरे लोग कहते हैं कि छः ऋतु रूपी धुरो वाळे और सात 
किरणों से या अयन ऋतु मास पक्ष अहोरात्र झुहूते से सात पहियों वाले 
संवत्सर के अधीन विचक्षण अर्थात्‌ विविध दर्शी सूय्य है । अर्थात्‌ कुछ 
लोग कहते हैं कि काळ की गति सूर्यँ के अधीन है और दूसरे लोग 
कहते हैं कि सूर्य काळ गति के अधीन है । , 
चह अर्थ भी विषय के अनुकूल है। इनमें से कोई भी अर्थ ऐसा 
नहीं है जिसमें विषय से बहुत.दूर जाकर पेसी कल्पना करनी पड़े जिसके . 
लिये अत्यक्ष समर्थन मिळना कठिन हो और इधर उधर के छिपे 
हुए संकेतों का आश्रय छेना पड़े । अतः इस मन्त्र से भुव प्रदेश निवास 


का कोई प्रमाण नहीं मिळता । 


मिमान क न 77. 


जिस अकार बैदिक आर्य्य सात लोक और सात आदित्य मानते ये उसी 
अकार पारसियों के यहां भी सात कशवैरे और सात अधिष्ठाता माने जाते हैं । उनका 
ऐसा विस्वास है कि एक ही अहुरमज्द स्रधा होकर इन सात लोकों का शासन 
` करता है। इन सात अधुरा को अमेषस्पेन्त ( अमर हितकारी ) कहते हैं । 
- ` सातौं करवेरों के नाम अ्हे-सवहे, फ्रदधफ़शु--विद्धफ्श;. वौरुनरेर्ति-- 
बूरुचरेशित, ख्वनिरथ, देतुमन्त, अशि और इनके सातों असुरों के नाम बहुमनो, 
अशवहिश्त, चत्रवेर्य, स्पेन्त घामैति, दौर्वतार और अमरताट हैं। भूलेक का 
नाम्‌ ख्वनिरथ है । इसके स्वामी चत्रवैर्य हैं। जल और प्रकाश के लिमे जैसा 
निरन्तर युद्ध वेदों में दिखलाया गया है वैसा ही अवेस्ता में वर्णित है । कहीं 
तो ख्वरेनो के प्रकाश के लिये आतर ( अमि ) और अच्च ( अहि ) दहाक 
में लड़ाई होती है; कहीं अपौष वषो को रोक लेता दै, तिशत्र्य उससे लड़ते हैं । 
पहिले द्वार जाते हैं, फिर यज्ञ से बल ग्राप्त करके उसे अपनी गदा, अमिरूपी 
वाज़िश्त, से मारते हैं और फिर मरतों के बताये मार्ग से जल वह निकलता है । 
नतन की कथा रवेस्ता में भी है। वह जिस रूप में है उसमें त्रैतन और 
जित आप्त्य दोनों की कथाओं का मेल है। इससे भी अनुमान होता है कि 
त्रैतन और त्रित आद्य एक ही हैं। अवेस्ता के अनुसार ध्रैतौन अध्व्य से 
अज्ि दहाक ( अहि दैत्य ) की, जो त्वाष्ट की भाँति तीन सिर और छः आँख 
वाला था, चतुष्कोण वरेण (वरुण = आकाश) में लड़ाई हुई । भ्रैतौनने अहि 
को मार डाला । 

कई ऐसे यज्ञ हैं जिनके विधान से इस वात का अनुमान किया. जा 
सकता है कि वह किस समय किये जाते थे । ऐसे ही सत्रों में प्रवग्ये हे, 
जिसका वर्णन ऐतरेय व्राह्मण तथा शुक्ल यजुवँद में है । यह सोमयज्ञ के 
पहिले होता था और लगातार तीन दिन तक चलता था। संक्षेप में इसकी 
प्रक्रिया यह है कि थज्ञवेदी पर मिट्टी का एक गोला बृत्त बनाया जाता है । 
यह मिट्टी गधे (खर) की पीठ पर ठाद कर लायी जाती है ओर इस वृत्त 
.को भी खर कहते हैं । इसफे ऊपर सिट्टी का एक विशेष प्रकार का घडा 
रखते हैं जिसे घमे या महावीर कहते हैं। यह घडा खुव गर्म किया 
जाता है, फिर दो शफों ( लकड़ी के टुकड़ों की सहायता से उतारा 
जाता है और इसमें कुछ गऊ का दूध और कुछ ऐसी बकरी का दूध 
जिसका बच्चा मर गया हो डाका जाता है । फिर इसमें का प्रायः सब दूध 
आहवनीय अझि में डाल दिया जाता है। जो थोड़ा सा बचता हे उसे 
होता खा जाता है । ऐतरेय बामण इस यज्ञ की यह व्याख्या करता हे 
कि घड़े में का दूध बीज है और असनि देवों का गर्भ दै। इसीलिये अभि 
में दूध को डालते हैं कि इससे प्रजनन हो । तिलक कहते हैं कि ऐसा 
प्रतीत होता है कि ध्रुव प्रदेश की लम्वी रात के पहिले यह यज्ञ होता 
होगा | इस लम्वी रात में यज्ञादि कर्म्म बन्द हो जाते थे, सूर्यं भी अदऱ्य 
रहता था । पर कुछ महीनों के बाद सूर्यं भी निकलता था, यज्ञ भी 
आरम्भ हो जाते थे। इस प्रवर्ग्य सत्र में दूध रूपी बीज से तात्पर्य 
“सूर्य या यज्ञ से हे जो कुछ काल के लिये गभे में चला जाता था अर्थात्‌ 
छिप जाता था, फिर उत्पत्ति होती थी अर्थात्‌ सूर्य या यज्ञ का फिर 
जन्म होता था । उस अवसर पर जो मन्त्र पढ़ा जाता है उससे भी इस 
मत को कुछ पुष्टि सी होती है । वह मन्त्र यह है :-- 
आ दशभिर्विवस्वत इन्द्रः कोशमचुच्यचीत्‌ खेदया त्रिव॒तादिवः॥ 
. ( ऋक्‌ ८६१, ८ ) 
विवस्वत्‌ के दस के साथ अपने त्रितरृत बज़ से इन्द्र ने आकाश का कोश 
गिरा दिया । 

इसका अर्थ वह यह निकालते हैं कि सूय्यै के दस महीनों के बाद 
अर्थात्‌ दस महीने के छम्बे दिन के बाद इन्द्र ने अपने वज्र से आकाश में 
स्थित जळों की वाळरी को उलट दिया। आकाश में स्थित जरू से 
जळघारा से तात्पय्ये नहीं है, वरन्‌ अन्तरिक्ष की अमूत तरंगों से है। यह 
गिर जाती हैं और इनके साथ सूर्य भी गिर जाता है, अर्थात्‌ छिप 
जाता है । दो महीने के लिये रात हो जाती है । 
यह ब्याख्या टीक नहीं है। पहिले तो इस मन्त्र का अर्थ भी दूसरे 
प्रकार से किया जाता है। सायण यों भाष्य करते हैं कि यज्ञ करने 
वाले की दुसों अंगुलियों की याचना से ( अर्थात्‌ हाथ जोड़कर प्रार्थना 
करने पर )( प्रसन्न होकर) इन्द्र ने अपनी तिहरी किरणों से आकाश के 
बादलों को फाड़ दिया । इसका अर्थ तो यह हुआ कि इन्द्र ने बृष्टि कर 
दी । चाहे यह कहिये कि दस महीने बीत जाने के बाद वर्षा हुई, चाहे 
यह कहा जाय कि यज्ञकर्ता की उपासना से तुष्ट होकर ऐसा हुआ, पर 
आकाश की बाळरी के उळरने या गिरा देने का अर्थ तो पानो बरसना 
ही हो सकता है, दो महीने तक अन्धेरा रहना अर्थात्‌ सूर्यं का छिप 
जाना नहीं । 
अपने मत की पुटि में तिलक दो प्रमाण देते हैं। एक तो इसके 
ठीक पहिले का मंत्र हैः-- 


दुहंति सप्तैकामुपद्वा पञ्च स्टजतः। . 
तीर्थ सिधोरघिखरे ॥ 5 SS 


सात एक को दूहते हैं, दो पाँच को उतपन्न करते हैं, समुद्र ( या नदी ) 
के शब्दायमान किनारे पर । 


तिलक इसका अर्थ यह लगाते हैं कि सात होता मिलकर एक अर्थात्‌ 
उपा को दू हते हैं, उससे दो अर्थात्‌ दिन रात उत्पन्न होते हैं, उनसे पाँच 
ऋतु (दस महीने के दो-दो मास वाले पाँच ऋतु) उत्पन्न होते हैं । सायण 
के अनुसार इस मन्त्र कां सम्बन्ध प्रचग्य यज्ञ से है । जिस किसी नदी के 
तट पर ऋषि यज्ञ करता होगा वहाँ सात ऋत्विज. मिलकर घर्म ( मिट्टी 
के घड़े ) को दूइते हैं । उनमें से दो दो प्रतिप्रस्थाता अध्वर्यु पाँच दूसरों 
अर्थात्‌ यजमान, ब्रह्मा, होता, अग्नध्रि और प्रस्तोता की सृष्टि करते हैं 
( अर्थात्‌ यह पाँच उनके पीछे आते हैं ) | यह व्याख्या ठीक प्रतीत होती 


_ है और आगे के मंत्र से संबद्ध भी प्रतीत होती है । 

उनका दूसरा प्रमाण ऋग्वेद के सातवें मंडल के १०१ वें सूक्त का 
४था मन्त्र है :— 


यस्मिन्विश्वानि अुवनानि तस्थुस्तिस्रो द्यावार्रेधा सस्नुरापः । 
अयः कोशास उपसेचनासो मध्व खोतन्त्यभितो विरप्शम्‌ ॥ 
जिसमें सव भुवन स्थित हैं, तीनों लोक जिसके अधीन हैं, त्रिघा जल 
जिससे गिरता है, सींचनेवाले तीनों वादल जिस महान के चारों ओर मीठा 
जल बीते हैं । [ तीन प्रकार के जल और वादल का अर्थ सायण ने उत्तर, 
पूवे, और पश्चिमवर्ती लिया है । दक्षिण से बादल उठकर वर्षौ नहीं होती । 
मेघ पूवे, पश्चिम या उत्तर का कोना लिये ही प्रायः आता है । ] 


यहाँ तो साधारण जल और ढृष्टि का ही वर्णन है, अन्तरिक्ष में 
सञ्चार करने वाले अदृश्य वादळा और जलो तथा उनके साथ प्रवाहित 
होने चाले सूर्य का कोई चचां नहीं प्रतीत होता । इसके आगे का मन्त्र 
' इस वात को और भी स्पष्ट कर देता है: 


इदं वचः पर्जन्याय स्वराजे हृदो अस्त्वन्तरं तज्जुजोषात्‌। 

सयोसुचो ब्रष्टयः सन्त्वस्मे सुपिप्पला ओषधीदेवगोपाः ॥ 

यह वचन अपने प्रकारा से दीसिमान पर्जन्य के लिये किया जाता है, 
यह उनको हृदयंगम हो और पसन्द आये । उनके प्रसाद से हमारे लिये 
सुख देनेवाल बृष्टि हो और देवगोपा ( देवरक्षित ) ओषधियाँ फल युक्त हों । 


अब यदि यहां भौ पर्जन्य का सामान्य अर्थ--मेघ या तदधिष्ठाता 
देवता--छोड़ कर तिळक के अनुसार व्याख्या की जाय और अन्तरिक्ष में 
अवाहित होने वाळी किन्ही अदृइ्य धाराओं की कल्पना की जाय तो 
यह मानना पढ़ेगा कि जब अँधेरा छा जाता था ओर सूर्य्यं छिप जाता 
था उस समथ ओपधियों के फछने फूलने के दिन होते थे। यह 
अप्राकृतिक वात है और अग्राह्म है । तिलक के मत में एक और दोष है । 
इन्द्र की महिमा इसलिये गायी जाती है कि वह इत्र, बल आदि असुरों 
को मारकर अन्धकार को दूर करते हैं और प्रकाश फैछाते हैं पर यदि 
अवर्ग्य के समय पढ़े जानेवाळे सन्त्र का अथ वही हो जो तिलक करते हैं तो 
यह कहना पड़ेगा कि दस महीने के बाद इन्द्र ने स्वयं अंधेरा कर दिया ! 

अतः यदि प्रवग्य सत्र का यह भाव है कि यज्ञ या सूर्य्य कुछ काल 
के लिये अन्तर्हित हो जाता है तो उसका छक्ष्य धुव प्रदेश की लंबी रात 
से नहीं किन्तु वर्षा ऋतु से ही हो सकता है। एक और मकार से भी 

इस मत की पुष्टि होती है । छक्क यञचवेंद के ३६ वें अध्याय मे प्रवरग्यांग्ि 
सम्बन्धी मन्त्र हैं। इनकी संख्या चौबीस है। इनमें जहाँ इन्द्र, मित्र, 
वरुण, अयैमा, बृहस्पति, विष्णु से शम्‌--कल्याण की प्रार्थना की गयी 
है, वहाँ १० वो कण्डिका में कहा है :-- 
शं नः कनिक्रदददेवः पजेन्यो अभिवषेतु 
हमारे लिये देव पजन्य कल्याणकारी ( होकर ) वर्षो करें । 
यहाँ पर्जन्यदेव के लिये कनिक्रदत्‌-खूव कडकडाता, गरजता 
हुआ--विशेषण आया है। इसका उद्देश्य वर्षाकालीन मेघ ही हो सकता 
हे। फिर १२वीं कण्डिका में कहा है :-- 
शां नो देवीरभिष्टय आपो भवन्तु पीतये शां योरभिस्जवन्तु नः॥ 
दीप्यमान जल हमारे अभिषेक ( स्नान ) और पान ( पीने ) के लिये 
कल्याणकारी हों । ( जल ) हमारे रोगों के शमन तथा भयों को दूर करने के 
लिये गिरे । 
यहाँ भी दृष्टि का ही प्रसङ्ग है । 

सोलहवाँ अध्याय 
गवामयनम्‌ 


तिलक स्वयं भी कहते हैं कि प्रवर्ग्य से सम्बन्ध रखने वाळे मन्त्र बहुत 
स्पष्ट नहीं हैं, अर्थात्‌ इतने स्पष्ट नहीं हैं कि उनसे यह बात ठीक ठीक 
निकाली जाय कि बह धुव प्रदेश से सम्बन्ध रखते हैं या नहीं । परन्तु 
कुछ और सत्र हैं जिनकी व्याख्या में ऐसी द्विविधा नहीं है। उनमें से 
गवामयनम्‌ है । यह एक वापिक सत्र था अर्थात्‌ इसको पूरा करने में 
प्रायः एक साळ लगता था। और भी कई वार्षिक सत्र थे पर उनका 
समय विभाग गवामयनम्‌--गडओं के मार्ग या चलने--से मिलता 
जुलता था । मैंने ऊपर कहा है कि इसमें प्रायः एक साळ ऊगता था । 
इस “प्रायः” का अर्थ तथा इस सत्र का माहात्म्य इस अवतरण में मिलता 
है जो ऐतरेय ब्राह्मण से लिया गया है। इससे मिलता-जुछता वर्णन ` 
तैत्तिरीय संहिता में भी मिळता हे :-- 


गाचो वै सत्रमासत । शफां छूंगाणि सिषासत्यस्तासां दशमे 
माखि शफाः श्ंगाण्यजायंत । ता अत्रुवन, यस्मै कामाया दीक्षा- 
मह्यापाम तसुत्तिष्ठामेति। ता या उद्तिष्ठंस्ता पता श्टंगिण्यो५थ 
याः समापयिष्यामः संचत्सरमित्यासत तासामश्रद्धया शएंगाणि 
प्रावतत। ता एतार्तूपरा ऊर्ज त्वसुन्वंस्तस्मादुताः स्वोच्चतून्पा- 
पोत्तरमुत्तिष्ठत्यूजे ह्याखुन्वन, सर्वेस्य्तो चै गावः प्रेमाणं सर्वस्य 
चारुतां गताः स्वस्य प्रेमाणं सवेस्य चारुतां गच्छति य एवं चेद्‌ । 

( ऐतरेय घ्राह्मण--8, १७ ) 


इसका अर्थ यह हे :--हमको खुर और सींग निकल आयें इसलिये 
गउओं ने यज्ञ किया । दसवें महीने में उनको खुर और सींग निकल आये । 
उन्होंने कददा जिस लिये हमने यज्ञ क्रिया था: वह प्राप्त कर लिया, अब उठें । 
जो उठ गयीं वह सींग वाली हुई' । जिन्होंने यह सोचा कि हम साल पूरा कर 
लें उनकी सीगें उनकी अश्रद्धा के कारण चली गयीं । वह बेसींग वाली रहीं । 
उनको ऊने ( शक्ति ) प्राप्त हुआ । सब ऋतुओं को रत करके अर्थात्‌ वारहों 
महीने यज्ञ करके वह ऊचे के साथ उठी । ( इस प्रकार ) गौएं सब को प्रेमा- 

सपद हुई, सबसे उन्हें चारुता मिली (सबने उन्हें सजाया)। जो ऐसा जानता 
है वह सबका प्रेमास्पद्‌ होता है, सत्र से चारुता पाता दै । 


इसी लिये मैंने ऊपर कहा था कि यह सत्र प्रायः एक वर्ष में समास 
होता था । इस अवतरण से विदित होता है कि कुछ गउओं ने दस 
महीने में ही समाप्त कर दिया, कुछ बारह महीने तक लगी रहीं । तैत्तिरीय 
संहिता का कहना है कि यज्ञ चाहे दस महीने में समाप्त किया जाय चाहे 
बारह महीने में फल एक ही है। इसका किसी ने कारण नहीं वतलाया 
कि एक ही यज्ञ की समाप्ति के सम्बन्ध में दो वेकल्पिक विधान क्यों हैं । 
ऐसा पहिले से होता आया है, बस यही कहा जाता है । 


तिलक कहते हैं कि तैत्तिरीय तथा ऐतरेय संहिता के रचयिताओं 
तथा भाष्य और रीका करने वालों को यह पता नहीं था कि उनके पूर्वज 
कभी धुव प्रदेश में रहते थे गऊ शब्द वेदों में गो-पश्च के सिवाय 
प्रकाश की किरणों और जळ की धाराओं के लिये भी आता है। कहीं- 
कहीं इसका प्रयोग उषा या उपा से सम्बद्ध दिन-रात के लिये भौ हुआ 
है । यहाँ, तिलक के अनुसार, यही अथ॑ है। दिन रात ` दख महीने तक 
चलते गये । इसके वाद्‌ रात आ गयी, चलना बन्द हो गया। यह तो 
पुराने निवासस्थान की स्टूति हुई । जब सससिन्धव मै जएं#£ बसे तो 


वह कठिनाई न थी, पूरे वारह महीने तक दिन रात चलते रहे । इसी वे! - 


अनुसार जव वह छोग ध्रुव प्रदेश में रहते.थे तो सत्र को दस महीने में 
समास करना पड़ता था, जब सससिन्धव देश में आये तो, सचःको 
फैला कर बारह महीने में करने रगे; यद्यपि कुछ लोग अब छे पुरानी 
अथा का अनुसरण करके दस महीने की ही अवधि मानते थे । इस प्रकार 
दस और बारह महीने की संख्या का तो कुछ अर्थ निकल आया परन्तु 
कई बातें अब भी बैसी ही रह गयीं । गउओं ने किसी उद्देश्य की सिद्धि 

के लिये यज्ञ किया था । वह उद्देश्य क्या था ? खुर और सींग से क्या 


तात्पर्य्यं है ? यदि गऊ का अर्थे दिन रात है तो दिन-रात' दस महीने 
तक चछ कर किस सुखद परिणाम पर पहुँचे ? दो महीने के लिये घोर 
अन्धकार से अभिभूत हो जाना तो यज्ञ फल की प्राप्ति नहीं कहा 
जा सकता ? 


वेदों में कई जगह ऐसा आता है कि अमुक अमुक ने इस यज्ञ को 
क्या । यह वात दो प्रकार से कही गयी है । कहीं तो ऐतिहासिक इति- 
इच बतलाया गया हैं। अमक, रहे से, मज॒. ते. प्रज्ञ:क्रिय्ा।। ऐति- 

हासिक वात हो सकती है । सचमुच ऐसी घटना हुईं थी या नहीं, इसके 
जाँचने का हमारे पास कोई साधन भले ही न हो पर ऐसा होना अस- 
` स्थव नहीं है । परन्तु जहाँ यह कहा कया है गावो अयजन्त--गउओं 
ने यज्ञ किया--तो वहां ऐतिहासिक घटना का उल्लेख हो ही नहीं 
सकता । गउए' यज्ञ नहीं कर सकतीं । उनका यज्ञ करना प्रकृति के 
प्रतिकूछ है । अतः गउओं के यज्ञ करने की वात अर्थवाद है । ऐसा कह 
कर यज्ञ की महत्ता बतलायी गयी है। इससे तात्पय्य॑ यह है कि 
यदि गऊ भी इस यज्ञ को करे तो उसको अमुक अमुक फल प्राप्त हो 
सकता है। इससे यज्ञ करने वाले को प्रोत्साइन मिलता है । गवासयनस्‌ 
के सम्बन्ध में हमने ऐतरेय संहिता से जो अवतरण दिया है उसके अन्त 
'सें कहा ही है कि जो इस बात को जानता है अर्थात्‌ जो इन गउओं की 
भाँति यज्ञ करेगा वह भी उनकी ही भांति लोगों का प्रेमास्पद हो 
जायगा और उनसे चारुता प्राप्त करेगा । अतः यहाँ गठओं का अर्थ 
अहोरात्रादि करने की आवश्यकता नहीं है । इसे अर्थवाद मानना 
चाहिये ओर यह समझना चाहिये कि मनुष्यों ने यज्ञ किया । उद्देश्य 
यह था कि गउओं को खुर और सींग निकल आध्ें। दस महीने के 
यज्ञ के बाद यह उद्देश्य सिद्ध हुआ | खुर और सींग निकले | पर 
कुछ लोग वारह महीने तक यज्ञ करते गये । फलतः खुर और सींग तो 
चले गये पर उजै-बल-की प्राप्ति हुई । यह लोग भी दशमासिको की 
भांति छोकप्रिय हुए। इसका अर्थ तो यह समझ में आता है कि 
छोगों ने वर्षा के लिये यज्ञ किया। दस महाने के यज्ञ के बाद 
वर्पारम्भ. में नये बादर देख पड़े । यह बादल आकाश में इधर उधर 
उठते थे, इनकी फटी कोर खुर सींग जैसी प्रतीत होती थी । कुछ लोग - 
उस समय यज्ञ बन्द कर देते थे। अब बादल तो आ ही गये, वर्षा होगी 
ही, ऐसा मानकर उठ जाते थे | परन्तु कुछ लोग मेघदर्शन मात्र से 
सन्तुष्ट न होते थे। वादळ आकर भी तो चले जा सकते हैं। अतः 
वह यज्ञ जारी रखते थे। फलतः कटे छँट वादळ लुप्त हो जाते थे 
खुर और साँग गिर जाती थीं--और उनकी जगह सारे नभोमण्डल 
पर छा जानेवाले बादुक आ जाते थे। इन बादलों में ऊर्ज, शक्ति, 
अन्नादि उत्पन्न करने की शक्ति, होती थी। यह दूसरे याजक पूरे साल 
भर तक यज्ञ करके. उठते थे। इस यज्ञ के फल स्वरूप द्वृष्टि हुई, 
धनधान्य की बृद्धि हुईं, इस छिये यज्ञ करने वाले जनता के स्नेहपात्र 
डुए । आगे भी जो इस यज्ञ को करेगा वह यह फल पायेगा । दास की 

इस व्याख्या में कोई खींचातानी नहीं प्रतीत होती, जैसी कि तिळक की 
व्याख्या में है। उनको एक ही छोटे से आउयान के दो पास पास के 
वाक्यों को समझाने के लिये कई हजार घर्ष पीछे जाना पडता है और 
फिर भी आएयान के कई अंशों का कोई सन्तोषजनक अर्थ नहीं निकलता 
अतः इस सत्र या इसी प्रकार के अन्य वार्षिक सत्रों से श्ुव प्रदेश के 
पक्ष की पुष्टि नहीं होती । 
तिलक ने रात्रिसत्रों की ओर भी ध्यान आकर्षित किया है। कई 
ऐसे यज्ञ हैं जो रात्रिसत्र या रात्रिक्रतु कहलाते हैं। यह नाम यह 
बतलाता है कि यह यज्ञ रात में किये जाते थे । इनमें से कोई एक रात 
में समाप्त होता था, कोई दस में पर सबसे ङम्बा सत्र सौ रात्रि तक 
जाता था। भीमांसकों का मत है कि यहां रात्रि का अर्थ दिन करना 
चाहिये । यदि यह मान भी छिया जाय तब भी यह प्रश्न रह जाता हे 
कि यह सत्र अधिक से अधिक सौ रात्रि (या सौ दिन या सौ दिन-रात) 
तक ही क्यों होते थे। प्राचीन अन्थकारो ने तो न यह प्रश्न उठाया है, 
न इसका उत्तर दिया है। तिलक ने प्रश्न भी उठाया है और उत्तर भी 
दिया है । वह कहते हैं कि यह सौ रात का सत्र शुव प्रदेश के किसी 
ऐसे प्रदेश की याद दिळाता है जहां सात महीने तक दिन होता था । 
एक-एक महीना सवेरे संध्या में चला गया । अब तीन महीने के छगभग 
बच गये । यह वहां की लम्बी रात हुईं । यदि ३६५ दिन का वर्ष माना 
जाय तो ९५ दिन बचे । इसीसे यह कतु सौ रात ( या रात-दिन ) 
तक चलता है । यह लम्बी रात वह समय था जब कि इन्द्र की इत्र 
बळ आदि असुरों से छड़ाई होती थी । यह कैसे हो सकता था कि इन्द्र 
. तो युद्ध में व्यस्त हों और उनके उपासक हाथ पर हाथ घरे बेठे रहें ? 
उधर इन्द्र लड़ते थे, इधर यज्ञ करके छोग उनको सोमपान कराते थे, 
उनका प्रोत्साहन करते थे, यशोगान करते थे । 
इस विषय में हमको इतना ही कहना है कि हम पहिले अध्यायों में 
देख चुके हैं कि इन्द्र और चृत्रादि की लडाई वर्षा काळ से सम्बन्ध 
रखती थी, ध्रुव प्रदेश से नहीं। अतः यह सत्र वर्षा के तीन महीनों में 
किया जाता था। तिङ्क ने लाव्यायन श्रौत सूत्र से एक वाक्य उद्धत 
किया है जो रात्रि-सत्रां का समय वतलाता है । चह वाक्य यह हैः-- 
` समाप्ते वा संवत्सरे रात्निसत्रेषु राजानं क्रीणीयुः। 
वर्ष ( अर्थात्‌ वार्षिक सत्र ) के समाप्त होने पर रात्रि-सत्रों में राजा 
( सोम ) को मोगला Collection. Digitized by eGangotri 

वार्षिक सत्र गवामयन दस महीने पर समाप्त हो सकता था जब 
कि गउओं को सींग और खुर निकछ आते थे। उसके बाद वर्षा होगी 
ओर रात्रि-सत्र होते रहेंगे । उसी समय सोम मोळ लेने का आदेश है। 

ऋग्वेद में इन्द्र को शतक्रतु कहा है । इसका एक अर्थ तो है सौ 
अर्थात्‌ सैकड़ों शक्तियों वाला अर्थात वड़ा बलवान और विभुति-मान । 
दूसरा अर्थ है सौ यज्ञों वाळा । तिलक का अनुमान है कि चूँकि इन्द्र के 
लिये शतरात्र यज्ञ होता था इसलिये वह शतक्रतु कहलाते हैं । यह अनु- 
मान ठीक प्रतीत होता है । पुराणों में कहा गया है कि जो सौ अश्वमेध 
यज्ञ करता है वह इन्द्र पद पाता है । अश्वमेध भी सोम सत्रों में से ही 
३ पर उसकी अवधि घोड़े की यात्रा के ऊपर निर्भर करने के कारण अनि- 
श्चित है। सम्भवतः यह पौराणिक विश्वास वैदिक काल की इस प्रथा 
की स्थ॒ति है कि इन्द्र के लिये यज्ञ करनेवाले सौ रातों तक सत्र किया 
करते थे। अवेस्ता में वेरेश्रब्न को मेपद्दे सतोकरहे--सत ( शत-सौ ) 
शक्तियों वाळा मेष ( मेढ़ा ) कहा है। ऋकू ८--२, ४० में कहा गया है 
कि मेध्यातिथि की सद्दायता के लिये इन्द्र मेप बने थे । 

तिलक का अनुमान है कि सतोकरहे का अर्थ सौ शक्तियों वाळा 
नहीं वरन्‌ सौ क्रतुओं ( यज्ञों ) चाळा है। यह सौ दिन रात जब कि 
यज्ञ होता रहता था इन्द्र के छिये गहरी छड़ाई के दिन थे। लड़ाई का 
कुछ अनुमान इस मन्त्र से होता है :-- 


अध्वयेवो यः शातं शम्वरस्य पुरो विभेदाश्मनेव पूर्वीः । 
यो वर्चिनः शतमिन्द्रः सहस्रमपावपद्भरता सोममस्मै ॥ 
( ऋकू २-१४, ६) 
हे अध्वयुओ, जिस इन्द्र ने शम्वर के सौ पुराने पुरों को वज्र से तोड़ 
डाला, जिसने वर्ची के सौ-हज्ञार, बहुत से, लड़के मार डाले, उसको सोम 
पिलाओ । 


शंवर का अर्थ है जळ को ढकने वाला । यदी शब्द जादू टोन! 
करने वालों की बोली में सामरी हो गया। यह शंवर आदि असुर क्या 
करते थे यह इसी मन्त्र के चार मन्त्र पिछे बतलाया गया है। उसमें 
(ऋक्‌ २-१४, २ में) अध्वर्युओं से कहा गया है कि वह उस इन्द्र को 
सोम पिछाबें “यो अपो बन्निवांसं वृत्रं जघानाशन्येव व॒क्षम', जिसने 
पानी को ढँकने वाले इत्र को उस प्रकार मारा जिस प्रकार बिजली पेड 
को सार डालती है । यह शब्द इस बात को स्पष्ट कर देते हैं कि जिन 

सौ दिनों तक रात्रि सत्र होता रहता था उनमें इन्द्र उत्तरी ध्रुव प्रदेश की 


सौ दिनों की ढम्बी रात के अन्धेरे से नहीं वरन्‌ वर्षा के काले बादलों से _ 


और उनके धिर आने से उत्पन्न अन्धेरेसे लड़ते रहते थे। पुरों को तोड्ने 
के कारण ही इन्द्र के पुरभिद्‌ और पुरन्द्र नाम पड़े । 

किसी समय सभी आय्यौ में वर्ष की गणना दस महीने की होती 
थी, जो घुव प्रदेश के दस महीने के रूम्बे दिन के कारण ही हो 
सकता था, इसके प्रमाणमें तिलक यह बात पेश करते हैं कि रोमन 
वे के पिछले चार महीनों के नाम सेप्टेम्बर ( स्तम मास ), आक्टोबर 
( अष्टम सास ) नावेस्बर ( नवम मास ) और डेसेम्बर ( दरम मास ) 
हें यदि मान भी छिया जाय कि रोमन लोग आय्यै थे तो भी यह बात 
समझ में नहीं आती कि ध्रुव प्रदेश में दस ही महीने का वर्ष क्यों हो । 
यदि वह छोग अपने लम्बे दिन का ठीक ठीक विभाग करके उसको द्स 
महीनों में बांट सकते थे तो रात को इसी प्रकार दो महीनों में बॉटने में 
कौन सी बाधा थी ? यह तो था ही नहीं कि रात छगते ही वह घोर 
सूछा में पड़ जाते थे और फिर नये दिन के उदय होने पर ही जागते 
थे । जब वह इस अन्धेरे में जागते रह कर रात्रिसन्न करते ये, और इस 
लम्बी रात को दिनों में बाँटने की क्षमता रखते थे, तो फिर महीनों में 
कयां नहीं बॉट पाते थे और वर्ष की गणना में इन दो संहीनों को क्यों 
नहीं जोड्ते थे ? कहा जाता है कि न्यूमा ने रोमन पञ्चाङ्ग का सुधार 
किया । इसके विषय में दो जनश्रुतियां हैं । प्लूट्ाक ने न्यूमा के जीवन- 
चरित में लिखा है कि कुछ छोग कहते हैं कि उसने वर्ष में,जो उसके समय 
तक दस महीने का होता था, दो महीने जोडे, दूसरों का कहना है कि 
उसने दो पिछले महीनों को वर्ष के आरम्म में कर दिया। तिलक पहिली 
कथा को ठीक मानते हैं। इमारी समझ में दूसरी ठीक है। न्यूमा के 
पहिले वर्ष मार्च से आरम्भ होता होगा। तब सेप्टेम्बर आदि चार 
महीने सचमुच सातवें, आठवें, नवें और दसवें मास रहे होंगे। इनके 
बाद जनवरी और फरवरी आते होंगे । न्यूमा ने वर्ष को जनवरी से 
आरम्भ किया । इससे सेप्टेम्बर आदि के नाम तो वही पुराने रह गये 
पर इनके स्थान नवें, दसवें, ग्यारहवें और बारहवें हो गये। . 

सत्रहवाँ अध्याय 
वैदिक आख्यान 


' (क) अवरुद्ध जळ 

वेदों में लेकड़ों कथाएं भरी पड़ी हैं। इनमें से कई तो परिवधित 
और परिवर्तित रूप में पुराणों में भी आगयी हैं और गाँव गाँव में फैल 
गयी हैं, कुछ का ऐसा प्रचार नहीं हो सका | इन आख्यानों की ब्याख्या 
कई प्रकार से हो सकती है और हुई है । इन पद्धतियों को आध्यात्मिक, 
आधिदैविक और आधिभौतिक कह सकते हैं। आध्यात्मिक व्याख्याताः 
ऐसा मानता है कि वेद मनुष्य को मोक्षमार्ग बतळाने के लिये प्रकट हुए 
हैं । कहीं कहीं तो मोक्ष का उपदेश स्पष्ट रूप से दिया जाता हे, कहीं 
कहीं किसी कथा का रूपक वाँधा गया है । अध्यात्मवादियों के अनुसार 
बहुत से मन्त्रों में सत्य, धम्मं आदि की महिमा गायी गयी है और अधर्म; 
असत्य आदि की निन्दा की गयी है। आधिदैविक व्याख्याकार ऐसा 
मानता है कि देव दैत्यादि की सत्ता वस्तुतः थी और है । सूक्ष्म देहधारी 
होने के कारण हमको सामान्यतः इनका साक्षात्कार नहीं होता। यों मी 
कह सकते हैं कि जो महाशक्ति-उसको इश्वर कहिये या किसी और 
नाम से पुकारिये-इस जगत्‌ का परिचालन कर रही है चह अनेक 
रूपों में अभिव्यक्त हो रही है । वही वायु नाम से हवा वहाती हे, वही 
अभि नाम से जलाती है, वही बर्मा नाम से सर्जन करती है, वही सूर्य 
नाम से प्रकाश देती है, इत्यादि । प्रत्येक वेद मन्त्र किसी अवसर विशेष 
पर किसी ऋषि के द्वारा प्रकट हुआ है और उसका समुचित ढङ्ग से 
उपयोग करने से तत्तत्‌ दैवी शक्ति जागती है और काम देती है । कोई 
देव विशेष पुरुप वर्ग में हो या ख्री वर्ग में, उसको उन मन्त्रों का, जिनके 
द्वारा उसकी शक्ति उद्बुद्ध की जाती है, देवता कहते हैं । हिन्दी में 
देवता का प्रयोग पुंिंग में भी हो जाता हे पर वह वस्तुतः ख्रीरिंग शब्द 
है और शक्ति के अर्थ में ही प्रयुक्त होता है । शक्तिधारियों को छिंग-भेद 
से देच या देवी कहना चाहिये। इन्द्र, अभि, वरुण देव हैं, उषा देवी है 
परन्तु जिन मन्त्रों का अग्नि या इन्द्र या उषा से सम्बन्ध है उनके साथ 
यह कहा जायगा कि इस सन्त्र की देवता उपा हैं, इसकी देवता अझि 

हे, इसका देवता इन्द्र हैं, क्योंकि इन मन्तं में उन शक्तियों का आह्वान 
होता हैजिनको इन्द्रादि में एम्जीभूत मानते हैं या इन नामों से पुकारते हैं । 
आधिभौतिकवादी भी दो प्रकार के होते हैं । कुछ तो ऐतिहासिक 
कहलाते हैं । ऐतिहासिकों का मत है कि जिन लोगों को देव दैत्य आदि 
कहा गया है वह सचमुच भळे या बुरे मलुप्य थे। उनके पराक्रम की 
स्मृति लोकबुद्धि पर अपनी गहिरी लीक छोड़ गयी और सैकड़ों हज़ारों 
वर्षों के हेरफेर में वह देव-दैत्य कहलाने रगे । देवों के वास्तविक या 
काल्पनिक गुणों पर मुग्ध होकर छोग उनकी पूजा तक करने छगे। 
अधिमूतवादियों में दूसरी शैली यासक और दूसरे नैरुक्तों की है।यह 
ढोग प्रत्येक मन्त्र को किसी प्राकृतिक दग्विषय का वर्णन मानते हैं। 
प्राचीन नैरुक्त इन मन्त्रों में या अँधेरे और उजाछे की लड़ाई, सवेरे 
के समय अँधेरे को टालकर उपा का निकळना, सूर्य का उद्य होना, 
आकाश में घूमना, पाते हैं या बादलों का घिरना, सूखा पड़ना, बिजली 
चमकना, मेघयर्जन, वर्षा, नदियों में बाढ़. आना, देखते हैं । कुछ 
पाइचात्य विद्वानों को यहाँ वसन्त और जाढ़े के संघर्ष की ध्वनि मिलती 
है। तिळक ने इन्हीं मन्त्रों में धुव-प्रदेश के इग्विपयों के, वर्णन की 
छाया पायी है । 3 
इन शैलियों में कौन सी शैली ठीक है यह नहीं कहा/”जा सकता । 
इस प्रइन का उत्तर प्रत्येक मनुष्य अपनी बुद्धि के अचुसार देगा । जो 
श्रद्धा मनुष्य झुद्ध अध्यात्म या अधिदैववादी है वह जहाँ तक ब्याख्या 
कर सकेगा करेगा, जहाँ बुद्धि काम न करेगी वहाँ यह मान लेगा फि 
यह विपय गम्भीर है, सामान्य बुद्धि इसका अहण नहीं कर सकती, 
जिसकी बुद्धि यज्ञ यागादि कम्मांनुष्ठान और योगाभ्यास द्वारा परिष्कृत 
होगी वह समझ सकेगा। ऐतिहासिक का भी मार्ग कुछ हद्‌ तक 
सरळ है। परन्तु जो मनुष्य नैरुक्त शैली पर चलना चाहता है या 
इस शेली को और शेलियों के साथ मिलाना ठीक समझता है उसका 
मार्ग कठिन है। वह किसी मन्त्र को यह कह कर नहीं छोड़ना चाद्देगा 
कि इसका विषय अइश्य है या केवळ योगी के समझने योग्य है । 
एक ही सन्त्र का कई प्रकार अर्थ केसे हो सकता है उसका एक 
छोटा सा उदाहरण पर्यासहै। इन्द्र ने ब्रुत्न को मारकर गउओं को 
छुदाया, यह कथा बार बार आती है। बूंत्र का अथे है ढँकने वाळा । 
दर्शनों के अनुसार अविद्या या अज्ञान ने अन्तःकरण को ढँक छिया है, 
यही. जीजएमा के जुन्को कारण केमो आज़ डाइनिङ एरिभापा सें 

इन्द्रियां के लिये भी आता है और वाणी का भी नाम है । अतः इस 
वाक्य के कम से कम इतने अर्थ तो हो ही सकते हैं :-- - 

(१) ज्ञान ने अज्ञान को दूर कर दिया और इन्द्रियों को जो इस 
अविद्या के कारण केद थीं अर्थात्‌ विपयामिसुख जाने के छिये विवश थीं 
सुक्त कर दिया या स्वस्थ कर दिया । अव वह इन्द्र अर्थात्‌ ज्ञान की 
प्रेरणा के अनुसार चलने लगीं । प्रकाश की किरण के अर्थ में गो को 
लेकर कह' सकते हैं कि ज्ञान ने अविद्या का नाश कर दिया. और प्रकाश 
की किरणें सुक्त हो गयीं अर्थात्‌ आत्मा अपनी स्वयंज्योति, अपने स्वरूप, 
में स्थित हो गया । यहाँ ब्रह्मज्ञान द्वारा मोक्षसिद्धि का उपदेश दै । 

(२) धर्म्मं ने अधर्मं को जीता और वाणी को सुक्त किया । 
जब तक समष्टि सँ, समाज में, अधर्म्म रहता है तव तक वाणी का 
दुरुपयोग होता हैं । वह पारमार्थिक विषयों की सेवा में प्रयुक्त न होकर 
भौतिक विषयों के पीछे चलती है। अब वह फिर: सदुपयोग में छगी । 
अथवा जब व्यक्ति ने धर्म्मं से अधम्म को, सत्य से असत्य को जीता तो 
उसकी वाणी सुक्त हुई, उसको क्रियाफलाश्रयिस्व प्राप्त हुआ, जो उसके 
सुँह से निकला वह हुआ। योग दर्शन कहता है कि सत्य के अम्यास 
की चरम सीमा में ऐसा ही होता है । यहां धम्मे या सत्य का माहास्म्य 
दिखला कर उसके लिये प्रेरणा की गयी है । 

(३ ) इन्द्रनामक देव ने इत्र नामक दैत्य को मारा अर्थात्‌ उन - 
दिव्य, लोकहितकर, शक्तियों ने जिनका सामूहिक नाम इन्द्र है उन 
_ छोक संतापकारी शक्तियों को, उन उपद्रवों को, शमन किया जिनका 

सामूहिक नाम बृत्र है ओर उन शक्तियों को, जो धनधान्य की बृद्धि 
करने के कारण गड कहलाती हैं, सुक्त कर दिया । 

( ४ ) इन्द्र नामक मद्दाशक्तिमान पुण्यात्मा नरेश ने चृत्र नामक 
बलवान और दुष्ट राजा को भार डाका और उन गउओं को, जिन्हें बह - 
लूट ले गया था, छुड़ा लिया । 

( ५) प्रकाश ने अन्धकार पर विजय पायी, रात गयी दिन आया 
और सूर्य की किरणें देख पढ़ने छगीं। 

( ६) बादल फटे और जरू धारा फूट पढी या सूर्यं की किरणें 
जो छिप गई थीं फिर देख पढी । 

(७ ) धुव प्रदेश की लंबी रात समाप्त हुई और उषा का उद्य- 
हुआ । इनमें से कई अर्थ एक में मिलाये भी जा सकते हैं । यह सम्भव 
है कि (४) ऐतिहासिक घटना सत्य हो और. किसी वास्तविक- 

मानव इन्द्र ने किसी वास्तविक मानव जत्र को मारा हो। उसीको 
लेकर एक ओर तो (५), ( ६), ( ७ ) में से किसी एक इग्विपय का 
(या युरापत्‌ सब का ) वर्णन किया गया हो और दूसरी ओर उसी 
रूपक में (१), ( २), और ( ३ ) के आध्यात्मिक या आधिभौतिक 
तथ्यों को भी कह दिया हो । 

- यद्यपि कौन सा अर्थ लिया जाय यह अपनी अपनी श्रद्धा और 
रुचि पर निर्भर करता है फिर भी साधारणतः यह देखने का प्रयत्न किया 
जाता है कि मन्त्रों की कहां तक निरुक्ति हो सकती है। सम्भव है कि 
यह शैली वस्तुस्थिति से विपरीत हो। एक मत तो यह है ही कि वेद 
उन अर्थौ का ही प्रतिपादन करते हैं जिनको मनुष्य अपनी बुद्धि से नहीं 
निकाळ सकता। असुक यज्ञ करने से अझुक फळकी आसि होगी यह बात 
मनुष्य किसी अन्वेपण से नहीं पा सकता। यज्ञ करने पर फळ होता. है या 
नहीं इसकी जाँच की जा सकती है परन्तु यज्ञ किसी ज्ञात प्रकार से नहीं 
हुँ निकाला जा सकता । इसीलिये मीमांसा दर्शन में जेमिनि कहते 
चोदना ळक्षणोऽथोधम्मेः । तद्वचनादास्नायस्य प्रामाण्यम्‌ धम्मं 
का लक्षण है चोदुना, यह प्रेरणा कि ऐसा करो; वेद का मामाण्य इसी 
बात में हे कि वह॑ ऐसी प्रेरणा करता है । वेद कहता है कि अमुक यज्ञ 
करो । इस लिये उस यज्ञ का करना धम्मं है । उस यश के करने से जो 
लाभ बेद बताता है वह छाम सचमुच होता है, इसलिये दद आमा- 
णिक है। यह तर्क अकाट्य है । यदि सचमुच वेदविद्वित यज्ञों से निर्दिष्ट 
फर्को की प्राप्ति होती है तो फिर और कुछ कहने सुनने को जगह नहीं रह 
जाती । जिस मजुष्य का ऐसा विश्वास या अनुभव है उसके छिये वेद- 


मन्त्रों को प्राकृतिक दग्विपयों का वणन करने वाळी कविताओं का संग्रह ` 


बताना वेद का अपमान करना है। सूर्योदय हुआ, प्रभात हुई, रात 
हुई, अँधेरा हुआ, सूखा पड़ा, पानी बरसा, सर्दी पड़ी, यह बातें मनुष्य 
आप जान लेता है, इनको बताने के लिये ईश्वर को कष्ट करने की 
आवश्यक्ता नहीं है । यदि कुछ पुराने कवियों ने इन बातों का सुन्दर 
वर्णन किया है तो उनकी कविता पढ़ी जा सकती है, उसका रसास्वाद 
किया जा सकता है, उसकी पूजा नहीं की जा सकती । 

यह बात ठीक है परन्तु उन छोगों में भी जो वेद को परम श्रद्धा की 
इष्टि से देखते हैं ओर उसको श्रुति और अपोरुषेय मानते हैं, नैरक्त 
शैली चली आ रही है। निरुक्त की गणना वेद के छः भक्ञों में है । 


यास्क नेत जे ्ेवादिवाती. का सेाकतिक० अकयं और 

परम आस्तिक सायण ने भी इस पद्धति को स्वीकार किया है | 
पाइचात्य विद्वानों के सामने, जिनके लिये वेद धर्म्म का आधार नहीं हे, 
व्याख्या का दूसरा मार्ग ही नहीं है । 

तिलक का कहना है कि यह मार्ग प्रशस्त है परन्तु अब तक इसका 
पूरा पूरा उपयोग नहीं हो सका। भारतीय नेरुक्त केवल भारत के 
जलवायु सूर्य्यं, ढिन-रात, ऋतुक्रम आदि से परिचित थे इसलिये वह 
सच सन्त्रों का अर्थ इन्हीं वाताँ पर घटाते थे । परिचम वालों का 
भौगोलिक ज्ञान इनसे अधिक विस्तृत था पर उनका ध्यान मध्य एशिया 
या वायब्य योरोप पर केन्त्रीभूत रहता था । दोनों असफल हुए । अब 
जव कि यह सिद्ध हो गया है कि एक ऐसा समय था जब भ्रुव प्रदेश में 
रहना सम्भव्र था तो सन्त्रां के अर्थ को ठीक ठीक 'समझने की छुंजी 
हमारे हाथ में आ गयी है। कईं कथाएँ ऐसी हैं जो अन्यथा किर्स 
प्रकार समझ में आ ही नहीं सकती । ह 

उदाहरण के छिये इन्द्र और च्त्र की कथा लीजिये | इन्द्र का दृत्र, 
चल, शुप्ण आदि दैत्यों को मार कर गउओं अर्थात्‌ जलों या प्रकाश 
की किरणों को सुक्त करना सैकड़ों मन्त्रों का विपय है । पर जिन लोगों 
ने यह अर्थ लगाया है वह कहीं-कहीं असफल हो जाते हैं क्योंकि |जस 
बादल-वर्षा, दिन-रात से वह परिचित थे उस पर सन्त्र घरते नहीं। 
फिर, प्रत्येक सन्त्र में एक ही राग का अलाप सुनते-सुनते जी ;ऊब जाता 
है । आख़िर आजकल भी यह बातें होती हैं, इन पर कवि लोग रचनायें 
भी करते हैं पर न तो इन दृश्यों के पीछे कोई पागळ हो जाता है, न 
यह कविता का एक मात्र विषय है, न ऐसी कविता अन्य कविता से 
विलक्षण मान कर पुजती ही है । यदि यह मान छिया जार्य कि उन 
दिनों यज्ञ-याग होते थे अतः इन बातों का अधिक महत्व था, फिर भी 
कई वातें अंधेरे में रह ही जाती हैं । 

तिलक कहते हैं कि इन्द्र और वृत्र के युद्ध में इन्द्र की विजय से 
चार परिणाम युगपत्‌ निकलते वतलाये गये हैं: ( क ) गउओं का उद्धार 
(ख ) जळों का उद्धार (ग) उपा का उद्य और (घ) सूरये का 
उद्य । उपा के उद्य के उपरान्त सूर्य्यं का उद्य होना आवइपम्भावी 
सान छिया जाय, तव भी ( क ), ( ख), और ( य ) रह जाते हैं । 
यदि गो शब्द का अर्थ जल किया जाय तो ( क ) और ( ख ) में कोई 
भेद नहीं रह जाता परन्तु बहुत से स्थलों पर अंधेरे को हरा कर प्रकाश 
के निकलने का उल्लेख है । अतः यह मानना चाहिये कि इन्द्र के हाथों ; 

जळ और प्रकाश दोनों पर से पर्दा हट । अब .यह सोचने की वात है 
कि इन बातों के साथ उपा के उदय होने का क्या सम्बन्ध हो सकता 
है। यदि चत्र अन्धकार और बादर का नाम है दो वह जब भी घिर 
आयेगा प्रकाश को ढँक छेगा और उसके गर्भ में जक होगा। अत 
उसके फटने पर प्रकाश और जळ का उद्धार होना कह सकते है । परन्तु 
ठीक प्रभात के समय क्षितिज पर बादुल का होना नित्य के अनुभव की 
बात नहीं है। ऐसा कमी कभी ही होता है, अतः वादळ के नाश होने 
पर उपा का उदय होना आकस्मिक सी बात है जो साळ में दो चार बार 
ही होती होगी । ऐसी दशा में वेदों में इसका इतना बिखार से ऐसा 
वर्णन कि जेसे दृत्रवध के बाद उषा का उद्य होना अनिवार्यं रूप से 
होता ही है समझ में नहीं आता। यदि वेद अनिवाय्येता नहीं भी 
दिखळाते तो भी बादलों के हटने और उपा देख पढ़ने का साथ जैसा 
चह दिखळाते हैं वेसा सामान्यतः वर्षा में देख नहीं पड़ता । 


ऋत्वेद के द्वितीय मण्डल के पन्द्रहवें सूक्त के छरें मन्त्र में कहा है।- 
सोद्‌ऽच सिन्धुमरिणान्महित्वा । 

उस ( इन्द्र ) ने अपनी शक्ति से सिन्धु को ( नदी को ) उदञ्च ( उत्तर 
को अथवा ऊपर को ) बहने वाली कर दिया । , 

यह वात--नदी का उलटा वहना--वर्षा ऋतु में कहीं देख नहीं पडता। 

इन्द्र और ब्रृत्र को लड़ाई के संबंध में कै जाई “पर पर्वत, गिरि 
अदि शब्द आते हैं, जसे 

भिनडलमङ्गिरोमिएणानो बि पर्वेतस्यदंद्वितान्येरत। 

रिणग्रोधांसि कृत्रिमाण्येषां सोमस्य ता मद्‌ इन्द्रश्चकार ॥ 

( ऋक्‌ २-१५,८ ) 
अंगिरों से स्तूयमान होते हुए इन्द्र ने वल ( नामक असुर ) को मारा 


तथा पर्वत के (शिलाओं से) दृढ़ किये हुए द्वारों को खोला । इन ( पर्वतों ) 
के कुत्रिम ( किया द्वारा ) बन्द ( किये गये ) द्वारो को खोला । 

नेरुक्त इन पर्वतादि शब्दों का अर्थ बादल करते हैं क्योंकि यही 
अथ उनके वर्षा वाळे सिद्धान्त से मिलता है पर यह विचारणीय है कि 
वेदों ने मेघ और अञ्च जेसे प्रचलित शब्दों का प्रयोग क्यों नहीं किया । 


फिर, आठवें मंडल है 

अहन्बत्रसृचीपम और्णंचाभमहीशुवम्‌। दविमेनाविध्यदवुंदम्‌ ॥ 
दीप्तिमान इन्द्र ने इत्र को, औणवाभ को और अहोौशुव को सारा। 
( उन्होंने ) अब्द को हिम से विद्ध किया । 


नेडक्त इस सन्त्र में अर्बुद का अर्थ वादळ और हिम का अर्थ जल 
कर देते हैं । पर दिम का अर्थ तो वर्फ़ हे। यह ठीक है कि वफ़े जछ से 
ही बनती है पर सीधा अर्थ छोड कर इतनी दूर जाना अनुचित है । 
अर्डुद चाहे कोई असुर हो चाहे कुछ और पर वह वफ़ से छेदा गया । 
वर्सात सें वफ़े नहीं पडती, अतः बादल का वफ़ से छेदा जाना नहीं 
कहा जा सकता | 
डृन्र के जिन सो पुरां को भेदने के कारण इन्द्र का पुरन्दर नाम 
पढ़ा उनको शारद कहा गया है। इसका समाधान यों किया जाता 
है कि किसी समय वर्षा और शरत्‌ एक में गिने जाते थे परन्तु 
दशम मण्डल के ६२ वें सूक्त के २रे मन्त्र में कहा गया है कि वळ 
यरिवत्खरे--वर्प के अन्त में सारा गया। यदि वर्षा और शरत्‌ को 
शुक माना जाय तो यह भी मानना पड़ेगा कि उ दिनों वर्ष का 
अन्त वर्षा-शरत्‌ में होता था पर इसका कोई दूसरा प्रमाण नहीं 
मिलता । यह माननां कठिन हे कि जहाँ जहाँ शरत्‌ का नाम आये 
वहाँ वहाँ वर्षा का अर्थ किया जाय। वर्षा का सीधे नाम न लेने का 
कोई कारण समझ में नहीं आता । एक सन्त्र तो वह तिथि तक बत- 
क है जव इन्द्र ने एक असुर को मारा । वहाँ शरत्‌ का ही उल्लेख 
यथा: 


यः शंवर पर्वतेषु क्षियन्तं चत्वारिच्यां शरद्यन्वविन्दत । 
ओजायमानं यो अहिं जघान दानुं शयानं स जनास इन्द्रः ॥ 
( ऋ २१२, ११ ) 
जिसने पर्वत में छिपे हुए शंबर को चालीसवें शरत्‌ में बढ निकाला, 
जिसने ( उस ) बलवान दानव अहि को मारा, हे लोगो वह इन्द्र दै । 


अब जीवेम शरद्‌: शतम्‌-हम सो शरत्‌ जियं- ऐसे प्रयोग में 
शरत्‌ का अर्थ वर्ष होता है। उसी प्रकार यदि यहाँ भी शरत्‌ का अर्थ 
चर्ष किया जाय और नेरुक्त पद्धति के अनुसार पर्वत का अर्थ वादळ 
किया जाय तो सन्त्र की पहिली पङ्क्ति का अर्थ होगा कि झंवर बादल में 
चालीस वर्ष तक छिपा रहा । सायण ने यही अर्थ लिया है । वह कहते 

हैं कि शंबर इन्द्रभिया--इन्द्र के डर से--छिपा रहा, परन्तु चाळीस F 
वर्ष तक किसी के बादलों में छिपने का अर्थ क्या होगा ? ऐसा तो कोई | 
भी बादल नहीं होता जो इतने दिनों तक लगातार चला जाय, फिर रांवर | 
'छिपा कहाँ और केसे ? यहाँ तो प्रचलित नेरुक्त शेली काम नहीं करती । 
तिलक कहते हैं कि शेल्ली निर्दोष है पर इसके साथ ही अपूण है । 
अपूर्णता का कारण यह है कि हमारे विद्वानों और उनके यूरोपियन 
अजुयायियों को इस बात का पता न था कि कभी आर्य लोग भ्रू च प्रदेश 
में बसते थे और वहाँ के प्राकृतिक दृश्यों को देख चुके थे । यदि यह 
बात सामने रख ली जाय तो चह सब अंश जो यों समझ में नहीं आते क्र 
स्पष्ट हो जाये । हर 
खुव प्रदेश का अँधेरा एक दो दिन का नहीं, कई महीनों का होता 
था। उस अन्धकार रूपी चत्र के मारे जाने पर उपा का, सूर्य्यं का तथा 
अकाश का छुटकारा पाकर निकलना प्राकृतिक वात है। यह दृहय आज 
भी देखा जा सकता है। उपा का उदय होना आकस्मिक नहीं, अँधेरे, ,० 
अर्थात्‌ लम्बी भ्रुवनिशा, के अन्त होने पर अवश्यम्भावी है। अब्द का ” 
हिम से मारा जाना भी समझ में आता है। चहाँ सदी में अर्थात्‌ लम्बी 
रात में तुपारपात होता ही है। शंवर का चत्वारिंस्यास्‌ शरदि पहाड में | 
मिळना भी सुबोध हो जाता है। इन्द्र को झांवर शरदूऋतु के चालीसे . 
दिन सिला । ऋतु वर्प में छः होते हैं और शरत्‌ चौथा अत्तु है । वर्ष उन 
दिनों आजकछ की ही भांति वसन्त ऋतु से आरम्भ होता था। शरत्‌ 
के चालीसवें दिन का अर्थ हुआ वसन्त, गरीष्म, वर्षा के बीत जाने के 
चालीस दिन वाद । एक महीना तीस दिन का होता है, अतः झंवर वर्ष 
= 


के आरम्भ से. २२०वें दिन--७ महीना १० दिन पर--मिछा । इसका 
तात्पय्ये यह हुआ कि वर्प आरम्भ होने के ७ महीने और १० दिनि बाद 
इन्द्र का शंबर से युद्ध आरम्भ हुआ अर्थात्‌ ७ मदीना १० दिन बाद 
अँधेरा छा गया, दिन का अन्त हुआ, रात का आरम्भ हुआ। यह सात 
सहीने १० दिन का लम्बा दिन भू व प्रदेश में ही हो सकता है। 

अब रही जलों के मुक्त होने, उनके पर्वतो में से निकलने और 
उपर की ओर बहने की बात । तिलक कहते हैं कि यहाँ पर सभी पुराने: 
और नये टीकाकारों ने भूछ की है । यह ठीक है कि कहीं कहीं भौतिक 
जक ओर वर्षा का भी उल्लेख है परन्तु अधिकांश स्थलों में वेद ने दूसरी 
` ही वस्तु को लक्ष्य करके गो जैसे शब्दों का प्रयोग किया है। प्राचीन 


आय्यां वेदिक [रसियों 
र्यो का--न केवळ वेदिक आयौँ का वरन्‌ -प का भी--यह 

सत था कि पृथ्वी के ऊपर और नीचे, दाहिने और बायें, उसको चारों 
ओर से घेरे हुए सूइम जलकणों का एक मण्डल है। यह जल वाष्प 
रूप में है। यह निरन्तर गतिशील है और पृथ्वी के चारों ओर घुमता 
रहता है। चन्द्र, सूय्यं, तारे इसी की गति से चलते हैं। दृत्र शंबर 
आदि असुर पृथ्वी के नीचे के प्रदेश में रहते थे। वह इस जळ को रोक 
लेते थे। यह क्ेद हो जाता था। इसकी गति के अवरोध से सूर्य्यं की 
भी गति रुक जाती थी। सूर्य्यं जब डूबता था तो महीनों उद्य नहीं ही 
पाता था । इन्द्रं जब दृत्र को मारते थे तो जल अपनी गति फिर पाता 
था । चहद ऊपर को उठता था । उसके साथ ही उपा और सूय्ये भी उठते 
थे, अर्थात्‌ जल और प्रकाश का उद्धार साथ साथ ही होता था । ऐसा 
साना जाता था कि क्षितिज पर पहाड़ हैं, उन्हीं में के छिद्रं और खोड्दो 
के मार्ग से सूय्याढि निकलते थे। बृत्र सैन्य उन मार्गों को बन्द कर देती 
थी। इन्द्र उनको फिर खोलते थे। आजकल भी लोग ऐसा मानते हैं 
कि सूर्ययं उदयाचल पहाड़ से उद्य होता है और अखाचक पहाड़ पर 
डूबता है । 

इस मत के प्रमाण अवेस्ता में तो पदे पदे मिलते ही हैं, वेदों में भी 
इसकी ओर पर्याप्त संकेत है :--- 


या आपो दिव्या उत वा स्रवन्ति खनित्रिमा उत चा याः स्वयञ्जाः । 
समुद्रार्था याः शुचयः पावकास्ता आपो देवीरिह मामचन्तु ॥ 
( कक, ७-४९, २) 
जो दिव्य जल हैं या जो बहते हैं या जो खोदने से निकलते हैं या जो 
स्वयं प्रकट होते हैं या समुद्र की ओर जाते हैं, यह सब प्रकाशमान पवित्र 
करने वाले जल मेरी रचा करे' । : 


यहां दिव्याः आपः, दिव्य जळ, अन्य सब प्रकार के जलों से भिन्न 
बतलाया गया है। यह दिव्य जळ अन्तरिक्ष में सन्चार करता था। 
यह दिव्य जळ ही जगत्‌ का उपादान कारण है, इसी से क्रमात्‌ जगत 
बना है | दुशम मण्डल के १२९ वें ( नासदीय ) सूक्तका ३रा सन्त्र 
कहता हैः तम आसीत्तमसा गुङ्वमग्रे5प्रकेत सळिळं सवेमाइद्‌म्‌-- 
आदि में तम से घिरा हुआ तम था; वह अप्रकेत--अग्रज्ञायमान था--- 
और सलिल ( जळ ) था | इसी प्रकार इसी मण्डल के ८२वें सूक्त के 
पचे और वै मन्त्रों में कहा गया है कि गर्भ प्रथमं दध्न आपः 
पहिले जल ( था उस ) ने गर्भ धारण किया । शतपथ आहण ( ११०-- 

१, ६, १ ) कहता है; आपो द वा5इद्मग्रे सलिलमेबास--आदि में 
यह ( जगत ) आपः ( जल ) सलिल ( जळ ) ही था । यह दिव्य जल 
पृथिवी के चारों ओर घूमता रहता था ऐसा स्पष्ट लिखा तो नहीं 
मिलता पर दो लोकों का तथा पृथिवी के ऊपर और नीचे का जिक्र 
आता है । सातवें मण्डल का ८०वे' सूक्त का १ला मन्त्र कहता है कि 
विवर्तेयन्तो रजी समन्ते आविष्कृण्वती सुचनानि विइवा-- 
एक जगह मिलने वाले दोनों रजसों ( लोकों ) को ( उपा ) खोळती 
और अखिल जगत्‌ को प्रकट करती है। ७वें मण्डल के १०४वें सूक्त 
` के १५वें मन्त्र में शत्रु को शाप दिया गया है कि वह तिस्नः पृथिवी- 
रधो अस्तु-तीनों प्रथिवियों ( लोकों ) से नीचे जाय और छे मण्डळ 
के ३४वें सूक्त के धवे मन्त्र में अश्विनो को तिस्रः पृथिवीरुपरि 
प्रवा--तौनों एथिदियों ( छोकों ) के ऊपर चलने वाले कहा गया है। 
सूर्य के लिये कहा गयाहै किआ देवो यातु सबिता परावतः 
( ऋक्‌ १३५, ३ )--सविता परावत्‌ ( दूर देश ) से आता है और 
इसके पहिले के मन्त्र में सविता को आ कृष्णेन रजसा चर्तमानः-- 
कृष्ण ( अँधेरे ) रजस ( लोक ) से आचतंमान ( वार बार आनेवाला ) 
कहा गया है । इन दोनों मन्त्रों को मिलाने से यह वात निकलती है कि 
यह अँधेरा छोक ही परावत ( दूर ) है, ऊपर का आकाश नहीं । इसकी 
पुष्टि इस वात से भी होती है कि एक जगह ( चरक 2-८, १४ में ) 
परावत्‌ को अंबर ( आकाश ) से भिन्न वतलाया है। इन सब बातों को 
एक साथ मिलाने से यह वात स्पष्ट हो जाती है कि इन्द्र और बृत्र की 
लड़ाई न तो प्रतिदिन की उँजाले अँधेरे की लड़ाई है, न वर्षाकाल की, 
चरन्‌ उसका क्षेत्र अन्तरिक्ष, का वह भाग है. जो प्रथिवी के नीचे है, 
या यों कहिये कि क्षितिज के नीचे है । (जब तक इस अन्तरिक्ष में दिव्य 
आप, दिव्य जळ, या पुरीप ( भाप ) निर्बाध चलता रहता है तब तक: 
सूर्य की भी गति ठोक रहती है परन्तु अवकाश पाकर बृत्र, शंचर आदि 
. असुर इसके प्रवाह को रोक देते हैं। फिर तो सूर्य भी थम जाता है । 
कई महीनों के युद्ध के वाद असुर मारा जाता हे, जल: उन्मुक्त होता है, 
-सूण्य का भी छुटकारा होता है। यह एथिवी के नीचे का प्रदेश वरुण 
और यम का भी झोक था। यह जो. कहा गया है कि घृत्र को मार कर 
इन्द्र ने नदियों को बद्दाया, सातो सिन्धुओं के बहाव को मुक्त कर दिया, 
. औपधियों को उगाया, यह बात भी इसी के साथ घटती है । नदियों से 
तात्पय्य भौतिक नदियों से नहीं वरन्‌ दिव्य जल की धाराओं से है; 

ससत सिन्धुओं से तात्पय्ये सिन्धु सरस्वती आदि से नहीं सूर्य्यं की सात 
रश्मियों से है । शरत्‌ से आरम्भ होकर जब शिशिर के अन्त में यह युद्ध . 
समाप्त होता था और नये वर्ष तथा वसन्त ऋतु के आरम्भ में फिर सूर्य्य 
केउद्य होने का उपक्रम होता था तो नये पौधे भी निकलते ही होंगे। यह 
कहने की आवश्यकता नहीं है कि यह सारी वाते भुव प्रदेश में ही सम्भव थीं । 

संक्षेप में तिलक के कथन का यह निचोड है और यदि अन्य प्रकार 
से आय्यों का ध्रुव प्रदेश में रहना सिद्ध होता हो, या उसका दृढ़ ` 
अचुमान होता हो, तो इस तर्क से उनकी पुष्टि होती है। पर हम पिछले 
अध्यायों में देख चुके हैं कि भ्र्‌ वनिवास के सत के लिये कोई इद 
आधार नहीं मिलता । सुझको दुःख है कि जलों के उद्धार के सम्बन्ध 
में जो कुछ उन्होंने कहा है उससे मेरा परितोप नहीं होता । 

तिलक का यह कहना ठीक है कि जिन छोगों ने उनके पहिले 
नेरुक्त शैली से काम लिया उनको इस वात का पता नहीं था कि कभी 
भू.व प्रदेश भी मनुष्य के बसने योग्य था, अतः उन्होंने वेदमन्त्रों की 
व्याख्या करते समय वहाँ के इग्विपयों को ध्यान में नहीं रक्खा। इसके . 
साथ ही यह भी मानना होगा कि तिलक ने प्राचीन सप्तसिन्धव देश 
की भौगोलिक स्थिति को ध्यान में नहीं रक्खा। उन्होंने यह ख्ियाळ 
नहीं किया कि आज से कईं हज़ार. वर्ष पहिले इसके तीन ओर समुद्र 
था । फलतः उन दिनों यहां दूसरे ढङ्ग की ही वर्षा होती थी। 
जब गर्मी में इन समुद्री का जळ तपता था तो इतनी भाप बनती 
थी कि तीन महीने तक घनघोर वर्षा होती थी। कभी कभी सूयय 
देख पड़ जाता होगा परन्तु आकाश प्रायः सेघाच्छन्न रहता था। 
इसीलिये कहा गया है कि बृत्र के सौ पुर या गढ़ थे जिनको. तोड़ कर 
“इन्द्र पुरन्दर या घुरभिद्‌ कहलाये । इसीलिये लगातार सौ दिन तक 
-रात्रिसत्र होता था, जिसने इन्द्र को शतक्रतु की उपाधि दिल्वायी । 
मन्त्र उसी घोर अँधेरे को सामने देखते हुए इन्द्र और द्वत्र के युद्ध का 
वर्णेन करते हैं। यह युद्ध वर्षा में आरम्भ होता था और शरत्‌ तक 
जाता था। वर्षा के दो महीने और शरत्‌ के चाळीस दिन मिलाकर 
६० -- ४०८: १०० दिन हुए । अतः शरत्‌ के चालीसवें दिन तक रात्रि- 
सत्र समाप्त हो जाना चाहिये था और वृत्र का अन्तिम गढ़ या पुर भी 
इड जाना चाहिये था । इसीछिये यहद कहा है कि इन्द्र ने शरत्‌ के 
चालीसवें दिन शम्बर को पाया | पहिली पङक्ति शम्बर के पाये जाने और 
दूसरी उसके -मारे जाने का वर्णन करती है। बीच-के समय का कहीं 

ज़िक्र नहीं है । अतः यह मानना चाहिये कि इन्द्र ने शम्बर को जब पाया 
तभी मारा और शम्बर के मरते ही युद्ध समाप्त हो गया | तिलक ने जो 
यह माना है कि शरत्‌ की चालीसवीं को युद्ध आरम्भ हुआ, इसका 
कोई आधार नहीं है । इसमें एक आपत्ति यह भी हो सकती है कि श्वर 
के सौ गढ़ थे । शरत्‌ के चालीसबै दिन से यदि लड़ाई आरम्भ हुईं और 
. एक एक गढ़ प्रतिदिन टूटा तो छड़ाईं में सौ दिन लगने चाहिये परन्तु. 
इस प्रकार वर्ष समाप्त होने को चालीस दिन वच रहेंगे । 
इन्द्र की विजय के सम्बन्ध में कहा गया हे कि वह--परिवत्सरे- 
वर्ष के अन्त में हुई तिलक कहते हैं। कि चप वसन्त ऋतु से आरस्भ 
होता था और दृत्र का वध शिशिर के अन्त में हुआ। परन्तु प्रमाण इसके 
विरुद्ध है । तैत्तिरीय संहिता ( ७-५, १, १--२ ) में जहाँ गवामयनम्‌, 
का वर्णन है वहाँ कहा है: तस्मात्तपरा वार्षिकौ मासौ पत्वा चरति-- 
इसलिये विना सींग वाली गऊ वर्षा के दोनों महीनों में प्रसन्न होकर 
चलती है ( या चरती है ) और इसके बाद के अनुवाक ( ७--५, २, 
१२ ) में कहा है : अर्घा वा यावतीर्वाऽऽसामहा एवेमौ द्वादशौ 
मासौ सम्वत्सर संपाद्यो त्तिष्ठाम--( उनमें से ) आधी या जितनी ने 
भी कहा हम दोनों बारहवें महीनों (अर्थात्‌ अन्तिम महीनों ) में बेठेंगी और 
सम्वत्सर समास करके उठेंगी । यह दो महीने अधिक बैठने चाली तूपरा 
( विना साँग वाली ) गौएं थीं । इन दोनों वाक्यों को मिलाने से यह 
. स्पष्ट अतीत होता है कि वर्षा के दो महीने सम्वत्सर के अन्तिम दो महीने: 
थे । नया वर्ष शरत्‌ से आरम्भ होता था। इसलिये वर्षा के अन्त के लगभग 
इत्र के मारे जाने को परिवत्सरे- वर्ष के अन्त में--कहना अनुचितः 
नहीं था । अडुंद का हिम से मारा जाना भी इस ऋतु में हो सकता था । 
हिस का अर्थं बं भी हैऔर ओस भी । कभी कभी वपा में भी हिमकण- 
बर्फ की कक्करियाँ--गिरती हैं और वर्षा के अन्त तथा शरत्‌ के आरम्भ 
से ख़्ब ओस पढ़ने लगती है । यही समय बृच्रादि के अन्तिम पराजय 
का था । शरत्‌ के चाळीसवें दिन अर्थात्‌ कार्तिक लगने के दस दिन बाद 
इन्द्र ने शम्बर को मारा अर्थात्‌ वर्षा का पूर्णान्त हो गया। उस समयः 
- सूर्य्य स्वाती या उसके पास के किसी नक्षत्र में रहता होगा । शम्बर के सौ 
गढ़ों या बृत्र के सो पुरों के हटने का बार बार वेदों में उल्लेख है। यदिः 
वर्षा के प्रथम दिन से एक एक पुर या गढ़ वह नित्य तोडते तो शरत्‌ के: 
चाछीसवें दिन ही अन्तिम गढ़ या पुर टूरता। 
वर्ष शरत्‌ से आरम्भ होता था इसका अनुमान इससे भी होता है 

क्कि नक्षत्रों की गणना अश्विनी से होती है। इसी नक्षत्र में पूर्णिमा के 
दिन शरत्‌ के पहिले महीने में चन्द्रमा रहता है, इसी से इस महीने को 
आश्विन कहते हें । यदि वर्प का आरम्भ वसन्त ऋतु अर्थात्‌ चैत्र मास 
से होता तो सम्भवतः नक्षत्रमाला का आरम्भ चित्रा से साना जाता । 

उपा और सूर्योदय का वारम्वार वर्णन और वैदिक ऋषियों का 
इनके उदय होने पर सुग्ध होना देखकर न तो आश्चर्यं करने की 
आवश्यकता है न ध्रुव प्रदेश की रम्बी रात की कट्पना करने का अव- 
काश है । वैदिक काळ की सबसे बड़ी सामूहिक उपासना यज्ञ के रूप में 
होती थी । वेदिक आर्य्य के सभी कृत्य, चाहे वह वेयक्तिक हों या राष्ट्र- 
गत, यज्ञयाग के ही चारों ओर केन्द्रीभूत होते थे कुछ कृत्य एक या 
अधिक रातों में होते थे और प्रातःकाल, उपा दर्शन के पश्चात्‌, समाप्त 
होते थे ; कुछ कृत्य उपादर्शन के वाद ही आरम्भ होते थे । कुछ कृत्य 
सहीनों चछते थे। यह या तो किसी प्रातःकाल से आरम्भ होते थे या 
किसी प्रातःकाल पर आकर समाप्त होते थे। अतः उन छोगों के जीवन 
से उपा का, प्रभात का, एक विशेष स्थान था। उसका अनुमान हम 
लोग, जो उस उपासनाशैली का परित्याग कर बेठे हैं, नहीं कर सकते । 
'इसीलिये पाश्चात्य विद्वान्‌ भी ऊबकर पूछते हैं; क्या उपा ही सब कुछ 
है, क्या सूर्य्यं ही सब कुछ है ? सूर्य का सनुप्य जीवन से जो सम्बन्ध 
है उसका प्रभाव यहाँ तक पढ़ता है कि चान्द्रमास के अनुसार अपना 
सारा काम करने वाला सामान्य आमीण भी वर्षा के दिनों में सूर्य की 
गति को नहीं सुला सकता ` और रोहिणी से लेकर स्वाती नक्षत्र त 
सूर्ये की चाळ को याद रखता है । 

तिलक के मत का खण्डन करने में दास ने कुछ पाश्चात्य लेखकों 
का अनुसरण करके इस वातं पर ज़ोर दिया है कि आय्याँ को पृथिवी 
के नीचे के किसी लोक का पता न था। में समझता हूँ कि ऐसा मानना 
-डीक नहीं है । हाँ जहाँ वह दो रजसों का ज़िक्र करते हैं वहाँ द्यावा- 
'घृथिवी मानना पर्याप्त है। इसी प्रकार कृष्ण रजस से रात्रि मानना ही, 
जैसा कि प्राचीन टीकाकार कहते हैं, ठीक है। दूर की कल्पना अना- 
चश्यक है । फिर भी, जहाँ वह लोग तीन एथिवियों या लोकों का, ऊपर 
के महरादि लोकों का, ज़िक्र करते हैं वहाँ वह इन तीन प्रथिवियों के नीचे 
का भी नाम लेते हैं। आजकल सूलोंक के नीचे तळ, अतल आदि 
पाताळ तक सात लोक माने जाते हैं । इतना विस्तार चाहे वेदों में न देख 
यड़े पर बीजरूप से यह बात उनके ध्यान में रही होगी । जहाँ परमे- 

स्योसन्‌-परम आकाश--की ओर संकेत हैं, वहाँ अन्ध तसस और 
` तृतीय घाम की ओर भी संकेत है। ऐसा मानना, कि जहाँ वह प्रथिवी के 
नीचे का नाम लेते हैं वहाँ उनका तात्पय्यै गहिरे गड्ढे से है, हठमात्र है । 
पर इसके साथ ही यह भी भूछ है कि यह सब ऊपर नीचे के लोक 
भौतिक ही थे । वेदों में केवल भौतिक दृश्यों का ही वर्णन है, ऐसा मान 
कर चलने से काम नहीं चलेगा। 
ऐसे कोई छोक हों या न हों पर वह लोग उनकी सत्ता मानते थे । 
इसी प्रकार दित्या आप+--दिव्य जलू--के दिपय में भी मानना चाहिये। 
हो सकता है कि यह प्रयोग उसी जछ के लिये किया राया हो जो अन्त- 
रिक्ष में पुरीप--भाप--के रूप में रहता है और फिर नीचे गिरता है । 
जिस मन्त्र को हसने उद्धत किया है उसमें इसका यही तात्पय्य प्रतीत 
होता है, क्योंकि वहां सभी प्रकार के जळों का--नदियों का, कुओं का, 
सोतों का-उस्छेख है पर मेघवती जळ का नाम नहीं है। अतः 
अनुमान यही होता है कि इस मेघस्थ जळ को ही दिव्य जन कहा है । 
इसके साथ ही यह भी है कि कहीं कहीं आपः शब्द्‌ दूसरे अर्थ में 
आया है । जहां सृष्टि का प्रकरण है वहाँ आरम्भ मै सव सिल था, 
जल ने गर्भ धारण किया, आदि कहते समय सेघस्थ जरू या पार्थिव 
जळ से अभिप्राय नहीं हो सकता । ३२९ये सूक्त के ३२े मन्त्र में जो 
सलिल शब्द आया है उसके विषय में सायण कहते हैं: इद्‌ दश्यमान 
सर्वे जगत्सलिळं कारणेन संगतं अविभागापन्ने आसीत्‌ यह सारा 
इश्य जगत सलिल अर्थात्‌ अपने कारण से मिला हुआ अर्थात्‌ अविभक्त 
, था । शङ्कराचारय्यं ने भी बहासूत्र के आपः ( २--३, ५, ११ ) सूत्र के 
साप्य में दिखलाया है कि सृष्टि के प्रकरण में ्षुति में आये हुए आपः 
शब्द का तेज आदि के साथ ब्रह्म में अभेद्‌ है । इसका अर्थ यह 
निकला कि जहां यह कहा गया है कि आपः ने गभ धारण किया या 
जगत्‌ के सूरू में आपः थे, वहां तात्पय्य अव्याकृत ब्रह्म से है जो 
अम्रतर्क्यं है, जिसका किन्ही विशेषणों द्वारा वर्णन नहीं किया जा 
सकता । क्रमशः उसमें क्षोभ होकर जगत्‌ का विकास हुआ । यह आपः 
न तो बादलों में से गिरने वाळा जळ दै, न नदी समुद्र में बहता है और 
. न कहाँ इसके पुरीप या अन्य किसी रूप में अन्तरिक्ष में पृथिवी के 
चारों ओर घूमते रहने का उल्लेख मिलता है। थह वर्णन मिल सकता 
भी नहीं क्योंकि जव जगत्‌ का विकास हुआ तो आपः का वह रूप भी 
नहीं रह गया । उसमें विकार उत्पन्न होकर ही तो जगत्‌ बना । तिलक 

का कहना ठीक हो सकता है कि यहूदी या पारसी या और लोग 
आप से जगत्‌ की उत्पत्ति मानते हैं और उनके मत में जो भाप जगत्‌ के . 
सर्जन से वच रहा वह अब भी अन्तरिक्ष में घूम रहा है परन्तु वेदिक 
आय्यों के विचार इसकी अपेक्षा सूक्ष्म थे । 

पुक और वात है । भाप तो नहीं पर ऐसा लोग आज कल भी 
मानते हैं कि सूक्ष्म प्रवह वायु सूर्य चन्द्र तारों को चलाता है । प्रवह 
का अस्तित्व हो या न हो पर ऐसा कोई नहीं मानदा कि उसको कोई 
आसुरी शक्ति कभी रोक छेती है । सान लिया जाय कि प्रवह को या 
अन्तरिक्षचारी दिव्य जल को चून्न ने रोक लिया। फिर क्या होगा ? 
जळ तो कैद हो ही जायगा, सूर्य्य, चन्द्र, तारागण का चलना भी वन्द्‌ 
हो जायगा अर्थात्‌ जितने दिनों तक इन्द्र और चत्र का युद्ध होता रहेगा 
उतने दिनों तक न तो सूर्य्य के दर्शन होंगे, न चन्द्रमा के, न तारों के । 
पर न तो वेदों ने. कहीं चन्द्रमा और तारों के सौ दिनों तक अदस्य 
रहने का उल्लेख किया है न आज भुव प्रदेश में प्रत्यक्ष सें ऐसा होता 
है । महीनों लम्त्री रात में चन्द्रमा ज्यों का त्या घरता बढ़ता रहता हे, 
तारे अपनी गति से चलते रहते हैं । फिर वेद मन्त्र अन्तरिक्ष के जलों के 
कैद होने और क्षितिजवर्ती पव॑तों के मार्गों के अवरुद्ध होने की वात 
कैसे कहते ? जिस मार्ग से चन्द्र आ सकता था, उसी मार्ग से {सूर्य 
भी आ सकता था; यदि अन्तरिक्षव्यापी जल तारों के लिये चल रहे 
थे तो सूर्य्य के लिये भी चळ सकते थे । इससे यह स्पष्ट प्रतीत होता हे 
कि अन्तरिक्षव्ती जलों की कल्पना निराधार है और यहां ध्रुव प्रदेश 
का कोई चर्चा नहीं हे। तिक जो सिन्धु को उदञ्च करने का प्रमाण 
देते हैं वह भी ठीक नहीं है | बह तो इसका अर्थ यह करते हैं कि जळ 
को ( अर्थात्‌ दिव्य जळ को ) इन्द्र ने उद्न्च ( ऊपर आने वाळा ) किया 
अर्थात्‌ प्रथिवी के नीचे से ऊपर को चलाया परन्तु ग्रसङ्ग से यह अर्थ 
ठीक हीं जँचता । इससे तीन मन्त्र पहिले (-ऋक्‌ २-१५, ३ में ) कहा 
है कि इन्द्र ने वज्रेण खान्यतृणन्नदीनाम्‌ „ इन्द्र ने व्र से नदियों के 
'जाने के द्वार खोदे । फिर दो मन्त्र आगे चळ कर कहा है कि इन्द्र ने 
ई माहीं घुनिमेतोररम्णात्‌ , इस बड़ी नदी परुषणी को ऋषियों के 
आने जाने के लिये अल्पतोया--थोड़े जल घाली--कर दिया । फिर जव 
इसी प्रसङ्ग में सिन्धु के उदुन्च किये जाने का उल्लेख है तो सायण का 
ही अर्थ ठीक प्रतीत होता है कि इन्द्र ने सिन्धु नदी को जो पूर्व से 
पश्चिम की ओर वह रही थी उत्तरमुखी कर दिया। सिन्धु पढिले हिमालय 

के साथ साथ पूर्व से परिचि की ओर बहती है, फिर कस्मीर पहुँच कर 
उत्तर की ओर चलती है, फिर घूम कर दक्षिण जाती है । इस सीधे 

` अर्थ को, जिसका समर्थन प्रत्यक्ष होता है, छोड कर दिव्य जलों की 
यात्रा की कल्पना करना व्यर्थ है । 


Ce] 

अठारहवाँ अध्याय 


वैदिक आख्यान 
( ख) अश्विन 


वैदिक साहित्य में अश्विन शब्द नित्य द्विवचन में आता है, क्योंकि 
अश्विन दो हैं और सदैव साथ रहते हैं। पुराणों में इनको प्रायः 
अद्विनोकुमार कहा है । मेपराशि के अन्तर्गत जो अश्विनी नक्षत्र हे 
उसमें दो तारे पास पास हैं। सम्भवतः वही अदिविनों के द्य रूप हैं । 
कुछ लोगों के मत से मिथुन राशि के दोनों तारे अश्विन हैं । अरिचनों 
के दर्शन उस समय होते हैं जब रात का अँधेरा ओर दिन का डँजाला 
मिळते हैं । एक मन्त्र ( ऋक्‌ १०-६१, ४ ) कहता हे 

कृष्णा यदूगोष्वरुणीपु सीदद्दिवो नपातार्विना हुवे चाम्‌। 

हे स्वर्ग के रचक अश्विनो, में तुम्दारा आह्वान उस समय करता हुँ जव 
कि कृष्ण गउएं लाल गउओं से मिलती हैं । 

इसका यही अर्थ हो सकता है कि अश्विनों की उपासना का समय 
चह था जव रात का अँधेरा दिन की झुँघली छालिमा से मिलता हे। 
स्यात्‌ इसीलिये अश्विन दो माने जाते हैं । अरिविनों के वाद उषा और 
उषा के बाद सूर्ये का उद्य होता है । 

अइिवर्नो की वेदों में बहुत महिमा गायी गयी है । इन्द्र की भाँति 
उनको भी वृत्रहन और शतक्रतु की उपाधि दी गयी है। इत्रबध में वह 
इन्द्र के सहायक रहे हैं । उनमें इन्द्र ओर मरुतों के गुणों का इतना 
प्राचुय्य है कि उनको इन्द्रतमा और मरुत्तमा कहा गया है | उनका एक - 
नाम सिन्धुमातरा ( सिन्धु-ससुद्र-हे माता जिनकी ) है। उन्होंने 
युद्ध में दिवोदास, अतिथिग्व, कुत्स आदि की सहायता की और नझुचि 
से लड़ते समय इन्द्र तक की रक्षा की । उनका निवास दिवो अणुवे-- 
द्यलोक या अन्तरिक्ष के समुद्र में--है । पुराणों में जिस प्रकार मित्र 
वरुण आदि अन्यं वैदिक देवों का पद गिर गया और वह इन्दर के पार्षद 
मात्र रह गये वेले ही अश्विनों का भी पग गिरा, यहा तक कि च्यवन 
के उपाख्यान में यह कहा गया है कि यज्ञ के समय अर्विनों को अन्य 
देवों के बराबर बेठने और यज्ञमाग पाने का अधिकार नहीं था। यह 

अधिकार उनको च्यवन ऋषि ने दिलाया । परन्तु वेदों में उनका स्थान 
बहुत ऊँचा है। ऋग्वेद के प्रथम मण्डल के कई सूक्त उनका ही स्तव 
गान करते हैं और दूसरे स्थानों में भी उनकी प्रशंसा की गयी है। 
उनका एक विशेष नाम नासत्य है । नासत्य का अर्थं हुआ “न असत्य 
अर्थात्‌ सत्यः । यह देवयुगछ सत्य के विशेष रूप से रक्षक और परि- 
पोपक हैं । 
पुराणों में अद्विनीकुमारों के और किसी पराक्रम का तो विशेष 
उल्छेख नहीं आता पर वह हमारे सामने देवछोक के वैद्य के रूप में 
आते हैं । उनका यह रूप वेदिक काळ से चछा आता है परन्तु वेदों में 
बह केवर रोगियों को ही अच्छा नहीं करते थे परन्तु सभी प्रकार के 
दीन दुखियों के सहायक थे । उनके कुछ मुख्य वेदोक्त काम यह हैं : 
उन्होंने बूढ़े च्यवन को फिर से युवा बना दिया और उनको कई 
स्त्रियों का पति बनाया ; उन्होंने वृद्ध कलि को पुनः युवा बनाया ; उन्होंने 
विमद के पास रथ पर बैठाकर कमु नामकी पत्नी पहुँचायी ; शु की 
गऊ, जिसका दूध देना बन्द हो गया था, उनकी कपा से फिर दूध देने 
छगी ; पितां के घर में बुढ़ापे से आक्रान्त घोपा के लिये उन्होने वर 
हूँढ़ दिया ; एक हिजडे की पत्नी को उन्होंने हिरण्यहस्त नाम का पुत्र 
प्रदान किया; विष्पाळ की लड़ाई में करी हुए राँग की जगह उन्होंने लोहे 
की राँग छगा दी; पराबुज का अभ्धापन और छँगड़ाएन दूर कर«दिया; एक 
बडेर की आर्थना करने पर उसे भेड़िये के मुँह से बचा लिया । ऋज्ञाइव 
ने अपने पिता की एक सौ एक भेदं को मारकर एक भेड्यि को खिला 
दिया था । इस पर क्रुद्ध होकर पिता ने उन्हं अन्धा कर दिया } अइ्चिनों 
ने दया करके उनकी आँखें अच्छी कर दीं । अन्ि संप्तवभ्री ( सप्तवध्री = 
सात हिजड़ा ) को एक देत्य ने जरते कुण्ड में डाळ दिया था, उनको 
'डसमें से निकाला । वन्दन को चमकता हुआ सोना दिया । रेभ को दुष्टों 
ने आहत करके हाथ पाव बाँधकर छिपा दिया था, वह नो दिन और 
दूस रात पानी में पड़े रहे, अश्विनी ने उनका- दुःख दूर किया, तुम 
के पुत्र सुज्यु समुद्व में गिरे, वहाँ से अश्विन उन्हें सौ डांडे के जहाज्ञ . 
में निकाळ छे गये । उन्होंने उनको अन्तरिक्ष में चलने वाले जहाज्ों में, 
उड्ने बाळी नाच में, और छः घोड़ोंवाले उड़ने वारे तीन रथां में रखकर 
बचाया । उन्होंने अन्धे दीर्घतमा की आँखें ठीक कर 0) 
. - यह अर्िनों के बेद-वर्णित कामों की संक्षिप्त सूची हे । इसमें 
बुरा संक्षेप है। एक तो कुछ बातें छूट गयी हैं, दूसरे जिन बातों का 

उल्लेख है उनका ब्योरा नहीं दिया गया है, पर इससे उनके स्वभाव 
और चरित्र का अनुमान हो सकता है । अब प्रश्न यह है कि नेरुक्त 
पद्धति के अनुसार अद्विनों की और उनके कामां की क्या व्याख्या 
की जाय । 
अभी तक इनके सम्वन्ध में जो व्याख्याक्रम चलता रहा है उसको 
चक्नन्त मत कह सकते हैं। इस मत के अनुसार अश्विनों की सब 
कथाओं का सूल कथानक एक हेः जाडो में सूर्यं की शक्ति का क्षीण 
होना और वसन्त में उसका फिर स्वस्थ हो जाना । कुछ कथाएँ इस मकार 
समझायी जा सकती हैं । सूय्यै बटेर है जिसको शीतकाळ रूपी भेड़िया 
खा जाने वाळा था पर वदद बचा लिया गया । च्यवन ( च्यु धातु का अर्थ 
है क्षय होना, घटना ) सूर्ये है जो सर्दियों में। इडा और शक्तिहीन 
हो गया था, वसन्त ने उसे फिर बलवान बना दिया । ऐसे ही कुछ और 
आख्यानों का अर्थ निकल सकता है । परन्तु सुज्य की कथा का इस 
प्रकार कोई अर्थ नहीं निकळता । अन्नि समवध्ि; रेभ, ऋज्ञाइव आदि के 
उपाख्यान ज्यों के त्यां रह जाते हैं पुराने और नये टीकाकार इनकी 
अन्थि को सुलक्षाने में असमर्थ रहे । वर्तिका ( बटेरी ) के आख्यान का 
यह भी अर्थ किया जाता हे कि सूर्य रूपी भेड़िया उपा रूपी बटेरी को 
अस लेना चाहता है, उसकी रचा की गयी । यदि यह अर्थ मान भी 
खिया जाय तब भी सूर्य्य, उपा आदि की सहायता से दूसरे आल्यानों 
की कोई व्याख्या नहीं हो पाती । 
तिलक ने दिखलाया है कि अदिविन-सम्बन्धी आख्यानों में तीन बातें 
ध्यान देने की हैं और इन्हीं तीन बातों को अब तक के टीकाकार नहीं 
समझा सके हैं । 
पहिली बात तो यह है कि अश्विन अपने झपापान्रों को प्रायः 
अन्धकार या अन्धेपन से बचाते हैं । दीघंतमा अन्धे थे; च्यवन अन्धे 
थे; ऋत्राइव अन्धे थे । अचरि तमस से निकाले गये; भुज्यु जिस जर 
में पड़े थे वहाँ अनारम्भणे तमसि--निराधार ( बेपेंदे के) अन्धकार 
का ज्ञिक़् है । अब वसन्त मत से यह बात समझ में नहीं आती । जाडे 
में सूर्य की शक्ति क्षीण हो जाती है, प्रकाश भी कम हो जाता है, इस 
लिये उसे लंगड़ा, काना, रोगी यह सब,तो कह सकते हैं पर अन्धा नहीं 
कह सकते । अन्घापन तो पूर्ण अन्धकार के ही साथ आता 'है। यदि 
इन कथाओं में नित्य के दिन रात के झगड़े को हूं वते हैं, तो भी नहीं 
बनता । सायंकाळ तक डुडंदा होता होता सूय्यं'रात में अन्धा हो जाता 

है दूसरे दिन फिर स्वस्थ हो जाता है पर यह बातें चौबीस घंटों में 
समाप्त ह जाती हैं । यहां वह बात नहीं है । 
यही वह दूसरी बात है जिसकी ओर तिलक ने. ध्यान आकृष्ट किया 
है। सुज्यु तीन दिन और तीन रात तक पानी में पड़े रहे; रेभ को द्स 
रात और नौ दिन बिताने पढ़े । वसन्त मत के अनुसार रेभ या भुज्यु 
सूर्य्यं का ही नाम है। जाडं में सूर्य दक्षिणायन मार्ग से चलता हुआ 
सकर रेखा तक जाता है। फिर वहां से उत्तर को लौरता है। पर दक्षिण 
यात्रा के अन्त और उत्तर यात्रा के आरम्भ में गति ऐसी धीमी हो 
जाती है कि ऐसा प्रतीत होता है. कि सूरय वहां कुछ दिनों तक रुक 
जाता है । पन्चागो में देखिये तो उधर दो तीन दिलों तक दिन मान 
मायः एक ही दिया रहता है। मोक्षसूळर आदि कुछ पाश्चात्य विद्वान 
कहते हैं कि उन दिनों आय्यौं का ज्यौतिप ज्ञान इतना उन्नत नहीं था कि 
सूर्ये की सूक्ष्म गति को देख सकें । कोई समझता था कि सूय्ये तीन 
दिन तक रिक जाता है, कोई दसर दिन मानता होगा । इसीलिये रेभ 
दस दिन, सुज्यु तीन ही दिन तक आपन्न रहे । इस व्याख्या के सदोष 
होने का यही प्रमाण पय्याँस है कि इसके अनुसार यह मानना पड़ेगा कि 
कुछ लोग दो महीने तक सूर्यं की गति को नहीं देख पाते थे, नहीं तो 
दीर्घतमा के आख्यान का कोई अर्थ न होगा । चह तो दसवें.युये अर्थात्‌ 
दसवें मास में बृद्ध हुए थे। परन्तु दो मास तक तो अशिक्षित गवार भी 
सूर्य का खड़ा होना नहीं मानता । तीन महीने में सूय्यै मकर 
रेखा से विषुवत रेखा पर आ जाता है। अतः यह मत यहां ठीक 
नहीं लगता । 
ध्यान देने की तीसरी बात यह है कि अश्विनों के साथ अछ. का 
सम्बन्ध है । वह लिन्धुमातरः हैं अर्थात्‌ समुद्र उनके छिये माता समान 
है, वह समुद्र के गर्भ से उत्पन्न हुए हैं । अुज्यु को उन्होंने जल में से 
निकाला है । प्रथम मंडल के ११६ वें सूक्त का ९ वां मन्त्र कहता हे; 
परावतं नासत्यानुदेथासुञ्चावुध्नं चक्रथुजिह्मवारम्‌। 
चरन्ञापो न पायनाय राये सहस्राय दृष्यते गोतमस्य ॥ 
( मसभूमि सें ) सहनशील यज्ञ करने वाले गोतम की प्यास जुभाने के 
लिये हे नासत्य, (आंश्वनो ) उुमने दूर से कुआं उनके पास भेजा और उसको 


इस मकार खड़ा किया कि पेंदा ऊपर हो और मुँह नीचे की ओर होता कि , 
उससे पानी गिरता रहे ( और गोतम पी सकें ) । 

यही जिह्दाबार ( नीचे की ओर द्वार वाला ) विशेषण उस ससडुश्न 
( सात पेंदेवाळे ) सञुद्र के लिये आया है जिसको ऋक्‌ ८--४०, ५ के 
अनुसार इन्द्र और अग्नि ने खोला और "जिसके इन्द्र, स्वामी हुए। 
रोतम के प्यासे होने की कथा स्थानान्तर में भी आती हे। 

प्रथम मंडळ के ८७ वें सूक्त का १० वां मन्त्र कहता है कि गोतम 
की प्यास बुझाने के लिये मरुतों ने ऊर्ध्वं जुजुत्रेचतं-कुएँ को ऊपर की 
ओर प्रेरित किया और ११ वां मन्त्र कहता है कि जिह्यं जुचुद्रेवतं-ङपं 
को नीचा या टेढ़ा प्रेरित किया । छुआ वही प्रतीत होता है, चाहे उसे 
अङ्विनो ने कहीं से खोद कर भेजा हो, चाहे सरुतों ने । वह ऊपर उड़ 
कर आया और फिर जिह्मवार--सुँह नीचे करके--खड़ा हो गया ताकि 
रोतम अपनी प्यास बुझा लें । इसी से मिळता जुछता वरुणछोक का 
यह वर्णन है: “ 


अबुध्ने राजा वरुणो वनस्योर्ध्वं स्तूपं ददते पूतदक्षः। 
नीचीनाः स्थुरुपरिवुध्न एषामस्मे अन्तर्निहिताः केतवः स्युः ॥ 
( रक्‌ १-२४, ७ ) 
शुद्ध बल वाले राजा वरुण ने अयुध ( बिना पेदे वाले ) प्रदेश में रते 
हुए तेज के स्तूप को ऊपर को ओर धारण किया । इस ऊपर पेंदेवाले (स्तूप) 
की किरणें जो छिपी हुई हैं नीचे की ओर फैली हुई हैं । 


यह स्मरण रखना चाहिये कि वरुण जळ के अधिष्ठाता हैं । जल 
के स्वामी वरुण का अधोसुख तेज-स्तूप मरुतों या अश्विनों के अधोसुख 
कुएँ से कुछ मिळता जुलूता सा प्रतीत होता है और अश्विनों के जळ के 
साथ सम्बन्ध की ओर भी पुष्टि के साथ संकेत करता है । कुछ भी हो, 
रेम और सुज्यु जल से बचाये गये। जळ का अर्थ अन्धकार छे लिया 
जाय और यह माना जाय कि यहाँ सूय्ये के अँधेरे में छिप जाने का 
` बर्णन है तो भी यह समझ में नहीं आता कि सूर्यं को झगातार तीन 
अहोरात्र या दस रात और नौ दिन तक अँधेरे ने कैसे घेरा । वसन्त 
ऋतु के पहिले शिशिर में तो पानी बरसने का भी दिन नहीं है । उस 
समय सूर्य को निरन्तर इतने दिनों तक छिपाने वाला कोई अँधेरा नहीं 
होता । अतः इन मतों के अनुसार इन आख्यानों का कोई अर्थ नहीं 
निकलता । 
जरञ्राइव और अन्नि सप्तवभोी के आख्यानों का भी कोई अर्थ इन 
सतां के अनुसार नहों निकलता । ऋज्राइव ने अपने पिता की सो भेड़ें 

एक इको ( मादा भेड्ये-) को खिला दीं । इसपर उनके पिता ने उन्हें 
अन्धा कर दिया । फिर अश्विनों की कूपा से उनकी आँखें अच्छी हो ' 
गयीं। यदि भेड़ का अर्थ दिन और घूकी का अर्थ रात माना जाय-- 
वेदों में अन्धेरें के लिये ऐसी उपमा अन्यत्र भी आयी है--तो आख्यान 
का भावार्थ यह हुआ कि एक सौ एक दिन रातों में परिवर्तित हो गये 
( इकी के अँधेरे पेर में जाकर तन्रूप हो गये ) । फलतः ऋज्राइव अर्थात्‌ 
सूय्यै अन्धां हो गया अर्थात्‌ छिप गया । फिर अश्विनों- ने उसे दृष्टि प्रदान 
की अर्थात्‌ १०१ दिन के बाद सूय्ये फिर निकला | इस अर्थ में भी 
आपत्ति यही है कि एक सौ एक दिनों तक लगातार अँधेरे का कोई 
कारण प्रतीत नहीं होता । टर 
अत्रि की कथा और भी टेढी है। ऋक्‌ १-११६, ८ के अनुसार 
अश्विनों ने उन्हें सौ द्वारवाळे पीड़ायन्त्र गृह से बचाया जिसमें वह फूस 
की आग से जढाये जा रहे थे ; ऋकू ६-५०, १० में वह तमस्‌ 
अन्धकार से बचाये गये; और पाँचवें मंडळ के ७८ बे सूक्त में वह 
स्वयं कहते हैं कि उनका उद्धार एक घनस्पति--पेड या छकड़ी के 
-- वबकस--से किया रया । अब यदि इन सब .आख्यानों का अर्थं यह कर 
लें कि सूर्य्य अँधेरे में या रात में फंस गया और फिर कुछ काळ देः याद्‌ 
उसका छुटकारा हुआ, जैसा कि अब तक लोग अर्थ करते रहे हैं, तो ` 
दो आपत्तियाँ खड़ी होती हैं । पहिली यह है कि अत्रि को सप्तवप्रि (सात 
हिजड़ा ) क्यों कहा गया है। रात में बह अपनी पत्नी से अलग रहते हैं 
अतः उसके किये हिंजड़े के समान हैं अतः यदि उनको बत्रि (हिजड़ा ) 
कह दिया जाता तो कुछ उपथुक्तता होती, पर यह सक्त विशेषण क्यों 
जुड़ा, यह ठीक समक्ष में नहीं आता । दूसरी आपत्ति यह है कि अक 
Ed में अत्रि जहाँ अश्विनो से अपने छुरकारे की प्रार्थना कर रहे हैं 
वह छः मन्त्रो के बाद वह यकायक एक ऐसी बात कह चळते हैं जिसका 
वहाँ कोई प्रसङ्ग नहीं है। उनके शब्द यह हैं : 


यथा वातः पुष्करिणीं सर्मिगयति सरवतः । 
एवा ते गर्भे एजतु निरैतु दशमास्यः ॥ 
यथा वातो यथा वनं यथा समुद्र एजति । 
एवा त्वं दशमास्य सहावेदि जरायुणा ॥ 
दश मासाञ्छरायानः कुमारो अधिमातरि । 
निरैतु जीवो अक्षतो जीवो जीवन्त्या अधि ॥ 

जिस प्रकार वायु कमलो से मुक्त तालाब को चारों ओर से हिलाता है, 
उसी प्रकार तुम्दारा गर्भ हिले ओर दस महीने के बाद निकले ! 

जैसे हवा हिलती है, जैसे वन हिलता है, जैसे समुद्र हिलता है, वैसे ही 
तू, हे दस महीने वाले,( हिल ) ओर जरायु ( मिकी ) के साथ बाहर आ । 

जो कुमार माता ( के गर्भ ) में दस महीने रहा है वह अपनी जीवित 
माता के लिये जीवित और अच्षत बाहर निकले । 


इन मन्त्रों को गर्भ्राविणी उपनिपत्‌ कहते हैं पर यह चीज्ञ भत्नि 
के उद्धार की कथा के साथ केसे मिळ गयी यह कोई पुराना टीकाकार 
नहीं वतला सका । सायण कहते हैं कि वह अपनी पत्नी के शीघ्र प्रसव 
के लिये प्रार्थना करते हैं । प्रार्थना तो है ही परन्तु हिंजड़े को सन्तति 
केसे होगी ? और यदि उसकी पत्नी गर्भाववी हो भी जाय तो भी वह 
उस वच्चे की भलाई क्यों चाहने लगा । बभ्री का अर्थ चमड़े का तस्मा 
भी होता है। इससे सप्तवश्नि का अर्थ सात तस्मों से वेधा हुआ भी 
किया जाता दै । पहिले तो इस अर्थ के ठीक होने में सन्देह है क्योंकि 
अत्रि के इस प्रकार बाँधे जाने का कहीं उल्लेख नहीं है न उनके इस 
बन्धन से मुक्त किये जाने का कहीं ज़िक्र मिलता है । फिर यदि यह बात 
भी मान ळी जाय तव भी तो यह गर्भज्नाव की वात इस स्थल पर अप्रा- 
सङ्गिक ही रहती है । 
तिलक कहते हैं कि आय्या के झुवनिवास की बात ध्यान में रखने 
से यह सव कठिनाइयाँ दूर हो जाती हैं । वहाँ सूर्य कहीं कहीं एक दिन 
रात अइश्य रहता है, कहीं तीन दिनरात, कहीं नौ-दस दिनरात, कहीं 
सो दिन-रात । अतः सभी कथाएं घट जाती हैं। अन्तरिक्ष के दिव्य 
जळ के समुद्र में सूर्य अपने अदर्शन काळ में निमग्न रहता हे, उसीमें 
से उसका उद्धार होता है। अद्शेन काल में उसको अन्धा कहना अनु- 
चित नहीं है । अत्रि की कथा भी सुबोध हो जाती है । सूर्य का ही नाम 
अचि है । सात किरण वाळा ( ससरदिम ), सात घोड़ों वाला (सप्ताइव ) 
आदि सूर्यं के नाम हें ही; उसी प्रकार उनको वध्रि ( हिजडे ) का 
रूपक देकर सप्तवश्नि कहा है । वह दस महीने तक तो गभ में रहता हे, 
उन दिनों देख पड़ता है, फिर गर्भ से निकळते ही निऋति की गोद में 
. 'चला जाता है, अइश्य हो जाता है। यह श्रुव प्रदेश के उस प्रान्त की 
बात है जहाँ दस महीने उजाळा और दो महीने अँधेरा रहता है। इन 
बातों फी ओर चेद 


कई जगह संकेत मिळता है, यथा 

° ty || 
य ई चकार न सो अस्य वेद य इं ददश हिरुगिन्छु तस्मात्‌ 
स , मातुयोना परिबीतो अन्‍्तबेहुप्रजानिऋ तिमाविवेश ॥ 
( ऋक्‌ १--१६४,३२ ) 


चौमे पिता जनिता नाभिरत्र बन्धुमँमाता एथिवी मद्दीयम्‌। 
निरत पिता दुदितुगेभेमाधात्‌॥ 
( 29 23 ३३. 


जिसने उसको बनाया [ या उत्पन्नकिया ] उसको नहीं जानता, जिसने 
उसको देखा था, उससे वह छिपा हुआ है.। माता की कुचचि से घिरा हुआ, 
बहुत सन्तान उत्पन्न करके, वह निति को चला गया । 

यु मेरा पिता है, मेरा उत्पत्ति स्थान यह्दी है। भूनीमि मेरा बन्धु है, 
पृथिवी मेरी माता है । पिता ने लड़की के गर्भ को दोनों उत्तान चमुओं--- 
चौडे कटोरों के--बीच (प्रथिवी और आकाश के बीच में) इचि में 
धारण किया । 


इसका ताप्पर्य्य यह निकला कि थिवी और आकाश के बीच, में 
जो अन्तरिक्ष है चह माँ की वह कोख है जिसमें सूय्यै रूपी गर्भ रहता 
है । गर्भ से निकल कर चह अइश्य हो जाता है, अतः जो उसे जानते 
थे वह ( अब ) नहीं जानते, जो देखते थे वह (अक) नहीं देखते । 
दूसरी जगह आया है :-- 


कुमारं माता युचतिः समुब्धं गुद्दा विभतिं न ददाति पित्रे। 
अनीकमस्य न मिनज्जनासः पुरः पञ्यन्ति निददितमरतौ ॥ 
(चक ५-२५१ ) 


युवती माता आहत कुमार को छिपाकर रखती है, पिता को नहीं देती । 
लोग उसका चीयमाण मुँह नहीँ देखते किन्तु अरमणीक स्थान में सामने 
रकखा देखते हैं । 

सायण ने इस मन्त्र के साथ रथ को पहिया से घायळ एक राज- 
कुमार का उपाख्यान दिया हे । 


अस्तु, इन सब बातों में तिलक वही शुव प्रदेश के सूय्ये' के छिप 
जाने को संकेत पाते हैं । गर्भ॑ख्राविणी-उपनिपत्‌ के बारे में वह कहते दे 
कि अच्ि रूपी सूर्य स्वयं अपने प्रसव की वात कर रहे हैं । वह कडी 
की पेटो' में बन्द हैं या अन्तरिक्ष रूपी मातृकुक्षि में दस महीने तक 

रहने के बाद अर्थात्‌ दस महीने के निरन्तर दिन के बाद अब उससे 
छुटकारा चाहते हैं और अद्य होना चाहते हैं। 

अब यदि दूसरे किन्हीं प्रमाणां से आय्यों का ध्रुव प्रदेश में रहना 
सिद्ध होता तो तिलक की इन कद्पनाओं में भी कुछ तत्व होता परन्तु 
हम पिड़ळे अध्यायों में देख आये हँ कि वैदिक आय्यों के सप्तसिन्धव 
से कहीं बाहर रहने का प्रमाण नहीं मिलता । अश्विनों की कथाओं 
के लिये भी इतनी दूर जाना अनावश्यक है । पहिले तो रेभ और मुज्यु 
की कथाएं,पुतिहासिक भी हो सकती हैं । किसी का समुद्र में तीन दिन- 
शत या नौ दिन रात तक पड़े रहना और फिर छुटकारा पा जाना कोई 
असम्भव बात नहीं दै । प्रत्येक आख्यान का दूसरा अर्थ हूँढना ज़ब- 
दसती है । परन्तु यदि निरुक्ति करनी ही हो तो सससिन्धव से आगे 
बढ़ने की आवश्यकता नहीं है। यहाँ के तत्कालीन चारों ओर के समुद्र 
और यहाँ की तत्कालीन वर्षा सारा अर्थ समझा सकती हे । कई दिनों 
तक बादल का घिरा रहना और फिर सूय्यै का निकल आना यहाँ होता 
ही रहा होगा । हम पहिले देख चुके हैं कि चपा का पूरा मान एक सो 
दिन का था । इन्हीं दिनों में रात्रिसत्र होते थे, शम्बर के गढ़ तोडे जाते 
थे । यही बात ऋत्ञाइव की एक सौ एक भेड़ों वाली कथा में कही गयी 
हवे । अन्नि ससवश्रि की कथा भी इसी वातावरण में समझ में आती है । 
सच तो यह है कि वह यहाँ छुव प्रदेश से अच्छा घटती है। धुव प्रदेश 
में लगातार दस महीने का, दिन. कहीं. नहीं होता । इस दस सहीने 
सं सवेरा और सन्ध्या भी अन्तर्गत हैं । चार महोने तक यदि लगातार 
दिन रहा तो प्रातःकाल और सायंकाळ में तो सूर्ये का प्रकाश पूरा . 
नहीं रहता । सूय्यै इस काल में लंगडा और रोगी सी कदला सकता 
हव । बीच में कुछ चौबीस घण्टे के भी अहोरात्र होते हैं, जब सूर्य्य कुछ 
काळ के लिये अन्धा भी हो जाता है । नीचे उतर कर, जैसे सप्षसिन्धव 
में, प्रति दिन सूर्य्य का रात्रि में अदर्शन होता है। ह सहीने का 

य्य दो स तक घोर वर्षा में प्रायः अलक्ष्य हो जाता I [ 

के 24 के का जर्थ वर्षा में ही ठीक बैठता है । तिलक की 
व्याख्या में एक दोष है । यदि यह माना जाय कि अन्नि रूपी सूर्य दस 
सहीने चमक कर अब गर्भ से छुटकारा पाना चाहते हैं तो इसका 
तात्पय्ये यह हया कि निऋति में चछा जाना, अदृश्य हो जाना, अंधेरे 
से घिर जाना, सूय्यै को अभीष्ट था। परन्तु अंधेरे में पड़ना तो सूर्य्य 
के लिये वेदों में बन्धन बताया गया है जिससे इन्द्र उनका उद्धार किया 

करते थे । फिर यहाँ वह अपने बन्धन को ही अपनी मुक्ति केसे कहते 
हैं ? वर्षापरक टीका में यह दोप नहीं आता । दस सहीते तक वर्षा की 
प्रतीक्षा की गयी है। गउओं ने, या उनके पद्चिन्हानुसारी मनुष्यों ने, 
गवामयनस्‌ किया है; दशग्वों का दस महीने यज्ञ हुआ है । वादळ आये 
हैं परन्तु उन्होंने सूय्य को घेर कर केद कर रक्खा हे। सौ द्वार का 
पीड़ागृह है, इन द्वारों में से सूर्य्यं की किरणें कुछ कुछ कभी कभी 
निकल आती हैं । उमस है, गर्मी है, तुप ( भूसे की आग ) की तपन हे, 
जिसमें ताप होती है पर ज्वाला नहीं. फूरती । ऐसे समय अन्नि रूपी 
सूर्य्यं यह प्रार्थना करता है कि हे अडविनो, जिस वर्षा के लिये दस 
महीने से प्रतीक्षा हो रही है, जो वर्षा दस महीने से गर्भ में है, उसे गर्भ 
से निकालो, दृष्टि कराओ । दृष्टि होने से वह घर या लकड़ी का वकस 
जिसमें सूर्य्यं बन्द हो गये हैं आप से आप टूर जायगा, बादर का क्षय 
हो जायगा, सूर्य्यं अर्थात्‌ अत्रि का छुटकारा हो जायगा । यही गर्भ- 
स्राविणी उपनिपत्‌ की ग्रासङ्गिकता है । 5 
अश्चिनों ने जो वभ्रिमती ( हिंजड़े की पत्नी ) को हिरण्यंहस्त नाम 
का छड़का दिया वह भी सरल है। वेदां में उपा कहीं सूर्य की पत्नी 
कही गयी है, कहीं माता । पत्नी रूप से वह रात्रि में या वर्षा के अँधेरे 
में अपने पति से दूर पड़ जाती है अतः उसका पति उसके छिये वश्मि- 
तुल्य है। परन्तु अश्विनों की कृपा से उसको पुत्र मिलता है। यह पुन्न 
भी सूर्य्यं ही- है । उपा की गोद में सूर्य उद्य होता है । लड़के को जो 
हिरण्यहस्त ( सोने के हाथ वाळा ) नाम दिया गया है यह नाम सूरय 
` का ही है। ऋक ६--५०,८ में सविता ( सूर्य्य ) को हिरण्यपाणि (सोने 
` के हाथ वाळा) कहा है। पाणि और हस्त शब्द सूय्य की सुनहरी _ 
किरणों के लिये ही आये हैं । 
गोतम का आख्यान भी यहीं घट सकता था। गोतम रूपी सूर्य 
प्यासे थे । गौतम का अर्थ हुआ प्रकाशमय । अश्विन एक कुंआ कहीं 
से उठा लाये। उसका पेंदा ऊपर था और सुँ नीचे। उससे पानी 
गिरा । गोतम की प्यास बुझ गयी । तात्पर्य यह है कि अच्विनो की 
कृपा से बादळ छा गये। उनसे जळ गिरा। लोगों की प्यास बुझ गयी, 
ठण्डक फैल गयी । - [ 
सारांश यह है कि अब्विनो से सम्बन्ध रखने वाले आख्यानों से 
` यह बात सिद्ध नहीं होती कि आर्य्य लोग कमी भुव प्रदेश में रहते थे । 

उन्नीसवाँ अध्याय 
वैदिक आख्यान 
(ग ) सूर्य का पहिया और विष्णु के तीन पद्‌ 


वेदों में इन्द्र प्राय; सर्वत्र दी सूर्य्य के मित्र के रूप में दिखलाये 
गये हैं । वह चत्र आदि अधुरो को मार कर सूर्य्यं की रक्षा करते हैं। 
परन्तु एक आख्यान इसके विरुद्ध मिळता है । उसमें ऐसा कहा गया है 
क इन्द्र ने सूर्य के रथ का पहिया चुरा लिया! यों तो कहीं सूर्य्य के 
रथ को सात पहियों वाळा भी कहा है परन्तु प्रायः उसमें एक पहिया 
होने का ही वर्णन मिळता है । अधिक से अधिक दो पहियों के होने का 
संकेत है । अब यदि दो पहियों में से एक निकाल दिया जाय तो रथ की 
गति तो बिग जायगी । वह चलेगा पर छड़कता हुआ, बहुत धीरे और 
अनिश्चित चाल से । यदि एक ही पहिया हो और वह निकाल छिया 
जाय तब तो रथ खड़ा हो जायगा । अतः इन्द्र ने सूर्य्यं को यदि रोक नहीं 
दिया तो उसकी चाळ धीमी तो कर ही दो । ऐसा इन्द्र ने क्यों किया ? 
यह कहा गया है कि सूर्य्यं के पहिये से इन्द्र ने असुरों को मारा। 
कक ४-३०, ४ में कहा है सुषाय इन्द्र सूय्येम्‌- इन्द्र ने सूय्यै को 
चुराया । यहाँ सूर्य का अर्थ भाष्यकारों ने सूर्य्यचक्र अर्थात्‌ सूर्य , 
के रथ का पहिया ही किया है। यह चोरी कय और क्यों हुई उसका 
वर्णन यह है; 

त्वं कुत्सेनाभि शुण्णमिन्द्राशुषं युध्य कुयचं गविष्टो । 

दश प्रपित्वे अध सूर्य्यस्य सुधाय चक्रमचिचे रपांसि ॥ 

( ऋकू ६-३१३, ३ ) 

हे इन्द्र, गउओं के लिये लड़ाई में तुम अशुष और कुयव शुष्ण के साथ 
कुत्स की ओर से लड़ी । तुमने सूर्य्ये का पहिया दश अपित्वे' चुराया है और 
आपदाओं का विनाश किया है । 

इस सन्त्र की व्याख्या में अप और कुयव को प्रथक्‌ भी छे सकते 
हैं । उस दशा में कुत्स के ञुष्ण, अश्ुप और कुयव तीन विरोधी हुए । 
अन्यथा अझुष और ङुयव झुष्ण के विशेषण माने जा सकते हैं। 

अद्युष का अर्थ है बलवान्‌, सवंग्राही और कुयव का अर्थ है खेतों में 
खड़े अन्न का शत्रु । | शुष्णका तो कई जगह ज़िक्र आया है । इसका 
अर्थ सर्वत्र सूखा--बृष्टिका अभाव--लिया गया है। अब रही बात 
दशप्रपित्वे की । सायण ने इसका अर्थ ठीक नहा कियां है । उन्होंने दशा 
का अर्थ किया है डैंस लिया, काट छिया और प्रपित्वे का अर्थ किया है 
छूड्ाई में । अर्थात्‌ इन्द्र ने छड़ाई में झुण्ण को कार खाया, मार डाला । 
परन्तु प्रपिस्वे शब्द वेद में अन्यत्र भी आया है। स्वयं सायण ने 
वहाँ दूसरा अर्थ किया है, जैसे, 


मम त्वा सूर उदिते यम मध्यन्दिने दिचः। 
मम प्रपित्वे अपिशवे रे वसवा स्तोमासो अद्रत्सत॥ 
( ऋ० ८-१, २९) . 


यहां परपित्वे उदिते’ और मध्यन्दिने’ के साथ आया है और इन 
तीनों का अर्थ किया गया है 'अन्त में’, 'आदि में’, ओर 'मध्य में'। 
दूसरी जगहों में भी प्रपित्वे का अर्थ “अन्त में? होता है। अतः दश प्रपित्वे 
का अर्थ होना चाहिये दस के अन्त में । इस वाक्य का कोई तात्पय उनकी 
समझ में नहीं आया इसीलिये सायण ने तोइफोइकर दृश और प्रपित्वे 
को अछग किया और प्रपित्वे का अर्थ “युद्ध में! किया । अब तिलक के 
अनुसार तो इस मन्त्र का अर्थ यह हुआ कि इन्द्र ने झु्ण आदि असुरों 
के विरुद्ध कुत्स की सहायता की और सूर्यं के पहिये को चुराकर दस 
महीने के अन्त में आपदाओं को दूर किया । चूँकि कहीं कहीं सूर्य्य 
` के पहिये और कहीं कहीं सूर्य्यं का उल्लेख है अतः यह कह सकते हैं 
कि इन्द्र ने सूर्य्यं को चुरा छिया अर्थात्‌ अदृश्य कर दिया । यह दस 
महीने के अन्त में सूर्यं का अदृश्य होना धुव प्रदेश में ही हो सकता हे । 
परन्तु इस अर्थ में दो एक दोप हैं । माना कि सूर्यं दस महीने में 

लुप्त हो गया पर इससे झुष्ण कैसे मरा ? क्या ध्रुव प्रदेश में दो महीने 
की रात में फ़सळ होती है ? ऐसा तो नहीं हो सकता, क्योंकि यवकी 
फसळको धूप भी चाहिये। फिर जब सूर्यं का लोप हो गया तो 
कुयव नहीं मर सकता । उन दिनों वपां भी नहीं होगी, झुष्ण भी जीता 
जागता रहेगा, तब छोगों की आपदाएँ कैसे दूर होंगी? पर इसका 
दूसरा अर्थ यह किया जा सकता है कि दस महीने तक सूखा पड़ा था, 
फ़सल बिगड़ रही थी, लोग कष्ट में थे । इस दशा में इन्द्र ने सूर्य्य के 
रथ को चुराया या सूरये को ( बादलों से ढँककर ) अदृश्य कर दिया । 

इस प्रकार छुष्ण मारा गया, सूखा दूर हुआ, लोगों की आपदा दूर हुई ॥ 
इस ब्याख्या की पुष्टि इस बात से भी होती है कि दशम मण्डल के 
४३वें सूक्त के पवे मन्त्र में कहा है कि संवर्ग मघवा सूर्य जयत्‌ू-- . 
इन्द्र ने संवर्ग--बृष्टि को रोकनेवाले--सू््य को जीता ।. यह भी ध्यान 
रखना चाहिये कि झुप्ण से जो लडाई हुई थी वह गविए--गउओं के 
लिये--थी । गो का अथे जलधारा प्रसिद्ध है । यह अर्थ यहाँ घटता है । 
तिलक के अनुसार टीका करने से न तो यह अर्थ घट सकता है न गो 
का प्रकाश अर्थं घट सकता है क्योंकि सूर्य्यं के अदृर्य हो जाने पर 
प्रकाश सिळने के स्थान से छुघ हो जायया । 

विष्णु के तीन पदों की कथा पुराणप्रसिद्ध हे । - असुरराज बलि ने 
इन्द्र से स्वर्ग का राज्य छीन लिया था। बलि की दानचीरता प्रसिद्ध 
थी। विष्णु उनके यहाँ बोने बराह्मण के रूप में आये और उनसे तीन 
पढ्‌ भूमि मांगी । यलि ने देना स्वीकार किया । विष्णु ने दो पाँव में 
भूर्लोक और झुलोक नाप लिया । तीसरे पांव में बलि को अपना शरीर 
देना पड़ा । फलतः वह पाताल में जा बसे और इन्द्र को फिर अपना 
राज्य मिळ गया । चिष्णु ने यह वामन रूप इन्द्र की सहायता करने के 
लिये धारण किया था। 

यह पौराणिक कथा एक वेदिक आख्यान का विस्तारित संस्करण 
है । चह आख्यान इस प्रकार है :-- 


विष्णोः कम्मौणि पश्यत यतो रतानि पस्पशे। इन्द्रस्य युज्यः सखा॥ 
( ऋक्‌ १-२२, १९) 

विष्णुर्विचक्रमे त्रेघा नि दधे पदम्‌ । समूढमस्य पांखुरे ॥ 

( ऋक १-२२, १७ ) 


` ज्ीणि पदा विचक्रमे विष्णुगापा अदाभ्यः । अतो धर्माणि धारयन्‌ ॥ 
( ऋक्‌ १-२२, १८ ) 


विष्णु के कम्मो को देखो जिनके द्वारा यजमानादि व्रतं का अनुष्ठान 
करते हैं। विष्णु इन्द्र के योग्य सखा हैं। इस ( सारे जगत पर ) विष्णु 
चले । ( उन्होंने ) त्रिधा पाँव रक्खा । उनके थूल से भरे पाँव से ( यह 
सारा जगत्‌ ) ढेक गया । अजेय, ( जगत्‌ के ) रक्षक, विष्णु तीन पद्‌ चले, 
घम्मो को धारण करते हुए । 

विष्णु के इन्द्रसखा होने के कई उदाहरण आये हें। गउओं के 
उद्धार में तथा असुरा से लडने में उन्होंने बरावर इन्द्र का साथ दिया 
ः है। उन्होंने यह तीन पाँव भी इन्द्र के ही कहने से रक्खे, क्योंकि चरक 
२-१८, ११ कहता है :--. 


अथात्रवोदवृचमिन्द्रो दनिष्यन्त्सखे विष्णो वितरं विक्रमस्व । 


अथ वृत्र को मारते हुए इन्द्र ने कहा, दे सखे विष्णु, बढे बड़े पाँच 
रखो । चितरं विक्रमस्व का शब्दार्थं यही है । यहाँ करमस्व जो क्रिया 
पद आया है वह भी ऊपर के मन्त्रों के विचक्रमे का सजातीय है । परन्तु 
सायण ने माप्य में. “वढे पराक्रमी हो', ऐसा अर्थ किया हे। अस्तु, पर 
यह तीनों पद कहाँ रक्खे गये ? एक मत तो यह दै कि विष्णु ने प्रथिवी, 
अन्तरिक्ष और आकाश में पाँव रक्खा ; एक दूसरा मत हे कि पहिला 
पांव समारोहण ( उद्याचल ) में, दूसरा मध्य आकाश ( विष्णुपद) 
में और तीसरा गयशिरस ( अस्ताचर ) में रक्खा गया । तीसरा. मत यह 
है कि विष्णु पथिवी पर अभि रूप से, अन्तरिक्ष में वायु रूप से और 
आकाश में सूय्ये रूप से वर्तमान हैं। इन सब मतों में यह ध्वनि 
निकलती है कि विष्णु सूर्य्यं का ही नाम है । पुराणों में भी विष्णु की 
गणना बारह आदित्यां में है। अब देखना यह है कि विष्णुरूपी सूरय 
का यह पदूसन्चार ग्रति दिन होता था या साळ में एक वार । चरकः 
१-१५५, ६ में कहा हे-- २ 


चतुभिःसाक नवतिं च नामभिश्चक्रं न वृत्तं व्यतीरवीचिपत्‌। 


इसमें विष्णु के एक चक्र घुमाने की बात कही गयी है पर उस चक्र 
की बनावट को कई प्रकार से समझा जा सकता है । सायण कहते हैं किः 
"चतुर्भिः खाकं नवतिं च नामभिः का अर्थ है चौरानवे नामों वाला 
और चौरानबे की संख्या यों पूरी करते हैं: १ संवत्सर, २ अयन, ७. 
ऋतु, १२ मास, २४ पक्ष, ३० अहोरात्र, ८ याम ( पहर ), १२ राशि | 
तिलक कहते हैं कि इसका अर्थ हे “चार नाम वाले नब्बे घोड़ों वाला! 
अधात्‌ ३६० घोड़ों वाला याँ तो दोनों प्रकार से वर्ष और उसके 
विभागों का ही बोध होता है और विष्णु का सूर्य्यं से अभेद पुष्ट होता 
है परन्तु सायण के किये हुए अर्थ में खांचातानी अधिक प्रतीत होती दै । 
किसी अकार चौरानबे की संख्या छा देना दूसरी बात हे पर उन दिनों 
तो राशियाँ की अपेक्षा नक्षत्रों का अधिक व्यवहार होता था । उनकी 

संख्या २७ का अन्तर्भाव क्यों नहीं हुआ ? अस्तु, उभयतः यह चात 
निकली कि विए्णु ने वर्ष रूपी चक्र को घुमाया । यदि इससे यह मान 
लिया जाय कि यह वर्णन उनके संक्रमण का ही है तो यह मानना 
होगा कि उनका पदुसंचार भी साल में एक वार होता था। तव एक 
बात यह भी निर्चित ही है कि एक पाँच तो उस जगह आर उस समय 
पड़ा होगा जहां और जब इन्द्र की असुरों से लड़ाई हुई । यह लडाइ 
तिलक के अनुसार भूमंडळ के नीचे उस प्रदेश में हुईं थी जहां सूर्य्य 
रच प्रदेश से अद्वय होकर छिप जाता है। घहां अंधेरे का स्थान था। 
तः विष्णु का तीसरा पांच घहां पड़ा। यह तीसरा पाच था अथात्‌ 
वर्ष का तीसरा भाग था । दो पाँच अर्थात्‌ आठ महीने ऊपर पड़े, एक 
पांव अर्थात्‌ चार सहीने पथित्री के नीचे। यह ध्रुव प्रदेश का आठ 
महीने का दिन और चार महीने की रात हो गयी। तिक अपने इस 
सत की पुष्टि इस बात में भी पाते हैं कि पुराणों के अनुसार विष्णु चार 
महीनों तक क्षीरसागर में शेपंशय्या पर सोते हैं । बृन्न को वेदों में 
अहि--सर्प--कहा भी है । 
यदि यह वात दूसरे प्रमाणों से सिद्ध होती कि दूत्र ओर इन्द्र का 
युद्ध एथ्वी से नीचे कहीं हुआ था तो निस्सन्देह यह आख्यान भी उसी 
बात की पुष्टि करता पर हम देख चुके हैं कि यह लड़ाई वर्षा में इई । 
अतः यही मानना ठीक जँचता है कि तीसरा पांव चर्षा में पड़ा। विष्णु 
का जो शयन पुराणों में बतछाया गया है वह तो वर्षा के चातुर्सास में 
होता है । कार्तिक की प्रवोधिनी एकादशी को वह उठ बेठते हैं। तिलक 
कहते हैं कि पहिले यह शयन हेमन्त में होता था, फिर पीछे से जब 
आर्य्य छोग ध्रुव प्रदेश से संससिन्धव में आये तो उनको देशकाल के 
अनुसार अपने काल विभाग को वदळना पड़ा और उनके उत्सवों और 
धार्मिक पवो का समय भी वदल गया । इसी प्रकार विष्णु-शयन हेमन्त 
से हटकर वर्षा में और उनका प्रबोध वसन्त से शरत्‌ में चला आया। 
सम्भव है यह वात ठीक हो पर किसी पुष्ट प्रमाण के अभाव में मैं इसे 
मानने में असमर्थ हूँ । 
विष्णु का एक नाम शिपिविष्ट है । यह नाम कुस्सितार्थ--निन्‍्दा- 
स्मक--साना जाता है। यास्क ने इसको अच्छा अर्थ देने का प्रयत्न 
किया परन्तु भाषा में व्यवहार ज्यों का त्यों रह गया । इसका अर्थ 
किया जाता है शेप इव निर्वेष्टितः--छुरुष की- गुप्त इन्द्रिय की भाँति 
इँका हुआ । विष्णु का सूर्य से अभेद मानकर इसकी व्याख्या की जाती 

है अप्रतिपन्नरद्दिः--जिसकी किरणें साफ़ न हों | यह कहना अना- 
चश्यक है कि यह अर्थ ध्रुव प्रदेश के छिपे सूये के लिये भी ठग सकता 
है और वर्षा में बादलों से घिरे हुए सूय्ये के लिये भी। पर वपां के 
अस्फुट--आधे प्रकट आधे छिपे--सूय्ये के लिये कुछ अधिक ठीक जँचता 
है क्योंकि धुव प्रदेशों में सूय्यै ढेंका नहीं प्रत्युत अविद्यमान रहता है। 


तिलक को कई पौराणिक कथाओं में भी वैदिक आख्यानों की ध्वनि 
झौर फलतः घुवनिवास की भनी स्मरति मिलती है । शंकर के पुत्र कुमार 
( स्कन्द ) का माता के गर्भ के बाह्र जन्म लेना, अलग फेंका रहना, फिर 
बड़े होने पर असुरों के विरुद्ध देवसेना का नायकत्व करना, रावण का दश- 
शीर्ष और राम के पिता का दशरथ होना, यह तथा कई अन्य कथाएँ उनका 
ध्यान उसी ओर खांचती हैं । इसमें तो कोई सन्देह नहीं है कि बहुत सी 
पौराणिक कथाएँ वैदिक आख्यानों को बढ़ा घटाकर वनी हैं और इनमें 


आय्यौ की सैकड़ों पीढ़ियों की स्थृतियाँ यथासम्भव सुरक्षित हैं । पुराणों के ८. > 
सम्बन्ध में खोज का विशाल क्षेत्र प्रायः अछूता पड़ा है । सम्भव है एक दिउ. 


उनसे तिलक के मत की या किसी अन्य मत की पुष्टि हो जाय पर अब तक 
'जो सामग्री प्राप्य है वह तो हमको सप्तसिन्धव. से बाहर जाने की अनुमति नहीं 
देती। जब वैदिक उपाख्यान ही ध्रुव प्रदेश में आर्य्य निवास का समर्थन करते 
नहीं प्रतीत होते तो पौराणिक कथाओं के अर्थ को तोड़ मरोड़ करना व्यः. । 

बीसवाँ अध्याय 
दूसरे देशों की प्राचीन गाथाओं से प्रमाण 


यद्यपि वैदिक आय्याँ के आदिम निवास का पता हम उनके मूल 
ग्रंथ वेद में ही हुँदते है और जो कोई मत इस विषय में हमारे सामने 
आता है उसको वेदों की ही कसौटी पर कसते हैं फिर भी और जहाँ 
कहीं इस सम्बन्ध में कोई संकेत मिलता हो उसकी ओर से आँख नहीं 
वन्द कर सकते । पारसियों और वेदिक आय्यो का तो ऐसा सम्बन्ध 
था कि अवेस्ता में मिलने वाले प्रमाणों का विशेष मह्व है। पिछले 
अध्यायों में वेदिक आख्यानों के साथ साथ हमने अवेस्ता में के भी कई 
आख्यानों को मिलाया है। वही कथाएँ हैं, वही नाम हैं, हाँ देव का 
असुर और असुर का देव हो गया है। यह कथाएँ उस समय की 
संस्छतियाँ हैं जब आय्य उपजाति की यह दोनों शाखाएँ एक साथ 
रहती थीं। में इस प्रकार की एक और कथा दूँगा जो कुछ अंशों में 
गउओं के उद्धार की कथा से मिलती है । तिलक ने इसको प्रमाण के 
रूप में पेश भी किया है । 
अपौप और तिइतर्य की लड़ाई बुरुकश समुन्न सें हुई । वेंदिदाद के 
« २१बे फर्गदै में वुरुकश का वर्णन है । जिस प्रकार वेदों में जळ और 
प्रकाश का गहिरा सम्बन्ध माना गया है यहाँ तक कि एक ही गो शब्द 
का दोनों के लिए प्रयोग होता है वैसे ही अवेस्ता में भी प्रकाश और 
जल का एक ही स्रोत माना गया है। जळ को आह्वान करके श्थे 
मन्त्र में कहा गया है--“चूँक्कि पुरुकश समुद्र जलों का भण्डार 
( एकत्र होने की जगह ) है, तुम उठो, अन्तरिक्ष मागं ( वायु सार्ग ) | 
से ऊपर जाओ ओ प्रथिवी पर नीचे उतरो; और अन्तरिक्ष मार्ग 
से ऊपर जाओ । उठो और बढ़ते चलो, तुम, जिसके उद्य और 
बृद्धि में अहुरमज़द ने अन्तरिक्ष मार्ग बनाया ।” चूँकि प्रकाश और जळ 
का सम्बन्ध है और पृथिवी पर प्रकाश सूय्ये, चन्द्र और तारों से आता 
है इसलिये यह मन्त्र तीन बार पढ़ा जाता है और जळ का आह्वान बारी 
बारी सूय्य, चन्द्र और तारों के साथ किया जाता है। तिलक इस मंत्र 
में अपने उस मत को पुष्टि पाते हैं कि आंय्यं छोग प्रथिवी के चारों ओर 

दिब्य जलधाराओं का अस्तित्व मानते थे । पारसी लोग किसी ऐसी 
बात को मानते हों या न हों वर इस मन्त्र से तो किसी दिव्य 
जल वाले समुद्र का पत्ता नहीं चलता । इसमें वही इन्द्र और बृत्र की 
लडाई की कथा है और यह लड़ाई बादलों के बीच मे हुई है। डुस्कश 
वहीं प्रतीत होता है । जळो का नीचे से ऊपर जाना आर ऊपर से नाच 
आना सामान्य भौतिक दृग्विपय है, इसको समझने के लिये दिव्य जलों 
की कल्पना करने की आवश्यकता नहीं है। यहाँ पर भौतिक जल और 
बादल का प्रसंग है, इस बात की पुष्टि इसी फ़र्ग्द के ररे मन्त्र से होती 
है । चह इस प्रकार है: “हे पवित्र ज़रथुश्त्र, इस प्रकार कहो “आओ, पे 
बादलों, चले आओ, आकाश में वायु में से, प्रथिवी पर, हजारों दूँढों के 
द्वारा, लाखों दूँदों के द्वारा ।” यहाँ प्रत्यक्ष ही बादलों से जळ गिरने की 
बात है । जब बुरुकश जलों का भण्डार था तो वह भी मेघ हुआ और 
असुरों और देवों का संग्राम यहीं वादको में ही हुआ होगा। अवेस्ता के 
अनुसार अल्घुज्ञ या हरबज़ैंती नास का एक पहाड़ पृथ्वी के चारों ओर 
है । हमारे यहाँ भी लोग उदयाचछ और अस्ताचळ नाम के पहाड़ों का 
ज्िक्त करते हैं । तिलक जिन दूसरे प्रमाणों को पेश करते हैं वह भी 
सेरी समझ में उनके मत को पुष्ट नहीं करते । ऋवशियों ( पितरों ) के 
सम्बन्ध में कहा गया है कि उन्होंने अंत्रिसेन्यु.की दुष्टता को नट किया 
जिससे न तो जल का बहुना बन्द हुआ न ओपधियों का ॥ बढ्ना बन्द 
हुआ । यहाँ भी किसी दिव्य जल के वहाव की कदपना करना अनाव- 
श्यक है ; पौधों के बढ़ने की बात से तो और भी भौतिक जल का बोध 
. होता है । वेन्दिदाद के पवै और ८दवें फ़र्गर्द में अन्त्येष्टि करने का विधान 
-बतढाया गया है । ज्ञरुशत्र पूछते हैं कि यदि हवा चछ रही हो या बरफ 
पड़ रही हो या पानी बरस रहा हो और उस समय कोई मर जाय तो 
क्या किया जाय । ५वै फ़र्गर्द में यह प्रश्न इस प्रकार है : “हे भौतिक 
जगत्‌ के स्रष्टा, पवित्रात्मन्‌, यदि गर्मी बीत चुकी हो और जाड़ा आ 
गया हो, तो मउद के उपासक क्या करें ?” «वै में प्रश्न का रूप यह हैः 
“हे भौतिक जगत्‌ के स्रष्टा, पवित्रात्मन्‌, यदि मड के किसी उपासक के 
घर सें एक कुत्ता या सज॒ुष्य मर जाय और उस समय पानी बरस रहा 
“हो या बरफ पड़ रही हो या हवा बह रही हो या अंधेरा छाने वाळा हो 
“जिसमें मनुष्य और पशु मार्ग भूछ जाते हैं, तो मज़द॒के - उपासक क्या 
करे १?” अहुरमञ्द ने उत्तर दिया : “प्रत्येक घर में, घरों के प्रत्येक समूह 
में, युद के लिये तोन छोटे घर बनाने चाहिये ।” ज्ञरथुइत्र ने पूछा: “हे 

भौतिक जगत्‌ के स्रष्टा, पचित्रात्मन्‌, सुदौं के यह घर !कतने बड़े हों ?” 
अहुरभञ्द ने उत्तर दिया “श्वम्म के अनुसार मुदै के घर इतने बढ़े होने 
चाहिये कि यदि वह पुरुप ( स्टतपुरुप, जीवितावस्था में ) खडा हो आर 
अपने हाथ पाँव फेलाये तो उसके सिर या हाथ या पाँव में चोट न 
लगे । और उस सूत शरीर को वहीं पढ़े रहने देना चाहिये दो रात, तीन 
रात या एक महीने तक, जब तक कि चिड़ियां उड्ने लगें, पोधे उगने 
लगें, जल बहने झगे और वायु एथिवी पर से जल को सुखा दे ।” इसके 
बाद शव को समाधिस्थल पर छे जाने का आदेश है । अब तिलक का 
कहना है कि शव को एक रात, तीन रात या एक महीने तक बन्द 
रखना ध्रुव प्रदेश की सुखति है जहाँ सूस्यै कमी कभी एक दिन के लिये 
और कभी इससे भी अधिक समय के लिये अदृश्य हो जाता है । मुझे 
यह वात नहीं जैँचती । यहाँ उन सभी अवस्थाओं के लिये विधान है 
जो सम्भवतः लोगों पर आ सकती थीं । आँधी चलना, पानी बरसना, 
वरफ़ पड़ना, रात का अँधेरा छा जाना, यह सभी बातें सससिन्धव और 
ईरान दोनों देशों में हो सकती थीं । इनमें से कोई विपत्ति तो कुछ घंटों 
में ही रल जाने वाली है, इसीलिये एक रात का विधान है परन्तु गहिरी 
से गहीरी वर्षा और घोर से घोर तुपारपात में भी एक महीने या इससे 
अधिक काल तक अँधेरा छाये रहने ओर आना जाना बन्द रहने की 
सम्भावना नहीं हो सकती | इसीलिये एक महीने की बात कही गयी है । 
यदि ध्रव प्रदेश के लिये विधि बनायी गयी होती तो चार पांच महीने 
तक का प्रबन्ध होता । इवा के द्वारा पानी का सुखाया जाना, चिड़ियों 
का उड़ना, पोधों का उगना यह सव बातें भी या तो वर्षा से सम्वन्ध 
रखती हैं या ध्र व प्रदेश के नीचे के देशों की सदियों से। जिन दिनों 
तिरक के अनुसार आर्य लोग भ्‌ व प्रदेश में रहते थे उन दिनों तो वहा 
तिरवसन्त था । इस वारहमासी वसन्त में पौधों का उगना या चिडिया 
का उड्ना कभी काहे को बन्द होता होगा, चाहे सूय्यै के दशन हाँ या।न 
हों । आज जब कि वहाँ कड़ी सर्दी पडती है और चारों ओर वर्फ़ जमी 
रहती है तब भी जो चिड़ियाँ उत्तर दक्षिण के भव प्रदेशों में पायी जाती 
हें वह जाड़ों के सहीनों में बराबर सोती नहीं रहती । 
अतः यह प्रमाण तो पय्यांस नहीं है । इनसे यह कदापि सिद्ध नहीं 
होता कि आय्यों' का सूळस्थान कहीं ध्रुव प्रदेश में था परन्तु इस बात को 
हमने अस्वीकार नहीं किया है किं सससिन्धव छोड़ने के वाद प्रवासी 
आय्यों' की एक शाखा कुछ काल के उिये स्यात्‌ भू.व प्रदेश में रही दो । 

जब चह प्रदेश बसने के योग्य नहीं रह गया तो यह लोग घूमते फिरते 
ईरान पहुँचे होंगे । इसका यह तापस्यं भी नहीं है कि ईरान में रहने 
वाळे सभी आर्ये ऐय्येन बीजो में रहनेवालों के ही वंशज हैं । सम्भव 

है भारत छोड़कर एक शाखा सीधे ईरान पहुँची हो, दूसरी चक्कर काटः 

कर आयी हो । ऐसा इतिहास भी मिलता है कि ईरान में प्रचलित धम्म 
का संस्कार उन मग पुरोहितों के द्वारा हुआ जो वहाँ उत्तर पश्चिम से 
सासानी नरेशों के समय में आये । उस समय भी इरान का धम्मं उसी 
ढंग का था पर न तो उसका कर्म्मकांड ठीक था, न दार्शनिक विचारों 
का कुछ ठीक रूप था, न उपासनाविधि सुव्यवस्थित थी । 

` मग अपने साथ धर्म्म का परिष्कृत रूप छाये और वहां इरान में 
राजाश्रय पाकर चळ गया । ईरान की प्रचलित भाषा पहलदी थी जो 
आजकल की इरानी या फ़ारसी का पूर्वरूप थी । मग अपने साथ जो 
भाषा छाये वह ज्ञेन्द थी । ज्ञेन्द, पहलची, संस्कृत सभी एक ही कुटुम्ब 
की भाषाएँ हैं पर ज़ेन्द संस्कृत के अधिक निकट है। इससे यह अनु- 
मान होता है कि मगों के हाथों अवेस्ता को आय्य उपजाति की उस- 
शाखा के संस्मरण मिले जो धरू व प्रदेश में प्रवास कर चुकी थी । 
` पारसियों के अतिरिक्त अन्य लोगों की पुरानी गाथाओं में कई वालं 

पेसी हैं जो वेदिक आख्यानों से मिलती जुलती हैं । यूनानियों में प्रभात 
को इआँस ( उपस्‌) कहते थे । लेट लोगों में उसे दिएवोदुक्ते ( दिवो 
दुहिता ) कहते थे और वेदों की भांति इस शव्द का बहुवचन में भी 
प्रयोग होता था। यूनानियों तथा आयरळूंड बालों में ऐसी कथाएँ हैं 

जिनमें एक ही खी के लिये दो व्यक्ति लड़ते हैं और दोनों छः छः महीने 
के लिये उसके शरीर के भोक्ता होते हैं । इसका अर्थ यह.निकाला जाता 
है कि कभी छः महीने तक दिन और छः महीने तक रात होती थी। 
यूनानी ऐसा मानते थे कि हेलिऑस (सूर्य) के साथ ३५० बैल और ६५०. 
भेडें थीं.। इसका तात्पर्य यह निकाळा जाता है कि कभी वह छोग ३५० 
दिनों का वर्ष मानते थे । आयरलैण्ड का एक आख्यान है कि कॉड्रोबर 
को फ़ेडेइम नाम की एक सुन्दर कन्या थी, जिसके एक से एक कमनीयः 
नौ शरीर थे। कुकुलेन एक अवतारी पुरुष थे । बह पश्चिम की ओर से 
आक्रमण करनेवाले शत्रु का सामना करने के लिये आगे बढ़े परन्तु 
सायंकाळ के समय एक गुप्त स्थान को चले गये जहाँ फ़ेंडेल्म पहिले ही 
पहुँच गयी थी। उसने वहाँ एक स्नान कुण्ड तैयार कर रक्खा था ॥ 
इसमें नहाने से कुकुखेन भावी युद्ध में विजयी होने के योग्य हो गये १ 

यूनानियों में ऐथिनी एक देवकन्या थी । उसके भी नौ शरीर थे। तिलक 
को इस नौ-वाली संख्या में वही कारण देख पहते हैं जो नवग्वाँ से नौ 
अहीनों तक यज्ञ कराते थे, अर्थात्‌ किसी समय नो महीने का दिन 
होता था। रूस की एक कथा है कि एक समय एक बूढ़ा बूढ़ी रहते थे । 
उनके दीन लड़के ये। दो तो समझदार थे पर तीसरा जिसका नाम 
आइचन था पागळ सा था । जिस देश में आइवन रहता था वहाँ कभी 
दिन न होता था। बराबर रात रहती थी। यह एक साँप की करनी 
'थी। आइचन ने इस साँप को मार डाला । तत्र वहाँ वारह सिर वाळा 
"एक सर्प आ गया । आइवन ने उसको भी मार डाळ! और सिरों को नष्ट 
कर डाला । तत्काल ही सर्वत्र उँजाला हो गया । यह कथा सूर्य्य-सम्वन्धी 
अतीत होती है । तीन भाइयों में से एक के प्रदेश में अँधेरा होने से 
-साळ के तिहाई भाग अर्थात्‌ चार महीने अँधेरा और शेप आठ महीनों 
'में डँजाला होने की ओर संकेत है । यह अँधेरा करने वाळा साँप वही 
चत्र है जिसे वेद और अवेस्ता में अहि कहा है । एक दूसरी रूसी कथा 
में कॉद्चाइ नाम का एक दानव, जिसके शरीर में केवळ हड्डियाँ थीं, 
-पुक राजकुमारी को अपने महरू में उठा ले जाता है। यह महल पृथ्वी 
के नीचे था । एक राजकुमार उसे छुड़ाने के छिये निकलता है। सात 
-चर्ष के बाद उसे सफलता मिळती है । यहाँ भी सात महीने के दिन का 
कुछ संस्मरण मिलता सा प्रतीत होता हे । 

ऐसी और भी बहुत सी कथाएं हैं जिनमें सूर्य का छिप जाना, 
बफ़ का पडना, अँधेरे का छाना, रूपक वाँधकर दिखलाया गया है । 
इनमें तीन, सात, नौ आदि संख्याओं के आते ही तिलक का ध्यान उन 
. चैदिक मन्त्रों की ओर जाता हे जिनमें यह संख्याएं आती हैं । वह इन 
सब बातों को मिलाकर यह परिणाम निकाऊते हैं कि किसी 'समय इन 
सब लोगों के पूवज भ्रुव प्रदेश में एक साथ रहते थे। मेरी समझ में 
यह प्रमाण पर्य्याप्त नहीं हैं । यूरोप, विशेपतः उत्तरी यूरोप, के लोग 
सर्दी से परिचित थे, उनके देशों में बफ़ पड़ती ही थी । नारवे के उत्तरी 
भाग से तो ध्रुव प्रदेश के कुछ दग्विपय देखे भी जा सकते थे । यूरोप 
के अन्य उत्तरीय देशों से भी कोई कोई साहसी व्यक्ति उत्तर की ओर 
यात्रा करते थे और उनके विचित्र अनुभवों की कहानी विक्त रूप में 
-फैलती थी । कई पुश्तों की अनुश्चुति उसके रूप में और भी उलट फेर 
-कर देती थी । परन्तु कुछ थोड़े से ऊपरी साम्य मात्र से यह अनुमान 
नहीं किया जा सकता कि इन लोगों का यह अनुभव वेदिक आयो का 

भी अनुभव था । ऐसे अनुमान में कैसी भूल हो सकती है यह इसी 
एक बात से प्रकट होती है कि ऐसी ही कथाएं फ़िनलेण्ड वालों में भी 
प्रचलित थीं । स्वयं तिलक ने ही इस बात का ज़िक्र किया है। अब 
इससे तो यही मानना पढेगा कि फिन और वेद्रिक आउथे एक ही वंश 
की दो शाखा थे और कभी एक ही साथ छुव प्रदेश में रहते थे। पर 
यह अनुमान निराधार है क्योंकि यह सर्वमान्य है कि फ्रिन छोग तुकों 
और चीनियाँ की भांति मंगोल हैं। उत्तरी यूरोप वालों को शुव प्रदेश 
का थोड़ा सा प्रत्यक्ष ज्ञान है और अँधेरे उँजाले के दृश्य तो वर्षा और 
हिसपात तथा धुवरात्नि में कुछ कुछ एक से ही दोते हैं, इसीलिये 
कथाओं में कुछ कुछ समता है। 


tx 

इकीसवाँ अध्याय 
महेंजोदरों और हरप्पा के खँडहरों का सन्देश 


जो लोग भारतीय सभ्यता की प्राचीनता को स्वीकार नहीं करते 
उनका एक बहुत वड़ा तक यह है कि इस देश मे' बहुत पुराने स्मारक 
नहीं मिलते । न तो सूर्तियाँ मिळती हैं, न मन्दिर मिलते हैं, न प्रासादों 
के भझावदेप मिलते हैं, न नगरां के खैँडहर मिलते हें । जो कुछ मिलता 
` है वह सौय्येकाछ का, जिसको लगभग २२०० वर्ष हुए। इसके उत्तर 
सें इतना ही कहा जा सकता था कि यहाँ की नदियाँ अपनी धारा बद- 
छती रहती हें और प्रतिवर्ष नयी सिटी डालती रहती हैं, और यहाँ की 
गर्मी और वर्षा इंट पत्थर की वस्तुओं को बहुत दिनों तक रहने नहीं 
देती । यह कारण अंशतः ठीक है पर ऐसी ही परिस्थिति अन्यत्र भी है, 
फिर भी मिश्र और ईराक में ३००० से ६००० वर्ष तक की पुरानी चीजें 
मिली हैं । फिर भारत में ही २०००-२२०० वर्ष के पहिले का कुछ क्यों 
नहीं मिलता ? इसके साथ ही यह भी देखा जाता है कि मौर्य काळ की 
कला प्रौढ़ है । ऐसा स्पष्ट प्रतीत होता है कि जिन कारीगरों के हाथों उन 
चीज़ों का निर्माण हुआ था वह नौसिखुए न थे वरन उनके पीछे सहस्रों 
वर्ष का अनुभव था । भारत में पुरानी चीजें मिलती ही नहीं, इससे 
पाश्चात्त्य विद्वानों ने यह निर्धारित किया कि भारतीयों ने यह विद्या 
ईरानियो' से सीखी । 

यह आरोप अच्छा न लगता हो पर इसका कोई सन्तोपजनक उत्तर 
नहीं था और भारतीयों को यह छान्छन स्वीकार करना ही पढ़ता था 
कि उनकी कला बहुत प्राचीन नहीं है । अकस्मात्‌ ही इस लान्छन का 
परिहार हो गया। सिन्ध के झारकाना ज़िले में महेंओद्रो नास की एक 
जगइ है । इसका अर्थ हे सुदो' का रीला। यहाँ कई ऊँचे ऊँचे टोले थे 
जिनमें बौद्ध अवशेष थे। सं० १९७८ में श्री वेनर्जी इन अवरोपों की 
खुदाई कर रहे थे। एकाएक उनको कुछ ऐसी चीज़ें मिलीं जो बौद्धकाल 
से बहुत पुरानी थीं । फिर तो.१९७५ से १९८४ तक वहाँ खुदाई हुई । 
भूग्भे में से एक के नीचे एक सात बस्तिया निकलीं। सम्भवतः अभी 
नीचे एकाध तह और मिलेगी । 

सब से नीचे एक नगर मिला है। इसमें ईंट के पक्के घर दे, बदी 
सङ्के हैं, पानी निकलने के लिये नीचे नालियाँ वनी हैं। सन्दिर हैं, 
मूचियाँ हैं । बहुत से सुहरे' भी मिली हैं| इन पर लोगों के नाम खुदे 
हैं। इनसे दुस्तावेज्ञों और दूसरे काग़ज़ों पर सुहर किया जाता था । इसी 
प्रकार की चीज़ें उत्तरी सिंध में हरप्पा में, जो सुल्तान जिले मे' है, 
मिली हैं। ८ 
यहाँ महेंजोद्रो और हरप्पा की खुदाई और उसके फलस्वरूप जो 
चस्तु् उपलब्ध हुईं हैं उनका वर्णन करने की आवइ्यकता नहीं है । 
जिन लोगों को इस विषय मे' रस हो उन्हें मारशल की सचित्र पुस्तकों 
को देखना चांदिये । इतना ही कहना पर्य्याप्त है कि महेंजोद्रों की कला 
बड़े ऊँचे कोटि की है। इस विपय के विशेषज्ञों का कहना है कि यह 
चीजें ४५०० से ५५०० वर्ष पुरानी हैं अतः इनके द्वारा भारतीय कला 
का इतिहास कम से कम तीन हज़ार वर्ष और पुराना हो जाता है: मैंने 
कम से कम! इसलिये कहा है कि महेंजोद्रो की कला की प्रोदता 
इस वात की साक्षी है कि उसके भी पीछे कम से कम पाँच सौ वर्पः 
का अनुभव था। ० 
सिन्ध के जलवायु में उस समय से आज बहुत परित्रर्तन हो गया 
है । भौगोलिक रूप भी बदल गया है। महेजोदरो इस रथं समुद्र से 
९५ कोस दूर है पर ऐसा प्रतीत होता है कि उन दिनों वह समुद तट पर 
था । धीरे-धीरे तिन्घु ने मिट्टी डाल कर इतना ससुद्र पाट दिया है । 
हरप्पा महेँजोद्रो से छगभग १९० कोस उत्तर है । ऐसा प्रतीत होता हे' 
कि पहले यहाँ बहुत बढ़ी नदी बहती थी। आजकल सुल्तान में वर्षा 
बहुत कम होती हे, पर आज से दो-ढाई सौ वर्ष पहिले बहुत वर्षा 
होती थी । आज से छगभग चार सौ वर्ष पहिले तक सिन्ध में बड़ी मेह- 
रान नाम की नदी सिन्धु के प्रायः बराबर बरावर बहती थी । अब यहः 
बहुत छोटी नदी हो गयी है | सतळज जो आजकल व्यास में गिरती है 
पिछे इसी में गिरती थी । इसकी एक शाखा इकरा सूख ही गयी है। 
इन सब बातों से अनुमान होता है कि 'जिन दिनों महेंजोद्रो और 
हरप्पा आबाद्‌ थे, उन दिनों यह प्रान्त आज की भांति मरुप्राय न था । 
इस खुदाई से यह बात तो सिद्ध हो गयी कि यदि सारे भारत में 
नहीं तो कम से कम सिन्धु नदी के किनारे बसे हुए इस प्रान्त में तो 
आज से पाँच हज़ार वर्प पहिले भी वड़े बढे नगर बसे थे, पक्क घर होते ' 
थे, कला का विकास हो चुका था । उन दिनों भी यहाँ का प्रभाव दूसरे: 

प्रदेशों पर पड़ता ही होगा क्योंकि यहाँ के लोगों का व्यापारिक सम्बन्ध 
तो दूसरे प्रदेशों से रहा ही होगा । अतः यह अनुमान निराधार न होगा 
कि आज से ४०००-४५०० वर्ष पहिले इस ग्रक्रार की कला और वास्तु- 
विद्या दूसरे प्रान्तों में भी थोड़ी बहुत फैल चुकी होगी । इस प्रकार 
सौर्यकारू और उसके बाद की कला का पितृत्व खोजने हमको ईरान 
जाने की आवश्यकता नहा: है, वह भारत में ही मिल जाता है । 

परन्तु सहेजोदरो की खोज ने एक और विलक्षण बात दिखलायी ।. 
ईरान के पश्चिम दजला और फ़रात नदियों के, जिनको अंग्रेज़ी नङ्यों 
में टाइग्रिस और यूफ़ेटीज़ लिखां जाता है, अन्तर्वेद का प्रान्त सभ्यता के 
इतिहास में एक विशेष महत्त्व का स्थान रखता है। हज़ारों वर्ष तक 
यहाँ बलवान राष्ट्र रहे हैं जिनकी कीर्तियाँ आज भी खंडहरों के रूप में 
मिलती हैं । किसी समय यूरोपवाले ऐसा मानते थे कि सभ्यता का 
विकास सबसे पहिले मिश्र में हुआ पर आज यह बात प्रायः सर्वमान्य. 
हो गयी है कि इराक़ के इस प्रदेश में उसकी नींव मिश्र से भी पहिले: 
` पड़ी थी। यहाँ की सबसे पुरानी सभ्यता वह है जिसे सुमेर-अक्काद की 
सभ्यता कहते हैं । इसके वाद चैल्डिया, फिर बैंबिकन का काल आता 
है । इसी समय यहूदी भी रंगमज्च पर आये और उनसे 'इस देश की _ 
सांस्कृतिक सम्पत्ति का प्रसाद यूरोपवालों को मिला । पृथिवी के इति- 
हास का यह वड़ा ही रोचक और शिक्षाप्रद अंश है । वह राष्ट्र छस हो 
गये, उनकी बोली आज कहीं सुनायी नहीं पड़ती परन्तु उनके आवि- 
ष्कार, उनके विचार, आज भी हैं और उस संस्कृति और सभ्यता के. 
अविच्छेय अङ्ग हैं जिससे सारा सभ्य जगत्‌ लाभ उठा रहा है। 

मैंने ऊपर कहा है कि इस प्रदेश की लुप्त सम्यताओं में सुमेर- 
अक्काद सबसे पुरानी थी । यह आज से ६००० वर्ष पुरानी बतलायीः 
जाती है। इसके दो केन्द्र थे । एक तो अक्काद और दूसरा उससे दक्षिण 
झुमीर ( या सुमेर ) | पीछे से यह दोनों नगर या राज एक हो गये | 
इनके भग्नावशेप आजकल खोदे गये हैं और इनकी उत्कृष्ट कला का, जो 
सैकड़ों वर्षों में उन्नति की उस सीमा तक पहुँची होगी, परिचय देते हैं । 
अब जो विलक्षण बात देखने में आयी घह यह है कि महेंजोदरो में 
'जिस सभ्यता का परिचय मिलता है वह उसी ढंग की है जैसी कि सुमेर 
की सभ्यता थी । मकानों की बनावट का ढंग वही है, मूर्तियाँ वैसी ही 
_ हैं, सुहरों पर तथा दूसरी जगह उसी प्रकार के अक्षर खुदे हैं, दोनों 
जगहों की भाषा एक ही है और कई व्यक्तियों के नाम भी दोनों जगहों 

में मिलते हैं । इतना गहिरा साम्य है कि इस बात में कोई सन्दे नहीं 
हो सकता कि हम दोनों जगहों में एक ही सम्यता और संरक्कति के 
प्रदर्शन देख रहे हैं । मूर्तियों के आकार से यह लोग तूरानी अर्थांत संगोळ 
उपजाति की शाखा से प्रतीत होते हैं । इनकी भाषा का ठीक नीक स्वरूप 
| क्या था यह नहीं कहा जा सकता। कुछ लोगों का अनुमान है कि वह दराविद 
। था परन्तु कुछ दूसरे विद्वान उसे संस्कृत से मिलतो जुछती मानते है। 
भारतीय संस्कृति से भी कई बातें मिलती जुछती है पर इछ बातों 
में बढ़ा अन्तर भी है। इनके एक उपास्य इन्दुरू ( वैदिक इन्द्र! ) थे । 
इनके दूसरे उपास्य सूखे ये । उनका नाम शमस था । सूख्ये की यह 
लोग मछली से उपमा देते थे कमी कभी सूर्यँ को शुख परदार 
मछली--और कभी वि-इ-एशा- बडी मछली--कहते थे । इसके साथ 
न- मचुण्य- जोडने से वि-इ-पश-न--मद-चरःमस्स्थ--बनता हे। दस 
देव की जो सूर्तियाँ मिलती हैं उनमें आधा शरीर मनुष्य का ६ 
आधा मछली का, या भागे का भाग मनुष्य का, पीठ मछली की । 
कुछ लोगों का यह अनुमान है कि यह वि-इ-एदा-न विष्णु का ही रूपा- ` 
न्तर है। यह सी याद रहना चाहिये कि विष्णु सूर्य का एक नाम दे 
. और विष्णु का पढिका अवतार आधा मनुष्य आधा मछली के खूप. में 
हुआ था । महेंजोद्रों तथा सुमेर में एक देवी की मूर्तियाँ बहुत मिलती 
हैं। इनको मातृदेवी का नाम दिया गया है। इनके अतिरिक्त शिव्र की 
भी मूर्तियाँ मिलती हैं । वेदों में इन्द्र, वरुण, विष्णु, सूर्ये आदि के 
नाम आते हैं, उनको यज्ञभाग दिये जाते हैं परन्तु मन्दिर और सूति का 
पता नहीं चलता । परन्तु महेंजोदरो में जो सूर्तियाँ मिली हैं वह कई 
बातों में आज कर जैसी हैं । शिव की मूर्ति योगी की सुदा में है । 
तीन मुख हैं, सिंहासन के ऊपर नासांग्र ध्यान लगाये सिद्धासन से बेडे 
हैं। गले में बहुत सी माळाएँ पड़ी हैं, हाथों में भी कई आभूषण या 
माला पहिने हुए हैं । शिव का नाम पशुपति भी है। स्मात्‌ इसलिये 
सूतिं के चारों ओर चार पञ्च॒ हैं: हाथी, व्याघ्र, महिप और गेंडा। 
सिंहासन के नीचे दो हिरण हैं । मस्तक के ऊपर दो सौगे बनी हुई हैं । 
, सम्भवतः इन्होंने ही आगे चछ कर च्रिञ्ूल का रूप धारण किया । अब 
तक इससे प्राचीन प्रतिमा भारत में नहीं मिली है । इस झूतिं के सिवाय | 
कई शिवरिंग भी पाये गये हैं । बृप की मी बहुत सी मूर्तियाँ मिली हैं, 
यद्यपि यह ठीक टीक नहीं कहा जा सकता कि बूष और शिव में कोई 


सम्बन्ध था या नहीं। ` 2 00: क 

परन्तु साइञ्य यहीं समाप्त नहीं होता, कई विद्वानों के मद में इससे 
कहीं आगे जाता है । वेदों में कई ऐसे शब्द हैं जिनका कुछ ठीक अर्थ 
नहीं रूगता । जर्भरी, तुर्फरी, इसके उदाहरण हैं | इन विद्वानों की 
सम्मति है कि हम इन राउ्दों का अर्थ छगाने में इसलिये असमर्थ होते 
हें कि हम भारत के वाहर दटि नहीं डालना चाहते | यह शव्द इराक़् / 
की नदियों, पहाड़ों और नगरों के प्राचीन नाम हैं। इसो प्रकार जिन : 
नरेशो के नाम वेदी में आये हैं उनमें से कई भारत में शासन नहीं करते 
थे वरन्‌ तत्कालीन इराक़ के राजा थे । इनके नाम अत्र भी इग्रक़ में प्राप्त 
यत्थरो', ईंटो' और सूतियो' पर खुदे मिलते हैं। यदि आय्यों की एक 
शाखा सारत में थी तो उसी समय दूसरी दाखा इराक़ में थी । दोनो' में 
सम्पर्क था इसलिये वेदो' में दोनो' का इतिहास है । जिन विद्वानो' ने इस 
क्षेत्र में काम किया है उनमें एक भारतीय, अध्यापक म्राणनाथ विद्या- 
कार, भी हैं । 
दूसरे छोगो' का, ओर इनमें ही चह सब भारतीय हैं जो विना 
किसी प्रमाण ढूंढने का कए उठाये यह माने वेठे हैं कि प्राचीन भारत 
सभ्यता और संस्कृति में जगद्गुरु था, यह मत है कि यह साइइय कोई 
आइचय्य की बात नहीं है। इराक़ के लोगों ने भारत से ही तो सम्यता 
सीखी थी । हमारे देश के चक्रवर्तियों ने समय समय पर सारी पृथ्वी 
को जीता था । इराक़ में भी आय्य गये ही होंगे और वहाँ राज भी किया 
होगा । इसलिये भारतीय ढंग के चिह्न मिलने ही चाहियें। ऐसा 
साना जा सकता है कि महेंजोदरो से ही वह लोग गये होंगे जिन्होंने 
सुमेर, अक्वाद, चेल्डिया आदि को बसाया | इसीलिये वहाँ सिन्ध प्रदेश 
की छाप अधिक देख पड़ती हे । महेजोद्रो का समय वैदिक काल के 
पीछे का है अतः स्पष्ट ही यह सभ्यता वेदिक आय्य सभ्यता का एक 
विकसित रूप है। 
एक तीसरा पक्ष भी है जो इसका ठीक उल्टा है। इसके सुख्य प्रव- 
-तँक डाक्टर वेडेळ हैं । इसके अनुसार सुमेरनिचासी -ही प्राचीन आर्य्य 
थे और सुमेर की सभ्यता ही प्राचीन आय्य सभ्यता थी । सुमेरवाळों 
की एक शाखा ने सिन्ध प्रान्त को जीतकर मद्देजोदरो बसाया और बाद . 
में उसकी धाराएं सञप्तसिन्धव और उसके पीछे भारत के कोने कोने में 
पहुँची । दूसरी कहर परिचस की ओर गयी । उसने यूरोप बसाया । इस 
मत की पुष्टि में वह कई प्रमाण पेश करते हैं । उन सब पर यहाँ बिस्तृत 


विचार करना अनावश्यक है परन्तु उनका स्वरूप तो देखना दी चाहिये । 

...  चैंडेल कहते हैं कि वेदों में कई जगह सिन्धु प्रदेश ओर वहाँ के रहने- 

चाळों की ओर संकेत है । जैसे, मरुतों के द्वारा सिन्धु की रक्षा का कई 
जगह उल्लेख है । उनका कहना है कि यह मरुव वस्तुतः सुमेरियों की 
चह शाखा है जो इराक़ में ऐमेराइत नाम से प्रसिद्ध हुईं । क्षत्रिय वह 
'छोग थे जो सिकन्दर के समय तक सिन्ध के आस पास के प्रदेश सें 
खत्ती नाम से और प्राचीन काठ में इराक़् में दत्ती या हित्ती ( हिद्दाइट ) 
कहाते थे । इन हत्तियों में नासत्यां--अरिचिनों-की पूजा नस्साति नाम 
से होती थी.और. यह रोग मित्रावरुण को भी पूजते थे। सुमेरियों की 
'ऐसी सुरे मिळती हैं जिनसे यह.प्रतीत होता है कि इन लोगों में पुरोहित 
को बरगु कहते थे । वेडेल की राय में प्रसिद्ध पुरोहित वंश भगु का नाम 
इसी बरयु से निकळा है। इसी प्रकार कण्ब नामक बरस का भी पता 
-चळता है । बरम का अर्थ था विद्वान | इसका तात्पय्य यह निकाला 
जाता हे कि यह बरम ही ब्राह्मण शब्द का पूर्वरूप है । इन्होंने कई 
'राजवंशों तथा तस्कालीन प्रमुख पुरुषों की वंशावलियाँ उनकी सुहरों से 
निकाली हैं और उनको पुराणों में दी हुईं तथा वेदों से निर्गत वंशा- 
चलियो से मिलाकर दोनों की समता दिखलायी है । उदाहरण के लिये 
'यह तालिका लीजिये :— 


सुमेरिअन नाम पौराणिक नाम 
उर अश था बरमाह अश हयेश्व या बाम्येश्व 
मद्गल | मुद्गल 
वि अशनदि पसेनदि या वश््यश्व 
एनेतर्षि , | हार 


इसमें अन्तिम नाम नहीं मिलता । इसी प्रकार गांधिवंश की भी 
चंशावक्ति तैयार हुई है।इस घंश को सुमेरिअन में गुदिअ बंश 
कहते थे :-..- ! र 


सुमेरिञ्चन नाम १ पौराणिक नाम 
अरु अश्‍व कुश बलाक 

| 
खशु महि कुश 

॥ बन 
( पुत्री ) उठ आशतिन गिर = गाघि 
उरु अशजिकुम | 
सत्यवती = उरु ऋचिक 
शसु हुकगिन 
जमद्रिन ` 
| | पं डक+- 
चुरशसिन (यः पुरशसिन ) शुअशसिन | 


त परशुराम सुषेन 
= का अर्थे है, विवाह हुआ ) 

इम दीर्घतमा ऋषि की कथा पहिले दे आये हैं । जब वह नदी में 
डाल दिये यये तो बहते-बहते अंग देश जा निकले । वहाँ के राजा ने 
उनको जळ में से निकाळा। उसको लड़का न था | उसने कहा कि 
आप सेरी पत्नी सें पुत्र उत्पन्न करें । उन्होंने स्वीकार कर लिया । परन्तु 
रानी ने उनके पास आप न जाकर उपित्‌ नाम की एक दासी. भेज 
दी । ऋषि सर्वज्ञ थे । इस छल को जान गये पर उन्होंने अपने तपोबळ 
से उस दासी को पबित्र करके ऋषिपत्नी बनाया । उससे उनको एक 
लड़का हुआ जिसका नाम औपिज कक्षिवान्‌ रक्ख़ा गया । यही अङ्ग 
का युवरान्न हुआ । यह लइका भी ऋषि हुआ । इन्द्र ने प्रसन्न होकर 
इसको हा नाम की एक सुन्दर खरी प्रदान की। यह कथा वेद में 
भी दी इला 


अद्दा अभो मते वचस्यवे कक्षीवते वृचयामिन्द्र सुन्वते 
( ऋक्‌ १-५१, १३ ) 
हे इन्द्र, तुमने धुडढे, स्तुति करने वाले, सोमरस निकालने वाले, 
कचिवान्‌ को युवती बृचया दी । 


अब महेजोद्रो में एक सुहर मिली है जो उरिकि ( या उऋकि ) 
की रहने चाली दासी उशिज की है । बृचया का नाम बूच, बक, उरिक, 
उरिच, उरिकि, उऋचि, इनमें से किसी भी जगह की रहने वाली खरी - 
को दिया जा सकता है । जो कथा ऊपर दी गयी है उसके अनुसार 
बुचवा कक्षिवान्‌ की पत्नी थी और दासी उषित्‌ उनकी माता थी । सम्भव 
है हजारों वर्ष के इतिहास में कुछ भूल पड़ गयी हो और बृचया ही 
उपित्‌ नाम की दासी रही हो । जो कुछ हो 'उरिकि की रहने वाली दासी 

डपिज' और “दासी उपित” तथा 'बुचया' के नामों में बहुत साइइय है । 
इतने संकेत पर्य्याप्त हैं। इतना और कह देना आवश्यक है कि 
चैडेल का यह सत विशेषज्ञों में सर्वमान्य नहीं है । कई छोग इन झुहरों 
पर खुदे नामों को दूसरे प्रकार से पढ़ते हैं । उदाहरण के लिये पहली 
तालिका को ही छीजिये 


वैडेल के अनुसार दूसरे विशेषज्ञों के अनुसार 
उरुभ्रश्‌ :उर निना 
मदूगल अङुरगल 
विश्वशनदि्‌ इअ्जतुस 
` एने तषिं एनलि तजि 


फिर भी जितना साइऱ्य निर्विवाद है उतना ही विचारणीय है । 
अभी इसके सम्बन्ध में कोई बात निइचय के साथ नहीं कही जा सकती । 
न हम यही टीक ठीक कह सकते हैं कि सिन्ध से लोग जाकर इराक़ में 
बसे, न इसी का कोई पुष्ट प्रमाण है कि सुमेर से कुछ छोगों ने भारत 
में उपनिवेश बसाया । वेदिक सभ्यता और महेंओोद्रो की सभ्यता का 
क्या सम्बन्ध है यह भी अनिड्चित है । यों तो वेदों में नगरों और क्रिळों 
का भी जिक्र आता है परन्तु वेदिक आय्यो की सभ्यता कृषिप्रधान ही 
प्रतीत होती है । महेंजोद्रो जैसे सुव्यवस्थित नगरों का पता नहीं. 
चलता । इससे यह कहा जा सकता हे कि चैदिक सभ्यता प्राचीन है 
और महेँजोद्रो काळ से कम से कम चार पाँच - हज़ार वर्ष पुराने, है । 
धीरे धीरे उसका विकास हुआ और बड़े वढे नगर बसने लगे । यह हो 
सकता है पर इसको मानने में दो तीन बड़ी अड्चनें पडती हैं । वेदों में 
सोने, चांदी, तांबे के साथ साथ लोहे का बरावर उल्लेख है । वैदिक 
आय्यै लोहे से काम छेते थे । परन्तु महेजोद्रो में और धातु मिलते हैं, 
लोहा नहीं मिलता । चेदिक आर्यं शस्त्र तो चछाते ही थे, अपने शरीरों 
की रक्षा के छिये कवच भी पहिनते थे । परन्तु महेंजोद्रो या सुमेर में | 
कवच का कोई पता नहीं चलता । यदि इस सभ्यता का विकास वैदिक 
सभ्यता से हुआ होता तो यह असम्भव था कि यह लोग ऐसी उपयोगी 
चीज्ञों को भूऊ जाते । वेदिक उपासना में यज्ञों का ही मुख्य स्थान है 
पर इनके मन्दिरा में उपयुक्त यज्ञकुण्ड या वेदियां नहीं मिळती । वेदों 
सें गऊ का महस्व है, इनके यहां बृप को प्राधान्य है । यह समझ में नहीं 
आता कि यह बातें केसे हुईं । हम यह भी देखते हैं कि वेदिक आय्यों 

' के बंशजों में आज भी गऊ का यही, वरन्‌ उससे भी ऊँचा, स्थान है! 
महँजोद्रो के निवासी घोड़े से भी अपरिचित प्रतीत होते हैं । 

यह मानने में भी कठिनाई है कि सुभेरिअन सम्यता से वेदिक 
सभ्यता निकली । पहिले तो नगरों में केन्द्रीसूत व्यापारम्रधान 
सभ्यता गामो में केन्द्रीमूत कृषिप्रधान सभ्यता में केसे बदल गयी, यह 
आइचय्यै की बात है। सुमेरिअन सभ्यता में छिखने का अचार है पर \ 
वेदां में लिखने का कहीं स्पष्ट प्रमाण नहीं मिलता | यह भी सन्देह _ 
जनक है । उन सब देव देविओं और उनके मन्त्रों को छोड्‌ कर यज्ञ- 
यागादि का प्रचार होना भी समझ में नहीं आता । 

यात यह है कि यदि यह खोज जारी रही तो इससे न केवळ भारत 
या पश्चिमी एशिया वरन्‌ समस्त मानव सभ्यता के इतिहास पर बढ़ा 
प्रकाश पढ़ने वाळा है । सम्भवतः बहुत से विचार जो आज रूढ़ियों को 
भाँति पकड़े जाते हैं छोड़ने होंगे। कोई आइचय्यै की बात न होगी 
यदि आय्यौं के आदि निवास के प्रश्‍न को निबटाने में भी सहायता 
भिरे । पर अभी तक जो सामग्री मिली है वह अपय्योस दै। जो खुदे 
हुए छेख मिले हैं उनका क्या अर्थ है, इस सम्बन्ध में सब विद्वानों का 
मत एक महीं है । अतः उनके सहारे अटकळ छगाना आमक होगा । 

बाईसवाँ अध्याय 
 आय्ये संस्कृति का भारत के बाहर प्रभाव 


` आजकल संस्कृति और सभ्यता नाम लेने से उस संस्कृति और 
सभ्यता का बोध होता है जिसका सम्बन्ध पाइचात्य यूरोप और अमे- 
रिका के संयुक्त राज से है। यही देश सभ्यता के रक्षक पोषक सान 
जाते हैं, यही अपने को जगद्गुरु मानकर दूसरे लोगों को सभ्य और 
संस्कृत वनाने का दम भरते हैं । यदि इनपर कोई विपत्ति आती है तो 
कहा जाता है कि एथिवीतल से सभ्यता और संस्कृति का ही छोप होने: 
जा रहा है । . ; 
इस सभ्यता का उद्गम यूनान और तत्परचात्‌ रोम से हुआ, इस- 
छिये थह स्वाभाविक है कि यूरोपनिवासी यूनान और रोमवाखों काः 
अपने को चिरऋणी मानें । पर इतना तो वह प्रत्यक्ष देखते हैं कि नः 
देशों की सभ्यता पर कुछ और देशों का प्रभाव पढ़ा था। इत. देशों सें 
` पहिला स्थान मिश्र का है। मिश्र का कई हज़ार वर्षौ का इतिहासे आयः 
अविच्छिन्न रूप से मिलता है । उसके खैंडहर आज भी उसकी पुरानी 
संस्कृति का साक्ष्य दे रहे हैं। उसकी सम्यता यूनान से बहुत पुरानी 
थी । पाइचात्य विद्वान ऐसा मानते रहे हैं कि इस पृथिवी पर सभ्यता 
का उद्य पहिले पदि नीळ के किनारे मिश्र में ही हुआ । १ 
कुछ थोड़ा सा उपकार फ्रिनीशियन लोगों का भी माना जाता है ।' 
पेसा विश्वास किया जाता है कि यह लोग पहिले ईरान में, फिर शाम 
में, फिर उत्तरी अफ्रीका में आ बसे पर जहाँ रहे समुद्र के किनारे ही 
रहे । यह लोग दूर दूर तक सुद्र यात्रा करते थे । ऐसा माना जाता है. 
कि यूरोप ही नहीं प्रत्युत मिश्र को भी इन्होंने कई बातों में सभ्यता का 
पाठ पढ़ाया है। 
. इनके अतिरिक्त यूरोपवाछे यूरोप के बाहर के दो ही राष्ट्रों को सच- 
झुच जानते हैं या यों कहिये कि दो का ही प्रभाव यूरोप पर थोड़ा बहुत 
मानते हैं । पहिले तो यहूदी हैं । इन्होंने ही यूरोप को ईसाई ध्म दिया 
हे क्योंकि ईसा जन्मना यहूदी थे । दूसरे ईरानी थे। इनकी मिश्चियों,, 
यहूवियों, तथा इराक के दूसरे पान्त वालों से कई बार रूदाइयां हुई, 

दो दो बार इन्होंने यूनान पर आक्रमण किया, फिर सिकन्दर ने इरान 
को जीता । इस अकार ईरान का अपने पश्चिम के देशों से सेकड़ों वर्षौ 
सक सम्पर्क रहा और एक का दूसरे पर बराबर प्रभाव पड़ता रहा । 

एशिया महाद्वीप के दो और देशों, चीन ओर भारत को भी 
अपनी संस्कृति और सभ्यता पर गर्व है। पश्चिमी एशिया के लोग 
इनके नामों से तो परिचित थे पर अभी तक पाश्चात्य विद्वानों की यही 
“धारणा रही है कि इनका प्रभाव दूसरे देशों पर बहुत कम पड़ा हे। 
भारत से निकलकर वौद्ध धर्म्म ने समस्त एथिवी को प्रभावित किया है 
यर यह बहुत पीछे की वात हे । 

सभ्यता ओर संस्कृति के इतिहास में भारत को कोई विशेष महत्त्व 
का स्थान नहीं दिया गया । इसके कई कारण हें पर इनमें से झुख्य 
कारण यह है क्रि भारत का अपने परिचमी पढोसियां से राजनीतिक 
सम्बन्ध नहीं के बराबर था । ईरानी, यहूदी, यूनानी, मिश्री, इराक़् के 
दूसरे राज्यों के रहने चाले, जैले सुमेरी, चेरडी, हित्ती आदि, आये दिन 
शक दूसरे से लड़ते ओर सन्धि करते थे। एक का राज दूसरे पर 
होता था, एक की सेना दूसरे के देश में जाती थी, एक के सेनापतियां 
ओर नरेशों के नाम दूसरे के इतिहास में जगह पाते थे । भारत सबसे 
"अलग था । गुप्त साम्राज्य के समय में तो भारत की सीमा मध्य एशिया 
सक पहुँचायी गयी पर इसके पहिले किसी भी योद्धा का ध्यान भारत 
के बाहर नहीं गया । जो महत्वाकांक्षी राजा हुआ उसने भारत के 
'विभिन्न प्रान्तों के नरेशों को हराया, अश्वमेध या राजसूय यज्ञ किया, . 
चक्रवर्ती कहलाया । कहा जाता है कि युधिष्टिर के राजसूय यज्ञ के 
बहिरे अज्जुन आदि सारी एथिवी जीत लाये थे । उन्होंने चाहे जो किया 
हो पर महाभारत में सम्मिलित होने वाले सब नरेश भारत के भीतर के 
ही थे । यह स्मरण रखना चाहिये कि सुरालों के समय तक अफ़ग़ा- 
"निस्तान भारत का अङ्ग माना जाता था । भारत जेसे देश में चक्रवर्ती 
बनना स्यात्‌ इतना समय और इतनी शक्ति छे छेता या कि इस काम 
-को पूरा करके छोग थक जाते थे । जो कुछ हो यह आश्चर्यं की बात है 
"कि किसी भी भारतीय नरेश की वुद्धि में पश्चिम की ओर दिग्विजय 
करने की बात न समायी । शाकों और हूणों ने भारत पर आक्रमण 
-करके राज्य स्थापित किये, ईरान वालों ने पश्चिमी भारत के एक बड़े 
भाग पर क्रञज्ञा करके अपने क्षत्रप नियुक्त किये। यह क्षत्रप पीछे से 


स्वतन्त्र नरेश हो गये । सिकन्दर ने भारत पर आक्रमण किया और 

पड्चिमी भारत के एक भाग को अपने साम्राज्य में मिला लिया, हर्प- 
वर्धन की सृत्यु के बाद एक छोटा सा चीनी आक्रमण भी हुआ परन्तु 
भारतोयों को भारत के बाहर,जाकर आक्रमग करने की, चीन, इरान, 
' इराक्र, यूनान]में आधिपत्य स्थापित करने ] की, कभी भवृत्ति न हुई । 
` इसका कारण साखिकता न थी। आपस में तो लइते ही रहते थे । इस 
अछग अळग रहने का यह परिणाम हुआ कि वौद्ध देशों में धर्म्मप्रचारक 
अशोक की भले ही ख्याति हो परन्तु तत्कालीन इतिहास न तो 
“किसी पराक्रमी भारतीय नरेश को जानता है न भारतीयों फी वीरता 
और युद्धकऔैशछ से परिचित है। इसीसे यहद धारणा पंड गयी कि 
सारत का अपने बाहर की सभ्यता के विक्रास पर कोई प्रभाव नहीं पड़ा 
है । फिर, यूरोपियन विद्वानों ने अपने को यह भी समझा छिया था कि 
भारतीय सम्मता का इतिहास ३५००-४००० वर्ष के भीतर का है । ऐसी 
दृशा में वह उन प्राचीन सभ्यताओं को, जो उससे कहीं पुरानी थीं, 
प्रभावित कर भी नहीं सकता था । 
यह तो दुर्भाग्य से सत्य ही है कि बाहर चालों से भारतीयों का 
राजनीतिक सम्बन्ध बहुत कम रदा । जो रहा भी वह रक्षात्मक था । जब 
बाहर वाळे हमारे सिंर पर घहरा ही पड़ते थे तो इम अपने को बचाने 
का प्रयास करते थे, स्वयं हम किसी से मिलना नहीं . चाइते थे। परन्तु 
अब ऐतिहासिक सामग्री बहुत मिली है । उसने दमको भिश्चियों और 
यहूदियों से भी पुराने राष्ट्रों का पता बताया है और इतिहास को कई 
इज़ार वर्ष पीछे ले गयी है । आठ हज़ार वर्ष पुराने अवशेष यह संकेत 
करते हैं कि उनके पढिले कई हज़ार वर्षो तक कला की उन्नति होती रही थी। 
यह सामग्री एक दूसरी बात का भी प्रमाण देती है। उस प्राचीन 
काळ में भारत इन देशों से सर्वथा अलग नहीं था। भारतीय नरेशों ने 
जाकर वहाँ अपना शासन स्थापित न किया हो परन्तु भारत का प्रभाव 
उनके जीवन पर पड्टा था, यह वात स्पष्ट है। भारतीयों की तो यह 
धारणा है कि किसी समय भारत से ही सारी परथिवी ने सभ्यता 
सीखी । इसका कोई प्रमाण नहीं है । परन्तु मैं संक्षेप में कुछ बातों का 
दिग्दुशन कराना आवश्यक समझता हुँ जिनसे तत्कालीन जगत्‌ पर जो 
आर्य्य छाप थी उसका कुछ पता चळ सके । इस पुस्तक के खूळ विषय 
से इसका भी सम्बन्ध है । 
इराक़ की सबसे प्राचीन सम्प्रता तो अक्काद--सुमेर की थी । उसके 


वैदिक 
साथ वेदिक सभ्यता के सम्बन्ध के विषय में कौन कौन से मत हैं इसका 

उल्लेख हम पिछले अध्याय में कर चुके हैं । इस सम्बन्ध में हॉल के 
एंशेण्ट हिस्टरो आव दि नियर इस्ट से दास के ऋतगेदिक इण्डिया 'में 
उद्धत यह वात विचारणीय है कि उनकी मूतियाँ को देखने से ऐसा 
अतीत होता है कि सुमेरिअन लोग दक्षिण भारत के निवासियों से 
मिलते जुळते थे और सम्भवतः भारत से ही वहाँ गये थे । सुमेर पहुँ- 

चने के पहिले ही उनकी संस्कृति बहुत कुछ उन्नति कर चुकी थी । 
सुसेर के वाद उस प्रदेश में चेल्डिया-वेबिळोनिया का ज़ोर बढ़ा । 
इन छोगों का भारत से, विशेपतः दक्षिण भारत से, व्यापारी सम्वन्ध था, 
इसके तो कई प्रमाण मिलते हैं । छः इन्ञार वर्ष पुराने एक खंडहर में 
भारतीय साळ लकड़ी का एक उकडा मिला है | यह लकड़ी दक्षिण 
सारत के सिवाय कहीं और होती ही नहीं । पर उत्तरी भारत से भी 
सम्बन्ध था, इसके भी प्रमाण हैं । उनकी भाषा में मळमळ को सिन्धु 
कहते थे । यह शब्द बतलाता हे कि वह लोग रुई का बना कपड़ा सिन्धु 
के किनारे से मँगाते थे । उन लोगों में एक म्रकार की एक तौल थी, 
जिसे सना कहते थे । यह शब्द ग्वेद में भी इसी अर्थ में आता है। 
इनके देवों में सबसे बड़ा स्थान अन का था । कुछ लोगों का मत है कि 
यह शब्द अहिन ( इन्द्र ) का अरश्रंश है। यदद वात होया न हो, 
यह लोग अन को असुर या अस्ञुर भी कहते थे । अन के वाद वळ या 
बळ था । संभवतः यह वही वक नामक असुर था जिससे वेदिक इन्द्र 
का युद्ध हुआ था । तीसरे देव का नाम अनु ( अग्नि ? ) या दगचु 
( दहन ! ) था । इनके एक ओर देव का नाम विन था। घरग्वेद के 
दृशम मण्डल सें वेन नामक देव का ज़िक्र आता है । वायु के अधिष्ठाता 
देव को यह लोग मतु या मएुँ कहते थे जो मरुत्‌ का ही रूप प्रतीत होता 
है । सूर्यं के लिये इनका दिअनिसु नाम दिनेश से ही निकला दीखता 
है । इनके यहाँ सृष्टि की कथा में बतलाया गया है कि आदि में अप्सु 
और तिअमत नाम. के दो देव थे । यह तो प्रायः शाब्दः उस वेदिक 
सृष्टिक्रम से लिया जान पड़ता है जिसमें कहा गया हे कि आदि में 
केवळ आपः और तम था । आपः का सपम्यन्त रूप अप्सु है । कई 
- चैलडियन नरेशों के नाम सुनने में भारतीय से ळगते हैं, जेते सागन, 

अमरपाल, असुरवनिपाल । 

इसी प्रदेश में ओर इसके आस .पास मितन्नी, हित्ती, फ्रेजियन, 
आदि कई राष्ट्र हो गये हैं। इन सबको विनष्ट हुए तीन इज्ञार वर्ष से 
ऊपर दो गये, अतः इनका विकास इसके बहुत पहिळे आरम्भ हुआ 

होगा । मितन्नियों में इन्द्र, मित्रा-वरुण और नासप्यों ( अश्विनों ) की 
चूज्ा होती थी । उनके नरेशों के नाम जैसे अतंतन, अतंसुम, सुतर्ने 
( या सुतणे ) और दशरत्र (या दशरथ.) शुद्ध आयये ढंग के हैं। 
वहीं कासियों ( या काइयों ) का,भी राज्य था। हाँ कहते हैं कि 
इन लोगों की भाषा आय्यै थी । यह छोग देवों को. बग-अश कहते थे। 
इनके सबसे बड़े उपास्य सूय्यै थे । उनको यह लोग सूर्य्य-अश कहते 
थे । यह 'अश' प्रथमा विभक्ति के एकवचन का प्रत्यय है। इसका 
संस्कृत रूप सु या अस्‌ है। जैसे राम + सु = राम + अस्‌ = रामः । 
फ्रिजियन लोगों के मुख्य देव बगे-अस और उनका मुख्य देवी अम्मा 
थीं । अस्मा अम्व का और. यग भग का बिगड़ा रूप है । यह वेदिक 
नाम भग यूरोप की भी कई भाषाओं में यग के रूप में आया है । 
यहाँ पर इतना अवकाश नहीं है कि हम उन सब राष्ट्रों का, जो 
आज से चार-पाँच हज़ार वर्ष पहिले विद्यमान थे, वणन करें और 
उनकी संस्कृति की आय्य संस्कृति से तुलना करें | इतना ही. कहना 
है कि मिश्र की सभ्यता में भी कई वातें आय्यै सभ्यता से मिळती 
अतीत होती हैं । पौराणिक काळ और उसके बाद तो आय्य सभ्यता 
मध्य एशिया, चीन, जापान, कम्बोज, स्याम, जावा और लंका तक- 
पहुँची । इतना ही नहीं, सध्य और दक्षिणी अमेरिका के खेंडहरों को 
देश कर कुछ लोगों को भारतीय, संस्कृति का आभास देख पढ़ता है! 
पर यह सब पीछे की चोज्ञे हैं | हम यहाँ प्रागैतिहासिक “काल कौः 
विवेचना कर रहे हैं । 

. उस समय के राष्ट्रां में फ़िनीशियन लोगों का उढ्लेख ऊपर आः 
चुका है। यह छोग उस समय के व्यापारी तो थे ही, पञ्च चुरा ले जाना,. 
भजुष्यों को पकड़कर या मोल लेकर दूसरे देशों में बेच देना, डाका 
डालना--यह सब इनके काम थे। पश्चिमी एशिया, उत्तरी अफ्लोकाः 
तथा दक्षिणी यूरोप के छोग इनसे घबराते थे । समुद्रादन करने में यह 
लोग उस समय सबसे आगे थे । इनके मुख्य देवों के नांम बळ और 
उरेन ( वरुण )--अस थे । बल के मन्दिर में भीषण नरमेध होता था ।' 
सूति के हाथों के बीच में अझिकुंड होता था। राष्ट्रीय आपत्तियों के: 
समय उसमें सैकड़ों बच्चे डाळ दिये जाते थे । युद्ध में पकडे हुए शत्रु. 
भी जीते जला दिये जाते थे। इनकी अन्तिम बस्ती कार्थेज को कई 
छड्टाइयों के बाद, जिनको प्युनिक युद्ध कहते हैं, रोम ने नष्ट कर दिया । 
सैकडों दोषों के साथ इन प्युनिकों ने ( फ़िनिशियन्‌ का ठीक रूपप्युनिकः 

या फ़िणिक ही है) सभ्यता के विकास में बड़ी सहायता दी है। 
सूमध्यसागर के तटवर्तियों ने इन्हीं से जहाज़ चलाना, व्यापार करना, 
गणित, ज्योतिप, और लेखन कला का ज्ञान प्राप्त किया था । सप्सिन्धव 
से इनका जो सम्बन्ध प्रतीत होता है उसका अगले अध्याय में सविस्तर 


वर्णन होगा । 

Q e 
तेइसवां अध्याय 
बैदिक सभ्यता का भारत के बाहर प्रचार 
(क) पणि 

इस पुस्तक में हमने इस मत को स्वीकार नहीं किया है कि आरय्य- 
छोग भारत में कहीं बाहर से आये । हमने यह भी नहीं माना हे कि 
बैदिक आय्यै और यूरोप के निवासी एक ही उपजाति में हैं। फिर भी 
यह बात तो सर्वमान्य है कि प्राचीन यूरोप की ही नहीं अन्य कई देशों 
की भी प्राचीन संस्कृतियों में वेदिक संस्कृति की झलक है । इसके दो ही 
कारण हो सकते हैं। या तो दोनों किसी एक स्रोत से निकली हों ओर 
वहाँ से इन विभिन्न देशों में स्वतन्त्र रूप से फैली हों और समय पाकर 
विकसित हुई हो या इनमें से एक प्रमुख हो और दूसरी सब उससे 
निकली हों । में इस दूसरे मसत को ही मानता हूँ । मेरा विश्वास है कि 
न तो आय्य लोग भुव प्रदेश में रहते थे, न मध्यएशिया में, न 
पश्चिमोत्तर यूरोप में। उनका घर तो सससिन्धव में ही था। यहीं से 
उनकी संस्कृति दूर देशों तक गयी । 

परन्तु यदि यह सत ठीक है तो इस संस्कृति के वाहक कोन थे, 
अर्थात्‌ किन लोगों ने और किस प्रकार इसे भारत के बाहर के देशों में 
फैलाया ? इस सम्बन्ध में पहिला नाम जो ध्यान में आता है वह फ़िनि- 
शियनों ( प्युनिकों ) का है। इतना तो पता चलता है कि इनकी एक 
बस्ती किसी समय अरब के पूर्वीय या ईरान के दक्षिणी भाग में अरब | 
सागर के तट पर थी। वहाँ से यह लोग धारे धीरे चारों ओर फैले । 
जेसा कि पिछले अध्याय में दिखलाया गया है, इनकी प्रसिद्ध यह थी 
कि यह लोग पछ चुराते थे, डाका मारते थे, व्यापार करते थे, निर्दयता 
से हर प्रकार से धन संग्रह करते थे। 

वेदों में पणियों का बहुत जगह उल्लेख है । इनका नाम पणि या 
पणिक व्यापारी के लिये रूढ़ि सा हो गया। कोष के अनुसार-- 


तरयस J ज्यवहर्ता , विद... तात्तिक पिको, सक्‌ 

अर्थात्‌ वेश्य को व्यवहर्ता, चिद्‌ , वात्तिक, पणिक और वणिक 
कहते हैं । इसी पणिक शब्द से पण्य (बिक्री की सामग्री ), पण्यवीथिका 
( छोटे बाज़ार या पैठ, हाट), आपण (बडा वाज्ञार ) आदि शब्द 
निकले हें । इन पणिकों का जो वर्णन वेदों में आया है उससे प्रतीत 
होता है कि यह लोग धन कमाने के किसी भी साधन को नहों छोड़ते 
थे। ऋक ६-५१,१४ में सोम से प्रार्थना की गयी है कि वह पणि को नाश 
करे । वहां पणि को अत्रि, बुक-भक्षक और भेड़िया कहा है । इसी 
प्रकार ६-६१, १ में सरस्वती की प्रशंसा में कहा गया है कि उन्होंने 
आचखादावसं पणिम्‌-केवळ अपना तर्पण करने वाळे पणियों का 
विनाश किया । “अपना तपंण करने चाळे” का अर्थ स्वार्थी भी हो सकता 
है और देवों का तर्पण न करनेवाला, उनको यज्ञ भाग न देने चाळा, 
भी हो सकता है। इस दूसरे अर्थ की पुष्टि में प्रमाण भी मिलते हैं । 
चर्क्‌ ६--२०,४ में कहा है-- 


शतैरपद्रन्पणय इन्द्रात्र दशोणये कवयेऽकसातो 


हे इन्द्र, कुत्स से लड़ाई में डर कर सौ बल के साथ (बड़ी सेना के साथ) 
पणि लोग भाग गये । 


इस मन्त्र की दूसरी पंक्ति में महा असुर मायावी शुष्ण का नास 
आया हे। इसका अर्थ यह निकलता है कि पणि ढोंग इन्द्र आदि फे 
उपासक न थे। ऋग्वेद के १०म मण्डल के १०८वें सूक्त में यह कथा 
आइ है कि वल के भर पणि लोग बृहस्पति की गउओं को चुरा ले गये । 
इन्द्र ने सरमा को पता लगाने के छिये भेजा । किसी प्रकार घूमती 
फिरती सरमा वहाँ पहुँची जहाँ गउएँ थीं। उसने पणियो से गउओं को 
छोड़ देने को कहा और यह वतळाया कि मुझे इन्द्र ने भेजा है । इस पर 
पणियो ने उससे पूछा--- 


कीरङिडन्द्रः सरमे कादशीका यस्येदं दूतीं रसरः पराकात्‌ 
हे सरमा, तुम जिस इन्द्र की दूती बनकर दूर से आयी हो वह इन्द्र | 
कैसा दै, उसकी सेना कितनी है । 


इससे भी यह पता चलता है कि पणि लोग बळ के अनुयायी या 
उपासक थे और इन्द्र के विरोधी । परन्तु कमी कभी इनमें कोई भळा- 
मानस निकळ आता है। चरक ६-७६ में तीन मन्त्रो' में चु नाम के 
किसी पणि की प्रशंसा की गयी है जिसने भरद्वाज ऋषि को बहुत सा 

दान दिया था। यह कुछ ऐसी अनहोनी सी बात थी कि इसका विशेष 
रूप से उल्लेख करना आवद्यक समझा गया । 
यह ठीक ठीक नहीं कहा जा सकता कि यह पणि आर्यं थे या 
नहीं । सम्भव है अनाय्य रहे हों या अधिक सम्भावना इसी वात की है 
कि यह लोग आर्य्य थे। न तो इनको स्ळेच्छादि के नाम से पुकारा गया 
है, न इनकी वेषभूपा या भाषा का कोई पथक्‌ वर्णन है। ऐसा देख 
पढ़ता है कि ये आय्यों में बरावर घूमते थे, व्यापार करते थे, व्याज पर 
रुपया देते थे। परंतु इन्द्र के नहीं चळ के उपासक थे, देवपूजक नहीं 
असुरपूजक थे । ऐसा भी कुछ अनुमान होता है कि इनकी बस्तियां 
सप्तसिन्धव के पूर्वी छोर पर कहीं थीं। चढी यह लोग पझुओ' को उठा 
ले जाते रहे होंगे, वहीं से व्यापार करने निकलते रहे होंगे। सरमा से 
पणियों ने कहा है कि तुम दूर से आयी हो, अतः जहाँ वह रहते थे वह 
जगह आय्यां की मुख्य बस्तियों से कुछ दूर रही होगी। जिस चड़ ने. 
भरद्वाज को दान दिया था, उसके लिये कहा है कि वह उच्च स्थान पर 
अघिएित हुआ, 'कक्षोन गाङ्गयः गंगा के ऊँचे किनारे की भांति ।.यहां 
'सिन्धु या सरस्वती के कछारों का नाम न लेकर गंगा के कछार का जो नाम 
लिया गया है उससे यह संकेत निकलता है कि भरद्वाज से जुड से कहीं 
रांगा के आस-पास भेंट हुई होगी और भरद्वाज ने उसको गंगा/के कछार से 
जो पास में ही था उपमा दी होगी । बुड का घर, और अनुमानतः दूसरे 
'पणियों की वस्ती, भी वहाँ रही होगी, नहीं तो बह विपुर दान देने के 
लिये घन कहां से छात।। पणि व्यापारी तो थे ही, पूर्वीय समुद के 
किनारे इनकी वस्तियां रही होंगी । ८ 


पणियों का क्या हुआ, इसका कोई स्पष्ट ऐतिहासिक प्रमाण तो 

नहीं मिलता परन्तु अनुमान करने के लिये तो सामग्री है | पणियों में से 

बहुत से तो साधारण आर्य्य समाज में क्रमशः मिल गये होंगे । इन्होंने 

अपनी आसुरी उपासना का परित्याग करके वैदिक और तत्पश्चात्‌ 

“पौराणिक उपासना को अपनाया होया। इनके वंशज ही आज हमारे 

'समाज में विभिन्न पंक्तियों के वेश्यां, बणिकों, वनियों, बोहरों के रूप में 
विद्यमान हैं । [ 


क पणियों ने समुद्र के दक्षिणी और पश्चिमी तरों पर भी वस्तियाँ 
चसायी होंगी । सप्तसिन्धच का व्यापारी माळ इधर छाने और इधर का 


साळ वहाँ छे जाने में इससे सुगमता होती होगी । जब बीच का समुद्र 


So सा उनका समलिन्धव से सम्बन्ध विच्छिन्न हो गया होगा । 

आर्य्य सभ्यता जैली यह अपने साथ लाये थे वह तो रह गयी पर अव 
सूल स्रोत से एथक्‌ पड़ जाने से इनके विकास की धारा स्वतंत्र हो गयी। 
इस राजपूताना समुद्र के दक्षिणी या पश्चिमी तट पर इनको वह द्रविड 
लोग मिले होंगे जो यहाँ पहिले से बसे थे । उनके साथ मिलकर राष्ट्र में _ 
भी संकरता आयी होगी और संस्कृति में भी। फिर भी अधिक उन्नत 
होने के कारण पणियों ने न तो अपना नाम छोड़ा न उपासना पद्धति । 
कुछ संमिश्रण हुआ होगा परन्तु इन्होंने उन लोगों का उपकार ही किया 
होगा जिनके साथ इनका सम्पर्क हुआ होगा । 

अब दास इनको उन फ़िनिशियनों से मिलाते हैं जिन्होंने सभ्यता 
की ज्योति पश्चिमी एशिया से लेकर परिचमोत्तर यूरोप तक जगायी 
थी । पणिक, प्युनिक, फ़िनिक नाम एक दूसरे से बिलकुल ही मिलते 
हैं । स्वभाव में भी समता देख पड़ती है | वही समुद्र यात्रा का प्रेम, - 
वही धन का लोभ, वही निर्ममता--भेडियापन, वही छटेरापन, वही 
पशु चुराने की प्रवृत्ति । दोनों ही सभ्य थे | दोनों ही वल आदि असुरो 
के उपासक थे | वळ की मूर्चि के सामने जो नरमेध होता था वह प्युनिक 
धम्मं सें दूसरों के सम्पर्क से आया होगा पर यह भी याद रखना चाहियेः 
कि किसी समय आय्यो में भी नरमेध होता था । धीरे-धीरे यह प्रथा 
उठ गयी । शतपथ ब्राह्मण में यह वात इस प्रकार बतलायी गयी है कि 
आदि में वलि के लिये पुरुष ( या ईश्वर ) मनुष्य के शरीर में राया ` 
परन्तु तन्नारोचत--वह उसको अच्छा नहीं लगा । फिर वह गऊ के शरीर 
में गया । वह भी अच्छा नहीं लगा । इसके वाद घोड़े, फिर सेड बकरी 
के शारीरों लो छोड़ा | अन्त में उने ओपधियों में प्रवेश किया । यह 
'उसे अच्छा लगा । इस छोटे से आख्यान में उन सैकडाँ या हज़ारों वर्षो 
का. इतिहास बन्द है जिनमें नरमेध से आर्य याजक फल, फूल, पत्तियों 
की बलि या हवि तक पहुँचे । पणिको' में यह पुरानी प्रथा प्रचलित रह . 
गयी हो तो कोई आरचय्य नहीं है । इसी प्रकार वळ और इन्द्र की लडाई 
की कथा की स्मृति तो इनमें रही होगी पर यह लोर वलोपासक 
रह गये । 

इन वातो' को मिलाने से यह अनुमान होता है कि पणि ही प्युनिक 
हो गये । सससिन्धव से #चछकर इन्होंने तत्कालीन पर्चिमी तट पर 
अपनी बस्तियां बसायी होंगी, फिर वहां से इनके उपनिवेश ईरान के 
दक्षिणी और अरब के पूर्वीय किनारे पर बसे होंगे। यह स्वयं अपने 


इतिहास को, दुस हज़ार तर्ष पुराना (बताते डे इससे, अतिवायोक्ति होगी, 


कक 


( २१० ) 


क्योंकि इसका आधार जनस्म्रति ही थी परन्तु यदि इनका आदिस्थान 
कहीं सप्तसिन्धव में था तो इराक़ और झाम पहुँचने में लंबा समय 
छगना आइचर्य्य की बात नहीं है । यदि यह अनुमान सत्य है तो समुद्र 
तर के निवासियो' में ही नहीं, वरत्‌ उन सब राष्ट्रों में जिनके साथ . 
इनका व्यापारादि के द्वारा सम्पर्क हुआ होगा पणियो' ने आर्य्य संस्कृति 
फैलायी होगी । इनकी संस्कृति शुद्ध आर्य्य संस्कृति का बिगड़ा हुआ 
रूप तो पहिले ही थी, सससिन्धव से दूर पद जाने पर और भी विकृत 
हो गयी होगी परन्तु इतने पर भी उसने उन देशां पर आर्य सभ्यता 
की असन्द्ग्य छाप डाळ दी । 

चोबीसवाँ अध्याय 
वैदिक सभ्यता का भारत के बाहर प्रचार 


(ख ) दस्यु और दास 


वेदों में दस्युओं और दासों का बहुत जिक्र आता है । इनको कृष्ण- 
योनि, काले रंग का, कह! गया हे। चेदिक आय्यों से इनकी वरावर 
'छड़ाईं रहती थी । 
त्वद्धिया विश आयन्नसिक्रीरसमना जहतीभाजनानि 
( जतक ७-५, ३ ) 


हे अग्नि, तुम्हारे डर से काले रंग वाजे अपने भोजनों को छोड़ कर 
भाग गये । 


यह काठे कौन थे, इसका परिचय इसी से तीन मंत्र आगे 
मिलता है । 
त्वं द्स्यूँ रोकसो अग्न आज्ञ उरु ज्योतिजेनयच्नायाय 
( ऋक्‌ ७-५, ३) 


` हे अग्नि, तुमने ओय्ये के लिये अधिक तेज उत्पन्न करके दस्युओं को 
& उनके ) स्थान से निकाल दिया। 


अर्क्‌ ४-१६, १३ में इन्द्र को याद दिलाया गया है किः-- 
पञ्चारात्कष्णानिचपः सहस्रात्‌ । 

तुमने पचास हजार कालों को मारा । 

चरक १--१०३,१ में इन्द्र की प्रशंसा में कहा गया है : 
यः छण्णागा निरहन्नुजिइवना 


जिन्होंने ऋजिरवान्‌ राजा के साथ मिल कर कृष्ण की खियों को मार 

यह कृष्ण एक बलवान दस्यु या असुर था जिसके साथ दस हजार 
सिपाही थे। 


अब प्रश्न होता है कि यह काले दास और दस्यु कोन थे। पाश्चात्य ! 
विद्वानो' का यह मत हे. कि यह लोग इस प्रदेश के आदिम निवासी[थे 
जिनसे आक्रमणकारी आय्यो की झुठभेइ हुई। यह वात असम्भव नहीं ] 
- है । आस्ये लोग सससिंधव में ही रहते रहे फिर भी यह हो सकता है 
कि उसके कुछ भागों में अनाय्ये दास और दस्यु भी वसते दो ।; परन्तु 
जैसा कि म्योर और रॉय ने लिखा है दस्यु शब्द का प्रयोग अनाय्यों के 
लिये स्यात्‌ ही हुआ प्रतीत होता है और दस्युओ' के जितने नाम दिये 
हं वह सव आर्यं व्युत्पत्ति वाळे हैं। इससे ऐसा अनुमान हो सकता 
है कि यह लोग भी आय्य थे परन्तु दूसरे आय्यों की भाँति नगरो' और 
गावो" में बस कर खेतीवारी और व्यापार न करके जंगलो” पहाड़ों" में 
फिरते थे और शिकार तथा छूट मार से पेट भरते थे। यह बह आय्य 
थे जो अभी आधे असभ्य थे। यदि त्रेता काल में किष्किन्धानिवासी 
बन्दुर और भालू, कहला .सकते थे तो दस्युओ' का काला कहा जाना भी: 
विशेष आश्चर्य की बात नहीं है । इनकी काली करतूतो' ने इनको यह 
उपाधि दिलायी होगी । यह भी हो सकता है कि जंगल जंग घूमते 
रहने के कारण इनका रंग कुछ साँवला पड़ गया हो । 
इस अनुमान की पुष्टि में कई प्रमाण मिलते हैं | दास को आर्य से" 
पहिचानमा कुछ कठिन पड़ता होगा । इस लिये इन्द्र कहते है 


अयमेमि वचाकशह्विचिन्बन्दासमार्यस्‌ 
` यदृ मैं आ रहा हूँ देखता हुआ, दास और आर्य्य को चुनता हुआ ।' 


ऋक १०-४९ में इन्द्र ने आत्मस्तुति की है। वहाँ अपने किये 
हुए आर कामों के साथ उन्होंने यह भी गिनाया है 


न यो रर आय्यज्ञामदस्यवे 
मैं वह हूँ जिसने दस्यु को आर्य्य नाम नहीं दिया । 


दस्यु को आय्य कहने का प्रसंग तो तभी आ सकता था जब उसकी 
आइति आय्यों' से मिलती जुलती रही हो। a 


दास और दस्यु सम्भवतः एक हो समूह के दो नाम हैं । कई जगह 
इनका एक ही साथ प्रयोग है, जैसे 

अकर्मा दस्युरभि नो अमन्तुरन्‍्यवतो अमानुपः। 
त्वं तस्यामित्रहन्बधदोसस्यदस्भय ॥ 
( ऋक्‌ १०--२२, ८) 


दस्यु अकर्मा, हमारा अपमान करने वाला, अन्यनत, अमानुष है। हे. 
'शत्रुहन्ता इन्द्र, तुम उसका वथ करने वाले हो, दास का भेइन करो । 


सस्भवतः अकर्मा और अन्यत्त का यह तास्पर्य्य हे कि यह लोग. 
दूसरे आययों की भाँति यज्ञयागादि नहीं करते थे और अमानुप का 
अर्थ यह होगा कि यह दूसरे लोगो' से अलग रहते थे । इनको अमानुप 
सानने का प्रधान कारण इनका वैदिक उपासना माग से दूर पड़ जाना 
था, इसका संकेत इस मन्त्र से मिलता हे 


नते त इन्द्राभ्य स्मदप्वायुक्तासो अन्रह्मता यदसन्‌ । 
( ऋक्‌ ५-३३, ३ ) 


हे इन्द्र, जो लोग हमसे अलग हो गये और प्रह्म अर्थात्‌ वैदिक कमै से 
दूर. गये वह तुम्हारे नहीं है । 


इसका एक और प्रमाण देना पर्य्याप्त होगा । यढु और तुर्वश क्षत्रिय- 
चर्गीय थे । यह कहीं समुद्र के पार जाकर बस गये थे। वहाँ यह लोग 
संस्कारो' से च्युत हो गये ये । फिर इन्द्र इनको वहां से लाये और लाकर 
'पविन्न किया । इनकी कथा विशेष रूप से अत्क ४--३०, . १७, ऋक्‌ 
१--५४, ६ और अक्‌ ३०--६२, १० में मिलती है, यो' उल्लेख तो 
कई जगह आता है । ऋक्‌ १०--४५,८ में इनको अपना विशेष क्ृपा- 
पात्र बतलाया है परन्तु उल्लेख्य वात यह है कि संस्कारच्युत होने के कारण 
ऋकू १०--६२, १० में इनको स्पष्ट शब्दो' में “दासा” कद्दा गया है । 
इन सत्र बातो' से यह अनुमान होता है कि दास और दस्यु अध॑- 
सभ्य आर्य थे । इनकी दो ही गति हो सकती थी । इनमें से कुछ तो 
“धीरे घीरे गाँवों और नगरो' में बस गये होंगे और समाज के स्थायी अंग 
बन गये होंगे। सम्भवतः यही लोग पीछे से झूड्रो' में परिगणित हुए 
होगे । झूद्गो' के नाम के आगे स्टतिकारो' ने (दास? अछ जोड़ने की जो 
व्यवस्था की है सम्भवतः उसका मूल यही है। परन्तु कुछ दस्यु सप्त- 
सिन्धव छोड़ कर चले गये होंगे। उनमें कुछ तो समुद्र सूखने पर 
दक्षिण की ओर गये होंगे और वहाँ के द्रविड निवासियो' से मिल गये 


दोगे, कुछ पश्चिम और उत्तर की ओर निक गये हसि ०भसूडारकर 

ने 'अर्ली हिस्टरी आव दि डेकन' (दक्षिण का प्राचीन इतिहास) में लिखा 
हे 'ऐतरेय ब्राह्मण में दिखाया गया है कि विइवासित्र ने अपने पचास 
लड़कों की सन्तति को यह शाप दे दिया कि वह आर्य बस्तियों के छोरो 
` (सीमाओ') पर रहें । कहा जाता है कि यद्दी आन्ध्र, पण्ड्‌ शवर, पुलिन्द, 
और सुतिम हुए । दस्युओ' में एक वड़ा भाग विश्वासिन्न की सन्तति 
थां !? हरिवंश में कहा है कि वशिष्ठ के कहने से राजा सगर ने शक, 
यवन, काम्त्रोज, पारद, पहुव, कोलि, सर्प, महीशक, दूर्व, चोळ और 
केरळ क्षत्रियो' का वेद पढ़ने और यज्ञ करने का अधिकार छीन लिया. 
और उनको देश के बाहर निका दिया। कुछ इसी प्रकार की .यातः 
मनुस्खति के दशम अध्याय में दी हुई है :-- 


शनकेस्तु क्रियालोपादिमाः क्षत्रिय जातयः। 
वृषलत्वं गता छोके ब्राह्मणादशनेनच ॥ ( ४३) 
पौण्डूकाइचोडूद्रविडाः काम्बोजा यवना शकाः 
_ पारदाः पह्ववाइचीनाः किराता द्रदाः खशाः (४४) 
सुखवाहुरुपज्ञानां या ळोके जातयो वहिः । 
म्लेच्छवाचरचार्यवाचः सर्वे ते द्स्यचः स्सृताः ( ४५) 
यह चत्रिय जातिया ( जिनके नाम आगे दिये जायंगे ) क्रिया लोप से 
( यज्ञ यागादि किया छोड़ देने से ) तथा ब्राह्मणों के दर्शन से धीरे धीरे 
इषलस्व को ग्रा हो गयीं ( बृषछ = झट) ॥ पौरंडू चौड , द्रविड, काम्बोज, 
न, शक, पारद, पहव, चीन, किरात, दरद और खश ॥ त्राह्मणादि चातु- 
वेणे से जो जातियां वाहर हैं वह चाहे म्लेच्छ भाषा वोलती हों चाहे आर्य 
भाषा बोलती हों, उनको दस्यु कहते हैं । 


इन अवतरणो' में दो तीन बातें विचारणीय हैं । जिन संस्कारपतित 
जातियों के नाम गिनाये गये हैं उनमें कुछ तो दक्षिण भारत की रहने , 
वाळी हैं जैसे पौण्डू ( या पुण्डू ), चोळ (या चौडू ) ओर केरळ, कुछ 
भारत की पश्चिमोत्तर सीमा या उससे भी पार की रहनेवाली हैं, जैसे 
पारद्‌, पहव और शक । यवन तो सबसे दूर के हैं क्योंकि नामः 
यूनानियों का है जो अपने को आयोनियन कहते थे। दूसरी बात यह है 
. कि यह स्पष्ट दी कहा है कि दस्युओ' में आर्ये भाषाभापी भी परिराणित 
र कर कर है कि यह छोग आय्यै बस्तियो' से दूर पढ़ 
। न होता तो चाहे यह स्वयं क्रियालोप ॒ 
Ce यो क्रियालोप कर देते परन्तु 

इन सब वातो' को एकत्र करके ऐसा अनुमान होता है कि जो 
'दस्यु शनेः शनेः दस्युता छोड कर व्यवस्थित समाज में झूद्वादि निस्न- 
कोरियो सें नहीं आ गये चह या तो ळड़कर निकाल दिये गये या स्वतः 
देश छोड़ कर चले गये | उनमें कुछ तो दक्षिण गये और वहाँ के 
'निवासियो' से मिलकर संकर संस्कृतियो' की सृष्टि मेँ योगदान दिया 
बहुत सम्भव है कि सुमेर-महेल्लोद्रो की सभ्यता किसी ऐसे ही संमि- 
श्रण का परिणाम हो | दूसरे वरावर - पश्चिम की ओर वदते गये जो 
जितना ही पश्चिम अर्थात्‌ सप्तसिन्धच से दूर होता. गया वह उतना ही 
अपनी पुरानी स्घतियों' को सुलाता .गया । कुछ लोग अनुकूल परि- 
खिति पाकर इराक़ में ही रुक गये । यहाँ उन्होंने एतद्देशीय सेमेटिक 
निवासियों से थोड़ा या वहुत मिलकर सितन्नो आदि राज्यों की नींव 
डाछी । जो लोग और पश्चिम बढ़ते गये उनके वंशज यूरोप पहुँचे-। 
सव एक साथ तो आये नहीं, एक के वाद दूसरा प्रवाह आया । पहिले 
आये हुये पश्चिम की ओर हटते गये । जो सबसे पीछे आये वह यूनान 
आदि पूर्वीय देशो में बसे । उन दिनो' यूरोप निर्जन नहीं था । इन 
'आय्यौं के पहिले भी दूसरी उपज्ञातियो' के मनुष्य रहते थे । यह आर्थ 
उनके साथ मिल गये । इसी मेल से आज के यूरोपियनो' का जन्म 
हुआ । यह आर्य स्त्रयं भो आधे जंगली थे पर तत्कालीन यूरोपियनां की 
अपेक्षा इनकी संस्क्रति फिर भी ऊँची थी | इसी लिये इनकी बोलियाँ 
अधान हो गयीं और संमिश्रण होने पर भी भापा की रूपरेखा बहुत 
कुछ आर्यं भापा के ढंग की रह गयी । इसी प्रकार जातीय अनुश्रुति 
तथा उपासना में भी प्राचीन स्छतियां रह गयीं । जो लोग पीछे आये 
तथा अपेक्षया अनुकूल प्रदेशों में वस कर अपनी संस्कृति का विकास 
जल्दी कर पाये उनमें पुरानी भापा और संस्कृति की झलक अधिक 
मिलना स्वाभाविक है । यही कारण है कि यूनान और रोम की भाषाओं 
का संस्कृत से बहुत साम्प दै और उनकी :अनुश्नुतियों में बहुत से वैदिक 
संस्मरण मिलते हैं । यदि यह अनुमान ठीक है तो स्वदेश में गर्हित 
दस्युओं ने सप्तसिन्धव के बाहर आर्यं सभ्यता के प्रचार का काम 
किया । इसके अतिरिक्त भारत छोड़ने पर इरानी आय्यों का भी अपनी 
इतस्ततः लंबी यात्राओं में बहुत सी अनाय्ये जातिया से सम्पर्क हुआ 
होगा जिनको उन्होंने आये संस्कृति दी होगी | - 

इससे एक बात और भी समझ में आती है। प्राचीन आय्याँ में 
चल आदि असुरों के मारे जाने की भी कथा चली आती थी वरुण, 


Jdngamwadi Math Collection. Digitized by eGango 


( २१६ ) 


सूर्य, भग, चौष्पति, नासत्य, अग्नि, विष्णु, रुद्र आदि देवों की भी 
उपासना होती थी । जो आर्य पूणं सभ्य होकर वस्तियों में रहे उनके: 
घाम्मिक विचारों ने तो दो मुख्य रूप धारण किये। एक रूप वह हेः 
जो ईरान में पनपा, दूसरा भारत में प्रौढ़ हुआ | पर जो टुकड़ियाँ किः 
सूळ देश से दूर पड गायी थीं और सभ्य आय्यो की विचारघाराओं में 
निष्णात न हो सकी उनके पास पुरानी कथाएं और पुराने संस्मरण 
विकृत रूप में रह गये । ईरान में सूर्यं ओर अग्नि ईश्वर के सर्वोपरि 
प्रतोक हो गये, भारत में इन्द्र ने देवराज का स्थान प्राप्त किया जो' 
हज़ारों वर्ष पीछे भी अब तक चछा आता है यद्यपि अब भारत में 
शिव, विष्णु और शक्ति की उपासना प्रधान हे। जो विनायकः 
विष्नकर्ता और शमन के योग्य समझे जाते थे वह आज घर घर पुज 
रहे हैं। पर भारत और इरान के बाहर यह सब विकास. न पहुँचा ॥ 
कहीं भग को उपासना होती रही, कहीं नासत्य की, कहीं वरुण की, 
कहीं चौष्पति की, यहाँ तक कि किसी किसी जगह वळ भी पुशने लया । 

. भाषा के विपय में भी मै यह नहीं कह सकता कि जो भाषाएं यह 
रोग छे गये वह लौकिक या बैदिक संस्कृत थीं। वह उस सूल 
भाषा की ही विभिन्न झाखाएं रही होंगी_जिसकी- एक शाखा ज़ेन्द्‌ 


और दूसरी संस्कृत हुई । 

अब यह पुस्तक समाप्त हुईं मेरी सफलता असफलता का«निर्णय 
तो विद्वन्मंडली करेगी पर मेरा प्रयत्न यही था कि इस विपय से संबंध 
रखनेवाली जो कुछ सामग्री प्राप्य है उसका अनुशीलन किया जाय और 
सभी मतों का यथान्याय प्रतिपादन करके ही अपने मत को पुष्टि की 
जाय । जिसे में अपना मत कहता हूँ वह इस दैश का परम प्राचीन मत 
है। हम लोग वरावर यही मानते आये हें कि आय्य लोग भारत में 
कहीं बाहर से नहीं आये, यही देश उनका आदि निवास है । इस पुस्तक 
को पढ़ने से यह सिद्ध होगा कि अब तक जो कुछ अनुसन्धान हुआ है 
उसमें ऐसी कोई वात नहीं है जो हमको मतपरिवत्तन के लिये वाध्य 
करे । भारत ही आर्यं संस्कृति के विकास का क्षेत्र है, यहीं उस संस्कृति 
का उद्य हुआ, ऐसा विश्वास इस पुनीत देश के प्रति हमारी श्रद्धा 
को और भी बढ़ा देता है । मेरी यह अभिलाषा है कि हममें यह श्रद्धा 
प्रबुद्ध और प्रवृद्ध हो और हम सच्चे अर्थौ में आय्य कहलाने के अधिः 
कारी हों । 


इति शम्‌ 

परिशिष्ट (क) 


त्रात्य 


दासों और दस्युओं का विचार करते समय बात्यों की ओर भी 
ध्यान जाता है। इनका भी वेदों में बहुत ज़़िक है। समान्यतः तो इस 
शब्द का वही अर्थ लिया जाता है जो मनुस्स्ति के दूसरे अध्याय के ३९ब 
लोक में दिया है : 


अत ऊर्ध्वं अयो5प्येते यथाकालमसंस्कृताः । 
सावित्रीपतिता बात्या भवन्त्यार्यविगर्हिताः ॥ 


बआह्यण का उपनयन संस्कार सोळइ, क्षत्रिय का बाईस और वेझ्य 
का चौबीस वर्ष तक हो ही जाना चाहिये । यदि यह चय बीत जाय तो 
यह तीनों ब्रात्य हो जाते हैं और आय्याँ में गित गिने जाते हैं। 
इनके साथ किसी प्रकार का संसगं रखना मना है। परन्तु कई. ऐसे 
मायश्चिततों का भी विधान है जिनसे ब्रात्य फिर शुद्ध हो सकता हे ॥ 
इनको व्रात्यष्टोम कहते हैं । 

पर इस शब्द के कुछ ओर भी अर्थ होते हैं । वाचस्पत्य कोप में कहा 
हे कि वास्य वह है जो व्रातात्‌ समूहदाच्च्यचति-समूह से गिर जाता 
है । रामश्रमी के अनुसार शरीरायासजीवीब्याधादिवीतः। सइव- 
यद्वा व्रातमद्देति--व्याघी आदि शरीर श्रम से जीविका चलाने चाळे 
को नात कहते हैं। जो उसके ऐसा हो चह व्रात्य है। अथवा मात्य चह 
है जो बात अर्थात्‌ नियमन के योग्य है, दवा कर रखने के योग्य हे । 

इन सब व्याख्याओं के अनुसार घात्य एक व्यक्ति हुआ । जिस 
किसी का समय से संस्कार नहीं हुआ या जो कोई व्याधा आदि के भांति 
रहने छगा वह ब्रात्य हुआ । परन्तु ऐसा प्रतीत होता है कि इस शब्द 
का व्यवहार कुछ अन्य अर्थों में भी होता था। ब्रात्य कुछ व्यक्तियों को 
भी कहते हों परन्तु घात्यों के समूह भी होते थे। अथववेद के १५३ 
काण्ड में नात्य महिमा है । पहिला मंत्र है : 


वात्य आसीदीयमान एवं स प्रजापति समैइयत्‌ 
मात्य घूस रदा था। उसने प्रजापति को प्रेरित किया । 

फिर इसके आगे च्रात्य से ही सारे जगत्‌ की सृष्टि बतछायी गयी 
है । ब्रात्य ब्राह्मणादि से ही नहीं सारे देवों से ऊँचा और पूज्य कद्दा 
गया है। बीच बीच में यह भी कहा गया है: कीोर्तिश्च यशाश्चपुर 
सराचेनं कीतिंगच्छत्या यशो गच्छति य एवं वेदू--जों ऐसा जानता 
हे वह कीतिं और यश को प्रास होता है । कांड के अंतिम मंत्र का अंतिम 
पद है नमोब्रात्याय । इस काण्ड का ठीक ठीक अर्थ समझने में लोग 
असमर्थ रहे हैं । बहुधा पाश्चात्य विद्वानों ने यह मान लिया है कि 
यह निरर्थक अनर्गल प्रलाप है। सायण ने अपने आण्य में कहा है: 


न पुनरेतत्‌ सर्वब्रात्यपर प्रतिपादनम्‌ अपितु कंचिद्विद्वत्तमं मद्दा- 
थिकारं पुण्यशीळं विश्वखंमान्यं कमेपरेत्रौह्मणेविंद्विएं वात्यम- 
चुलक््ययचनमिति मन्तव्यम्‌ । 

यह सब ब्रात्यों के लिये प्रतिपादन नहीं है वरन्‌ किसी परम विद्वान्‌ महा- 
चिकारी पुण्यशील विश्वसम्मान्य ब्रात्य को सचित करके कहा गया दै जिससे 
वेद्कि यज्ञ यागादि कम्मे करने वाले ब्राह्मण विद्वेष करते रहे दोगे । 


जर्मनी के व्युबिंगेन विद्यापीठ के. डा० हावर ने इस विषय का 
गहिरा अध्ययन किया है । उनका एक लेख हिन्दी साहित्य सम्मेलन 
द्वारा प्रकाशित भारतीय अनुशीलन में छपा है । उसमें वह कहते हैं कि 
च्रात्य सब्द घात से निकला है । ब्रात का अर्थ है ब्रत में दीक्षित । ब्रात्य 
लोग आय्य थे परन्तु प्रचलित यज्ञयागप्रधान वैदिक धम्मं को नहीं ' 
मानते थे । यह एक प्रकार के साधु या सन्यासी होते थे। एक विशेष 
प्रकार की वेषभूषा धारण किये घूमा करते थे। उनके उपास्य रुद्र थे । 
उपासना की विधि योगाभ्यास-मूलक थी और उसके साथ अपना 
पृथक्‌ ज्ञान काण्ड भी था । हावर के अनुसार अथवंवेद में ब्रात्य रूप से 
उस मद्दात्रात्य महादेव रुद्र की ही महिमा गायी गयी.है । उनका कहना 
हे कि जो दाशंनिक विचार पीछे से सांल्य योग के रूप में विस्तृत हुए 
उनका सूळ स्रोत ब्रात्यों का उपासना तथा ज्ञान काण्ड है और बात्य 
सम्प्रदाय ही परवर्ती काळ के साधु संन्यासियों का पूर्व रूप था । 

नगेन्द्र नाथ घोष ने इण्डोआग््येन लिटरेचर एण्ड कल्चर में 
न्त्यां के सम्बन्ध में एक दूसरा ही मत प्रतिपादित किया है। उनका 
कहना है कि जिन दिनों आय्यो ने भारत पर आक्रमण किया--यह 
बात उनके भनुसार आज से ३०००-३४०० वर्ष पूर्व की है-उन दिनों 
पूर्वीय भारत में कई प्रबळ अनाय्य राज्य थे । आय्यौं की छोटी छोटी 

बस्तियां चारों ओर शज्रुओं से घिरी थीं। उनको इनसे तो लड़ना पड़ता 
ही था, आपस में भी तकरार मची रहती थी । ऐसी दशा में रक्षा का 
एक मान्न उपाय यही था कि अनाय्यो को अपने में मिलाकर अपनी 
जनसंख्या बढ़ायी जाय । जो अनाय्ये इस प्रकार मिलाये जाते थे वह 
च्रात्य कहलाते थे और जिन प्रक्रियाओं के अनुसार उनकी शुद्धि होती थी 
उनको ब्रात्यष्टोम कहते थे । इस प्रकार एक दो नहीं सैकड़ों ब्रात्य एक 
साथ आय्य बना लिये जाते थे । 
इस जगह इतना ही कहा जा सकता हे कि यह मत बिल्कुल नये 
ढंग का है । अभी तक तो यही माना जाता रहा है कि जरासन्ध आदि 
के साम्राज्य वैदिक काल से बहुत पीछे के थे परन्तु घोष महोदय उनको 
वैदिक युग के समकालीन वताते हैं । दूसरी नयी वात यह है कि यह 
पूर्वीय नरेश अनाय्य थे और तीसरी नयी बात यह है कि वैदिक आय्यों 
को रक्तछुद्धि का कुछ भी ख़याल न था, उलटे वह धड़ाधड़ अनाय्यों को 
अपने समाज में मिला छेते थे | सम्भव है यह अनुसन्धान ही ठीक हो 
पर अभी इसको प्रामाणिक नहीं माना जा सकता । 
एक तीसरा मत यह है कि ब्रात्य शव्द उन आय्यों के लिये आता 

था जिनके छिये व्यवस्थित समाज में स्थान नहीं था। यह लोग इधर 
उधर धूमा करते थे और अवसर पाकर छूट पाट करते थे, भाग लगाते 
थे, लोगों को विप दे दिया करते. थे अभी न तो यह गाँवों में कोई 
` व्यवसाय करते थे न नगरों में । यदि इनकी कोई जीचिका भी थी तो 
व्याधा की, जिसका सम्बन्ध जंगलों से है इन बातों को देखकर ऐसा 
अनुमान दोता है कि व्रात्यों के समूहों की गणना भी स्यात्‌ दस्युं में ` 
` होती रही होगी । भेद इतना प्रतीत होता है कि दस्युओ की अपेक्षा यह 
छोग सभ्य आय्याँ के अधिक सन्निकट थे। यदि अन्य दुस्युओं की 
भांति रात्यां के झुंड भी भारत से बाहर गये तो यह लोग आय्य 
संस्कृति को दूसरों की अपेक्षा अधिक झुद्ध रूप में ले गये होंगे । 

परिशिष्ट ( ख ) 
श्री चोकलिङ्गम्‌ पिल्ले का मत 


हमने पुस्तक में उन्हीं मतो' की आलोचना की हे जो लब्धरख्याति 
हो चुके हैं और जिनके मानने वालों की संख्या भी पर्याप्त है। पर इन 
आलोच्य मतों के सिवाय भी कई ऐसे मत हैं जो आगे चलकर महत्त्व 
लाभ कर सकते हैं। उदाहरण के लिये अभी पाँच वर्ष हुए श्री बी० 
चोकलिङ्गम्‌ पिल्छे ने दि ओरिजिन आच दि इण्डो-यूरोपियन रेसेज्ञ 
.ऐण्ड पीपुरल' नामक बृहत्‌ अंथ लिखा है । उनका कहना है कि जिनको 
यूरोपियन विद्वान्‌ इण्डो-यूरोपियन नाम से पुकार कर एक उपजाति 
मानते रहे हैं वह लोग वस्तुतः दो उपजातियों के हैं जिनके नाम सुरन 
और वेळन थे । यह लोग आज से लगभग १०,००० वर्ष पहिले उस 
महाद्वीप में रहते थे जो फिसी समय पूर्वी अफ्रीका से लेकर मल्य तक 
उस जगह था जहाँ आज भारत महासागर है । भूगमंवेत्ता इसे गोंड- 
चना महाद्वीप कहते हैं । यहाँ सुरंनों और वेलनों में बहुत दिनों तक 
घोर युद्ध हुआ । लगभग ७,५०० वर्ष हुए गोंडवाना समुद्र के गर्भ में 
चला गया । विवश द्दोकर दोनों उसे छोड़कर भारत कौ ओर भांगे। 
पहिले सुरन आये पर वह यहाँ उहरे नहीँ । जब्दी ही भारत के बाहर 
जाकर यूरोपियन रूस में जा बसे | उनके .पीछे पीछे वेलन थे। बह 
भी रूस पहुँचे पर उनकी एक शाखा भारत में रह गयी ओर धारे धीरे 
चारों ओर फैली । यही लोग भारतीय द्रविडों केन पूर्वज थे। रूस पहुँच 
कर दोनों उपजातियों में फिर लड़ाई छिड़ी और २,००० वर्ष तक होती 
रही । सुरन वेळनों के सामने ठहर न सके । वह घबराकर चारों ओर 
यूरोप और एशिया में छिटक गये पर जहाँ जहाँ वह गये चेछनों ने 
उनका पीछा किया । इस संघर्ष काळ में दोनों के रहनसहन, विचार, 
भाषा आदि में, जो प्रारम्भ में खरवंथा भिन्न थीं, सम्मिश्रण हो गया । 
वेलनों के वंशजों में केल्ट, व्यूटन, लेट और वेण्ड तथा सुरनों के वंशजों 
में लेटिन, यूनानी, इरानी और आय्ये ( भारतीय ) हैं। सुरन उपजाति 
वेळन से तो हीन थी ही उसकी आर्य शाखा तो सबसे निकृष्ट थी । यह 


दैवदुविपाक है कि उसका नाम भ्रमवशात्‌ इतने गौरव से लिया जाता 

है । इस मत के अनुसार आर्य लोग पहिले तो गॉंडवाना महाद्वीप के 
डूबने पर भारत के मार्ग से रूस गये और फिर बेलनों के सामने भाग- 
कर रूस से भारत आये। 

बहुत ही मोटे शब्दों में यह कह सकते हैं कि सुरनों की आपा 
संस्कृत से और बेलनों की मद्रास की तमिळ से मिलती रही होगी । यह 
मत अभी नया है पर इसकी पुष्टि में कुछ प्रमाणों का संग्रह किया जा. 
रहा है । ऐसी बात नहीं है कि निराधार कल्पना कह कर इसकी उपेक्षा 
की जाय । 

_परिशिष्ट(ग) 
वेदों का निर्माणकाल 


मैं पहिले भी लिख चुका हूँ कि आखिक हिन्दू वेदों को अपौरुपेय, 
अधच नित्य, मानता है। उसके लिये वेदों के निमांणकाळ का प्रश्न 
निरर्थक है । वह ऐसा मानता है कि भिन्न भिन्न समयों पर कुछ तपो- 
धनों के अन्तःकरण में समाधि की दशा में मंत्र प्रकट हुए । इन लोगों 
को ऋषि कहते हैं । ऋषि की व्याख्या है मंत्रद्रष्टा । जिस व्यक्ति पर मंत्र 

` नहीं उतरा वह चाहे कितना बढ़ा महात्मा हो ऋषि नहीं कहला सकता । 
२ अस्तु । तो इस दृष्टि से वेदनिर्माण का अर्थ हुआ, वेद संत्रों' का अव- 

तरित होना । दूसरे लोग, जो वेदों को अन्य पुस्तकों की भाँति मचुष्य- 
कृत मानते हैं, निर्माण का सीधा अर्थ 'मंत्रो' की रचना” करते हैं । मैंने 
दिखलाया है कि कुछ वेद मंत्र १५,००० वर्ष से भी पहिले के प्रतीत होते 
हैं । परन्तु कुछ विद्वानो' का मत है किं मंत्रों का आदिका इससे बहुत 
पहिले जाता है। श्री दीनानाथ शास्त्री चुलेट ने 'वेदुकाल निर्णय 
नाम का अंथ लिखा है जिसमें एतस्सम्बन्धी ज्योतिष ग्रमाणो' का अनु- 
झीळन करके यह कहा गया है कि वेद आज से तीन छाख वर्ष 
पुराना है। 

इन्हीं के चिरञ्जीव श्री गोपीनाथ शास्त्री चुलेट ने “युग परिचतंन” 
नाम की एक विद्वत्तापूर्ण पुस्तक लिखी है, जिसमें युगो' के परिणाम पर 
व्यापक विचार किया गया है । शाख्री जी के मत के अनुसार इस कल्प 
के २८ घें कलियुग को समाप्त हुए सोलह वर्ष हो गये और सं० १९८१ 
में २९ वां सतयुग छग गया । उनका कथन है कि चतुयुँगी ४३,२०,००० 
वर्ष सें नहीं वरन्‌ १२,००० वष में पूरी होती हे । 

परिशिष्ट (घ ) . 


यमाख्यान 


हमने पुस्तक में उन प्रमाणो' की आलोचना की हे जिन के आधार 
पर लोकमान्य तिलक यह सिद्ध करते हैं कि आर्य्य लोग भुव प्रदेश के 
सूल निवासी थे । कई छोग ऐसे हैं जो इस वात को पूर्णतया सिद्ध नहीं 
मानते पर उनका ऐसा विचार है कि आय्यों को धुव प्रदेश का प्रत्यक्ष 
ज्ञान था | या तो वह घूमते फिरते कभी वहाँ रहे थे या उनकी कोई 
इकड़ी कभी वहां जा बसी थी और फिर बड़ी बस्ती में आ मिली । वह 
अपने साथ वहां की स्खतियां छे आयी । इस विचार के आधार में कुछ 
ऐसी कथाएं हैं जो भुव-निवासवाद की सहायता से कुछ सुबोध सी 
प्रतीत होती हैं । इन में यम का आख्यान मुख्य है और उसे हम यहां 
उदाहरण रूप में छेते हैं । 

उत्तरीय यूरोप वालों में ईसाई होने के पहिले यमीर की कथा प्रच- 
छित थी । उन छोयों का विश्वास था कि दक्षिण की ओर मस्येलडाइम-- 
अग्नि देश--नामक सूखण्ड था और उत्तर में नाइलफ़हाइम, बरफ़ का 
देश । जव दक्षिण की ओर से सूर्य्यं का प्रकाश आता था तभी नाइल्फहा- 
इम मचुष्य के बसने योग्य होता था । सृष्टि के आरम्भ में जब दक्षिण 
के प्रकाश की गरम लपट वरफ़ पर पड़ी तो चह गला और उससे 
सचुष्य की एक आकृति बन गयी । उसका नाम यमीर था | इस कथा 
का एक रूपान्तर भी है। घर्घर कर के बहते हुए जळ को यमीर कहते 
हैं । वह जब सो जाता है और विस्तृत वरफ़ के व्यूह का रूप धारण करता 
है तो उसे औग्ल॑भीर कहते हैं । वही हिमपुसर है । उससे पाले के भीम- 
काय असुर उत्पन्न होते हैं । सोये हुए और्ल॑मीर के शरीर से स्वेद छूटता 
है और बाये हाथ के नीचे के पसीने से एक खरी और एक पुरुष उत्पन्न 
होते हैं। इस असुर को औधुम्ल-प्रभात रऊ ( उषा )--के बार-बार चाटने 
से बुरि (सूर्यं) उत्पन्न होता है जो इसको मार डाछता है। इन कथाओ' 
से यह बात निकली कि जिन छोगो' में यह प्रचलित थीं उनको उत्तरीय 
धुव प्रदेश के इग्विषयो' का प्रत्यक्ष अनुभव था। विशालकाय दैत्य 
औरलंमीर हिमपर्सर ( हिम पुरुष ) बफ़े के रूप में फैला है। उसको 

औधुम्ल--उषारूपी गऊ--अर्थात्‌ सूर्य की प्रभा चाट चाट कर मार 
डालती है अर्थात्‌ गला डालती है । जब नाइल्‍फ़हाइम पर सुट (सूर्य्य) 
का प्रकाश दक्षिण की ओर से पड़ता है। तो उसके गळने से यमीर उत्पन्न 
हुआ । इस शब्द की व्युत्पत्ति टिम्‌आ धातु से है जिसका अर्थ हे दौड़ना, 
गरजना । वरफ़ के गलने पर जो प्रबल वेग से जक वह निकलता है वह 
यमीर है । यमीर पहिला मचुष्य था और वही सब से पहिले मरा | इस 
प्रकार ध्रुव प्रदेश के प्रत्यक्ष अनुभवों के आधार पर सचुष्य की. सृष्टि 
की कल्पना की गयी, ऐसा स्पष्ट प्रतीत होता है |: अवेस्ता में यिम की 
जो कथा दी है उसका उल्लेख इम कर चुके हैं। यिम के राज्य में 
प्रकाश और गर्मी है, ळोग सम्पन्न हैं। उनको राजचिह्व के रूप में 
अहुरसज्द ने एक सुनहरी अंगूठी और एक सोने का काम किया हुआ 
खङ्ग दिया था । यह अँगूडी सूय्य और खन्न सूर्यं की किरण है । जब जब 
प्रजा बढ़ी, यिम एथ्वी को बढ़ाते गये, अर्थात्‌ बरफ़ गलती गयी और 
भूमि निकलती आयी । अन्त में सर्दी बढ़ी और यिम को बाडे में जाना 
पढ़ा जहां सूय्यै न होने पर भी अरोरा बोरिआलिस से प्रकाश मिलता 
रहा । जिस प्रकार यूरोपियन आख्यान में औग्छंमीर के पसीने से एक 
स्री आर पुरुप निकले, इसी अकार अवेस्ता में भी यिम के साथ पत्नी रूप 
से यमिक का उल्लेख है । 

अब वेदों में दिये हुए यमाख्यान को छीजिये। पहिले तो इतना 
स्मरणं रखना चाहिये कि वेदो' में भी यम अकेले नहीं आते। उनके 
साथ ही उनकी बहिन यमी का जन्म हुआ | यम शब्द जिस धातु से 
निकला है उसका उढलेख पाणिनि के धातुपाठ में इस प्रकार मिळता 
है: यमोऽपरिवेषणे, यम उपरमे । अर्थात्‌ , इसका अर्थ हुआ हटना, घेर 
लेना, व्याप लेना। यम के पिता विवस्वान्‌ थे । उनका दूसरा नाम गंघच 
था | गन्धर्व शब्द या तो € धातु से निकला है या शु से याध से। 
इसलिये इसका अर्थ दुआ गति को धारण करने वाला, स्थिर करने वाला 
या हानि पहुँचाने वाळा । तीनों इष्टियों से यह शब्द आकाशवाची हो 
सकता है । अतः यस के पिता का नाम हुआ सूर्य या आकांश । साता 
का नाम था सरण्यु या आप्या यौप्ति | सरण्यु स धातु से निकला है 
अतः उसका अर्थ है दौइने वाली । आप्या का अर्थ है च्याप लेने वाली । 
दोनो' प्रकार से यह. शब्द उपा या सायंकाछीन घुँघछे प्रकाश का 
वाचक हो सकता हे। _ क 

ऊपर की तीनो' कथाओ' में संज्ञाओ' की निरुक्ति उन छोगो' के सत 

के अनुसार की गयी है जो यह मानते हैं कि यम, थिम और यसौर के 
आख्यान ध्रुव प्रदेश के अनुभव पर बने हैं और रूपक द्वारा पानी का 
सर्दियो' में जम जाना, उपा की प्रभा के साथ ही जल का बह निकलना 
सूर्य्य के दक्षिणायन जाने और संध्या होने पर पानी का फिर जमने 
लगना, इन्हीं सब बातो' का वर्णन करते हैं । इनकी सम्मति में यम और 
यमी प्रकाश और जल हैं । 
सें यहाँ बहुत विस्तार से इसकी आलोचना करना अनावरवक 
समझता हूँ । ईरानियो' को एक शाखा को शुव प्रदेश का प्रत्यक्ष अनुभव 
रहा होगा, ऐसा में पहले स्वीकार कर चुका हुँ । उत्तरीय यूरोप वालों" 
को तो इस प्रदेश का ज्ञान अवश्य ही रहा.होगा। पर वेद के भाष्यकारो" 
ने तो यम यमी की निरुक्ति दिनरात से की है । यम यमी की कथाओ' में 
ऐसी कोई बात नहीं है जो कि भारत को मरत्यक्ष ऋतुओ' और तज्जनित 
इस्विपयो' के आधार. पर न समझायी जा सके। सुझको तो ऐसा 
प्रतीत होता है कि यमाख्यान भारतीय है। इसकी स्थछति लेकर ही 
इंरानियों की एक शाखा ऐरर्यनबीज गयी और फिर वहाँ के संस्मरणो' 
के साथ सिल जुलकर उनके यहाँ कथा का रूप, परिवर्तित हो गया | 
इसी प्रकार उत्तरीय यूरोप पहुँचते पहुँचते इसका रूप यो' ही विकृत हो 
चुका रहा होगा, वहाँ की भौगोलिक परिस्थिति और प्राकृतिक दृश्यो' के 
साँचे में ढल कर और भी विकृत हो गया। इतनी बात तो वनी रही कि 
यस किसी न किसी प्रकार का पहिला मचुष्य था, उसके साथ एक खी 
भी थी, यम और उस खनी के जीवन के साथ सूरय, प्रकाश, जळ और 
अँधेरे का कुछ न कुछ संबंध था पर दूसरी बातें यथास्थान वद्ळती 
रहीं । दिन, रात, वर्षा के बाद का उजाळा, शुच प्रदेश की लंबी रात के 
बाद का लंबा दिन, यह सभी अनुभव इस एक आख्यान को उलटफेर 
कर व्यक्त होते चळे गये । 
E ऋणग्वेद से ऐसे मत की पुष्टि नहीं होती कि यम की कथा शुव प्रदेश 
में उदित हुई । जो तर्क वेदो' के बळ पर इसके पक्ष में दिये जाते हैं 
उनके दो उदाहरण देता हूँ । “बनारस हिन्दू यूनिवर्सिटी जनेळ' 
के १९३९ की संख्या ७-१ में एक विद्वान्‌ का पुता्विपयक लेख है। उसमें 
ह 2 के ११७बें सूक्त के ८वें मंत्र का इस प्रकार 
। पाद दो कदम चलता हे; दूसरा तीन क़दुम 
घूमता है ; ( तीसरा ) चार-क्रदम वाला सूय्योंद्य के समय पास की 
खड़ी ( तारो' ) की पंक्तियो' को देखता हुआ दो-क़दम वाले ( अर्थात्‌ 

प्रथम पाद ) के पारू जाता है? ओर इससे यह तात्पर्य निकाला है कि 
यस का जन्म उपाकाल में, जब प्रातः प्रभात की किरणें बफ्नै पर पढने 
लगीं, हुआ । सें नहीं कह सकता कि यह अर्थ कैसे निकला। वह मंत्र 
यह है: 


एक पाद्भूयो द्विपदो विचक्रमे द्विपात्त्रिपादमभ्येति पश्चात्‌ 
चतुष्पादेति द्विपदामभिस्वरे संपश्यन्पंक्तीरुपतिष्ठमानः॥ 


इस सारे सूक्त सें अन्नदाता को प्रशंसा की गई है । इसके ऋषि का 
नाम है अङ्गिरस भिक्षु । उसका सरळ अर्थ वही प्रतीत होता है जो पुराने 
साप्य और टीकाकारो' ने किया है अर्थात्‌, जिसके पास एक भाग धन 
होता है वह दो भाग वाले के पास, दो भाग वाला तीन भाग वाले के 
पास जाता हे । जिसके पास चार भाग है वह उससे अधिक वाले के 
पास जाता है । यों ही श्रेणी बँधी है। एक से एक अधिक धनवाले हैं । 
यहां कहीं यम का तो प्रसङ्ग नहीं मिळता । 

इसी प्रकार कहा जाता है कि यम यमौ के प्रसिद्ध कथोपकथन कां 
प्रथम दिन होना भी यह सिद्ध करता है कि इनका जन्म प्रथम दिन-- 
जब लम्बी रात के बाद ध्रुव प्रदेश में बफ पर उपा की पहिली किरण 
पड़ी--हुआ । पहिळे तो इस कथोपकथन का रूप ऐसा है कि वह जन्म 
के दिन हो नहीं सकता था । यमी यम से कहती है कि तुम मुझसे यौन 
सम्बन्ध करो और यम धर्म्म की दुहाई देकर मना करता है। यह वात 
सद्योजात शिक्षुओं की नहीं हो सकती । फिर इस बात का भी कोई 

` प्रमाण नहीं हे कि यह बातचीत प्रथम दिन हुईं । जिस मंत्र के सहारे 

पर यह बात कही जाती है वह इस प्रकार है: 


को अस्य वेद्‌ प्रथमस्याह्वः क ई ददश क इह प्रवोचत्‌ । 
चुदन्मित्रस्य वरुणस्य धाम कडु ब्रव आहनो विच्या नुनुन ॥ 
प्रथम दिन की बात कौन जानता है? किसने उसे देखा है? किसने 
. उसका प्रकाश किया है ! मित्र और वरुण का यह जो महान्‌ घाम है उसके 
विषय में, हे मोच्चबन्ध कतो यम, तुम क्या कहते हो ? 
इसके पहले का प्रसंग यह है कि जब यमी ने यम से आग्रह किया 
तो यम ने कहा कि हम तुस भाई बहिन हैं, असुर प्रजापति के वीर पुत्र, 
देवचर, सर्वत्र सब कुछ देखते रहते हैं, मैंने ऐसा काम कभी नहीं किया, 
अतः यह पाप नहीं करूँगा । इसी पर रुष्ट होकर यमी ने यह प्रश्न किया 

है। तुम नित्यधर्म्म की लम्बी डींग सारते हो पर वस्तुतः सृष्टि के आदि 
में क्या था, धर्म्म का स्वरूप केसा था, इत्यादि बातों के विषय में 

कुछ नहीं कह सकते । यमी“के प्रश्न से यह बात नहीं निकलती कि 
यह प्रश्न जन्म लेते ही उषाकाल में किया गया। इतना ही नहीं सूक्त 
के प्रथम मंत्र में यमी कहती है कि में सश्चुद्र के मध्य में, इस निजन 
प्रदेश में, तुम्हारा सहवास चाहती हूँ, प्रातःकाल तथा सायंकाल तो 
तारे रहते हैं अतः निर्जन स्थान नहीं मिलता । मध्याह्न में जब सूय्ये 
आकाशरूपी समुद्र के बीच में होता है. निर्जनता प्राप्त होती है । इससे 
. तो यह अनुमान होता है कि यमी यम से दोपहर को सिली होगी । उस 
समय दोनो की युवावस्था माननी चाहिये । 

ऋग्वेद काल का सप्तसिन्धव 


पुस्तक के आरम्भ में ऋगेद काल के सप्तसिन्धव और तत्कालीन 
भारत का जो मानचित्र दिया गया हे वह श्री अविनाश चन्द्र दास के 
मत के, जिसको ही सुख्यशः मेने भी माना हे, प्रायः अनुरूप है । उसके 
सम्बन्ध में कुछ वातो' को समझ लेना चाहिये । गङ्गा और यमुना के 
नाम के साथ मेंने प्रइनचिह्न (? ) लगा दिया है । इसका कारण यह 
हे कि ऋग्वेद में इन नदियो' का नाम केवळ एक जगह दशम .संडळ के 
७०वें सूक्त में आता है। वहां सपतसिन्धव की नदियों के नाम गिनाये 
गये हैं । कुछ लोगो' का यह अनुमान है कि उस सूची में दी हुई गङ्गा 
यमुना सससिन्धव की ही कोई छोटी नदियां होंगी। उस सूची में 
गोमती का भी नाम है पर यह नाम उस गोमती का नहीं हो सकता जो 
आज लखनऊ जौनपुर होती हुई काशी के पास गङ्गा में गिरती है। 
सम्भव है कि इन नामो' की नदियां उस समय सप्तसिन्धव में रही हो । 
जब आर्य्य लोग धीरे धीरे पूर्वं की ओर बढ़े हो' तो उन्होंने अपनी नयी 
बस्तियो' में जिन नदियो' को देखा उनको अपने पुराने प्यारे नाम दे दिये 
हो । नये उपनिवेश वसाने वाले आज भी ऐसा करते हैं । गङ्गा के भगी- 
रथ द्वारा छाये जाने की कथा से भी कुछ ऐसा संकेत निकलता हे कि यह 
नदी पीछे की है । 

किसी समय पूर्वी अफ्रीका से लेकर परिचमी मल्य द्वीपसमूह तक 
एक महाद्वीप था। वह जलमग्न हो गया है। उसके कुछ बहुत ऊंचे 
भाग ही बाहर रह गये हैं जो द्वीपो' के रूप में अफ्रीका से मलय तक 
फैले हुये हैं । निश्चित रूप से तो नहीं कहा जा सकता पर सम्भव है 
कि ऋग्वेद काल में यदद जलूमग्न न रहा हो। इसीलिये इसके नाम-- 
गोंडवाना महाद्वीप--के साथ प्रइनचिह्ण लगा दिया हे । 

सारा प्रश्न तो इसी. बात पर आकर रुकता है कि ऋग्वेद काल था 
कब । जैसा कि मैंने पुस्तक में दिखछाया है, ऋग्वेद से ऐसा प्रतीत होता 
है कि कमी आय्यौ के निवास स्थान के तीन ओर समुद्र था। सरस्वती 
समुद्र में गिरती थी । उनको भारत के उस भाग का पता न था जो गङ्गा 

से पूर्व की ओर हे क्योंकि वहां समुद्र था। इसी आधार पर सानचिन्न 
बना है । अरवली और विन्ध्य पर्वेतमालाएँ बहुत पुरानी हैं। भूगर्भ 
शास्त्र के वेत्ताओ' के अनुसार हिमालय इनकी अपेक्षा बहुत नया पहाड़ 
है और अब भी इ नहीं है, धीरे धीरे उठ रहा है। दक्षिण की भूमि 
भी उत्तर भारत की भूमि की अपेक्षा पुरानी है। उत्तर में युक्तप्रान्त से 
लेकर बंगाळ तक की भूमि नदियो' द्वारा पहाड़ों से लायी गयी सामग्री 
से बनी है और अब तक बनती ही जा रही है । वैज्ञानिक तो ऐसा कहते 
ही हैं कि हिमाळप को समुद्र में से निकले अभी बहुत दिन नहीं हुए, 
पुराणों में भी उसके नये होने को यात मिलती है। सम्भव है कुछ ऐसी 
स्तृति रही हो । एक आख्यान है कि विन्ध्य को एक बार यह दुःख हुआ 
कि में पहाडो' में सब से वृद्ध और श्रेष्ठ हुँ और यह हिमालय सब से 
छोटा है परन्तु देवगण ने इस पर निवास करके इसको महत्ता दे दी है । 
क्रोध के मारे उसने अपने शरीर को उठाते उठाते इतना ऊँचा किया कि 
सूर्य्यं का मागं अवरुद्ध हो गया परन्तु अपने गुरु अगस्त्य सुनि के कहने 
से फिर झुक गया । इस कथा में से हिमालय के नये और छोटे होने, 
विन्ध्य के पुराने होने और मध्य भारत में किसी प्रकार के बद्दे भौगसिंक 
उपद्गव होने की ध्वनि निकलती है । 
विद्वानो' की अव तक की खोज के अनुसार प्राचीन काल में उत्तर 
भारत की जो भौगभिक अवस्था थी उसका वर्णन डी० एन० वाडिया ने 
“जिआलोजी आव इण्डिया” मे' किया है । इस सम्बन्ध मे' डाक्टर बीरबल 
साहनी का करेण्ट सायन्स? के अगस्त १९३६ के अंक मे' 'दि हिमा- 
लयन अपलिफ्ट सिंस दि पेड्वेण्ट आच मैन : इट्स कल्ट--हिस्टोरिकल 
सिझिफ्रिकस” शीर्षक लेख और 'दि क्वादरली जनरल आव दि जिओ- 
लोजिकछ साइनिंग ऐण्ड मेरालजिकळ सोसाइटी आव इण्डिया? के 
दिसम्बर १९३२ के अंक में वाडिया का 'दि टर्शियरी जिओ सिंझाइन 
आव नार्थं बेस्ट पंजाब ऐण्ड दि हिस्टरी आफ काररननरी अर्थ मूवमेण्ट्स 
ऐण्ड ड्रेनेन आव दि गैज्ञेटिक ट्रफ़” शीर्षक लेख बहुत प्रकाश डालते हैं। 
जो छोग इस विषय का विशेष अध्ययन करना चाहते हो' उन्हें यह 
चीजें तथा पतद्विफ्यक दूसरी पुस्तके देखनी चाहियें। यहां हम खोज के 
निचोड का ज़िऋ ही कर सकते हैं । | 
बहुत प्राचीन काळ मे' मध्य एशिया के उस भाग में जहाँ आज 
हिमालय पर्वतमाछा है एक समुद्ग था। इसकी चौडाई कम से कम ४५० 
कोस थी । इसको टेथिस सागर कहा जाता है। इसके दक्षिणी तट पर 

ङुछ ऊँची भूमि थी । आसाम्‌ और काइमीर मे" उन दिनों भी भूमि यो, 
ea र वी झीळ थी । धीरे धीरे इस समुद्र का 
पहाड़ के उठने के साथ ही उसके रद्र आ म क है | 
| र की भूमि दबती गयी । 
इस भूमि पर एक समुद्र लहरें मार रहदा था । यह समुद्र आसाम की 
तहरी से लेकर सिन्ध तक जाता था। इसके उत्तर की ओर इसके 
जौर पहाड़ के बीच में जो भूमि थी उसमें एक महानदी बहती थी । वह 
आसाम की ओर से आती थी । इसका वहाव उत्तर-पश्चिम की ओर 
था । सखद के पास यह उस जलधारा मे' मिलती थी जो आज सिन्धु 
कहलाती है और यह संयुक्त जल सिन्ध प्रान्त के उत्तरी भाग मे' कहीं 
समुद्र में गिरता था । बीच मे' जो समुद्र पड़ता था उसमे' कुछ तो उत्तर . 
को ओर से मिट्टी पड़ती थी, कुछ दक्षिण के उस भूभाग से जो गोंडवाना 
महाद्वीप का उत्तरीय भाग था वहकर आती थी। दक्षिण की कई नदियाँ 
उन दिनो' उत्तरवाहिनी थीं । धीरे धीरे यह समुद्र भर चला । पहिले तो - 
इसमे' से कई बड़ी बड़ी.झीलें बन गयीं, जिनके चारों ओर ऊँची भूमि 
थी । क्रमक्षः यह आलें भी भर गयीं और उत्तर भारत का युक्तप्रान्त 
से पूर्वीय बंगाल तक का मैदान निकल आया । इस बीच में हिमालय 
का उठना जारी था। राजपुताने का समुद्र अपनी स्सृतिस्वरूप साँभर 
झील को छोड़कर मरुस्थळ वन गया। जो महानदी पूर्व से उत्तर- 
“पश्चिम की ओर बह रही थी उसका भी स्वरूप बदला । पहिले. तो 
ब्ह्मपुत्र से सिन्धु तक एक नदीमाळ बना हुआ था। इसीसे भूगाभं 
पण्डित इसको इण्डोब्रह्म ( सिन्धुब्रह्म ) कहते हैं। अव बीच की भूमि 
के उठने से यह माळा टूर गयी । सससिन्धव या पञ्जाव की नदियाँ 
सिन्धु में मिलीं, पूर्व की नदियाँ प्रवाह की दिशा बदल कर पूर्ववाहिनी : 
हो गयां । ज्यों ज्यों पानी हटता गया और भूमि पटती गयी त्यों त्यों 
इंनकी लम्बाई भी बढ़ती गयी यहाँ तक कि गङ्गा जो अपने स्रोत से 
निकलने के थोड़ी ही दूर बाद पश्चिम की ओर घूम जाती थी आज 
कई सौ कोस चल कर बंगाल की खाडी में गिरती हे । 
थोड़ा बहुत परिवत्त॑न अब भी जारी है। हिमालय का उत्थान अभी _. 
समास नहीं हुआ है । नदियाँ अब भी सिट्टी कंकर का ढेर छाकर अपने 
किनारे की भूमि को उठा रही हैं: परन्तु आज जैसा नक्शा उत्तर भारत 
का है पैसा आज से छगभग २५-२० हज़ार वर्ष पहिले बन चुका था। 
इस बीच में ऋतु की तीब्रता में कुछ हेरफेर हुआ, भूमि की उव॑रता में 

परिवत्तैन हुए, कुछ नदियों के मार्ग बदले, पर यह सब.छोटी बातें हैं। 
मुख्य रूप से भारत के पृष्ठ का स्वरूप पिछले २०-३० हजार वर्षो' से 
प्रायः ज्यों का व्यों हे। अतः हमने जो सससिन्धव का सान चित्र दिया 
है वह न्यूनाधिक उस परिस्थिति के अनुकूल है जो २५-५० हज़ार 
वर्ष के बीच में रही होगी । 
इस यात के पुष्ट प्रमाण हें कि जिन दिनों उत्तर का समुद्र भर रहा 
था और गढ़ा परकर वहाँ भूमि वन रही थी उन दिनों काइमीर और 
पश्चिमोत्तर पञ्जाव की ओर मनुष्य वसते थे । ऐसा माना जाता है कि 
मनुष्य को एथिी पर आये ३ लाख चर्प से उपर नहीं हुए । आदिम 
मनुष्य तो वानर थे । इन किम्पुरुषों की आकृति मनुष्य की आकृति का 
पूव रूप थी, बुद्धि में भी मानव बुद्धि का बीज विद्यमान था पर इतनी 
योग्यता इनमें नहीं थी कि सिवाय अपनी हड्डियों के कोई और ' 
निशानी छोड़ जाते ।' पचासौं हज़ार वर्ष में चट्टानों को खोद कर उन 
पर चित्र अंकित करने, पशु पालने या पत्थर के शास्र बंनाने की कला 
आयी होगी । जिन लोगो ने ऐसी चीजें तय्यार कीं वह अपने पूर्वजो' से 
वर्ष संख्या मे ही नहीं संस्कृति और सभ्यता में कई हज़ार वर्ष आगे थे । 
इन लोगो” के बनाये पत्थर के ओज़ार, जिनके कुछ नमूने मिल चुके हैं, 
हमको मानव इतिहास के उन एष्ठो की ओर ले जाते हैं जो. आज से 
लाख, डेढ़ लाख वर्ष पहिले लिखा गया था। - 

: क्या आर्यं लोग इन्हीं आदिम मनुष्यो' के वंशज थे? हम नहीं 
कह सकते । संभव है, वह कहीं बाहर से आकर यहाँ बस गये हो' पर 
यदि ऐसा हुआ तो इस बात को इतने दिन हो गये-थे कि उनको अपने 
पुराने घर और वहाँ से भारत तक की यात्रा की-कोई स्छति नहीं रह 
गयी । ऐसा प्रतीत होता है कि उन्होंने सससिन्धच के सिवाय कोई 
दूसरा देश देखा ही नहीं । कसी पत्थर के. शस्त्र भी चलाये जाते थे 
इसका संकेत नीचे के मंत्र मे' हे पर यह प्रस्तर युग भी सससिन्धव से 
ही बीता प्रतीत होता है । 

इन्द्रासोमा वर्तेयतं दिवस्परयैग्नितसे मिरयुचमइ्महन्मभिः । 
तपुवधेभिरजरेभिरत्रिणो नि.पर्शाने विध्यंतम्‌ यन्तु निस्वरम्‌ ॥ 
( ऋक्‌ ७---१०४, ७: ) 
इन्द्र और सोम अन्तरिक्से चारों ओर आयुध भेजो । अभि से. तपाये 
हुए, तापक प्रहार वाले, अजर और पत्थर के बने अख्रो से राक्षसों के पारव 
स्थान को फाडो । वह चुपचाप भाग जायं । 

जब तक कोई पुष्ठतर प्रमाण इसके विरुद्ध न मिले तव तक दस यह 
मानने को वाध्य हैं कि इन छोगो' ने सससिन्धव मे रहते हुए अपने 
पूर्व और दक्षिण को ओर समुद्र देखा था, इनके सामने ही गङ्गा की 
धारा पूर्व की ओर मुदी और धीरे धीरे समुद्र की जगह मनुष्य के बसने 
के योग्य भूमि पढ़ी । 
` इसका तात्पर्य्यं यह निकला कि ऋग्वेद काळ २५-५० हज़ार चर्ष 
पुराना है। इसका यह अर्थ नहीं है कि ऋग्वेद का प्रत्येक संत्र-२५-५० 
हज़ार वर्ष पुराना है । सम्भवतः इनमें से एक भी इतना प्राचीन नहीं 
हे । सभी बहुत पीछे के हैं । परम आस्तिक छोग भी पेसा मानते हैं कि 
श्रुति का वहुत सा भाग लुप्त हो गया है तथा समय “समय पर श्चुति- 
रन्या विधीयते--नयी शुति प्रकट होती दै । पुरानी बातें नये मंत्रो' के 
द्वारा व्यक्त की गयी हैं । ऐसा प्रतीत होता है कि पुराने मंत्रो' की भापा 
भी परिवर्तित की गयी हैं । परन्तु पुरानी स्सतियो' की यथासम्भव रक्षा 
की गयी है । वह छस नहीं होने पायी हैं । यथासम्भव? इस लिये कहता 
हूँ कि सब प्रयजरो' के होते हुए भी सब बातें याद नहीं रह सकती थीं। 
इस मंत्र को लीजिये, जो दशम मंडळ के ८५ सूक्त की १३बीं ऋचा हैः 
सूयोया वहतुः प्रागात्‌ सविता यमवासजत्‌ । 
अघासु हन्यन्ते गावो5जुँन्योः प्ुह्यते ॥ 

इसका अर्थ तो यह है कि सूय्यां के विवाह में बिदाई के समय सूर्य्य 

ने जो चादर दिया था वह आगे आगे चला । उसके साथ गउएँ भी 
दी गयी थीं। वह गउएँ मघा नक्षत्र में डंढों से पीटी जाती हैं और 
दोनों फाल्गुनी नक्षत्रों में चादर रथ पर छे जाया जाता है। अब इस 
शब्दा्थ से तो कुछ समझ में नहीं आता । प्राचीन टीकाकारों ने कोई 
भावार्थ निकालने का यत्ञ भी नहीं किया । पर आजकल इसका यह 


अर्थ लगाया जाता है कि सूय्यै की गोरूप किरणें मघा में डण्डे से पिरती 


थीं अर्थात्‌ उनकी गति बड़ी धीमी पड़ जाती थी । फाल्गुनी आने पर 
उनके साथ का चादर अर्थात्‌ प्रकाश रथ पर छे जाया जाता था भर्थात्‌ 
तेज़ चलने ळगता था । इसका अर्थ यह निकाला जाता है कि उन दिनों 
सूर्य की दक्षिणायन यात्रा मघा में पूरी होती थी और फाुनी में उत्तर 
यात्रा आरम्भ होती थी । ज्योतिषी कहते हैं कि यह बात आज से छग- 
भग १६,००० वर्ष पहिले की है। यह भी स्मरण रखना चाहिये कि जिन 
लोगों को ज्योतिष का इतना ज्ञान था उनकी संस्कृति उस समय भौ 
कई इज़ार वर्ष पुरानी रही होगी । एक एक नक्षत्र १३ अंश २० करा 

का होता है । इतना सूक्ष्म नाप कर लेना जल्दी नहीं आ सकता। पर 
यह १६--१७ हज़ार वर्ष पुराने मंत्र अपने समय से बहुत पहिले का 
संकेत करते हैं। उदाहरण के लिये दशम मंडळ के १४वें सूक्त को 
लीजिये । इसमें पितरों का वर्णन है। यह आय्यौं के पू्वपितर हैं जिनको 
मरे इतने दिन हो गये थे कि उनको प्रणाम करते समय. 
नम ऋषिभ्यः पूर्वेजेभ्यः पूर्वेभ्यः पथिङद्भ्यः 
कहा जाता है ।.यह छोग पूर्वज तो थे ही, पथिक्कत्‌ भी थे, इन्होंने ही 
वह पथ बनाया था जिस पर चळ कर अन्य सब लोग यम के यहां जाते 
हैं । यह पितुराण देवों के समकक्ष हैं । तीसरा मंत्र कहता हे : 
मातली कव्यैयेमो अक्िरोभिवृंहस्पतिऋषवशिवौद्यधानः । 
 यग॒ांश्च देवा वावृधुर्ये च देवान्‌ 
इन्द्र कव्याद्‌ पितरों की सहायता से, यम अज्ञिरों की, बृहस्पति ऋक्कों की _ 
सहायता से बढ़ते हैं । जिनको देवगण बढ़ाते हैं और जो देवां को बढ़ाते हैं। | 
यहां ऐसे पितरों का स्पष्ट ही ज़िक्र हे जिनको शरीर छोड़े इतने 
दिन हो गये थे कि उसकी कोई याद अवरिष्ट नहीं थी । पेसा प्रतीत | 
होता था कि वह देवों के साथ ही उत्पन्न हुए और उन्हीं के चणे सारा 
पर चल कर दूसरे मनुष्य यमसदन जाते हैं । अनुमान यह होता है कि 
जब यह मंत्र बने उससे १० हज़ार वर्ष से कम पहिले की यह बातन | ५ 
होगी । इससे भी ऋग्वेद काल २५ हज़ार वर्ष से पहिले की ही ओर | 
जाता है । कितना पहिले, यह .ठीक नहीं कहा जा सकता । दास ने [ 
वेब्स के आउटलाइंस आच हिस्टरी से अवतरण देकर दिखेलाया 
है कि कई विद्वानों का ऐसा मत है कि आज से १०--१२ इज्ञार वर्ष 
पहिले ऐसे अर्धसभ्य मनुष्य जो खेती करना और पशु पालना जनिते थे 
ईरान, भारत या एशिया के दक्षिण पश्चिम के किल्तौ अन्य भाग से जा 
कर यूरोप में फैले । यही यूरोप की गोरी जातियों के पूर्वज थे । हमारा । 
अनुमान है कि यह अर्धसम्य लोग आय्यौं की ही शाखा थे । इससे भी 
अनुमान होता है कि सभ्यता की उस अवस्था तक पहुँचने में उनको | 
अपने मूलदेश में कई हज़ार वर्ष छगे होंगे । ) 
इन सारी बातों से यह निष्कर्ष निकलता है कि आज से २५ हज़ार. | 
! 
| 


वर्ष से भी पूर्व आय्ये छोग सससिन्धव में बसे हुए थे तथा ऋग्वेद में 

उस समय की स्मृति और झलक है । सब के सब मंत्र उसी ज़माने की 

चर्चा नहीं करते पर ऋग्वेद काळ तभी से आरम्भ हुआ और ऋग्वेदीय 
«-*आरयये संस्कृति का विकास सससिन्धव में तब से ही शुरू हुआ । 

